
Retten  til  Oversættelse  i  fremmede  Sprog  forbeholdes. 


I. 

STILLEBEN. 


Den  mægtige  Elv,  der  til  andre  Aarstider 
svulmede  og  susede  alt  dominerende  gjennem 
Skogdistriktet  —  blinkende  som  et  endnu  ubrugt 
Sagblad  under  tætte  Stammer,  —  flød  nu  efter 
den  lange  Sommertørke  indsvundet  mellem  høje 
Sandbanker.  Furu  og  Gran  lumrede  og  svedte 
Kvae  i  Heden,  og  ikke  et  Blad  rørte  sig  i  Løv- 
træerne. Den  støvede  Kongevej  med  Kong 
Christian  den  Vte  paa  Milestenene  hentaagede 
som   en    solgul  Stribe  mellem  Skigaardene  .  .  . 

Med  det  svære  røde  Skraatag  stikkende  op 
mellem  høje  Løn-  og  Poppeltræer  tronede  i 
Sommerdisen  den  gamle  Sorenskrivergaard  op- 
imod  Aassiden. 

Der  var  som  uddød  derinde  paa  Vangen 
nu  i  Middagstiden,  —  ødt  og  stilt  — 

Nede  ved  Laavebroen  stod  et  Par  fra- 
spændte Stolkjærrer  med  Hestene  i  Tjor  græs- 
sende ved  Siden  af.  I  Skyggen  af  Hundehuset 
laa  Ajax  i  sin  prægtige  Pels  pæsende  og  pustende. 
Af  og  til  søgte  den  at  interessere  sig  for  et 
Par  Høns,  som  noget  dristigt  syntes  at  nærme 
sig  Nelderne  ved  den  forbudte  Haveport,  men 
begrov  saa  søvnigkjed  og  med  et  inderligt  Gisp 
sit  store  Hode  mellem  Labberne  .  .  . 

Ud  af  et  Vindu  ovenpaa  i  den  rødmalede 
Kontorbygning,  der  indrammede  den  vidtløftige 
Gaardsplads  til  den  ene  Side,  hang  Overdelen 
af  en  Kontorist,  som  i  Skjorteærmerne  kon- 
templativt røg  sin  Pibe.  Han  syntes  et  Øjeblik 
at  finde  en  Gjenstand,  hvortil  han  kunde  knytte 
sin  ledige  Interesse : 

»Skynd  Dig,  Malene!  Ungerne  dine  venter,« 
—  raabte  han  efter  Kokkepigen,  der,  barbenet 
og  skjæv,  haltede  afsted  fra  Kjøkkenet  med  en 
overfyldt  Skulibøtte  til  Grisene. 

»Kanske  han  vil  staa  Fadder?«  slængte 
hun  tilbage,  som  hun  forsvandt  nede  ved  Ud- 
husene .  .  . 


Solen  stegte  paa  den  brede  Hovedtrappe 
med  det  svingede  Gelænder  .  .  . 

Derinde  i  den  rummelige  Bygning  hørtes  i 
Middagsstilheden  kun  en  og  anden  Lyd  af  en 
Dør,  som  sagte  lukkedes,  og  fra  Kjøkkensiden 
snurrede  den  enstonende  Lyd  af  en  Rok. 

Ud  fra  et  aabent  Kvistkammervindu  lød  et 
Par  undertrykt  lystige  Ungpigestemmer  .  .  . 

Merete,  den  yngste  af  Husets  Døttre,  holdt 
noget  Lintøj  paa  Armen,  som  den  nogle  Aar 
ældre  Søster,  Alida,  tog  imod  og  bredte  paa 
en  Seng,  der  skulde  redes. 

»Hjælp  mig  at  faa  Varet  over  Puden, 
Merete!  Han  kunde  komme  idag,  og  jeg  vilde 
ikke  for  alt  i  Verden,  at  han  skulde  se,  det  er 
os,  som  reder  og  steder  til  hans  højtærede 
Person.« 

»Du  Alida,«  —  betroede  Merete  hende,  — 
» Femia  bad  Marianne  bytte  Uge  med  sig.  Hvor- 
for tror  Du,  hun  gjorde  det?«  Øjnene  sprudede 
af  Lystighed,  medens  hun  paa  sin  Kant  trak  i 
Pudevaret.  »Femia  vil  præsentere  sig  overlegent, 
—  imponere  Fuldmægtigen  de  første  Dage,  han 
er  her.  Aa,  det  skal  bli  kostelig  at  se  paa! 
. .  .  Hun  gaar  og  spiller  højtidelig  og  kiger  hen 
til  Langspejlet!     »»Han  er  af  gammel  Æt  med 


Konnektioner««,  —  udtaler  hun  i  stor  Stil  og 
blir   saa  sint,    bare  jeg  jeper  lidt  til  hende  .  .  . 

Tror  Du,  han  er  høj  og  mørk  Du,  —  saa- 
dan  interressant  ?  —  Eller  kanske  det  bare  er 
en  liden  Pusselad, —  da  skulde  Femia  bli  flau!« 
.  .  .  Hun  kastede  overgiven  Puden,  hvis  Baand 
hun  nu   havde  knyttet,   hen  paa  Hovedgjærdet. 

Alida  rettede  sin  slanke  smallivede  Skikkelse. 
Det  var  et  sikkert  Karakteransigt,  der  viste  stærkt 
udover  hendes  neppe  fem  og  tyve  Aar,  —  en 
gammel  Families  faste,  skarpe  Træk. 

»Det  er  Navnet,<f.  —  yttrede  hun,  —  »Dyre 
Rein  .  .  .  Det  dufter  af  nogetslags  gammelt 
Herresæde.  Og,  da  Claes  skrev,  at  han  vist- 
nok engang  blir  Arving  til  de  Moldewigske 
Godser  dernord,  og  at  det  var  de  store  Skove 
og  Jagten  heroppe,  som  egentlig  var  Grunden 
til,  at  han  søgte  Fuldmægtigposten  hos  Far  nu 
efter  Arentz,  saa  syntes  Femia,  det  tog  sig  ud 
som   noget  rigtig  nobelt  og  af  •» -^ Extractio7i ! <&  <s> 

»Han  har  rejst  Du,  været  i  Frankrige  og 
Danmark,«  —  faldt  Merete  ind.. 

»Pyt,  det  har  Far  ogsaa,  —  saa  vi  behøver 
slet  ikke  at  gjøre  os  beskedne  for  det.  Vi  kan 
saamæn  modta  ham  paa  fransk,  om  det  kniber; 
han  faar  undskylde,  at  vi  ikke  kan  spansk.« 

»Du  Alida,«  —  hviskede  Søsteren  hemme- 
lighedsfuldt, —  »tror  Du,  Arentz  havde  faat  nej 
af  Marianne,  at  det  var  derfor  han  rejste  saa 
pludselig?  Jeg  tænkte  nu,  hun  vilde  havt  ham 
jeg.  De  var  ligesom  slige  Venner  bestandig; 
men  det  er  saa  uudgrundeligt  alt  med  Mari- 
anne .  .  .« 

Alida  trak  blot  lidt  spodsk  paa  Læben. 

»Nu  siger  Du  ingenting  igjen,  Alida!  Hun 
kan  da  saamæn  ikke  for,  at  nogen  liker  hende,« 
for  Merete  op. 

»Hm — m  — « 

.  .  .  »Og  at  hun  saa  siger  nej,  maa  hun 
da  faa  Lov  til,  véd  jeg.« 

»Ja  saa  ja  — « 

»Hvad  saa  da,  hvad  saa  da,  værs'god  si' 
det  ...  Du  er  altid  paa  Nakken  af  Marianne!« 

»Aa — aa,  —  der  fri'r  saamæn  ingen  til  én, 
uden  én  selv  har  gjort  lidt  for  det  .  .  .  hvis 
ikke  andre  velvillige  Sjæle  arrangerer  da,«  — 
føjede  hun  til  næsten  uhørligt. 

»Fy  Dig,  —  fy,  siger  jeg.« 

»Frier  nogen  til  mig?« 

»Nej,  for  Du  er  alt  forlovet.  Du.« 

»Ja  men  fride  nogen  til  mig,  før  —  før  — 
dette  kom  paa  med  Groth?« 


Merete  saa  uvis  raadvild  paa  sin  ældre 
Søster. 

.  .  .  »Eller  var  jeg  kanske  styggere  end 
Marianne?  Du  vil  da  vel  ikke  sige  det  .  .  .  Nej, 
sér  Du;  men  de  vidste  altid,  hvor  de  havde 
mig. « 

»Dragkisten  staar  skjævt  under  Spejlet,« 
afbrød  Merete.    »Jeg  skyver  og  Du  trækker  .  .  .« 

De  greb,  én  hver,  i  de  svære  Sidehanker 
paa  det  gammeldags  Møbel  med  de  bugede 
Skuffer. 

»Hu — ip  .  .  .  Det  var  for  meget  .  .  .  Huip 
.  .  .  Saa!« 

Alida  kløv  op  paa  Dragkisten,  pudsede 
omhyggelig  af  det  gamle  Spejl  med  det  lidt 
brustne  tykke,  slebne  Glas  og  rettede  det  til 
paa  den  vandblaa  Panelvæg  .  .  . 

»Hammeren,  Merete!  .  .  .  Paa  den  ene 
Side  skal  han  faa  Marskalk  Ney  —  og  paa  den 
anden  Lithografiet  af  Murat.« 

»Hvad  .   .  .  ne — j,  —  vil  Mor  ud  med  det?« 

»Aa,  saadan  en  Hr.  Dyre,  Dyre  Rein,«  — 
trak  Alida  paa  det.  »Mor  sa,  at  han  skulde 
faa  et  af  de  store  Klædesskabene  udenfor  Døren 
ogsaa.  Han  kunde  ha  Geværer  og  Jagtredskaber 
og  sligt  at  forvare  .  .  .« 


»Jeg  synes,  I  har  faat  det  ganske  pent 
til  her  jeg,«  lød  pludselig  en  tredie  Søsters 
Stemme. 

»Nej,  er  Du  der  .  .  .«  vak  Merete  til.  — 
»Du  rent  skræmte  mig,  Marianne!  Du  gaar, 
saa  én  aldrig  mærker  Dig.« 

»Jeg  tænker  rigtig  paa  det  lille  Tobaks- 
bordet,  Du  véd,  som  staar  inde  i  Kottet  ved 
Rulleboden  mellem  de  gamle  Rokkerne,  —  om 
det  ikke  kunde  fiffe  lidt  her?«  bemærkede 
Marianne  efter  at  ha  sét  sig  om. 

»Naar  han  slet  ikke  røger  Tobak,«  afviste 
Merete. 

»Hvor  véd  Du  det?« 

»Af  hans  Breve  til  Far  vel.  Jeg  kjender 
altid  Tobaksbreve  paa  Lugten.« 

»Naa!  —  Du  har  nok  været  tilgavns  nys- 
gjerrig,«  —  fandt  Marianne  og  saa  forskende 
paa  hende,  medens  Øjnene  i  det  eget  farveløse, 
koparrede  Ansigt  ligesom  svandt  ind  til  smaa 
Ridser.  —  »Naar  der  engang  kommer  Vét  i 
denne  Næsen  hendes,  som  skal  snuse  op  i  al 
Ting,  saa  kan  Ungen  bli  rent  farlig.  Du  Alida!« 
—  spasede  hun. 

»Men  saa  véd  jeg  noget  andet,  vi  kunde 
finde     paa     at     sætte     ind     her,«     triumferede 

Merete  pludselig  og  var  idetsamme  ude  af 
Døren. 

Hun  strøg  hastig  indover  Midtgangen  til 
det  lummerhede  vidtløftige  Mørkloft,  fra  hvis 
høje  Skraatag  en  og  anden  Glugge  sendte  en 
blændende  Solstrime  ned  i  Gulvets  Halvmørke. 
Ved  de  mægtige  Tvær-  og  Støtte bjelker  og 
opad  et  Par  Skorstensmure  var  stablet  defekte 
Møbler,  gamle  Skjærmbræt  og  Reoler  med 
sprukne  Læderbind  og  Hauger  af  beskrevet 
Papir. 

Der  skimtedes  i  Damesadler  med  Rygstole, 
Portrætrammer  og  henslængte  snablede  Skøjter, 
medens  alskens  over  Snorene  ophængte  Tæpper 
og  Rejsetøj  hist  og  her  afdelte  Rummet. 

En  i  Halsen  knækket  Violoncel  og  nogle 
Rullegardinstokke  kjørte  indover  Loftets  My- 
sterier i  Fadingen  af  en  rødmalet  forgyldt, 
kuriøst  udskaaret  Kirkeslæde  fra  Bygdens  »gamle 
Tid«. 

Merete  samlede  Kjolen  op  og  krøb  over  et 
Par  Bjelker  forbi  en  Rad  oprejste  Barnesenge 
hen  til  en  lang  haarslidt  Kuffert  inde  ved  Tag- 
skjægget,   hvis   søndrede   Laag   glisede   aabent. 

Det  knirkede  i  det  gamle  Læder  og  jamrede 
i  de  rustne  modvillige  Hængsler,  da  hun  aabnede 


Kufferten  efter  at  ha  trukket  den  lidt  frem.  Der 
kom  under  Anstrengelsen  noget  eget  klækt  eller 
svagt  frem  ved  hendes  fine  lette  Skikkelse.  Den 
svære  cendréfarvede  Haarfylde  lagde  sig  som 
lidt  skjævt  til  Skulderen. 

Hun  rodede  ivrig  op  i  det  mangeartede  Ind- 
hold. Der  var  gamle  sylspidse  Balsko,  et  Par 
Epauletter  med  irrede  -Guldfryndser,  et  beslagent 
Pistolskæfte  med  Flintelaaset  hængende  ved  og 
et,  nu  henlagt,  gammelt  sammenbundet  Danne- 
brogsflag. 

Saa  fandt  hun,  hvad  hun  søgte,  pakkede 
alt  ned  igjen  og  slog  Kufferten  til. 

»Sér  I  her,  hvad  jeg  har  fundet.^«  lød  det 
saa  lidt  efter  inde  paa  Kvistværelset.  Hun  viste 
frem  et  Mahogniinstrument  med  Messingledder, 
—  »Bedstefar  Reichweins  Støvleknægt  .  .  .  Skruer 
til  at  rette  den  ud  og  ind,  eftersom  Foden  er 
stor  til.  Den  er  egentlig  til  Rytterstøvler,  for, 
se  her!  hvor  bred  den  kan  skrues  i  Hælen.« 

»Aa,  tror  Du,  det  er  noget  at  ha  herinde,« 
betvilte  Alida  —  »sligt  gammelt  Snurrepiberi.« 

»Sæt  den  bare  ved  Sengen.  Det  smigrer  at 
bli  behandlet  som  Kavaller,«  mente  Marianne  lunt. 

Merete  lagde  sig  saa  lang,  hun  var,  op  i 
den    magre,    slidte    Skindsofa.      Hun    havde    i 


Opvæksten  havt  en  liden  Tendents  til  Skjævhed, 
o|^  det  gjorde  saa  godt  at  hvile  Ryggen.  Hun 
besaa  sine  Ben  i  de  blaa  Bomuldsstrømper  og 
Sommerskoene  og  løftede  og  vrikkede  paa  dem; 
det  var  nok  Støvleknægten,  som  gik  i  hende  .  .  . 

Hun  lo  pludselig  .  .  .  »Jeg  tænker  paa,  om 
Femia  kommer  til  at  lægge  salt  Kjød  og  Rul 
paa  Smørrebrødene  til  ham  i  sin  Uge  eller,  om 
det  bare  blir  Nøgelost  og  Mysost  — « 

»Hvad  vil  Du  gi  ham  da,  Merete?«  spurgte 
Marianne. 

»Jeg  skal  se  paa  ham,  —  det  kommer  an 
paa  .  .  .« 

Hun  laa  og  saa  op  i  Taget  — 

»Du  Alida,  véd  Du,  hvormange  Gange  jeg 
har  været  forlibt  Du?  —  To  Gange  — .  Den 
første  var  i  Præsten  Bunge,  dengang  jeg  blev 
konfirmeret.  Det  blev  saa  vakkert  alt  det,  han 
sa,  og  saa  var  han  saa  blid  i  Øjnene  og  saa, 
naar  han  messede  med  sin  svære  Bas  saa  det 
rungede  gjennem  hele  Kirken!  .  .  .  Jeg  drømte 
tilslut,  at  han  stod  i  hvid  skinnende  Messehagel 
nede  ved  Æbletræet  i  Haven  med  et  af  Glas- 
æblerne løftet  i  Haanden  og  sa,  at  Kvinden 
ikke  maatte  æde  af  det!  Det  var  et  saadant 
dejligt  voksgult  et,   han   holdt.     Og  saa  syntes 

jeg  næsten,  han  selv  bed  af  det,  da  han  for- 
svandt opover  langs  Havestakittet.« 

»Det  vil  sige,  at  Du  havde  stjaalet  Glas- 
æbler og  havde  ond  Samvittighed,«  mente  Alida. 

»Nej,  om  jeg  havde  Du  —  dengang  I  .  .  . 
Men  saa  kom  jeg  til  at  tænke  paa,  at  der  kan- 
ske kunde  være  faldt  ned  noget  dernede,  siden 
jeg  drømte  om  det,  —  og,  ganske  rigtig,  jeg 
fandt  to  Stykker  liggende.  Og  slige  forslaaede 
Glasæbler,  véd  Du,  er  ikke  noget  at  gjemme  .  . . 

Men  Forelskelsen  i  Bunge  —  —  ja,  Du 
skulde  vidst,  hvorledes  jeg  gik  om  og  var 
Himmelbrud.  Men,  da  han  saa  om  Høsten  i 
det  store  Selskab  paa  Fars  Navnedag  viste  mig 
Trinene  i  Menuet.  —  Aa,  for  en  forfærdelig 
Skuffelse,  —  hele  Forelskelsen  over!  .  .  .« 

»Og  den  anden?«  spurgte  Alida. 

»Den  —  aa  den!  —  Det  var  i  Major  Witte 
nede  paa  Eksercerpladsen.  Han  havde  saadanne 
store  graa  Knebelsbarter  og  var  saa  mandig  og 
vakker  .  .  .  Og  saa  denne  Skulderen  med  Kuglen 
i,  som  han  havde  faat  ved  Onstadsund!  .  .  , 
Det  var  især  en  Dag,  da  han  ved  Opvisningen 
nede  paa  Moen  red  med  fire  Tamburer  foran 
sig-  Jeg  syntes,  han  var  Verdens  største  Helt, 
og  da  fik  jeg  ham  efter  Ofiicersmiddagen  her- 

hjemme  til  at  love  mig  at  redde  Polen,  som 
Du  véd  Sankowitz  altid  snakker  saa  om.  Han 
var  saa  snil  og  dyregod,  at  jeg  altid  syntes, 
han  næsten  maatte  kunne  prate  med  Hestene 
sine.  Da  han  blev  forflyttet,  forærede  jeg  ham 
Buret  med  Fuglen  min  i,  —  som  jeg  nok  ikke 
vilde  ha  betroet  til  noget  andet  Menneske  i 
Verden  end  ham !  Og  han  lovede  mig  at  skrive 
til  mig  om  den;  men  det  har  han  glemt.  Og 
nu  husker  jeg  egentlig  bare  paa  Peter,  Spurven.« 

»Aa  jeg  tænker  nok.  Du  har  været  flere 
Gange  forelsket  jeg,«  —  sa  Marianne. 

»Nej  saamæn  .  .  .  Hvergang  her  er  kommet 
nogen,  som  jeg  har  syntes  lidt  om,  saa  har 
altid  én  af  Jer  andre  gaat  der  saa  stille  hen- 
rykte.    Og  tak,  da,  —  saa  er  jeg  færdig  .  .  .« 

»»Kjærlighed  er  en  Passion,  som  overgaar 
alle  andre  Passioner««,  —  laa  hun  og  ramsede 
op  efter  Faderens  Yndlingsforfatter,  Holberg. 

»Næbbet!  .   .  .« 

»Min  Datter  havde  Bryllup  og  jeg  var  ikke 
buden,«  —  spasede  hun  væk  — 

»Men  se,  —  se  bare  Femia«  .  .  .  raabte 
hun  nu  pludselig  henne  fra  Kvistvinduet.  — 
»Der  kommer  hun  ud  fra  Lysthuset  med  de 
lange  Nankins  Handsker  over  Armen.    Hun  har 

siddet  der  og  syd  dem  færdige.  Nu  skal  hun 
spadsere  med  Handsker,  naar  »Dyret«  kommer.« 
»Femia  burde  faa  Lov  til  at  komme  ind 
til  Kristiania  ivinter,  synes  jeg,  —  til  Oberst 
Gjeddes  og  se  lidt  af  Verden,«  mente  Marianne 
paa  sin  rolige  overbærende  Maade. 

»Nu?  —  nu  netop,«  —  udbrast  Merete,  — 
»naar  .  .  .  Naa,  hun  vilde  sætte  op  et  Ansigt, 
om  hun  hørte,  hun  nu  skulde  afsted!« 

»Der  begynder  saamæn  Maren  at  skure 
nede  i  Trappen,«  —  afbrød  Marianne.  —  »Saa 
er  Far  og  Mor  vaagne.« 

Hun  begav  sig  ned  for  at  fuldføre  den 
halve  Alen  paa  Drejelsvæven,  der  paalaa  hende 
for  Dagen,  og  Merete  skyndte  sig  til  sin 
franske  Stil. 

Slibestenen,  hvorpaa  Folkene  hvæssede 
Ljaaer  til  Eftermiddagsslaatten,  sendte  pludselig 
en  hvinende  skurende  Lyd  udover  Gaardspladsen. 
Nu  blev  der  Liv  dernede. 

Med  de  vanlige  stadselige  lette  Skridt  saa's 
Sorenskriveren  i  sin  langskj  ødede  Frak  med  op- 
staaende  Krave  og  højskaftede  Støvler  at  stile 
over  til  Kontorbygningen,  svingende  sin  beslagne 
Merskumspibe.  Et  Par  Skikkelser,  —  Almues- 
folk,    —   der   havde  ligget   og   sovet  i  Græsset 

under  Hueskyggerne  i  Paavente  af  Kontortiden, 
rejste  sig  og  fulgte  i  passende  Afstand  med 
Huerne  i  Haanden. 

Lidt  efter  viste  Fruen  sig  paa  Trappen  i 
høj  Havehat  og  Nankins  Halvhandsker. 

Hun  gik  ned  i  Haven  fulgt  af  Alida. 

»Jeg  synes,  I  har  faat  det  bra  til  deroppe 
paa  Værelset,  —  hvad  Slags  Menneske  det  nu 
kan  bh,  vi  faar  i  Huset  igjen,«  —  henkastede 
hun.  »En  dannet  Mand  maa  det  jo  være  .  .  . 
Han  har  rejst  i  Udlandet,  kanske  kan  han  komme 
til  at  tale  fransk  med  Dere,  Du.  Det  kunde  jo 
være  et  Held.« 

»Aa,  men  Mor,  hvad  vilde  Kaptejn  Buch- 
wald sige  til  at  bli  stukket  ud;  han  anser  sig 
for  en  saa  ufejlbar  Franskmand.« 

»Der  blir  intet  Hensyn.  Vi  kan,  saamæn, 
ikke  lade  Kaptejnen  forpagte  os,«  —  forlød  det, 
som  hun  stod  og  bandt  op  en  Busk  .  .  . 

»Nellikerne  er  rent  pragtfulde  iaar  efter  al 
Varmen  .  .  .  Og  se  de  Convolvlerne,  som  har 
lukket  sig  op  imorges  .  .  . 

Bare  han  ikke  er  noget  forvænnet  noget, 
Du,«  —  kom  det  saa  efter  lidt  hen  i  den  anden 
Tankegang  .  .  .  »Dette  med  Jagten!  .  .  .  Det 
var   nu   saa  rent  ugenert  med  stakkels  Arentz. 

Ikke  et  Spørgsmaalstegn  ved  ham  i  de  to  Aar, 
han  var  her.  Men  han  forsvandt  sandelig  som 
en  Gaade,  —  saa  pludseHg  —  og  med  én  for- 
skjellig  Grund  for  hver  Dag,  hvilket  er  det 
samme  som  ingen  Grund  .  .  .  Han  var  ikke 
meget  interessant  nej;  —  men  en  Arbejdshest. 
Maatte  nu  bare  Far  bli  vel  hjulpen  med  denne 
ny!«   .  .  . 

De  kom  ned  imod  et  mosgroet,  forfaldent 
Springvand  med  en  Trætop  midt  i,  hvoraf  Straalen 
sagte  silede.  Træstaverne  om  Basinet  var  slimede 
af  Grønske. 

Fruen  standsede  uden  at  gaa  nærmere  for 
Jordfugtigheden : 

»Ja,  her  kunde  jo  dannes  noget,  naar  man 
ikke  var  bange  for  at  spendere  lidt«  .  .  .  fun- 
derede hun. 

Med  det  massive  graa  Hoved  bøjet  tilbage 
og  et  mønstrende  Blik  nedover  Bakkeskraaningen, 
fulgte  det  saa,  idet  hun  gjorde  tegnende  Be- 
vægelser med  Haanden  .  .  .  »Grønne  Plæner 
med  Blomsterbed  og  smaa  Buskadser,  og  der  i 
Hældingen  et  Anlæg  i  Form  af  et  mægtigt  Over- 
flødighedshorn .  .  .  Saa  Hækker  med  røde  og 
hvide  Roser  i  Flugt  med  Alléen  helt  ned  til 
Indkjørselen.     Planteskolen   min  strutter  og  for- 

gror  rent  dernede  i  Hjørnet.  Der  er  nok  at  ta 
af  .  .  .  Stikkelsbær,  Ribs,  Solbær  og  hvide 
Bringebær  til  Hækker  .  .  .  Og  Frugttræer,«  — 
grublede  hun,  —  »hvor  man  bare  kan  placere 
dem  .  .  .  Jeg  lever  ordentlig  i  Tanken  paa  den 
Tid,  naar  de  vokser  til,  og  jeg  kan  gaa  og  pode 
dem  og  se  dem  i  Frugt«  .  .  . 

»Nej,  at  Du  endnu  gaar  og  tænker  paa  det 
Haveanlægget,  Mor,  naar  Far  siger,  at  det  er 
saa  rent  umulig  kostbart!« 

»Aa,  er  den  først  anlagt  og  færdig,  saa  blir 
han  nok  glad  i  den.  Mandfolkene  taaler  aldrig 
at  tænke  paa,  at  noget  skal  gjøres  eller,  at  der 
skal  Penge  ud  .  .  .  Gaarden  vilde  faa  et  helt 
andet  Udseende  .  .  .  Det  skulde  ende  som  en 
Park  dernede  ved  Lunden  og  Løvskoven  og 
strække  sig  helt  ned  til  Elven,  —  Tegning  og 
Plan  længst  færdig,«  —  opgjorde  hun  med  et 
stormægtigt  Nik. 

Alida  smaalo  — .  Dette  blev  større  og 
større  .  .  . 

Fruen  stod  og  tyggede  lidt  distræt: 

»Om  fjorten  Dage  har  vi  Høstthingene  .  .  . 
Bare  nu  Folkene  faar  Kornet  ind  til  den  Tid! 
Jeg  har  Brug  for  alle  Kræfter  i  de  tre  fire  Uger, 
Mandfolkene  er  borte  paa  Thingene  .  .  . 

Gaa  hen  i  Lysthuset  efter  Maalesnoren, 
DuAlida,«  —  vedblev  hun  stigende  optaget.  — 
»Lad  os  se,  hvor  langt  Aspargessengene  kunde 
række,  naar  vi  regner  fra  Bjerken  derhenne. 
Skal  Huset  først  præstere  Asparges,  saa  faar 
det  være  rummeligt  .  .  .  fem  Senge  med  to 
Rader  i  hver  .  .  .  Og  hele  den  lærde  Kompost,' 
som  er  bestemt  for  Rugageren,  den,  —  ja  den« 

—  lo  hun,  —  »den  kommer  nu  ikke  did  iaar!«  .  .  . 

»Husker  Du  ifjor  —  og  iforfjor  —  og  alle 
de  Gange  før,  vi  har  maalt,  Mor!  —  da  tog  vi 
det  bare  fra  Havestolpen  her,«  mindede  Alida 
noget  underfundig  lystig  i  Minen. 

»Nu  derhen,«  —  fortsattes   der   uforstyrret, 

—  »saa  skal  vi  se,  om  Stykket  her  svarer  til 
det  paa  den  anden  Side.  Var  det  fjorten  Alen, 
Du  sa«   .  .  . 

»Aah,  I  maaler  til  Mors  vordende  Have?« 
.  .  .  kom  Marianne  godslig  spøgende  til  »Her 
er  Brev  til  Dig,  Alida!  fra  Tante  Ra  . .  .«  Hun 
leverede  hende  en  liden  trekantet  Billet  med 
Oblat  for. 

Merete  var  lige  efter  hende  ilfærdig  sprin- 
gende : 

»Hvad  er  det,  Jens  Visergut  kom  med  for 
Brev.?« 

Jonas  Lie;  Dyre  Rein.     2.  Opl.  2 

Femia  figurerede  med  mindre  Hast  nedover 
for  at  høre,  hvad  der  stod  paa  over  paa  Rafos. 
»Tante  Ra  inviterer  os  Smaapigerne  til 
Eftasvæl  paa  Søndag,  Mor,«  —  forklarede  Alida 
.  .  .  »Nybagte  Flødekager«  .  .  .  læste  hun  ... 
Fruen  tog  Brevet  og  holdt  det  lidt  langsynt 
ud  fra  sig  .  .  .  »Aha  Postskriptum  .  .  .  Humlen 
.  .  .  Den  ny  Fuldmægtig  er  inderlig  velkommen, 
om  han  skulde  ha  Lyst  til  at  hilse  paa  en  gam- 
mel ensom  Dame  og  se  vor  Naturmærkværdig- 
hed, Rafossen,«  —  læste  hun. 

»Aa,  hun  taaler  ikke  at  vente  længere  end 
til  Søndag!«  brast  Merete  ud.  »Du  kan  tro, 
hun  er  spændt  paa  ham,  —  og  hvem  af  Jer 
hun  skal  bestemme  ham  for,  —  som  bedst 
»ainer  sig«  for  ham,«  —  hermede  hun.' »Arentz 
»ainede«  sig  ikke  for  no'en  af  Jer,« — kom  det 
med  et  Sideblik  paa  Marianne,  — .  »andre  end 
for  Barbara,  og  hende  vilde  han  ikke  ha.« 

»Tante  Ra  har  sin  egen  Maade  at  lyksalig- 
gjøre  Familien  paa!«  —  mumlede  Alida. 

»Ja  ja,«  —  afbrød  Fruen,  —  »Tante  Ra 
kan  være  storslagen  trods  alle  sine  Viljer  og 
Særheder.  Hun  leverede  da  sine  tusen  Specier 
for  at  faa  Marianne  de  tre  Aar  til  Christiansfeldt 
efter    den    svære    Koppesygdommen   .  .   .    Men 

skynd  Dig  og  lad  Jens  Visergut  faa  Svaret, 
Alida!  I  gaar  naturligvis  allesammen.  Og  skriv, 
at  der  er  ingen  Tvil  om,  at  Hr.  Dyre  med 
Glæde  vil  benytte  sig  af  hendes  Elskværdighed 
til  at  faa  hilse  paa  den  kjære  Tante  Ra.  — 
Fortæl,  at  vi  har  sat  istand  Jesses  Værelse  til 
ham,  —  og  fortæl,  —  Du  véd  jo,  hun  vil  høre 
om  alt,  —  at  Rød  si  har  kalvet«   — 

»Kan  jeg  ikke  faa  sende  et  Stykke  Kalve- 
dans til  hende,«  foreslog  Marianne,  —  »i  et 
Laagefag,  færdigt  med  Kanel  og  Sukker  paa? 
—  Der  blir  nok  igjen  til  imorgen  Middag.« 

»Ja,  sig,  at  det  er  Marianne,  som  har  Ugen 
og  sender  det.  Du  Alida,«  —  samtykkede 
Fruen  .  .  .  »Merete,  Merete,«  raabte  hun  saa, 
»se  der  er  et  Par  af  Hønsene  kommet  ind  i 
Haven.  Skyds  dem  fort  ud  Dul«  —  Hun  gik 
nedover  mod  Lunden,  optagende  sine  afbrudte 
Haveplaner. 

—  Madklokken  paa  Staburstaget  kimede 
og  ringede  til  Eftasvæl,  sat  igang  af  Kokke- 
pigens ufortrødne  Anstrengelse,  og  Lyden  fort- 
sattes af  lignende  fjerne  nede  fra  Gaardene  ved 
Elven  .  .  . 

Folkene  drev  hjem  fra  Slaatten  for  at  bænke 
sig  om  det  lange  Kjøkkenbord,  og  Fruen  kom 

opover  fra  Haven,  af  og  til  standsende  med 
Haanden  i  Hoften  og  støttende  sig  til  en  let, 
fin  violetmalet  Rive,  hun  gik  med  i  Haanden. 

Sorenskriveren  var  alt  i  Stuen.  Han  gik 
noget  hektisk  rød  i  Kinderne  op  og  ned  af 
Gulvet. 

»Lad  Kvigstads  Eftasvæl  bringes  over  paa 
Kontoret!«  —  brast  det  ud  af  Lummerheden, 
da  Marianne  viste  sig  med  Theen.  »Jeg  ønsker 
ikke  at  se  ham  hernede  i  Stuen.« 

Fruen  fulgte  ham  med  Øjnene,  før  hun 
udfoldede  sin  solide  Skikkelse  i  Skindlæne- 
stolen : 

»Hvad  er  det,  Orning,  —  hvad  er  paafærde?« 

»Bagateller  .  .  .  Bagateller  .  .  .  bare  saadan 
endel  Skandale.« 

»Kvigstad  igjen?«  —  forhørte  Fruen  med 
et  Nik. 

»En  samvittighedsløs  Funkel  ...  En  sam- 
vittighedsløs Funkel  .  .  .  Der  sidder  han  bleg 
og  forsuset  og  snører  op  en  Dokumentpakke, 
han  skal  gribe  an,  saa  tyk  som  saa  — « 

Sorenskriveren  viste  med  Gabet  af  Tommel- 
og Pegefinger,  hostende  haabløst. 

.  .  .  »Protokollen  blank,  medens  jeg  tror 
alt  færdigt  og  iorden!« 

»Hvad  K vigstad  kan  udrette  paa  én  Nat, 
naar  han  tar  sig  sammen,«  —  trøstede  Fruen. 

»Han  har  nu  produceret  sig  i  to  forud,«  — 
afbrød  Sorenskriveren  grætten,  —  »sviret,  danset 
og  turet  Bryllup  paa  Nordsæt.« 

»Simpel  Smag!«  .  .  .  mumlede  Eufemia  med 
et  Drag  paa  Læben  og  nippende  til  sin  The. 

»Der  ligger  det  vidtløftige  Bo  efter  Martin 
Haug  berammet  til  Afslutning  imorgen  Efter- 
middag Klokken  tre,  bekjendtgjort  fra  Kirke- 
bakkerne og  proklameret  —  Arvingerne  kom- 
mer langvejsfra«  — 

Sorenskriveren  skjød  Thekoppen  heftig  fra 
sig  ind  paa  Bordet  .  .  .  »Skoldende  hed!« 

Marianne  heldte  lunt  Theen  over  i  en 
anden  og  derpaa  tilbage  i  hans  store  forgyldte 
Kontorkop. 

»Det  vil  ialfald  ikke  være  første  Gang,  han 
præsterer  Mirakler,  Orning,«  —  vedblev  Fruen, 
rolig  fortærende  sit  Smørrebrød. 

Sorenskriveren  kremtede  en  og  anden  Gang 
mørk  taus,  medens  Familjen  lydløst  varsomt  tog 
til  Thekopperne. 

.  .  .  »Og  ovenikjøbet  i  en  Tid,  da  jeg  staar 
uden  Fuldmægtig!«   — 

»Kvigstad  vil   ha  tat  igjen  det  forsømte  til 

imorgen,  skal  Du  se,«  —  forsøgte  Fruen  igjen, 
idet  hun  satte  hen  sin  tømte  Thekop. 

»Men  Far,  Du  har  jo  ikke  spist  noget  .  .  . 
End  disse  Smørrebrød  —  med  Rul  paa«  .  .  . 
prøvede  Marianne,  som  hun  ordnede  sammen 
paa  Bordet. 

Sorenskriveren  slog  afværgende  ud  med 
Haanden  .  .  . 

»Denne  Gang  er  jeg  bange  for,  at  Strengen 
brister,  min  kjære  Kvigstad!«  —  mumlede  han 
dumpt  og  rejste  sig  for  at  gaa  op  paa  Kontoret. 

»Hvad  er  det,  Alida  .  .  .  Hvad  Fanden  er 
det?«  —  vendte  han  sig  saa  pludselig.  —  >)De7i 
har  jeg  da  ikke  hørt  paa  tyve  Aar  .  .  .  Den 
dejlige  lille  Menuet  af  Haydn  .  .  .« 

»Ja  det  var  just  det,  jeg  vilde  spørge  Dig 
om,  Far,«  —  forhørte  Alida  sig,  hun  stod  og 
greb   nogle  Toner  efter  et  gammelt  Nodeblad, 

—  »hvad  kommer  saa?  .  .  .  Her  er  revet  væk 
et  helt  Hjørne.« 

»Jo  da«  —  Sorenskriveren  satte  sig  hen  til 
Klaveret  og  klimprede  og  ledte.  —  »Dejlig  — 

—  guddommelig  dejlig«   .  .  . 

Han  spillede  og  fordybede  sig  mere  og 
mere  i  det,  medens  Alida  og  Merete  stod 
over  ham. 

»Ja,  saadan  er  detU  sa  Alida.  »Jeg  synes, 
jeg  kjender  den  saa  godt,  —  maa  ha  hørt  den 
som  ganske  liden.« 

»Ja,  det  har  Du  nok,  —  det  var  i  Falbes 
Tid,  da  vi  havde  Kvarteten.  Vi  skal  ta  den 
iaften  for  Violin  og  Klaver,  Du  og  jeg  — « 

Han  klimprede  endnu  igjennem  det  bort- 
revne Sted  — 

»Saadan  Du!  —  saadan  —  Der  er  det  — 
den  lille  nydelige  Vending  der  .  .  .« 

Han  vendte  Hodet  med  lysende  Mine  .  .  . 
»Naa  Marianne,  Du  har  da  ikke  tat  ud  Smørre- 
brødene mine  —  — 

Javist  klarer  han  det  til  imorgen,«  —  for- 
lød det  saa,  da  han  rejste  sig.  »Jeg  vil  gaa  op 
paa  Kontoret  og  opmuntre  ham  lidt,  —  faa 
ham  i  Iver  og  Stemning.  Man  gjør  s'gu  intet 
uden  Humør  og  Lyst  .  .  .  Han  har  selvfølgelig 
det  ganske  Bo  i  Hodet,  han,  —  en  Dygtighed 
uden  Grændser!  Og  det  er  nu  egentlig  noget 
rigorøst  at  forlange,  at  et  ungt  Menneske  af 
det  Blod  skal  sidde  muret  paa  en  Kontorstol 
det  hele  Aar  uden  at  svinge  udenom  engang 
imellem«  —  — 

Fruen  stod  i  Vinduet  og  saa  efter  ham, 
medens  han  elastisk  springende  skyndte  sig  over 

til  Kontorbygningen.  Hun  rystede  paa  sit  Kappe- 
hode : 

»Du  Orning,  Du  Orning,«  —  mumlede 
hun  .  .  . 

»Hvordan  hittede  Du  nu  den  gamle  Vise- 
stumpen,« —  vendte  hun  sig  pludselig  spejdende 
hen  paa  Alida. 

»Men  det  er  jo  en  Menuet  af  Haydn  da, 
Mor?« 

»Ja,  hvad  véd  jeg,  hvad  det  er,  Barn.  — 
Naa,  lad  os  nu  gaa  ud  og  se,  hvordan  Mønstret 
tar  sig  ud  i  Væven  din,  Eufemia  .  .  .« 


Det  sidste  Solskjær  var  sluknet  oppe  i  et 
øverste  Vindu  i  den  store  graa  Sorenskriver- 
bygning. Aftenskyggerne  laa  sorte  og  lang- 
strakte fra  Husene  og  Saaterne  nedover  Volden, 
medens  Slaattefolkene  kom  ud  fra  Kvældsverden 
i  Kjøkkenet  og  trak  sig  bort  ad  de  forskjellige 
Stier,  hver  hjem  til  sine  Husmandspladse. 

Et  Par  Jenter  vindede  op  Vand  fra  Brønden 
og  heldte  det  Bøtte  for  Bøtte  i  Saaen,  som  de 
bar  paa  Stangen  mellem  sig  ind  til  Vandkarret 

i  Kjøkken  og  Fjøs;  og  fra  Skjulet  begyndte 
en  ufortrøden  Huggen  og  Kløven  af  Ved  til 
Morgendagen. 

Et  Par  åf  Kontorpersonalet  drev  i  Halv- 
skumringen nedover  Vejen  med  deres  Piber .  .  . 

Ud  af  Gangdøren  kom  Alida  og  Merete 
skyndende  nedad  Trappen,  den  ene  lige  efter 
den  anden.  De  havde  fra  hver  sit  Hold  inde 
ved  Vinduerne  opdaget  Plejesøsteren  Barbara  i 
Bakken  ovenfor  Færgestuen.  Hun  havde  været 
over  paa  Opsæt  i  et  Ærende. 

Alida  naade  hende  først,  eftersom  hun  re- 
solverede at  ta  Benvejen  tvertover  Slaattevolden ; 
men  et  Øjeblik  efter  hang  Merete  ved  Pleje- 
søsterens anden  Arm. 

»Naa,  hvordan  gaar  det  med  Randi?«  trak 
Alida  ivrig  i  hende. 

»Naa?  —  faar  vi  Ribs,  Barbara?«  —  rykkede 
Merete  hende  i  sin  Arm. 

Barbara  vendte  sig  under  Presset  af  de  sam- 
tidige Spørgsmaal  raadvild  fra  den  ene  til  den 
anden.  Hun  var  tyk,  fed  og  rundladen,  af  en 
hel  anden  Familietype,  et  godmodigt  stærkt  prak- 
tisk Ansigt  med  et  Par  smaa  blaa  rappe  Øjne. 

»Ja  da,  —  jo  da,  et  Bismerpund,  som  Mor 
vilde  ha,  —  og  enda  mere,  om  hun  vilde !    Det 


'  26 

var  rimeligt,  at  alle  de  Fremmede  i  Ferierne 
havde  tømt  vor  Have,  mente  Mor  Opsæt  .  .  . 
Men  betale  for  dem  faar  vi  slet  ikke.  Saa  det 
blir  naturligvis  til,  at  Mor  maa  gi  hende  en 
Present  igjen,  —  endel  Flasker  Bærvin  eller 
noget  sligt.  —  Jeg  blev  trakteret  med  Kaffe  til 
Eftasvæl  og  fine  Kager,  som  endnu  var  igjen 
efter  Bryllupet.« 

»Og  Randi?  —  hvordan  havde  hun  det,  — 
var  hun  fornøjet?«  —  forhørte  Alida. 

»Jeg  spurgte  hende  jeg,«  —  betrode  Bar- 
bara dem  —  »da  Mor  Opsæt  var  gaat  ud  for 
at  koge  Rømmegrøden  tilaftens,  hvordan  Tor- 
sten hendes  var,  om  han  var  snil?«  —  »Aa 
han  som  de  andre«  svarede  Randi,  —  »Karene 
er  vel  ikke  likere«  .  .  .  refererede  Barbara 
skøjeragtig. 

»Sa  hun  det  Du?«  udbrød  Alida  højt  op- 
taget, —  »slig,  som  hun  blev  perset  og  tvunget 
til  at  ta  denne  Kaksen.  —  Jeg  véd  nu,  at  hun 
har  været  glad  i  Knut  Raalien  helt,  siden  vi 
gik  til  Konfirmation  sammen  .  .  .  Men  disse 
Pengene!«  —  udstødte  hun  med  undertrykt 
Heftighed. 

»Og  saa  maa  I  tro,  de  var  nysgjerrige  efter 

den  ny  Fuldmægtigen,  —  hvem  han  skal  ha,  — 
Marianne  eller  Femia  .  .  .« 

'>Æu — femia,«  — faldt  denne  ind  fra  Trappe- 
bænken, hvor  hun  sad  hyllet  i  sit  Shawl.  »Du 
véd,  jeg  vil  ikke  kaldes  Femia!« 

»Er  han  som  Major  Howard  i  Mohikaneren 
med  Rifle  ved  Siden  og  det  truende  Blik, 
saa  skal  han  ha  Eu — Femia,«  —  travesterede 
Merete.  —  »Og,  er  han  en  af  disse,  som  van- 
drer stille  omkring  i  Maaneskin  og  møder  en 
Ungmø  i  Lunden,  saa  blir  det  naturligvis  Mari- 
anne .  .  .  Men,  er  det  en  koslig  og  snil  Tyk- 
kert, som  vil  ha  god  Mad,  saa  skal  han  ha  Dig, 
Barbara  .  .  .  Hys,  hys,«  —  afbrød  hun  sig,  — 
»Far  stemmer  Fiolinen.  Skynd  Dig  ind,  Alida  .  .  .« 

Lidt  efter  hørtes  Haydns  Menuet  derindefra 
under  Gjentagelse  af  forskjellige  Satser. 

Eufemia  forblev  siddende  ude  paa  Trappen 
indhyllet  i  sit  Shawl,  overgivende  sig  i  den 
skumrende  Aften  til  forskjellige  høje  Drømmerier, 
medens  Marianne  skimtedes  at  vandre  op  og 
ned  paa  Gaardspladsen  i  lun  Samtale  med 
Kontoristerne  Schmidt  og  Augustinusen,  som 
var  kommet  tilbage  fra  Turen. 

Henne  paa  Staburstrappen  sad  gamle  Hen- 

schien,  Kontorets  mangeaarige  enebetroede  Be- 
styrer af  Overformynderivæsenet,  og  nød  sin 
Aftenpibe  med  Overfrak  over  den  dukkede 
Skulder. 

Derinde  i  den  store,  halvmørke  Dagligstue 
strikkede  Fruen  søvnig  tilbagelænet  i  Sofaen, 
medens  Merete  havde  stukket  sig  hen  med  sit 
Sytøj  til  et  af  de  to  Talglys,  der  var  tændt  i 
Messinglysestagerne  paa  Klaveret,  og  Barbara 
sad  med  Garnvinden  og  nøstede  henne  i  Vindu- 
skjæret. 

Sorenskriveren  gik  op  og  ned  paa  Gulvet 
med  Fiolinen  hængende  i  Haanden,  en  og  anden 
Gang  kneppende  betænkt  over  Strengene,  medens 
Alida  gjennemgik  Menuetten  paa  Klaveret. 

»Nu  gaar  den!  —  nu  tar  vi  den  sammen 
—  for  sidste  Gang  .  .  .« 

Han  trykkede  Fiolinen  op  til  det  høje,  stive 
Halsbind  og  Hagen  ned  i  Flipperne,  og  fyrig 
lagde  han  ud  med  Buen,  vuggende  sig  og 
nydende,  helt  revet  ind  i  Stemningen. 

»Herligt  Du 

—  Og  nu  tar  vi  den  anden  .  .  .  laften  vil 
vi  bare  spille  Haydn  .  .  .  Uforligneligt  .  .  .« 

Medens  de  foredrog  og  spillede,  —  Soren- 
skriveren  siddende  ved  Klaveret  hos  Alida,  — 

faldt  Fruen  hen  i  forskjellige  Dup.  Ved  et 
dybere  et  greb  hun  resolut  Strikketøjet,  som  var 
gledet  ned  paa  Skjødet,  hægtede  Nøstet  ud  af 
Sølvklypen  og  lagde  sammen.  Og  med  kun  et 
Nik  hen  til  Barbara  for  ikke  at  forstyrre,  gik 
hun  ovenpaa.  —  —  — 

—  Merete  havde  lagt  bort  Sømmen  og 
flyttet  hen  i  det  Sofahjørne,  hvor  Moderen  havde 
siddet,  og  Eufemia  og  Marianne  var,  den  ene 
efter  den  anden,  gledet  ind  i  Stuens  Dunkel- 
hed ..  . 

Viserne  paa  Slaguret  skimtedes  saavidt  at 
staa  paa  nogle  Minuter  før  halv  elleve —  Familjens 
reglementerede  Sengetid. 

De  var  ude  i  Symphoniens  sidste  Afdeling, 
hvorunder  Melodien  dukkede  op,  atter  og  atter, 
som  altid  dybere  fra  en  uendelig  Havsens 
Bund  ... 

Det  faldt  just  Merete  ind  at  bøje  sig  hen 
og  hviske  til  Marianne:  —  »Tænk  imorgenaften 
sidder  han  kanske  her  og  hører  paa!«  —  da 
hun  standsede  midt  i  Bøjningen  og  stirrede  .  .  . 

Paa  Stolen  mellem  Stueuret  og  Ovnen  sad 
en  Mand  med  Hænderne  over  det  ene  Knæ  og 
saa  paa  hende.  Han  havde  en  saa  vakker  Pande 
og   opstrøget  Haar.     Det  var,    som   han  vidste 

alt  det  hun  tænkte  og  saa  smaat  smilte  og  havde 
hende  tilbedste  .  .  . 

Saa  svandt  Skikkelsen  med  en  langsom 
Hovedbevægelse,  og  der  kom  i  det  samme  et 
saa   smertefuldt   lidende  Udtryk  over  ham  .  .  . 

Hun  sad  stum  bunden,  forfærdet,  medens 
Tonerne  fyldte  Rummet  og  døde  hen  i  Slut- 
ningsakkorder. 

Uret  slog  det  halve  Slag. 

Klaveret  blev  lukket,  og  hver  ryddede  i 
Stilhed  sit  hen  .  .  . 

Sorenskriveren  lagde  Fiolinen  i  Kassen, 
tændte  Lyset,  som  stod  færdigt  til  ham  paa 
Bordet  i  Blakkerten,  og  gik  smaanynnende  paa 
Melodien  med  et:  »Godnat  Børn!«  op  paa 
Soveværelset  .  .   . 

—  Augustmaanen  stak  op  over  Skogtoppene, 
kastende  skarpe  sorte  Skygger  mellem  Husene, 
og,  som  Marianne  og  Merete  kom  ud  for  at 
laase  Gangdøren,  saa  de  gamle  Henschien  staa 
nedenfor  Trappen. 

»Hyss — s  .  .  .«  varede  han  sagte  med 
Haanden  imod  dem, —  »var  det  ikke  som  Ekko 
af  et  Valdthorn  deroppe  bagom  Aasen.?  .  .  . 
Som  nogen  blæste  todt.^«  —  mumlede  han. 

De  stod  og  lyttede  —  — 

Der  faldt  som  et  pludselig  Sus  af  Rafossen 
ind  i  Stilheden  .  .  . 

»Det  var  noget  .  .  .  Det  var  noget«  .  .  . 
grublede  han  hen  for  sig,  idet  han  gik. 

»Godnat,  Jomfru  Marianne.  Godnat,  Jomfru 
Merete  .  .  .« 

Merete  blev  staaende  som  fastnaglet,  ind- 
til Marianne  utaalmodig  raabte  hende  ind,  og 
hun  gik  op  ad  Trappen  efter  Søsteren  som 
fanget  i  en  underlig  uhyggelig  Drøm,  —  noget 
oplevet,  hun  ikke  kunde  meddele  .  .  . 


II. 

DYRE  AAKISEN  REIN. 


Fruen  og  et  Par  af  Døttrene  stod  ude  i 
Strygeværelset  og  besaa  og  maalte  op  en  Rulle 
med  Uldtøj,  som  netop  nu  kom  fra  Farveren 
paa  Smaastedet  søndenfor.  Men  Alida  fik  ikke 
ud  af  det  mere  end  fire  og  tyve  en  halv  Alen 
for  fem  og  tyve  en  Kvart,  der  var  leveret.  Det 
var  forfærdelig  krympet  .  .  . 

»Nu  begynder  de  at  komme  til  Skiftesam- 
lingen,« yttrede  Marianne  henne  fra  Vinduet. 

»Det  er  Ole  Nordsæthagen  —  den  unge 
Gutten,  kan  én  gjerne  kalde  ham,  —  han  med 
Sølvknapperne  i  Trøjen,  som  drager  Hesten 
efter  sig  hen  til  Staldvæggen,«  —  lød  gamle 
Randi  Budeies  Passiar   med  Kokkepigen  didind 

fra  Kjøkkenet.  —  »Æsch  —  hæsch,  —  Penge 
som  Græs ;  han  véd  ikke  selv,  hvor  rig  han  er, 
siger  de,  —  kan  gaa  milevis  uden  at  komme 
ud  af  sin  egen  Skog.  Og  nu  skal  han  giftes 
paa  Haug.« 

»Tænk  Dig,  Alida,«  vedblev  Marianne,  — 
»det  er  Sønnen  af  den  gamle  rare  Lars  Aaserud 
Du,   som  buldrede,    saa  vi  aldrig  forstod  ham.« 

»Aa  han!  —  som  trak  Tegnebogen  op  af 
Rejsestøvlerne  og  rullede  ud  af  Papir  og  gav 
os  hver  vor  blanke  Sølvdaler,  da  vi  var  smaa.« 

.  .  .  »Og  han  der  i  Karjol,  —  den  store 
høje,  det  er  Anders  Aarlid,  som  vil  ta  Gaarden 
med  Odel  fra  Enken  paa  Haug,«  —  hørtes 
Randi  at  præke. 

.  .  .  »De  derhenne.  Mor,  —  som  stiger  ud 
af  Stolkjærren,«  —  de  var  nu  alle  kommet  til 
Vinduet  —  »det  er  vist  Folk  helt  oppe  fra 
Aardal  .  .  .  Man  kan  se  det  paa  Dragterne  — 
gammeldags  rare  —  og  Kirkesæler  med  ud- 
skaarne  Bogtrær.  Se  bare,  hvor  højtideligt  de 
trækker  sig  op  ad  Kontortrappen.« 

»Saamæn  ogsaa  Hr.  Tron  Hersæt,«  —  ud- 
brød Fruen,  —  »Urostifteren  og  Procesmageren 
.  .  .  Hu  da,  —  spankulerer  op  mod  Kontoret 
med  Hælene  i  Bakken  og  Hatten  frem  i  Panden, 

Jonas  Lie :   Dyre  Rein.     2.  Opl.  3 

som  han  skal  lige  op  og  protestere!  Og  bag- 
efter klager  han  til  Kongen  .  .  . 

Og  der  kommer  selve  Gudbjør,  Enken  paa 
Haug,    —    alene    i    Kjærren    .    .    .    kjører    selv 

Hesten. Ja,  rul  Du  sammen  Uldtøjet,  Alida. 

Far  sender  hende  vist  hidned  i  Stuen  .  .  .« 

En  Stund  efter  kom  Fruen  ud  i  Kjøkken- 
døren  og  gav  Marianne  Ordre  til  at  sætte  paa 
Kaffe  og  gjøre  istand  Bræt  med  Jødekager  og 
Sandbakkeise  .  .  .  »Send  saa  Smaapigerne  ind 
for  at  hjælpe  mig  med  Underholdningen,  hun 
maa  ha  en  Præk  med  hver  af  Jer  .  .  . « 

Enken  paa  Haug  blev  vist  om  i  Haven. 
De  besaa  Blomsterbed,  Bærhækker  og  Frugt- 
træer og  standsede  nede  ved  Næperne  og  Kaalen, 
enige  om,  at  de  havde  havt  et  rigtigt  Uaar 
med  Tørken  den  hele  Sommer  .  .  .  Og  alt  det 
Utøj  paa  Bladene!  .  .  . 

Ja,  Jomfru  Alida  havde  nok  mere  end  Ret 
i  det,  for  paa  Haug  var  Ribs  og  Stikkelsbær- 
løvet opædt  helt  til  Stilkene  og  næsten  ikke 
grønt  at  se  over  Kaalsengene.  Men  saa  havde 
de  jo  ikke  Lejlighed  til  at  passe  og  vande  og 
luge  i  Havestykket  saa  fint  som  hos  Skriverens, 
nej  .  .  . 

Bagefter    maatte  Gudbjør    ind    og    se    paa 


35 

Mariannes  Væv  og  faa  forklaret  og  beundret 
Mønstret,  hvori  Bunden  var  slaat  efter  Tegning 
forestillende  en  Frugtkurv. 

Og  selvfølgelig  blev  ogsaa  Aarets  øvrige 
Arbejder  til  Linnedskabet  taget  i  kyndigt  Øje- 
syn. Som  det  laa  der  —  det  endnu  ublegede 
i  det  nederste  Rum,  —  paa  Hylder  med  alt  det 
Malurt-  og  Lavendelduftende  skinnende  hvide 
Drejl  og  Lagentøj,  var  Linet  dertil  saat  og 
høstet  og  hæklet  paa  selve  Sorenskrivergaarden 
og  spundet  og  tvundet  og  vævet,  hver  Trevl 
og  Traad,  af  Husets  Døttre. 

Runden  endte  ikke  med  det,  for  der  kom 
Barbara  trækkende  med  Konen  paa  Taugbøl, 
som  ogsaa  var  skikket  ovre  fra  Kontoret.  Saa 
maatte  Nøgleknippet  frem  ogsaa  til  det  halv- 
mørke Rum  bag  Fadeburet,  hvor  Resultatet  af 
Husets  stadig  snurrende  Rokke  kunde  beses. 
Der  hang  Uldgarnsspindingen  om  paa  Væggene 
i  sammenbundne  Hæspier,  og  Lintraaden  til 
Sygarn  for  Aaret,  fin  og  grov,  hvid  som  sort- 
farvet, endnu  uopnøstet,  medens  forskjellige 
Rokker,  Garnvinder  og  Kurve,  fulde  af  endnu 
ukardet  Uld  efter  Faareklipningen,  stod  indover 
Gulvet. 

Og  nu  sad  Gudbjør  og  Mor  Langset  og  Mor 

Taugbøl  med  de  stadselige  Silkes  Hodetørklæder, 
der  løb  op  i  en  høj  Top  over  Issen,  ved  Kaffe- 
bordet i  Stuen.  De  ihærdige  Opfordringer  til 
at  forsyne  sig  efterkom  de  kun  lidt  efter  lidt, 
saa  at  sige  tommevis  og  stadig  dækket  af  be- 
skedne og  prisende  Talemaader.  Der  svævede 
som  en  Hede  over  Ansigterne  fra  Skiftesamlingen, 
og  der  slap  efterhaanden  Ymt  paa  Ymt  fra 
Gudbjør  om  Svigersønnens,  Nordsettens  Nærig- 
hed, —  Antydninger,  som  de  to  andre  optog 
med  lukkede  Ansigter  og  dulgt  Nysgjerrighed. 
Hun  holdt  just  paa  at  udstøde  et  dybt  mystisk 
Suk  om  den  »Arvegriskheden«,  da  de  igjen 
hørte  Lyden  af  Kjøretøj  .  .  . 

»Det  er  ikke  nogen,  som  skal  til  Skifte- 
samlingen det!«  —  yttrede  Marianne,  hun  saa 
mønstrende  opmærksomt  ned  mod  Porten, 
medens  Øjnene  kneb  sig  til  som  to  lysskjære 
Ridser. 

»En  Straahat  i  Karjol  —  med  Støvfrakke 
og  en  stor  Rejsekuffert  snøret  bagpaa«  .  .  .  for- 
lød det  nu  yderligere  fra  Barbara. 

Eufemia  rettede  sig  pludselig  fra  den  elsk- 
værdig nedladende  Stilling,  hvori  hun  havde 
fundet  for  godt  at  beundre  Mor  Langsets  gammel- 
dags  tykke   durable   Silkeforklæde.     Hun   strøg 

Kjolen  ned,  ordnede  hurtig  paa  sin  Dragt  og 
kég  —  med  et  lidet  Ryk  op  af  Stolen  —  over 
i  Spejlet  paa  den  øverste  Halvdel  af  sin  Person. 
Hun  belavede  sig  tilbagelænet  med  en  fornem 
kjølig  Mine  .  .  . 

»Han  viger  Hesten  ind  mod  Trappen.  I 
skal  se,  det  er  Fuldmægtigen,  —  Rein!«  ud- 
stødte Barbara. 

Der  blev  et  Øjebliks  gjensidig  noget  raad- 
løs  Vekslen  af  Blikke  mellem  Mor  og  Døttre. 
Her  sad  de  jo  med  disse  Konerne  fra  Skifte- 
samlingen, —  og  Far  paa  Kontoret!  .  .  . 

Idetsamme  udstødte  Ajax  et  vildt  Hyl  og 
sled  larmende  i  Lænken.  Det  fortsatte  sig  i 
en  styg  langtrukken  Tuden  med  bidske  Glæfs 
imellem. 

»Uf  da,  —  saa  kjedeligt  —  saa  næsten 
uhyggeligt«  .  .  .  mente  Barbara.  —  »Der  stiger 
han  saamæn  af  og  gaar  hen  og  snakker  til  den 
—  klapper  og  stryger  den  over  Hodet,  —  lar 
ham  snuse  paa  Haanden  .  .  .  Og  jamæn  kryber 
ikke  Ajax  helt  ind  i  Huset  sit  rent,  som  han 
er  skamfuld  over  sin  slette  Opførsel  .  .  .  Skulde 
én  ha  sét  sligt!« 

Fruen  rejste  sig  fra  Sofaen: 

»Kald    paa    Inger    Stuepige,    Barbara,    saa 

hun  kan  vise  ham  op  paa  sit  Værelse.  Jeg 
gaar  ud  og  tar  imod  ham.  —  Sørg  for  Kaffe- 
kopperne. Du  Marianne  — 

Men,  hvad  fejler  Dig,  Merete!«  —  standsede 
hun  studsende.  Datteren  stod  og  holdt  sig  ved 
Stolen  bleg  og  stærkt  aandende  — 

»Du   har  drukket   for  stærk  Kaffe,    Barn,« 

—  tog  hun  sig  og  strøg  hende  over  Haaret. 
»Gaa  straks  ud  og  faa  Dig  lidt  koldt  Vand.« 

Hun  skjød  hende  mod  Døren  til  Kjøkkenet, 
medens  hun  selv  tog  Vejen  ud  til  Gangen  .  .  . 

Der  stod  han  alt  paa  Trappen,  da  hun 
kom,  og  tørrede  Sveden  af  Panden.  Han  saa 
helt  aandsfraværende  ud,  —  som  han  kunde  ha 
siddet  og  sovet  i  Karjolen,  —  medens  hun  sa 
ham  de  Par  Ord  til  velkommen  og  fortalte,  at 
Sorenskriveren  var  optat  af  vigtige  Forretninger. 
Og  til  hendes  forekommende  Spørgsmaal  om 
hans  Rejse  brast  han  saa  højst  utøjlet  ud: 

»Seks  Timers  Kjørsel  langs  Elven  i  Solsteg, 

—  Forfærdeligt!«  — 

Han  stod  der  med  Hatten  i  Haanden,  tæt- 
haaret  og  mørk  i  Brynene  med  et  hvast  Rov- 
fugleansigt og  sa  det  saa  rydt,  —  syntes  saa- 
mæn  alt  andet  end  generet  for  at  gi'  sit  Humør 

Luft,  den  unge  Herre !  .  .  .  Han  tænkte  maaske, 
han  var  kommet  saa  langt  ud  paa  Landsbygden, 
at  saadant  kunde  man  tillade  sig      .  . 

Som  han  skulde  følge  Stuepigen  og  Gaards- 
gutten,  der  bar  hans  Kuffert,  Vadsække  og  to 
Geværer  op  paa  Værelset,  bad  han  —  nu  ganske 
tækkelig,  —  om  at  faa  Lov  til  at  komme  ned 
i  Stuen  og  præsentere  sig  senere. 

Imidlertid  .  .  .  Imidlertid  .  .  .  gik  det  i 
Fruen.  Det  skadede  ikke  at  bryde  Spidsen 
straks,  om  her  var  noget  utilbørlig  prætentiøst 
.  .  .  Der  havde  været  noget  ved  ham,  som 
irriterede  hendes  Selvfølelse.  Lidt  behersker 
dog  en  ung  Mand  sig  første  Gang,  han  hilser 
paa  Husets  Frue! 

»Grød  med  lidt  bagefter,«  —  meddelte  hun 
sig  senere  til  Marianne,  —  »ganske  som  al- 
mindelig«  ...  — . 

—  Det  syntes  at  drage  ud  med  Skifte- 
samlingen og  det  i  Stuen  stærkt  efterlængtede 
Forløsningens  Klokkeslet.  Tiden  udfyldtes,  saa- 
vidt  gjørligt,  med  at  diskutere  forskjellige  Emner 

—  Giftermaal  i  Letsindighed  og  sørgelige  Uskikke, 

—  støttet  med  ny  Nødninger  og  Forsyninger 
med  Kaffe  .  .  . 

Enkelte  af  Boets  Vedkommende  drev  kjede 
om  derude  paa  Gaardspladsen,  og  et  Par  spændte 
alt  Hestene  for. 

Saa  det  saa  jo  nu  ud,  som  ogsaa  dette 
kunde  tage  en  Ende! 

Omsider  stod  da  Kontorist  Schmidt  i  Døren 
og  meldte  fra  Sorenskriveren,  at  nu  var  det 
Tiden  for  de  tre  Husets  Gjæster  at  være  tilstede 
paa  Kontoret  og  overvære  Oplæsning  og  Af- 
slutning af  Boet. 

—  —  —  —  Den  urolige  Eftermiddag  var 
larmet  af,  og  den  sidste  Kjærre  forsvundet  ud 
af  Porten. 

Sorenskriveren  kom  over  fra  Kontoret  i 
rask  Fart,  saa  Frakkeskj  øderne  flagrede  ham 
om  Benene.  Han  gned  sig  tilfreds  i  Hænderne 
som  efter  et  overstaat  svært  Pust  .  .  . 

»Pokkers  Menneske  .  .  .  Pokker  til  Fyr 
den  Kvigstad!  .  .  .  Laa  ikke  hele  Vidtløftig- 
heden der  ekspederet  og  færdig  og  i  en  Orden, 
som  — .  Han  har  saamæn  turet  sin  tredie  Nat 
i  Boet,  gaat  mindst  lige  hidsig  paa  Tømmen 
der  .  .  .  De  bruger  det  Udtryk,  Du  Bolette,« 
—  forklarede  han  sin  Hustru,  —  »om  Hestene, 
naar  de  skarptraver,  —  ganske  betegnende!  .  .  . 
Og  saa   kniber  jeg   ham   undertiden  i   et  snart 

Øjekast  hen  paa  mig,  som  om  han  vil  forvisse 
sig,  om  jeg  ogsaa  helt  begriber  hans  Mester- 
lighed .  .  .  Jah,  —  ja,  jeg  tilstaar,  det  er  mig 
en  Gaade,  hvorledes  et  Menneske  saadan  kan 
opta  og  beholde  alle  disse  kjedsommelige  De- 
tailler og  Sammenhænge  med  Næstens  Gods 
—  formelig  bevare  dem  i  sit  Hjerte  .  .  .« 

»Men  saa  er  det  ikke  det,  vi  har  at  tænke 
paa  nu,  Orning,«  —  afbrød  Fruen  ham,  — 
»Din  ny  Fuldmægtig  er  kommet.« 

»Hvad?  —  Hvad  siger  Du,  Bolette?« 

»Han  er  tat  lige  op  paa  sit  Værelse  med 
hele  sin  ganske  Bagage  og  sine  allehaande  Jagt- 
effekter .  .  .  Gjør  mig  nu  den  Tjeneste,  Orning, 
ikke  at  spørge  ham  for  ivrig  ud  om  hans  musi- 
kalske Kapaciteter,  naar  han  nu  kommer  ned, 
eller  falde  i  straks  med  højere  Materier.  Han 
synes  mig  en,  som  vi  skal  se  lidt  an.  Det 
kommer  saa  meget  an  paa  første  Gang  — .« 

Sorenskriveren  harkede  lidt  og  drev  paa 
Gulvet  med  Hænderne  bagpaa  den  lange  spids- 
skjødede  Frakke. 

»Hvad  Sort  Fuldmægtig,  Skjæbnen  be- 
skikker én,  det  er  sandelig  saa  tilfældigt,  som 
Vejret  det!«  gav  han  sig  Luft. 

»Den   bedste   er   vist   den,    som   er   mindst 

musikalsk,  Du !«  henkastede  Fruen,  idet  hun 
forlod  Stuen. 

Sorenskriveren  fortsatte  smaaplystrende  at 
slentre  paa  Gulvet,  medens  han  lo  for  sig  selv 
og  saa  efter  hende  .  .  .  Næsten  vittigt!  .  .  . 
Bare  —  bare  lidt  udelikat  .  .  .  hrrr  .  .  . 

Han  studsede  noget  ved  at  se  Femia  aabne 
Døren,  men  efter  et  hastigt  Overblik  igjen  trække 
sig  tilbage.  Hun  kom  i  Straahat  og  lange 
Nankins  Handsker  og  havde  en  Kurv  paa 
Armen. 

—  Lidt  efter  var  Fuldmægtigen,  Dyre  Rein, 
placeret  ved  Aftensbordet  mellem  Alida  og 
Henschien,  der  netop  var  blevet  præsenteret. 
Den  gamle  Kontorist  sad  duknakket  og  for- 
beholden blinkende  med  de  smaa  runde  Fugle- 
øjne  og  et  og  andet  mistroisk  Glyt  hen  paa 
den  ny  Foresatte,  som  paa  Post  mod  mulige 
Indgreb  i  sin  Magtsfære. 

Nedenfor  ham  sad  Kvigstad,  hvis  skarpe 
graa  Øjne  fangede  alt,  vagtsomt  loddende  den 
ny  Fuldmægtigs  Dybder  i  Ord  og  Adfærd. 
Han  havde  sit  eget  optagne  Ansigtsudtryk  iaften 
—  efter  alt  det  passerede,  —  og  legte  saa  smaat 
med  Jomfru  Alidas  perlestukne  Servietring,  der 
tilfældig  var  rullet  henover  Dugen. 


.  43 

Og  nedenfor  ham  lille  Schmidt  med  Øjnene 
nede  i  Grøden  og  Opmærksomheden  under- 
fundig delt  mellem  sine  to  Idealer,  Sorenskriveren 
og  Kvigstad  — ,  hvordan  den  nyankomne  slog 
an  paa  den  første,  og,  hvad  den  sidste  vel 
mente.  Yderligere  var  den  unge  Kontorist  dybt 
forelsket  i  den  otte  og  tyveaarige  Marianne  Uge 
overfor  ham  ved  Bordet,  og  fortiden  forfærdelig 
jaloux  paa  hendes  Sidemand  Augustinusen,  hvem 
hun  havde  beæret  med  en  Spadseretur  nu  to 
Aftener  efter  hinanden.  Hun  var  ikke  netop 
vakker.  Men  saadan  en  Figur!  —  og  saa  yndig 
en  Gang,  —  saa  mild  og  deltagende  og  inter- 
esseret .  .  . 

Barbara  var  stum  optaget  af  Fuldmægtigen. 
Hun  bespejdede  ham  nysgjerrig  med  de  gløgge 
praktiske  Øjne  og  tog  sine  Mærker  .  .  .  Han 
havde  saadanne  store  rare  Hornknapper  i  dén 
tætlukkede  Frakke  —  og  det  svære  Silketør- 
klæde knyttet  frit  under  Skjortekraven  ...  De 
sorte  Øjenbrynene  gik  skraat  nedover  Næsen 
.  .  .  Han  havde  ingen  Ring  paa  Fingeren,  — 
var  vist  ikke  forlovet.  De,  som  har  sligt  ekstra 
Dyretække,  plejer  ikke  at  bli  gifte,  siger  Tante 
Ra  .  .  .  Nu  satte  han  Smørøje  i  Grøden,  før 
nogen  bød  ham!  .  .  . 

—  »Og  der  har  vi  vor  yngste  Datter  .  .  .« 
sa  Fruen,  som  Merete  kom  ind  og  skyndsomt 
bøjende  sig  tog  sin  Plads  hos  Moderen  nede 
ved  Bordenden. 

»Du  kommer  sent,  Barn!« 

»Jeg  maatte  bli  færdig  med  at  rense  Bærene, « 
—  undskyldte  hun  sig  uden  ret  at  faa  Lyden 
frem. 

»Ja,  nu  faar  Du  se  til  at  indhente  os  andre 
.  .  .  Der,  min  Pige,«  —  Fruen  rakte  hende 
Tallerkenen  med  kun  en  ganske  liden  For- 
syning; hun  havde  opfanget,  hvor  bleg  og  be- 
taget Datteren  var. 

»Og  paa  vor  Kant  af  Landet  har  De  alt- 
saa  aldrig  været  før?«  —  henvendte  hun  saa 
afledende  til  Rein. 

»Nej,  mit  Hjem  ligger  ved  Sjøen,  —  næsten 
helt  ude  ved  Havet  .  .  .  Men  vil  Fruen  unde 
mig  en  Portion  Grød  til?«  afbrød  han;  han 
havde  forunderlig  hastig  klaret  sin  Tallerken. 

»Naa,  det  glæder  mig,  at  De  har  saadanne 
gode,  huslige  Egenskaber.  De  liker  Grød?« 
smilte  hun. 

»Ja,  Frue,  —  næst  al  anden  Mand,«  forsikkrede 
han  lunt.  »Og,  naar  man  ikke  har  spist  siden  tidlig 
imorges,  saa  sættes  jo  Tingen  i  sit  Skjær.« 

Merete  slog  pludselig  Øjnene  op,  og  der 
undslap  hende  et  næsten  hørligt  Lettelsens  Pust. 

Under  sin  Overraskelse  brød  hun  ud  i  en 
pludselig  ubehersket  Latter.  Ne — e — ^j,  —  gik 
det  overvældet  i  hende,  —  dette  var  ingen  at 
skue  i  Syner!  .  .  . 

Fruen  saa  forbauset  paa  hende.  Hvad  gik 
der  af  Pigebarnet  med  sit  ellers  saa  naturlige 
gode  jevne  Væsen?  .  .  . 

»Ja,  Du  Merete,«  —  faldt  Sorenskriveren 
ind,  —  »Mor  begyndte  alt  at  glæde  sig  til  en 
vældig  Abonnent  paa  Grødterrinen.« 

Merete  kunde  ikke  dy  sig,  der  skingrede 
endnu  halvsvimmelt  nok  et  Latterudbrud:  —  et 
skarpt  krumnæset  Ansigt !  og  en  spottende  Klang 
i  Stemmen  .  .  .  Nu  tog  han  rask  med  Appetit 
ufortrøden  fat  paa  den  anden  Grødportion  .  .  . 

Aa — h,  —  som  han  havde  taarnet  sig  op 
rent  til  en  Forfærdelsens  Aand  for  hende!  .  .  . 

Men  hun  maatte  jo  den  ene  Gang  efter 
den  anden  stjæle  sig  til  at  se  paa  ham,  som 
han  sad  der  og  dyppede  i  Melken  og  svælgede, 
—  haaret  helt  ud  paa  Haandbagen,  naar  han 
førte  Skeen  .  .  .  Han  kastede  hver  Gang  det 
runde  sorte  Hode  saa  braat  mod  den,  han  talte 
til,   og  hun   greb  ham  i  et  pludselig  gløgt  Blik 

hen  paa  Eufemia,  som  havde  fundet  paa  den 
Maner  at  henkaste  et  og  andet  Ord  i  Samtalen, 
medens  hun  lænede  sig  skjødesløst  tilbage  mod 
Stoleryggen. 

Og  to,  tre  Gange  mindst  var  hans  Øjne, 
som  med  et  lyst  Skimt  op  af  Brynene,  paa 
Marianne,  efterat  hun  datterlig  spasende  havde 
været  henne  og  underrettet  Faderen  om,  at  der 
dog  vankede  lidt  bagefter  Grøden  ogsaa.  Det 
var  som  han  studsede  over  hendes  Udseende  . .  . 

Smaa  Asjetter  med  opskaaret  Kjød,  Rul 
og  røget  Ørret  sendtes  nu  rundt,  og  lille  Schmidt 
vidste,  at  Fruens  Øjne  vaagede  paa  ham,  om 
han  glemte  at  benytte  Smør-  eller  Ostekniven, 
som  laa  ved. 

For  ny  Kontorister  var  Fruens  delikate  Op- 
dragelseskursus  en  riok  saa  hed  Skjærsild,  og 
han  saa  med  en  vis  Beklemmelse,  hvorledes 
Fuldmægtigen,  som  om  ingen  Frue  var  til,  for- 
synte  sig  med  det  salte  Kjød,  saa  Asjetten  blev 
halv  tom,  og  bagefter  gjorde  vældige  Indhug  i 
Myseosten,  som  endnu  var  aldeles  urørt. 

Inger  Stupige  kom  ind  af  Døren,  og  Ajax 
trængte  sig,  som  den  var  vant  til,  naar  den  var 
løst,  ind  bag  efter  hende.  Den  gik  lige  hen  til 
Rein  og  snusede  og  shkkede  hans  Haand,   den 

han  lod  hænge  ned  til  den,  medens  han 
snakkede,  uden  at  værdige  Hunden  videre  Op- 
mærksomhed. 

Lidt  efter  lidt  begyndte  han  at  smaasmile 
til  Barbara,  hvis  grundende  og  undrende  Blik 
hang  uafbrudt  ved  ham.  Dette  med  Ajax 
havde  dybt  interesseret  hende  helt  fra  An- 
komsten af. 

Eufemia  henkastede  fra  sin  Tilbagelænethed 
noget  om  Ajaxes  uhøflige  Modtagelse  .  .  . 

»Men,  at  De  turde  gaa  hen  til  ham!«  — 
faldt  Barbara  ivrig  ind.  »Den  har  virkelig  bidt 
engang.  Vi  sætter  den  altid  i  Lænke  i  Hunde- 
dagene. « 

»Ajax  er  en  ærlig  Hund,  det  saa  jeg  straks. 
Jeg  løste  Lænken  af  ham,  det  var  det,  han 
blev  skamfuld  over,«  forklarede  Rein.  »Deres 
Søn,  Claes,  Søofficeren,  viste  mig  en  prægtig 
Jagthund  herovenifra,«  —  henvendte  han  saa  til 
Sorenskriveren,  —  »Finnerace?«   .  .  . 

»Saa  De  kjender  Claes?«   faldt  Fruen   ind. 

»Vi  harfærdets  sammen  paa  en  Opmaahngs- 
rejse  nord  i  Fjordene  paa  vore  Kanter.« 

»Havde  han  Fiolinen  med?«  forhørte  Soren- 
skriveren. 

»Javist,    javist,    spillede    langt   udover    lyse 

Natten.  Musiken  er  mig  et  behageligt  Sprog, 
som  jeg  rigtignok  kun  fatter  et  og  andet  Ord 
af.  Men,  hvad  han  sa  paa  Fiolinen,  det  for- 
stod jeg!« 

»Saa,  —  saa  De?«  .  .  .  Sorenskriveren 
strakte  Hodet  levende  interesseret  frem  af  den 
stive  Halskrave. 

»Det  klagede  og  skreg  fra  Strengene  over, 
at  han  skulde  opsætte  Karter  og  maale  og  lodde 
i  Kongens  Tjeneste  istedetfor  at  faa  slaa  som 
Lærken  og  spille  og  musicere  paa  denne 
Klode.« 

Sorenskriveren  lænede  sig  betænkt  tilbage 
i  Stolen  .  .  . 

»Ja  —  jah!  man  maa  jo  noget  være  her  i 
denne  Verden,«  kom  det  trist.  —  »Det  er  den 
pure  haarde  Nødvendighed!« 

»Man  kan  da  virkelig  ikke  slaa  sig  paa  at 
være  Bierfiedler,«  —  supplerede  Fruen.  »Se 
nu  stakkels  Sankowitz,  som  drager  omkring  og 
informerer  i  Bygderne  og  faar  sit  kummerlige 
Ophold  og  nogle  Marks  Penge  paa  hvert 
Sted.« 

»Hys,  hys,  Bolette,«  afbrød  Sorenskriveren 
hende  tvert,  —  -Dham  fik  man  hverken  til  at 
lodde    eller    maale  .    .    .    Det    er    en    fordreven 

Kunstnersjæl,  som  kunde  blevet  noget  betyde- 
ligt i  sit  store  Hjemland.« 

Han  skjød  noget  hastig  Stolen  tilbage,  af- 
sluttende Maaltidet  med  et:  »Velbekomme!« 
—  Og  Merete  iagttog,  hvorledes  Fuldmægtigens 
Øjne  gled  fra  Moderen  hen  paa  hendes  Far  og 
saa  tilbage  igjen,  som  om  han  havde  faat  Tæften 
af  to  Slags  Vejr  i  Huset. 

Døttrene  fik  en  vis  stille  Hast  med  at  tage 
hver  sin  Part  af  den  Husgjerning  at  afdække 
Bordet,  efterat  Fruen  først  langsomt  og  mage- 
ligt havde  rejst  sig  med  et  Par  Ord  til  Marianne. 
Hun  gik  paa  sin  afgjorte  værdige  Vis  med  det 
graa  Kappehode  bagover  hen  og  talte  til  Soren- 
skriveren, der  hørte  til  halv  distræt  med  Lev- 
ningen af  et  irriteret  Humør. 

»Jeg  synes  slet  ikke,  det  vil  passe,  at  I 
musicerer  den  første  Aften,  din  Fuldmægtig  er 
her,  Orning,«  —  meddelte  hun  sig.  —  »Tror 
Du  ikke,  det  vilde  være  bedst  at  ta  ham  med 
Dig  og  vise  ham  om  paa  Kontoret  nu  straks, 
mens  det  er  lyst,  saa  véd  han,  hvor  han  skal 
anbringe  sig  imorgen.« 

Sorenskriveren  rev  Snusdaasen  op  af  Veste- 
lommen og  smekkede  et  Par  Gange  heftig  paa 
Laaget.     Han   syntes  alt   andet   end  tiltalt   ved 

Jonas  Lie :  Dyre  Rein.     2.  Opl.  4 

Tanken  om  atter  at  skulle  gjæste  sit  Kontor 
efter  den  ganske  strævsomme  Dag  og  faa  den 
»gode  Aften«,  som  han  havde  havt  i  Baghaand, 
spoleret. 

Det  gav  sig  Luft  i  det:  »Hm — rrrr  .  .  .«, 
hvormed  han  pludselig  afbrød  hende  og  med 
en  let  Opfordring  indbød  Rein  til  at  følge  sig 
over  og  bese  Kontoret. 

—  Der  gik  Augustinusen,  og  der  var  Schmidt 
ude  paa  Gaardspladsen.  Den  første  slentrede 
øverst  i  Vejen  i  korte  Repriser  op  og  ned  imod 
Porten,  den  anden  havde  mere  beskedent  valgt 
sig  Regionen  ved  Laavebroen  og  Høvognen,  i 
hvis  Dyb  Kvigstad  havde  fundet  for  godt  efter 
tre  højtspændte  Døgn  at  begrave  sine  trætte 
Lemmer  og  bie  paa  Stjernerne. 

Der  var  en  Følelse  af  Kjede  og  Tomhed 
over  dem  begge.  Jomfru  Marianne,  vidste  de, 
havde  overtaget  Ugen  inde  i  Husholdningen, 
og  det  lod  aldeles  ikke  til,  at  hun  vilde  komme 
ud  iaften.  Ved  en  underlig  Sjælens  Magnetisme, 
maaske  en  Henførelse  af  den  samme  Tanke, 
nærmede  de  to  Rivaler  sig  hinanden  mere  og 
mere,  eftersom  Haabet  udslukkedes  .  .  . 

Der  sad  Eufemia  i  Shawlet  paa  Trappen 
og  vippede  med  Fjerbolden,  kastede  den  af  og 

til  op  i  Luften  og  tog  den  igjen  paa  Buen  eller 
med  Haanden. 

Nedenfor  paa  Trappen  snakkede  og  apede 
Barbara  med  gamle  Henschien,  der  havde  sat 
sig  tilmags  paa  et  Trin  i  Brandstigen,  medens 
Merete  for  travl  ind  og  ud  af  Haveporten  med 
stadig  paany  fyldt  Vandsprøjte  ned  til  Moderen, 
som  vandede  Blomsterbedene. 

I  Gangvinduet  oppe  i  anden  Etage  saas 
Alida  grublende  over  et  Brev  fra  sin  Forlovede, 
Groth  .  .  . 

.  .  .  Der  passiaredes  livligt  i  Kontortrappen 
og,  fulgt  af  Rein,  kom  Sorenskriveren  nu  som 
lettet  og  befriet  ud  paa  Gaardspladsen. 

Han  standsede  og  syntes  at  sunde  sig,  — 
saa  sig  om,  som  drak  han  Høduften  ind  med 
stigende  Velbehag  .  .  . 

»Lars!«  —  raabte  han  saa  nedover  mod 
Stalden,  hvor  han  saa  Gaardsgutten  ifærd  med 
at  hænge  ind  Sæletøi,  —  »Figaro  har  vel  faat 
sine  seks  Potter  Havre  idag?  .  .  .  Tag  den  frem 
og  lad  os  se  lidt  paa  den  .  .  .« 

»Spræk,  —  kjipen«  .  .  .  kom  det,  som 
Lars  efter  Grimen  førte  ud  det  livlige  Dyr,  der 
pludselig  knæggede  ved  Lysningen. 

Sorenskriveren  gik  rundt  Brunen,  klappede 

og  besaa  den  og  strøg  den  nedover  langs  Ryggen, 
saa  den  humrede  .  .  .  »Dette  fede  Voldhø  skal 
Du  ikke  lade  den  faa  formeget  af,  det  er  Foder 
for  Kjør  og  ikke  for  Rideheste   .  .  . 

Vi  har  ikke  faat  vort  Morgenridt  idag,« 
—  godsnakkede  han  med  Dyret  .  .   . 

»Rør  lidt  paa  den,  Lars,  saa  den  faar  myget 
Benene  en  Smule,«  bød  han  og  fulgte  fordybet, 
hvorledes  Brunen,  ført  ved  Grimen,  smaadiltede 
og  drak  ved  Brønden. 

» Vakkert  Dyr !  .  . 

Lad  os  ligesaa  godt  motionere  den,  saa  det 
forslaar,«  lød  det  saa  ivrig  passioneret. 

Og  snart  stod  han  med  Piben  tændt  og  saa 
til  og  drejede  sig,  eftersom  Lars  lod  Figaro  løbe 
ved  Snoren  rundt  Gaardspladsen  .  .  . 

Rein  havde  imidlertid  begivet  sig  hen  til 
Trappen,  hvor  Eufemia  sad  og  legte  og  smaa- 
kastede  med  Fjerbolden. 

Han  fulgte  den  opmærksomt  i  Luften  uden 
en  Mine  af,  at  han  la  Mærke  til  det  Menneske, 
som  var  Ophavet. 

Fjerbolden  faldt  ned  paa  Trappen,  og  han 
tog  den  op  og  leverede  hende  den. 

»Fjerbold  har  jeg  aldrig  spillet,«  yttrede  han 
og  greb  den  anden  Raket,  som  laa  paa  Bænken. 

Han  mødte  Eufemias  lindt  anslagne  Bold 
med  et  Slag  af  sin  Bue. 

Nonchalant  tog  hun  imod  den  og  gav  den 
et  ligegyldigt  Vip  henimod  ham  igjen. 

Efter  et  Par  Forsøg  lykkedes  det  ham  der- 
nedefra at  give  Raketten  en  saa  passende  Fart, 
at  Eufemia  fra  sin  Plads  paa  Bænken  kunde 
opfange  og  med  en  halv  smilende  overlegen 
Mine  sende  den  til  ham  længere  og  længere 
henover  Gaardspladsen. 

Under  Held  og  Uheld  udviklede  Fjerbold- 
vekslingen sig  i  Taushed  —  fra  Reins  Side  med 
en  hidsig  Optagethed  af  at  lære  den  ny  Kunst. 
Hans  Fjerbold  vippede  stedse  mere  vovet  højt 
og  dalede  stedse  sikkrere  ned  ligeoverfor  Eu- 
femias Ansigt  og  Fang.  Ved  et  velført  Slag 
fra  hendes  Side  fløj  Fjerbolden  helt  henimod 
Brønden,  hvor  Merete  just  kom  farende  med 
Havesprøjten. 

»Aa,  De  »Yngste«  ...  De  leende  .  .  .  kast 
hid  Fjerbolden!«  —  raabte  han  i  Farten. 

Merete  tog  den  uvilkaarlig  rask  op  og 
sendte  den  imod  ham.  Men  pludselig  blussende 
rød  vendte  hun  sig  til  Kokkepigen,  som  stod 
og  hejsede  Vand: 

»Fyld  Havesprøjten,  Malene,  og  bær  den 
ned  til  Mor!« 

Hun  slog  noget  Vandskvæt  af  sit  Forklæde, 
og  med  en  vis  Air  g^k  hun  over  Gaardspladsen 
hen  til  Trappen,  hvor  Rein  stod  og  tørrede 
Panden  efter  Anstrengelsen,  og  sa  næsten  ned- 
ladende : 

»Mit  Navn  er  Merete,  —  Merete  Orning, 
—  Jomfru  Merete!« 

»Bevars  Merete!  .  .  .  Der  var  en  Dronning, 
som  hed  Merete,«  —  bukkede  han  —  »et  sjel- 
dent  Navn  ...  et,  man  ikke  glemmer.  Det 
maa  bæres  med  Højtidelighed ! «  .  .  . 

»Nu  har  vi  vandet  alle  Blomsterrabatterne, 
Eufemia,«  —  afbrød  hun  og  viste  paa  sit  vaade 
Forklæde  .  .  . 

»Sidder  I  her?«  kom  Marianne  saa  ud  fra 
Gangen  med  hele  Nøgleknippet  i  Haanden. 

Hun  satte  sig  ned  paa  Bænken  — 

»Det  er  min  Uge,  Hr.  Rein,  og  jeg  maa 
faa  sætte  Dem  Udt  ind  i  Husets  Skik,«  sa  hun 
koselig.  »Jeg  sender  op  Frokosten  Klokken  syv 
imorgen  —  eller  er  det  kanske  lidt  tidlig  for 
Dem  nu  efter  Rejsen?  —  Kaffe  og  Smørrebrød 
.  .  .   Huset    har  jo   sin   faste   Orden;    men   saa 

kan  det  tillempes  lidt  efter  hvers  Smag  og 
Behag,«  smaasmilede  hun  lunt  lovende. 

»Tak  Jomfru,  —  ja,  var  det  nu  ikke  Jom- 
fru Marianne  De  hed,  —  la  mig  nu  ikke  ta  fejl, 
—  jeg  har  faat  en  hel  Forfærdelse  i  Blodet!« 

.  .  .  »Og  ønsker  De  Melk,  saa  .  .  .  Jeg 
skal  sige  Dem,  her  er  lidt  magert  nu  paa  Melke- 
boden.  De  sér  vist,  at  der  er  som  uddøet  nede 
ved  Fjøset.  Næsten  alle  Kjørene  —  og  Bu- 
dejerne og  en  af  Gaardsgutterne  er  paa  Sæteren.« 

»Vi  har  nitten  Melkekjør,«  —  faldt  Barbara 
ivrig  ind  henne  fra  Brandstigen. 

»Hvorfor  ikke  tyve?«  spøgte  Rein. 

»Nej,  Svartsi  brækkede  Benet  akurat  St. 
Hansaften;  den  havde  gaat  sig  fast  i  Myren.« 

»Dette  er  altsaa  Sorenskriverens  Ejendoms- 
gaard?«  forhørte  Rein  sig  .  .  . 

Sluttende  sig  til  Passiaren  kom  Barbara 
interesseret  hen  og  satte  sig  paa  Trappetrinet. 
Merete  hørte  til  halv  hængende  ved  Gelænderet. 

»Aa  Augustinusen!«  —  tilraabte  Marianne 
ham  med  et  udover  Rækværket,  —  »følg  mig 
hen  og  laas  Staburet.  De  kan  Knebet.  Nøglen 
lader  sig  næsten  ikke  vride  om,  vi  maa  snart 
ha  Smed  paa  den  .  .  .« 

Augustinusen  fulgte  lykkelig  og  højst  smigret 
over  at  være  den  udvalgte  trods  den  ny  Fuld- 
mægtig og  Aftenens  mørke  Chancer. 

Henne  paa  Gaardspladsen  huschede  Soren- 
skriveren og  klappede  i  Hænderne  nu,  Figaro 
igjen  joges  ind  i  Stalden. 

Han  kom  fornøjet  og  oplivet  henimod 
Trappen,  medens  Fruen  fra  sin  Kant  stilede 
opover  med  Malene  i  Hælene,  bærende  de  to 
tømte  Havesprøjter. 

»Ja  nu  er  det  vel  Sengetid,  Børn,«  —  sa 
hun ;  hun  tog  Kysen  af  og  hængte  den  i  Gangen. 
» Godnat  allesammen !  .  .  .  Og  nu  maa  De  huske 
at  tælle  Vindusruderne  paa  Deres  Kammer, 
Rein,  og  lægge  Mærke  til,  hvad  De  drømmer 
den  første  Nat.  Det  skal  sande  sig,  véd  De 
nok,«  spøgte  hun  ... 

Man  skiltes,  og  hver  begav  sig  til  sit  — 

Schmidt  var  henne  og  ruskede  i  Kvigstad, 
som  nok  i  den  skumre  Aften  havde  faat  sig  en 
foreløbig  Lur  i  Høvognens  Dyb.  Og  Marianne 
og  Augustinusen  vendte  lunt  smaasnakkende  til- 
bage  fra  Kunststykket  med  Stabursnøglen  .  .  . 

Oppe  paa  de  to  Jomfruværelser,  der  laa  ved 
Siden  af  hinanden,  holdtes  nu  Lov  og  Dom  — 

Merete  og  Barbara  havde  nedladt  sig  paa 
hver  sin  Sengekant,  medens  de  andre  gik  og 
tog  ned  Haaret  og  syslede  med  Nattoilettet. 

»Naa?«  —  spurgte  Barbara  forventningsfuldt. 

»Naa?«  —  forlød  det  fra  Eufemia. 

»Ja,  hvad  synes  Du,  Marianne?  —  nu  kan 
Du  engang  sige  først,«  mente  Merete. 

»Aa — aa,  saa  »temmelig«  .  .  .  heller  op- 
imod  »godt«,«  —  dømte  Marianne.  Det  var 
gammel  Hævd  at  benytte  Kaptejn  Buchwaldts 
Gradestok  i  Karakterbogen  til  Kritiken  — 

»Hvorfor  ikke  tyve  Kjør  istedetfor  nitten!« 
jepede  Eufemia,  medens  hun  rned  Haarnaalen  i 
Munden  holdt  paa  at  sætte  op  Haaret  til  Natten 
.  .  .  »Smager  lidt  af  Hverdagsmad  .  .  .« 

»Henschien  mente  nu,  at  nogen  Kontormand 
var  han  ikke,«  tog  Barbara  i.  »Han  spurgte 
ikke  engang  efter  Forretningerne  —  bare  efter 
Hunderacer  og  sligt!« 

»Han  ser  ikke  netop  ud  som  et  studeret 
Menneske,«  mente  Alida.  »Men  selvsikkre 
Manerer.  Det  er  Godsejersønnen  det  .  .  .  Man 
hører  det  ogsaa  paa  Stemmen  —  saadant  trium- 
ferende rullende  R — « 

»Ja,  nogen  overdreven  fin  Opdragelse  skal 
én  ikke  beskylde  ham  for  at  ha!«  hug  Eufemia 
hevnlysten  i.  Han  havde  ikke  taget  tilstrækkelig 
Notits  af  hende  under  Fjerboldspillet. 

»Han  blir  vist  ingen  ætherisk-romantisk 
Ridder  for  Dig,  Femia,«  forlystede  Merete  sig. 
»Grødædende  —  og  saa  svart,  som  han  skulde 
være  dyppet  i  Blækhuset  af  »den  store  Bastian«, 
da  han  var  liden.« 

»En  skulde  næsten  tro,  at  han  ikke  har 
havt  nogen  egentlig  Omgang  med  Damer  før!« 
—  udtalte  Marianne  grublende. 

Det  var,  som  den  Bemærkning  pludselig 
optog  dem  alle,  og  der  opstod  en  Pause,  hvori 
det  ny  Synspunkt  svælgedes  .   .  . 

Virkelig  havde  ingen  af  dem  mødt  saameget 
som  en  Forstaaelsens  Mine  af  ham  eller  Tilløb 
til  en  Høflighed  eller  Kompliment,  —  ikke  et 
Øjeblink,  ikke  et  Smil  til  dem  anderledes  end 
til  Sorenskriveren  og  Kontoristerne. 

»Naturligvis  opdraget  i  Ensomhed  der  nord 
af  en  Huslærer  paa  Godset,«  —  fandt  Eufemia 
ivrig  ud,  »og  saa  som  voksen  og  færdig  sendt 
ind  til  sine  Eksamener.  Han  har  ikke  kunnet 
faa  nogen  Verden  paa  den  Maade.« 

»Altsaa,  saadan  rent  som  nyfødt  til  den 
Side  — « 

Man  stirrede  i  det  .  .   . 

»Hys  da,  Merete!« 

Merete  for  der  omkring  og  nynnede  en 
Menuet,  medens  hun  holdt  i  det  lange  Nat- 
linned og  svingede  og  hævede  sig  paa  Hæl  og 
Taa  .  .  . 

»Han  har  ellers  en  vakker  Bøjning  med 
Nakken  og  Hodet,  naar  han  vender  sig  til  nogen, « 
—  afbrød  hun  sig. 

»La  Du  ogsaa  Mærke  til  det,«  slap  det 
ud  af  Marianne. 


Selskabet  fra  Sorenskrivergaarden  —  de  fem 
Vangenske  Jomfruer,  Kvigstad  og  Rein  —  havde 
alt  traveleret  en  Timestid  i  Søndags  Eftermid- 
dagen paa  Turen  til  Tante  Ra — 

Nogen  særlig  Underholdning  var  Søstrene 
paa  det  rene  med,  der  ikke  var  at  vente  af  den 
ny  Fuldmægtig. 

Efter  de  faste  Kontortider,  For-  og  Efter- 
middag, havde  han  strejfet  om,  —  befaret  Egnen 

baade  vidt  og  bredt.  Anders  Husmand  havde 
mødt  ham  helt  inde  ved  Tømmerlændserne,  og 
ved  Aftensbordet  sad  han  der  træt  og  faamælt 
og  slugte  Maden.  Og  lige  efter  op  paa  Værelset 
og  tilsengs! 

Den  ene  Aften  havde  han  sat  sig  ind  en 
Stund  og  hørt  paa  Musiken.  Men  enten  var 
han  falden  udi  Melancholi  eller  Søvn.  For 
pludselig  vak  kan  op,  tog  sig  til  Hodet  med 
begge  Hænder  og  for  ud  af  Døren  uden  saa 
meget  som  at  sige  Godnat.  Musiken  var  ham 
nok  den  Aften  ikke  »det  behagelige  Sprog«, 
som  han  havde  udtrykt  sig. 

Nu  paa  Turen  havde  han  snart  gaat  ved 
Siden  af  den  ene,  snart  af  den  anden  af  Søstrene, 
medens  de  smaasnakkede  og  paaviste  de  for- 
skjellige  Veje  og  Udsigtssteder. 

Det  havde  virket  næsten  forbausende,  — 
hvad  Søstrenes  Blikke  sig  imellem  betydede  med 
en  vis  Lystighed,  —  da  den  stumme  mørke 
Ridder  pludselig  galant  tilbød  sig  at  bære  Mari- 
annes Kurv,  der  var  fyldt  med  nymodne  Frugter, 
som  Smag  fra  de  forskjellige  Trær  i  Soren- 
skriverhaven .  .  , 

Og  Marianne  var  virkelig  en  distingveret 
-Skikkelse,  som  hun  gik  der  i  den  vide  Virrehat, 

der  sluttedes  sammen  af  en  Sløjfe  under  Hagen, 
i  det  korte  Liv  med  Spændebeltet  næsten  op- 
under  Brystet  og  det  blødt  faldende  Kjoleskjørt, 
der  lod  tilsyne  hendes  udsøgte  Fodsætning  og 
høje  Vrister.  Hun  havde  ikke  mindre  fuldendt 
Figur  end  Alida  og  derhos  noget  stille,  smidigt 
over  sig,  der  ligesom  mere  passede  til  det  ven- 
lige, ganske  vist  mindre  smukke  Ansigt. 

De  var  naat  hen  til  Udkanten  af  Rafos- 
skogen,  hvor  der  kunde  skydes  Gjenvej,  da 
Rein  med  ét  rettede  sig  og  saa  sig  om.  Han 
drak  Luften,  som  han  vejrede  noget  nyt  .  .  . 

»For  en  storartet  Ensomhed!«  brast  han 
ud.     »Bare  Solsteg  og  Kvae  og  Sus  .  .  .« 

I  Dalføret  der  indenfor  laa  Rafos  med  sin 
tætte  Granskog  og  vildt  tordnende  Fos. 

Rein  vedblev  at  trække  Aanden  i  dybe 
Drag  .  .  .  »dejlig  Tur!  .  .  .« 

»Er  det  nu  først,  De  opdager  det?«  — 
spurgte  Alida  muntert. 

.  .  .  »Og  her  bor  altsaa  »Tante  Ra«?  .  .  . 
Navnet  høres  saa  underligt,  som  ægyptisk  eller 
indisk  .  .  .  Som  nogetslags  ensomt  Rovfugle- 
skrig fra  Luften.« 

Der  var  noget  i  det,  som  slog,  saa  de 
maatte  drage  paa  Smilebaandet  .  .  . 

»Mangler  bare,  at  han  afleverer  den  Be- 
mærkning oppe  paa  Rafos,  —  smigrer  Gamle- 
fruen med,  at  hun  er  en  Hauk  eller  Ørn,«  rev 
Kvigstad  af  sig  halvhøjt. 

»Hys,  hys,«  —  sa  Rein  og  varede  med 
Haanden,  medens  han  strakte  sig  mere  og  mere 
ivrig  udover  og  spejdede  opmærksomt  ned  ad 
den  skogbesatte  Skraaning. 

Han  præsterede  en  fin  fløjtende  Lyd  og 
lidt  efter  nogle  smaa  korte,  skrattende  Skrig. 

»Ser  I  der,«  hviskede  han  og  greb  uden 
at  se  sig  om  den  nærmeste  af  Damerne  bag 
sig  ved  Armen  og  trak  hende  frem  udover  Vej- 
kanten — 

»Sér  De,  —  et  Par  graa  Øren  bag  Stenen 
ved  Træet  dernede.  Det  er  Haren,  som  er  biet 
nysgjerrig  .  .  .  Der  smat  den  væk!« 

Han  lo  .  .  .  »Der  vogter  mange  Øjne  paa 
os  i  Skoven,  som  vi  ikke  sér. 

Ho — ho — ho — o!«  —  satte  han  i,  saa  det 
gav  Ekko,  og  klappede  i  Hænderne,  som  han 
vilde  skræmme  en  hel  Dyreverden  .  .  .  »Her 
sidder  vist  nok  baade  af  Tiur  og  Røj  omkring 
i  Trær  og  Busker. 

Halloh — halloh — ho!    —    For    en    Los    det 

kunde  bli  henover  i  Aasene!  Den,  som  nu 
havde  havt  Geværet  med!« 

Han  tog  sig  med  ét  .  ,  .  »Hu — u,  —  er 
det  ikke  mærkværdigt,  at  én  skal  overfaldes  af 
en  Lyst  til  at  myrde  og  drikke  Blod  just,  naar 
én  kommer  ind  i  en  saadan  velsignet  Stilhed. 
—  Denne  fæle  Menneskenatur,  én  stadig  drager 
paa !  .  .  . 

Véd  De,  naar  Haren  smager  bedst.  Jom- 
fru?« vendte  han  sig  til  Alida.  »Det  er,  naar 
den  er  jaget  saa  haardt,  at  Angsten  har  sprengt 
Blodet  helt  udimod  Skindet  paa  den.« 

»Aa  fy!«  afviste  Alida  ham  uvillig. 

»Ganske  rigtig!  — Vi  faar  den  ind  Kjøkken- 
vejen,  ribber  og  flaar  den  saavel  for  dens  alle 
seks  Skind  som  for  dens  Forhistorie  —  og 
spiser  og  nyder  den  .  .  .« 

Det  lød  saa  stødende  rydt,  og  det  var 
under  Indtrykket  af  noget  ubehageligt  ved  ham, 
at  de  skyndte  paa  indover  Skogstien. 

Den  førte  langs  stejle  Skrænter  med  Elven 
nedenunder,  helt  til  Skogen  pludselig  aabnede 
sig  for  Rafos  Gaard  med  dens  Indhegninger 
og  lille  Have  op  ved  den  rødmalede  Hoved- 
bygning. 

Som  de  bøjede  ind  forbi  de  halvgule  Rug- 
agre, saa  de  Jomfru  Bie,  Tante  Ras  mangeaarige 
Selskabsdame,  skynde  sig  ind  fra  Trappen  for 
at  melde  deres  Ankomst,  og  paa  Gaardspladsen 
hilsedes  de  af  en  langthvæsende  Gasse  akkom- 
pagneret af  snaddrende  Gjæs. 

Inde  i  den  med  store,  solide  Møbler  ud- 
styrede Dagligstue  sad  Tante  Ra  i  Armstolen  i 
blomstret  Silkekjole  med  Fiskebenskorset  og 
Kniplingsmanchetter  for  Hænderne  midt  i  et 
Parti  Piquet  med  Husets  Ven  og  Nabo  gamle 
Oppen,  Candidat  med  non  contemnendus  fra 
Kjøbenhavns  Universitet  og  Medejer  i  Oppidals 
Sagbrug  ovenfor  i  Dalen. 

»Det  er  Deres  Spil,  Oppen,«  —  mindede 
,  hun  og  skjød  Kortene  tilside. 

»God  Dag,  kjære  Børn,«  —  lød  det  saa, 
medens  et  hvast,  lynsnart  Blik  for  hen  paa 
Rein,  der  viste  sig  i  Døren  bag  Damerne.  — 
»Staar  det  bra  til  hjemme.^  — 

Ja  saa,  —  alt  vel ! « 

Den  gjestmilde  Mine  strammedes,  og  hun 
trommede  lidt  i  Spillebordet  med  de  af  blin- 
kende Stene  ringbesatte  tynde  gule  Fingre. 

»Det  var  jo  snilt  af  Far  og  Mor,  at  I  fik 
Lov   til   at  besøge  gamle  Tante,«  —  fulgte  det 

saa.  »Det  er  saamæn  saa  længe  siden  sidst,  at 
jeg  kunde  været  baade  død  og  udbaaret  for 
den  Sags  Skyld!« 

»Det  er  jo  bare  tre  Søndage  siden,  Tante,« 
indvendte  Merete. 

»Og  Far?  —  nævnte  han  ikke  noget  om 
at  se  hid  .  .  .  Han  har  vel  Forhindringer,«  — 
lød  det  spydig. 

»Han  talte  noget  om  at  ta  sig  en  Ridetur 
hid  idag  udpaa  Eftermiddagen,«  —  oplyste  Alida; 

—  »men  jeg  véd  ikke  vist«   — 

»Naa  saa,  —  véd  det  ikke  vist  nej  .  .  .« 
lød  det  spydig.  —  »Og  Groth  .  .  .  har  Du 
hørt  fra  ham  .  .  .  Stræver  med  at  overta  Værket 
vel?  Og  Tiden  for  Brylluppet  endnu  ikke  fast- 
sat? —  Saa!  .  .  .  Den  gamle  trækker  det  i 
Langdrag  det,  han  kan,  med  at  gi  fra  sig  Mag- 
ten,«  —  nikkede  hun. 

»Og  det  er  den  ny  Fuldmægtig,  Hr.  Rein,« 

—  afbrød  hun  sig,  idet  hun  rejste  sig  halvt  i 
Stolen  og  rakte  Haanden  ud  — 

»Ja  tag  nu  Plads  .  .  .  Der  i  Sofaen,  Mari- 
anne ! «  —  pegte  hun  myndig  ordnende,  —  » og 
Du,  Alida,  i  det  andet  Hjørne  .  .  .  Eufemia 
her  i  Lænestolen.  Og  De,  Kvigstad,  flytter  nok 
den  Stol   hen  til  Bordet  .  .  .  Den  Plads  der  er 

Jonas  Lie :     Dyre  Rein.     2.  Opl.  c 

for  Dem,  Hr.  Rein  —  saa  véd  jeg,  hvor  jeg 
har  Jer  allesammen,«  —  lo  hun  .  .  ,  »Ja  lille 
Merete  nytter  det  ikke  at  holde  fast,  hun  maa 
jo  løbe  om  og  bese  sig  overalt  og  saa  være 
Tantes  Ærendsvend.« 

»Tak  Frue,«  sa  Rein;  —  »men  faar  jeg  Lov 
til  at  sidde  her  ved  Vinduet.« 

»Jo  saamæn  maa  De  det!  Tro  dog  ikke, 
De  er  kommet  ud  for  nogetslags  herskesygt 
Skovtrold,«  lød  det  jovialt. 

»De  har  foretrukket  Ensomheden,  Frue,  og 
bosat  Dem  i  Naturen,«  yttrede  Rein,  —  »Skog, 
hvor  en  sér  — « 

»Næ,  —  jeg  har  ingen  Sans  for  Naturen, 
bryr  mig  bare  om  Menneskene.  —  Vi  er  dog 
inte  Trær,  —  heller  inte  skabt  til  at  begrave  os 
blandt  Katugler  og  alskens  Uhu,«  —  kom  det 
bistert  med  en  noget  dansk  Accent  .  .  .  »Men 
man  lejrer  sig  jo  blandt  sine  egne,  enten  det 
smager  eller  ikke.« 

»For  en  smuk  tung  gammeldags  Stol, «  be- 
mærkede Rein,  idet  han  tog  og  trak  den  hen 
til  Vinduet. 

Han  saa  sig  interesseret  om  i  Stuen  .  .  . 
»Det  underlig  forsirede  Slagur!  .  .  .  Og  Ska- 
tollet  der  .  .  .  det  sér  saa  dystert  familiemystisk 

ud,  som  det  kunde  sidde  inde  med  en  hemmelig 
uopdaget  Skuffe  .  .  .  Arvestykker,  Frue?«  — 
spurgte  han. 

»Ja,  —  de  er  ikke  forarbejdet  her  i  Bøjden,« 
lo  hun.  »Jeg  kan  endnu  erindre  som  liden  Pige, 
da  Fragteskuden  fra  Aalborg  endelig  arriverede 
med  Møblementet  til  min  Far,  som  var  forflyttet 
til  det  Christiansandske.  Fartøjet  havde  lidt 
Havari,  og  Møblerne  blev  indsat  paa  en  Bod 
for  at  tørres  — « 

»Ja,«  udbrød  Oppen,  overvældet  af  gamle 
Erindringer,  —  »hvad  man  kan  lide  paa  en 
Fragteskude!  ...  Vi  tumlede  i  seks  Uger,  — 
laa  vejrfast  i  alskens  Havne,  inden  vi  naade 
Kjøbenhavn;  —  jeg  blev  næsten  Sømand  paa 
det,«  lo  han. 

»Det  varede  saamæn  hele  Vaaren,«  gjen- 
optog  Fruen  det,  —  »og  langt  ud  paa  Sommeren 
med,  før  vi  fik  den  Kunstsnedker  fra  Odense, 
som  kunde  reparere  dem  .  .  .  Og  siden  har  de 
gjort  adskillige  dyre  Rejseerfaringer  baade  i  min 
Fars  og  min  salig  Mand,  Præsidentens,  Tid, 
naar  vi  blev  forflyttede.  Enten  fragtedes  de 
langs  Kysten  eller  skumpedes  og  stødtes  de, 
Stykke  for  Stykke,  pakket  paa  Kjærrer,  henad 
alskens    daarlige    stenede    Landeveje.     —    Det 

5* 

bedste  Middel  mod  Gebræklighed  er  en  stærk 
Helbred,  —  ikke  sandt,  Oppen!« 

»Visselig,  visselig,«  —  gryntede  Candidaten 
over  Piben,  —  »det  er  en  Fædrenearv,  man  burde 
fødes  med.« 

»Aa  ja,  —  og  saa  sørge  for  at  bevare, 
Oppen!«  hug  hun  betydende  i. 

»Men  tag  for  Jer  af  Eftasvælen,«  opfordrede 
hun,  nu  Theanretningen  med  det  smukke  for- 
gyldte gammeldags  Porcelain  var  kommet  paa 
Bordet,  og  Jomfru  Bie  traktede  over  Theblade 
og  Kanelbark  paa  den  surrende  Maskine. 

»Ferskt  Brød,  Smaapiger  .  .  .«  hun  vendte 
paa  en  opskaaret  Skive  i  Kurven.  —  »Det  har 
hævet  sig  godt  denne  Gang,  Bie!  —  ikke  Spor 
af  raaberget  .  .  .  Æggene  nylagte  —  fra  idag, 
om  De  ikke  anser  det  for  Helligbrøde  at  spise 
Æg,  som  er  værpet  paa  en  Søndag.  Jeg  skal 
sige  Dem,  Hønen  kan  inte  for  det!«  spasede 
hun  ublut,  saa  Jomfruerne  fandt  at  maatte  se 
ned  ,  .   . 

»Og  Du,  Marianne,  laver  med  din  lykkelige 
Haand  Candidatens  Thevandsknægt.  Rummen 
finder  Du  i  Skjænken  der  .  .  . 

De  maa  ogsaa  smage  hendes  Bryg,  Rein,« 

nikkede  hun  saa.  »De  kan  tro,  hun  forstaar 
det,  den  Pige!« 

»Er  det  ikke  bare  at  helde  i  lidet  The 
og  meget  Rhum,  Oppen?«  sa  Marianne  bredt 
godslig 

»Og  saa  leveret  af  Jomfru  Mariannes  Haand!« 
—  udfyldte  Candidaten  opstemt. 

.  .  ,  »Men  De^  Rein,  tror  jeg,  helst  vil  ha 
Theen  ublandet,«  yttrede  hun,  idet  hun  spør- 
gende holdt  Karafifen  mod  ham.  »For  jeg  har 
lagt  Mærke  til,  at  De  er  glad  i  Melk,  og  da 
faar  man  gjerne  saadan  ren  Smag.« 

»Der  har  De  sét  rigtig.  Jomfru,  jeg  drikker 
nødig  stærkt,«  bekræftede  Rein. 

»Ja,  den  Pige,«  —  udbrød  Tante  Ra,  — 
»hvad  er  det,  hun  ikke  sér,  og  hun  ikke  passer 
paa!  .  .   . 

Og  Bies  Flødekager,  Marianne!  dem  maa 
Du  smage  paa.  De  er  næsten  lige  saa  lette 
denne  Gang,  som  om  Du  selv  skulde  ha  stegt 
dem.« 

.  .  .  »Jo  da,  det  var  for  Marianne,  han 
»ainede  sig«,«  —  puffede  Merete  betydende  til 
Alida  ... 

Eufemia,  der  var  kommet  sig  i  Attitude  i 
Lænestolen  og  sad  og  viste  sit  Profil,  trak  kjed 

i  de  lange  Nankins  Halvhandsker  og  strammede 
dem  opover  Albuen. 

.  .  .  »Og  saa  byder  Du  vel  ogsaa  Kvigstad 
af  din   Karaffe,    Marianne,«    vedblev   Tante  Ra, 

—  »saa  faar  han  Munden  paa  Gled  og  gir  os, 
hvad  han  kan  ha  i  Randselen  af  Bøjdens  Ny- 
heder. « 

»Der  gives  ikke  Nyheder  mere,«  murrede 
Kvigstad,  —  »der  er  tærsket  Langhalm  paa  alt 
.  .  .  Lad  se  .  .  .  Der  har  ingen  tat  Livet  af 
sig,  siden  de  fandt  Anders  Sæter  paa  Staburet 
hængende  fra  Bjelken  jevnsides  med  sine  gamle 
Fleskeskinker.  Og  jo,  —  bi  lidt,  —  den  gamle 
rige  Knasten,  Landhandler  Simonsen  har  Dilirium 
igjen.  Der  har  været  baade  Doktor  og  Præst 
paa  ham.    Han  sidder  i  bare  —  om  Forladelse 

—  Skjorten  paa  Pengekisten  sin  og  maa  for- 
svare den  mod  Fanden,  paastaar  han,  eftersom 
det  er  uretfærdigt  Gods  .  .  .  Ellers  saa  spilles 
der  Kort  i  Eftermiddag  hos  Majorens.  Jeg  har 
alt  sét  to  Karjoler  kjøre  nede  i  Landevejen  did- 
opover  —  Doktorens  og  Prokurator  Poppes  — « 

»Aha,«  —  vejrede  Jomfru  Bie,  —  »Stege- 
grisen igaar!  .  .  .  Kristian  Dale  var  først  her  i 
Kjøkkenet  og  bød  den  frem,  og,  da  Fruen  ikke 
vilde  ha  den,  gik  han  til  Majorens.« 

»Ja  den  var  saamæn  for  dyr  for  mig,«  be- 
kræftede Tante  Ra,  —  »men  over  hos  Majorens 
har  de  Raad  til  alting,  naar  de  kan  faa  noget 
lækkert. « 

»Der  har  vi  Far  ridende  ind  paa  Gaarden,« 

—  varskuede  Merete  ivrig  henne  fra  Vinduet 
og  fløj  ud  imod  ham. 

Tante  Ras  rynkede  Ansigt  kneb  sig  sammen 
ved  Læberne,  og  de  smaa  stærke  Øjenprikker 
fæstede  sig  hidsig  spændt  mod  Døren. 

»Faster  sér  frisk  ud,«  —  hilsede  Soren- 
skriveren og  kastede  Ridehandskerne.  —  »Midt 
i  lystigt  Lag,  ser  jeg.« 

»Aa  ja — a,  —  endaholder  jeg  ud,  Thomas, 

—  forglemt  og  alene,  som  jeg  sidder  her  i  mit 
Rede  .  .  .  Med  alle  dine  Forretninger  er  det  jo 
hellerikke  at  vente,  at  Du  skal  ihukomme  en 
gammel  Faster,  som  det  desuden  ikke  er  noget 
interessant  ved  — « 

»Da  synes  jeg  s'gu.  Du  er  morsom  nok,« 
bed  han  til,  —  »det  fejler  ikke  paa  det  .  .  . 
Men  nu  skal  en  Kop  The  smage ! «  udbrød  han 
og  kastede  sig  i  Stolen.  —  »En  dejlig  Efter- 
middag —  lidt  varmt.  Og  Figaro  bærer  saa 
let  som  en  Fjer  — « 

»Vegetere  og  musicere  —  lade  Fiolen  sørge« 
.   .  .  mumlede  hun  arrig. 

»Naa  naa,  Faster,«  dæmpede  han  godmodig, 

—  »vi  er  ikke  alle  benaadet  med  samme  Natur 
.  .  .  Tak,  Jomfru  Bie,  Theen  gjerne  lidt  stærkere. 

—  Og  saa  lidt  af  den  dejlige  Oksetungen  der  — « 

»Natur,  Natur«  .  .  .  oprippede  Tante  Ra 
irriteret,  —  »fik  Menneskene  følge  sin  Natur, 
skulde  én  faa  se  artige  Sager!« 

»Javist,  —  vi  skal  passe  til  Støvlerne  og 
ikke  Støvlerne  til  os^  —  og  saa  fryde  os  med 
Ligtorne  og  en  god  Samvittighed,«  —  yttrede 
Sorenskriveren,  medens  han  sad  og  gjorde  sig 
istand  et  delikat  Smørrebrød.  »Men  det  er  let 
for  Faster  at  snakke,«  blinkede  han,  —  »som 
altid  har  forstaat  at  tæmme  sin  Natur.« 

Tante  Ra  tog  sig  en  djærv  Pris  Snus: 

»Din  Søn,  Jess,  lader  Du.  fremdeles  faa 
følge  sin,<.<  brast  det  saa  ud,  —  »dirigere  i  det 
dramatiske  Selskab  ogsaa  denne  Vinter  istedet- 
for  engang  at  ta  sin  Eksamen!« 

Det  begyndte  at  føles  lummert,  og  Marianne 
rejste  sig  fra  Sofaen: 

»Træerne  dernede  i  Haven  staar  endnu 
ganske  sorte  af  Kirsebær,«  sa  hun  henne  ved 
Vinduet.    »Faar  vi  Lov  til  at  plyndre  dem  lidt, 

Tante?  Kom  Eufemia  .  .  .  Kom  Alida!  —  Er 
der  nogen  af  Herrerne,  som  vil  ha  Desert?« 
indbød  hun  lunt  med  sit  tækkelige  Smil.  »Jeg 
skal  plukke  til  Dem,  Oppen!«   ... 

Sorenskriveren  blev  siddende  alene  igjen  i 
Stuen  med  Thekoppen  i  Haanden.  Han  vidste 
jo,  at  Orkanen  skulde  komme  i  Anledning  af 
Jesses  sidste  Brev  og  havde  i  det  længste  kviet 
sig  for  Besøget. 

Jomfru  Bie  gik  og  tog  af  Bordet  og,  som 
vanlig,  hverken  hørte  eller  saa. 

Gjøken  paa  Slaguret  kom  frem  og  sang 
sine  seks  Kukuk  — 

»Hvergang  det  Ur  slaar,  tænker  jeg  paa, 
at  det  har  staat  i  Stuen  hos  Stiftamtmand  og 
Etatsraad  Orning, «  —  mindede  Tante  Ra  stramt. 
—  »Og  her  sidder  man  i  Sumpen  paa  sine 
gamle  Dage,  og,  jo  længere  én  sidder,  des 
dybere  én  synker  .  .  .« 

»Lykken  ligger  ikke  altid  paa  de  højeste 
Tinder,  Faster!  —  Nej,  den  gjør  ikke,«  lød  det 
med  et  vist  Vemod  .  .  .  »Jeg  har  nu  forlængst 
sat  mig  ind  i  den  Stilling,  jeg  har.  Den  er 
selvstændig  og  uafhængig  —  forholdsvis,  som 
Menneskene  nu  engang  maa  tækkes  med 
det  .  .  .« 

»Lykken,  —  Lykken!«  .  .  .  dunkede  hun 
hidsig  i  Gulvet  med  Stokken.  »Man  har  dog 
Blod  i  Aarene,  —  vil  frem  baade  for  sig  og 
sin  Familie!  Med  dine  Forbindelser  og  Con- 
naissancer  kunde  Du  været  højt  oppe  i  en  af 
Landets  første  Stillinger.  Dine  Døttre  havde 
blot  behøvet  at  række  Haanden  ud  til  hvilket 
Parti,  de  maatte  ønske.  Og  nu  skal  Jess  ogsaa 
begynde  sin  Fars  Bane  op  igjen.« 

»En  underlig  Verden  .  .  .  en  underlig  Verden,« 
grublede  Sorenskriveren  hensunken  i  sit, —  »fuld 
af  Klattrestænger,  hvor  man  som  Abekatte  kappes 
om  at  naa  tiltops  .  .  .« 

»Hvad  —  hvad,«  —  hvén  Tante  Ra. 

»Hm,  —  hm,«  —  tog  han  sig.  »Jeg  siger 
bare,  at  Faster  sidder  inde  med  hele  Familie- 
ærgjerrigheden.« 

»Ja,  hvad  kærer  man  sig  om  sin  Familie, 
naar  man  blot  faar  spille  sin  Fiolin  .  .  .  Fiolin, 
—  Musik  —  Natur!«  drev  hun  forarget  paa. 
»Man  har  strandsat  sig  herude  paa  Landet  med 
fem  uforsørgede  Døttre,  som  ikke  levnes  anden 
Udsigt  end  at  falde  i  Hænderne  paa  en  eller 
anden  Bygdekapacitet ! « 

Sorenskriveren  lod  et  halvfærdigt  Smørre- 
brød ligge  og  skjød  trist  Kniven  fra  sig. 

»Ja,  jah,  —  Du  har  saavist  ret.  Faster,  — 
hvad  skal  der  bU  af  dem  alle!«  —  henfaldt  han 
i  Traurighed. 

»Du  skal  gi  Jess  et  pebret  Brev,  det  er  det, 

jeg  vil .    Se  naa,  se  naa  —  spiser  han 

ikke   mere   .  .  .   Bie,    Bie!    —   kom   med    mere 

The   —   og  Flødekagerne Vi   finder  saa- 

mæn  nok  et  Raad  for  Døttrenel  —  Se  nu  — 
se  nu  — « 

»Nej  nej,  Du  .  .  .  Livet  er  ikke  saa  let,« 
sa  Sorenskriveren;  han  saa  op  i  Loftet  og  stu- 
derede de  hvide  Bjelker  .  .   . 

»De  stakkars  Pigebørn,  som  kanske  venter 
hver  sin  Prins!«  udstødte  han  med  et  Suk. 

»Aa  nej.  Du  Thomas,  de  er  s'gu  for  for- 
standige til  det.  Det  skulde  da  være  lille  Merete 
endnu.  —  Spis  nu  —  spis  nu  .  .  .« 

Sorenskriveren  tømte  i  Tanker  sin  The  og 
spiste  sin  Flødekage. 

»Ja,  lad  mig  nu  komme  afsted!«  afbrød 
han  sin  Distraktion  og  rejste  sig  — 

»Du  har  altid  været  som  et  raaddent  Æg, 
Thomas,«  —  mumlede  Tante  Ra.  —  »Ja  hils 
nu  Bolette,  Du  ...  Og  pas  paa  Figaro.  Du 
véd,  den  er  vilter!«  — 

Sorenskriveren  nikkede.    Han  var  jo  forfaren 

i  Situationen,  —  hvorlunde  hans  Viv  og  Tante 
Ra  paa  den  delikateste,  mest  udsøgte  Vis  holdt 
sig  i  Afstand  fra  hinanden  under  alle  optænke- 
lige Opmærksomheder.  De  følte  begge,  at  deres 
Hjul  vilde  hage  i  hinanden,  saa  saare  de  be- 
fandt sig  i  samme  Stue.  Tante  Ra  var  jo  nu 
allerede  i  flere  Aar  af  sin  høje  Alder  hindret  i 
at  gjøre  Rejsen  ned  til  Vangen,  medens  Bolette 
aflagde  sit  faste  Aarsbesøg  for  at  hilse  paa 
Tante  Ra  og  afhandle  Familiens  forskjellige 
Anliggender  paa  hendes  Navnedag  ud  paa  Vaar- 
siden.  —  — 

—  Gaardsgutten  ledede  Figaro  hen  for 
Trappen,  og  Sorenskriveren  lettede  paa  Sadlen 
og  forsikkrede  sig  om,  at  Buggjorden  sad  passe 
stramt  — 

»Phy — y — yh — h«  .  .  .  pustede  han  ud,  da 
han  var  kommet  vel  op  .  .  .  »Her  sidder  vi 
rigtig  godt! 

Naa  naa  naa,  Figaro,  —  har  man  endnu 
ikke  faat  Kjipenheden  af  sig!«  —  lød  det,  da 
han  med  et  lidet  Piskesnert  tumlede  Hesten  ud 
gjennem  Porten,  nikkende  over  Gjerdet  til  Sel- 
skabet i  Haven  .  .  . 

—  —  —  Merete  vidste,  at  der  var  modne 
Teiebær  at  finde  oppe  i  Uren  ovenfor  Indmarks- 


gjerdet,  og  havde  fundet  for  godt  at  strejfe  om 
paa  egen  Haand. 

De  stod  i  Revner  og  Sprækker  og  fristede. 
Og  flere  og  flere  blev  der  at  faa  Tag  i,  efter- 
som hun  arbejdede  sig  frem  blandt  Fjeldknau- 
sens  allehaande  Forsænkninger. 

Hun  var  kommet  over  paa  den  anden  Side, 
hvor  Rafossen  pludselig  dundrede  øredøvende, 
da  hun  fik  Øje  paa  Rein: 

»Fejl  Vej  .  .  .  Fejl  Vej!«  .  ,  .  raabte  hun 
rystende  paa  Hodet  og  med  Haanden  for  Munden 
for  at  bli  hørt  gjennem  Dunderet  og  Duret.  — 
»Den  standser  i  Stenraset  derborte,  —  fører 
ikke  længere  .  .  .  Hører  De,  —  fø  — rer  ikke 
længere!«  raabte  og  vinkede  hun. 

Hun  fandt  nedover  til  Stien  og  stod  der 
og  ventede  .  .  . 

»Det  er  om  Fjeldknarten,  De  maa  gaa,« 
—  forklarede  hun  og  skyndte  sig  foran  for  at 
vise  Vejen. 

Lidt  efter  aabnede  der  sig  et  mægtigt,  vildt 
Syn!  .  .  . 

Næret  af  Indvande,  Myrer  og  Tilløb  mile- 
vis inde  fra  Fjeldmarkernes  Vidder  og  0de- 
strækninger,  forsvandt  Raelven  her  glasklar  med 
Skumstriber  af  Strømmen  med  ét  ret  ned  mellem 

vaade  Graastens vægge.  Den  brødes  nede  i 
Faldet  af  en  Tvermur  af  Klippestykker,  der 
bragte  al  dens  Urkraft  til  at  udfolde  sig  i  vældig 
hvid  majestætisk  Skjønhed,  medens  Røgen  drev 
og  steg  opad  Kløften. 

Aftensolen  faldt  gjennem  Bjerkeløvet  med 
en  Rad  røde  Flekker  nedover  .  .  . 

»Sér  det  ikke  ud,  som  det  kunde  være 
Blodet  af  noget  levende,  som  er  slængt  ned  her 
og  drattet  fra  Fjeldknart  til  Fjeldknart!«  yttrede 
Rein  rydt. 

»Dun  .  .  .  Dun  —  ja  —  Punktum  og  Slut! 
.  .  .  Punktum  og  Slut!«  .  .  .  stod  han  og  stirrede 
ned  i  det  gabende  Dyb.  —  »Bagefter  skal  man 
ligge  smertefrit  paa  Dyner  .  .   .« 

»De  burde  helst  passe  Dem  og  gaa  et  Par 
Skridt  tilbage,«  varede  Merete  gysende,  han 
stod  næsten  ængstelig  yderlig. 

»Saadanne  nyudsprungne  Jomfruer,«  — 
vendte  han  sig  pludselig  til  hende,  —  »sér  paa 
Skummet  og  Sæbeboblerne  —  —  Brudedragt 
og  Kniplingslør  ...  i  den  fine  hvide  Fosserøg 
der.?  —  ikke  sandt,  — 

.  .  .  Og  saa  troskyldig  i  Brudeseng  .  .  .« 
mumlede  han. 

»Jeg  maa  skynde  mig  tilbage,«  udbrød 
Merete,  —  »det  begynder  at  skumre.  —  Huf 
for  en  uhyggelig  en!  .  .  .« 

»De  har  da  ikke  Hjerte  til  at  la  mig  bli 
igjen  her  i  Mørket,  Jomfru  Merete,  —  la  mig 
klare  den  krangelagtige  Vej  tilbage  alene,«  sa 
han  nu  saa  ligetil  og  jevnt,  at  hun  maatte  se 
tilbage  paa  ham. 

Det  var  med  ét,  som  hun  kunde  udstødt 
et  Skrig  ved  at  skimte  hans  Ansigtsudtryk  .  .  . 
Det  samme  tungsindig  smertefyldte  Blik,  som 
hun  havde  sét  for  sig  i  Stuen  hin  Aften! 

Hun  samlede  sig  med  Anstrengelse  og  ilede 
foran,  —  vidste  ikke,  hvorledes  hun  havde  til- 
bagelagt Vejen,  da  de  kom  til  Trappen  hos 
Tante  Ra,  hvor  de  andre  nu  stod  færdige  til 
Hjemturen  — 


III. 

HØST. 


De  gik  med  betænkte  urolige  Ansigter, 
Jomfruerne  paa  Vangen  nu,  de  ventede  Faderen 
og  Kontoristerne  hjem. 

Sorenskriveren,  Fuldmægtigen  og  Kontorets 
ganske  Besætning  havde  været  paa  Høstthingene, 
der  holdtes  opover  Dalens  ni  forskjellige  Thing- 
lage  flere  Dage  paa  hvert  Sted. 

Gjennem  disse  henved  fire  Uger  havde  kun 
Spindesiden  været  hjemme;  men  Tiden  denne- 
gang blev  ikke  som  ellers  nyttet  til  huslige 
Arbejder  .  .  .  Der  blev  ikke  holdt  nogen  Fjer- 
rensning oppe  paa  Blaakammeret  med  Lagener 
om  sig  og  Mund  og  Næse  fulde  af  Dunfnug 
til  langt  ned  i  Halsen.    Aarets  samlede  Fjer  og 

Dun  til  Puder  og  Dyner  forblev  i  deres  Sække 
og  Kurve  .  .  . 

Vævstoler  fik  staa  med  Lærred,  Drejler  og 
Uldtøj  ufærdige.  Reparationer  af  Overtøj  og 
Pelsværk  for  Vinteren  var  udsat,  og  alskens 
Maling  og  Hvidten  af  Døre  og  Lofter  rent  ud 
opgit  for  iaar.  Alt  det  udvendige  Stel  med 
Gaarden  og  alt  fra  Sæteren  hjemkommet  fik 
Marianne  ta  helt  om  Haand,  styre  paa  bedste 
Maade  med  Regnskab  og  Tal,  —  bare  spørge 
Fruen  saa  lidt  som  muligt! 

Fru  Orning  havde  havt  sin  og  Døttrenes 
Tid  og  Omsorg  helt  og  til  Overmaal  op- 
taget. 

Alt,  hvad  Vangen  Gaard  og  Husmands- 
pladse  ejede  af  mandlig  og  kvindelig  Arbejds- 
kraft og  dertil  saa  mange  Lejefolk,  som  blot 
kunde  overkommes,  var  samme  Dag,  Soren- 
skriveren rejste,  opbudt  for  at  faa  anlagt  den 
saalænge  paatænkte  ny  Have  med  Park,  saa 
det  hele  kunde  være  fuldendt  og  færdigt,  til  de 
kom  hjem  fra  Thingrejsen. 

Fra  den  tidlige  Morgen,  til  Mørket  faldt 
paa,  havde  Fruen  staat  med  Maalestang  og  Snor, 
varm  og  hed  i  Solen  og  dyngsidvaad  i  Regn, 
og  stukket  ud  og  maalet  og  ført  Tilsyn,  medens 

Jonas  Lie:  Dyre  Rein.      2.   Opl.  6 

Jorden  blev  opbrudt  med  Hakke  og  Spade  og 
tillagt  med  Gjødning. 

Der  grundlagdes  vidtløftige  Græsplæner  med 
Klynger  af  Trær,  sat  ud  fra  Planteskolen  og 
her  og  der  indlagte  Blomsterbeder. 

Rabater  med  Buskvækster  og  Roser  kantede 
med  Aurikler  og  Perleblomster  radede  sig  ned- 
efter Anlægget.  Stiklinger  til  Bærhækker  og 
Frugttræer  i  tilvokset  Størrelse  var  sat  ud  i  rige- 
lige Mængder,  Planteskolen  —  Fruens  store, 
mangeaarige  Reserve  —  tømt    til   sidste  Spire! 

Den  gamle  Dam,  som  havde  ligget  tilgroet 
med  Grønske,  blev  helt  oprenset ;  det  lille  Spring- 
vand med  Tappen  i  sat  igang,  og  Vejen  om 
det  skyflet  og  paafyldt  med  Grus. 

Nede  ved  Lunden  og  Elven  havde  Økserne 
ryddet  til  Park,  idet  der  arrangeredes  Lysthuse 
og  opsattes  Bænke  her  og  der  imellem  Træ- 
grupperne. 

Alt  fra  første  Dag  havde  to  af  Bygdens 
Snedkere  været  sat  i  Arbejde  med  at  tilskjære 
og  fæstne  de  høje  Lægter,  som  skulde  danne 
Stakittet,  og  som  blev  kjørt.  Læs  paa  Læs, 
ind  paa  Gaarden  fra  det  privilegerede  Sagbrug 
søndenfor. 

—  Idag,  Sorenskriveren  ventedes  hjem,  var 

snart  den  ene,  snart  den  anden  af  Søstrene  oppe 
paa  Udkig  i  noget  af  Salsvinduerne  og  spejdede 
ud  i  den  taagede  Eftermiddag  .  .  . 

De  saa  betænkelige  paa  hinanden  .  .  .  Hvor- 
dan vilde  Far  ta  dette?  —  Saa  afgjort,  som  han 
altid  havde  været  mod  den  Haven! 

Nedenfra  gjenlød  Luften  af  idelige  korte, 
rappe  Hammerslag.  De  spigrede  Spilre.  efter 
Spilre  ind  i  det  store  Havegjærde,  der  strakte 
sig  nedover  —  et  Stykke  endnu  ufærdigt  og 
med  bare  Stolper,  —  helt,  til  det  forsvandt 
under  Bakken  .  .  . 

Der  kom  alt  gamle  Henschien  med  Blakken 
for  Karjolen  og  Overformynderiet  i  Kisten,  der 
var  snøret  bagpaa  — 

Og  saa  Augustinusen,  Schmidt  og  Kvigstad 
i  en  dobbeltsædet  Skydskjærre  .  .  . 

De  forsvandt  med  Vædsker  og  Oppakning 
i  Kontorbygningen  ... 

Noget  efter,  halvt  i  Skumringen,  rullede 
Sorenskriveren  ind  paa  Gaarden  med  Fuld- 
mægtig Rein.  Han  havde  ladet  sig  hente  fra 
sidste  Thingsted  i  egen  Vogn. 

Som  han  steg  ud,  blev  han  staaende  en 
Stund  med  Kavajen  opbrættet  og  stirre  nedover 
det  af  Nyved  skinnende  Stakitværk. 

6* 

Munden  pressede  sig  mere  og  mere  sam- 
men .  .  .  Han  fattede  straks  det  myndige  Til- 
tag, her  var  gjort,  —  hvad  der  var  sat  igang 
og  fuldført  under  hans  Fravær! 

Rød  i  Ansigtet  og  uvillig  vendte  han  sig 
braat  og  gik  lige  op  paa  sit  Værelse.  — 

—  Han  viste  sig  ikke  før  ved  Aftensbordet. 

Fruen  trakterede  med  fersk  Fisk  .  .  .  Lidt 
let  Mad  kunde  smage  ovenpaa  alle  Gjødkalvene 
og  Grisestegene,  som  de  nu  gjennem  en  hel 
Maaned  var  regaleret  med  paa  alle  Thingstederne, 
mente  hun. 

Husets  Damer  bød  og  sendte  om  i  en  vis 
nervøs  Spænding. 

»Tag  ikke  Hodet,  Rein,«  —  vovede  Mari- 
anne spøgende  —  »lad  det  ligge  til  Fars  anden 
Forsyning.  Fiskehoderne  er  hans  Privilegium, 
maa  De  vide.« 

Sorenskriveren  sad  stram  i  Ansigtet  og  smaa- 
plukkede  i  Fisken. 

»Og  hvordan  har  I  havt  det  paa  Thingene. 
Kortborde  med  Fogden  og  Prokuratoren  og 
Præsterne  oppe  i  Bygderne  hver  Aften  vel.^« 
.  .  .  henvendte  Fruen  opover  Bordet,  medens 
hun  opmærksomt  valgte  mellem  Fiskestykkerne. 

»De  maa  ta  Sagen  om  den  ulovlige  Tømmer- 

hugst  oppe  i  Almenningen  for  Dem  imorgen 
den  Dag,  Rein!«  udtalte  Sorenskriveren  tvert 
over  Fruens  Spørgsmaal.  —  »Den  er  anmeldt 
fra  Lensmanden  alt,  før  vi  rejste  paa  Thingene  « 

»Ja — a,«  —  sa  Henschien  betænkt,  —  »for 
det  Fald,  der  blir  Mulkt  eller  Bøder  for  Sønnen 
paa  Graaberget,  maa  der  passes  paa,  at  han 
ikke  faar  sin  Morsarv  taget  ud  af  Overformynderiet. 
Han  er  total  udeksekveret.« 

»Det  er  nemlig  han,  Synderen,  som  er  biet 
hængende  i  Snaren!«  —  lagde  Kvigstad  ud. 
»Det  er  en  vitterlig  Sag,  at  der  hugges  og 
plyndres  af  hele  Bygden  oppe  i  Statsalmen- 
ni  ngen.« 

»Det  kan  komme  til  at  skaffe  meget  Ar- 
bejde med  Forhører  og  Vidneførsel,«  bemærkede 
Sorenskriveren. 

»Her  har  vi  ogsaa  havt  stort  og  vidtløftigt 
Arbejde  for  os,«  faldt  Fruen  ind,  som  hun 
pudsede  og  rippede  op  Tanen  i  et  af  de  to 
Talglys,  der  paraderede  paa  Bordet,  —  »opspadet 
og  anlagt  og  faat  færdig  den  saalænge  paa- 
tænkte Have  .  .  .  Saa  nu  skal  I  bli  fri  for  Plagen 
af  Arbejdsfolk  paa  Gaarden  med  den  Ting,« 
spøgte  hun. 

»Kald    ind   Vidner    imorgen    den   Dag!   — 

Sæt  det  igang,«  vedblev  Sorenskriveren  iltert, 
total  overhørende  Nyheden  om  Haven. 

»Jeg  har  indøvet  et  Par  af  Mozarts  Sonater 
for  Klaver  og  Violin,  medens  Du  har  været 
borte,«  prøvede  saa  Alida  efter  lidt  at  bryde 
den  Pause,  som  var  opstaat. 

Sorenskriveren  kastede  et  snart  halvt  Blik 
henimod  Døren  til  Stuen,   hvor  Klaveret   stod: 

»Nej  nej,  Barn,  —  jeg  er  træt,  gaar  lige 
tilsengs!«  ...  De  var  s'gu  i  Ledtog  alle- 
sammen .  .  . 

Idet  han  kom  forbi  Merete,  som  saa  for- 
pint paa  ham,  strøg  han  hende  let  over  Haaret 
og  gik  med  en  af  Krænkelse  lukket  Mine 
ovenpaa  — 

—  —  I  den  kjølige  halvmørke  Høstaften 
tog  de  hjemkomne,  efterat  have  været  oppe  og 
hentet  sine  Piber,  hver  deres  forskjellige  Re- 
kognosceringsture inden  og  udenfor  det  høje 
lysende  Havegjerde,  for,  saavidt  gjørligt,  at  ind- 
hente en  Forestilling  om  Husets  saa  brat  til- 
komne store  Nyhed. 

Da  Damerne  efterhaanden  kom  ud  med 
Shawler  og  Tørklæder  om  sig,  blev  der  Fore- 
spørgen og  delikat  Udfritten. 

—  »Det  maatte  være  snurrigt  at  komme 
til  sit  Hjem  og  saa  for  Eksempel  finde  et  nyt 
Hus  istedetfor  det  gamle!«  —  gav  Rein  noget 
spydig  af  sig. 

»Ja,  tror  De,  det  vilde  være  en  behagelig 
eller  en  2^behagelig  Overraskelse?«  indlod  Mari- 
anne sig  godslig  paa  Spøgen.  »Jeg  skal  sige 
Dem,  Rein,  —  Kvindenaturen  er  som  en  Silke- 
traad.  Det  kommer  bare  an  paa,  om  en  Mand 
forstaar  at  vikle  den  om  sin  Finger.  En  som 
De,  som  vist  bestandig  véd,  hvad  De  vil«  .  .  . 
fortsatte  hun  sagtere  fortrolig,  idet  de  spadserede 
hen  mod  Havegjerdet  .  .  . 

Dernede  stod  Barbara  og  beskrev  ivrig, 
hvordan  Anders  Husmand  og  Lars  havde  spadet 
op  til  Aspargessenge,  —  saa  og  saa  mange 
Fod  dybt,  —  og,  hvor  fedt  de  var  gjødet  — 
Lagvis  med  Jord  og  Gjødning.  Der  vilde  bli 
en  Mængde  Asparges!  Men  først  om  tre  Aar 
kunde  stikkes  og  spises  .  .  . 

Eufemia  drog  paa  Næsen  af  Barbaras  Gjød- 
selssnak  og  isolerede  sig  trækkende  Schawlet  tæt 

om  sig .    Det  var  naturligvis  Parkanlægget, 

som  gjorde,  at  det  hele  kom  op  i  en  større 
Stil!  henkastede  hun  stramt. 

Stedt  i  Tvilens  Vaande  nærmede  gamle 
Henschien  sig  Klyngen  og  rørte  sagte  og  for- 
sigtig ved  Alidas  Arm  .  .  . 

»Dette  store  Værk  er  dog  vel  ikke  sket 
helt  og  ganske  uden  Sorenskriverens  Befaling, 
Jomfru?«  forhørte  han  med  den  mangeaarige 
Ansattes  ængstelige  Fortrolighed. 

»Kolde  ere  Kvinderaad!  mener  De  Hen- 
schien?« faldt  Rein  pludselig  overlydt  ind  fra 
sin  Passiar  med  Marianne  .  .  .  »En  Ægteherre 
er  selvfølgelig  lykkelig  ved  at  vandre  i  den 
Paradisets  Have,  som  hans  Kvinde  lager  til  for 
ham,  —  spise  af  dens  Frugter  og  Næper  og 
Kaalrabi,  som  det  kan  falde  .  .  . 

Pigens  Kind  er  rød  og  rund, 
og  Røsten  er  saa  linde. 
Æblet  vinker  sødt  en  Stund; 
men  Ormen  bor  derinde!   — « 

deklamerede  han  halv  vendt  med  Marianne. 

De  unge  Damer  trak  sig  sagtelig  undaf.  — 
En  ondskabsfuld  Grobian,  som  man  fik  vogte 
sig  for!  .  .  . 

De  tog  sig  sine  smaa  Aftenrunder,  —  Bar- 
bara berettende  og  orienterende  Henschien  om 
det  ganske  Haveværk.  Og  Marianne  lod  sig 
indhente  af  Augustinusen  og  Schmidt,  der  med 

stigende  Iversyge  havde  vogtet  paa  hendes 
Fortrolighed  mod  Rein. 

Koselig  lyttede  hun  nu  til  og  gik  ind  paa 
saa,  hvad  den  ene  og  saa,  hvad  den  anden 
havde  paa  Hjertet  fra  Rejsen,  medens  Øjnene 
grundende  fulgte  Rein  og  mere  og  mere  blev 
til  tynde  Ridser  — 

Kvigstad  havde  den  Lykke  iaften  at  opnaa 
Alidas  Øre.  Han  skildrede  hende  vittig  fire 
Ugers  Helvede  paa  Thingene  med  Drik,  daarlig 
Nattesøvn  og  rasende  Arbejde.  —  Og  nu,  her- 
hjemme paa  Vangen !  —  det  var  som  at  komme 
i  Kirkens  Skjød  igjen. 

»Naar  nu  bare  Far  kunde  forsone  sig  med 
Haven,  Kvigstad ! «  udøste  hun  pludselig  sit  Hjertes 
Bekymring  for  ham.  »Det  er  saa  ondt,  naar 
han  tar  sig  noget  nær  .  .  .  Det  er  rentud,  som 
han  ikke  har  Natur  til  det,  —  han,  som  kan 
glæde  sig  i  alt.« 

»Ja,  stod  det  til  mig  at  lette  Dem  for  nogen 
Bekymring,  Jomfru  Alida,  saa!«   .  .  . 

Han  følte  det  svinglede  helt  ud  af  Tonen 
for  ham  og  sa  pludselig  Godnat. 

Dette  Udbrud  af  Fortrolighed  fra  hendes 
Side 

Jomfru  Alida  var  Indbegrebet  af  hans  kvinde- 

lige  Renheds-  og  Fuldkommenhedsideal,  —  i 
alle  Maader  uopnaalig  for  en  Kontorist;  —  og 
stængt  med  en  Bom  for  alle  hans  Ærgjerrig- 
heds  Luftkasteller  nu,  Tante  Ra  havde  faat 
svejtset  hende  sammen  med  Groth,  den  rige, 
men  hende  i  alle  Maader  underordnede  Værks- 
ejersøn  .   .  . 

—  Merete  havde  forarget  gaat  der,  indtil 
hun  med  ét  udbrast  til  Rein: 

»Fy,  —  De  er  et  ondt  Menneske  .  .  .  Jeg 
vil  ikke  gaa  og  lægge  mig,  før  jeg  har  faat 
sagt  Dem  det! 

Fy«  .  .  .  lød  det  oprørt,  som  hun  forsvandt 
ind  af  Gangdøren. 


Sorenskriveren  stod  den  næste  Morgen  tvil- 
raadig  ude  paa  Trappen  .  .  . 

»Lars,  hvor  er  Lars,«  —  lød  det  grættent, 
—  »Stalddøren  staar  paa  vid  Væg  dernede  .  .  . 

Lars,  Lars,«  —  raabte  han,  »før  Figaro 
hidop.« 

Han  vil  vel  ta  sin  vanlige  Morgentur,  tænkte 
Merete,  der  stod  hos. 

»Du  har  nu  vel  ladet  den  faa  Letarbejde, 
medens  jeg  har  været  borte,  Lars,  —  kjørt 
Komposten  ud  paa  Rugageren?«  —  forhørte 
Sorenskriveren  sig  og  besaa  sit  Yndlingsdyr. 

»Ja  da;  —  men  det  bar  nok  ikke  til  Rug- 
ageren. Frua  befalte,  at  jeg  skulde  kjøre  det 
alt  bort  i  den  ny  Haven.« 

»Paa  Aspargessengene«  —  oplyste  Merete 
forsagt. 

»Komposten?  .  .  .  min  Kompost!«  udbrast 
Sorenskriveren  ildrød  i  Ansigtet. 

Rein,  som  var  kommet  til,  stod  bøjet  og 
følte  med  Haanden  nedover  Figaros  ene  Bag- 
ben. —  »Her  kjendes  noget  blødt,  som  en  Aare- 
knude  ovenfor  Haserne,«  formente  han.  »Jeg 
saa,  den  stod  og  lettede  paa  Foden.  Dyret  er 
brugt  forlidet  —  har  staat  forlænge  stille.« 

Sorenskriveren  dukkede  ned  og  følte  efter. 

»Det  vil  gaa  over,  naar  den  faar  ordentlig 
Motion,«  mente  Rein.  »Sorenskriveren  faar  ride 
bra  paa  den  ...  Et  vakkert  Dyr  ellers;  lidt 
bratlændt,  som  de  er  alle  ovenfra  Fjeld- 
bejterne.« 

»Den  er  saamæn  ogsaa  kommet  derfra  .  .  . 
De  forstaar  Dem  paa  Heste,  hører  jeg,«  erkjendte 
Sorenskriveren. 

»Jeg  begriber  dem  ialfald  bedre  end  Menne- 
skene,« henkastede  Rein  lidt  kort.  —  »Men  se 
bare,  hvorledes  den  lægger  Ørespidserne  bag- 
over, som  for  at  høre  efter,  hvad  vi  snakker. 
Den  er  utryg  .  .  .  Det  kan  bli  til  en  Uvane 
det,  —  føre  til,  at  den  blir  baade  skvætten  og 
sky.  Dyret  staar  for  mørkt  i  Stalden  med 
Hodet  ind  i  Væggekrogen.« 

»Javist  bør  det  rettes  paa  —  Hesten  faa 
en  anden  Plads  .  .  .  Men  kan  De  nu  sige  mig, 
hvorfor  man  saadan  har  indrettet  sig  just  paa 
det  bagvendte:  —  alle  Halerne  imod  Lyset 
istedetfor  Hovederne!  ...  Er  det  ikke,  som 
Verden  først  er  biet  til  paa  Vrangsiden.?«  gav 
Skriveren  grætten  af  sig,  og  skjød  pilret  over 
til  Kontordøren  med  Nakken  decideret  mod  det 
ny  Havestakit.  — 

—  »Ja,  tak  for  Lektionen,  De  gav  mig 
igaaraftes.  Jomfru  Merete,«  sa  Rein,  idet  han 
ogsaa  skulde  svinge  op  til  Kontoret.  »De  kan 
ikke  tro,  hvor  det  gjorde  godt  at  faa  Skrub  af 
et  Medmenneske  ...  At  nogen  gad  bry  sig 
saavidt  med  én!« 

Saa?  —  han  takkede  .  .  .  gik  det  i  Merete. 

Skulde  det  betyde  at  gjøre  Nar  af 
hende?  — 

Men  nu  saa  han  jo  rent  snil  og  —  ja  rent 
vakker  ud  i  Øjnene  .  .  .  Ne — j,  —  hun  forstod 
sig  ikke  paa  det  Menneske  .  .  . 


»Alida!  —  Femia!  —  Marianne!  —  Bar- 
bara!« —  lød  Meretes  Stemme  om  Aftenen  fra 
Dagligstuvinduet.  —  »Hold  for  Øjnene  oggjæt! 
.  .  .  Hvem  kommer  op  af  Bakken?« 

»Groth  naturligvis«  .  .  .  sa  Alida  la- 
konisk. 

»Nej  Tak,  se  ud  — « 

»Sankowitz!«  —  skreg  de  alle  i  Munden 
paa  hverandre. 

»Nej  men  kan  I  tænke  Jer  noget  saa  hel- 
digt, —  tænk  for  Far!«   .  .  . 

De  for  alle  ud. 

Helt  overstøvet  af  Landevejen  og  med  Vild- 
mandsskjæget  saa  Sankowitz  træt  og  medtaget 
ud,  medens  han  i  Solnedgangen  svingede  sin 
bløde  Hat  — 

»Der  staar  de  paa  Trappen  alle  de  Vangen- 
ske  Jomfruer?«  hilsede  han  glad  opstemt. 

De  stimlede  alle  om  ham  — 

»Og  hvor  kommer  De  fra  nu  da,  Sanko- 
vvitz?«  indledede  Marianne. 

»Fra  den  Futen  sin  Frue  ja!«  Han  ud- 
stødte et  Pust  og  lod  sig  udmattet  falde  ned 
paa  Bænken.  —  »Og  jeg  har  faret  om  i  Dalene 
i  fem  Præstegjeld  og  stemmet  i  alle  Kanter. 
Men  den  Futen  sin  Frue  hun  er  saa  umusi- 
kalisch  som  en  Kuh  ...  og  vil,  sine  Døttre 
skal  spille  aligevel  de  schwerste  Sachen.  En 
furchterlich  Pine  i  det  Hus!  —  Och  saa  gik  jeg 
min  Vej  idag,  straks  jeg  havde  stemmet  Kla- 
veret. « 

Han  tørrede  Panden  med  et  blaatærnet 
Lommetørklæde. 

»Ach  ja!  —  jeg  siker  Dem,  Vangenske 
Jomfruer,  jeg  er  bedrevet.  —  Paalerne  har  et 
stort  Schlag  verloren  ved  Ostrolenka  .  .  .  Och 
mit  Hjerte  er  i  Paalen  ...  Og  gid  ogsaa,  min 
Krop  var  der.  Og  gid  jeg  havde  Kaane  og 
Sønner  og  Døttre  og  bitte  Barn,  och  de  skulde 
alle  blive  slachtede  for  Paalen,  —  til  det  blev 
saa  højt  af  Ansichter,  som  ferklagede,  at  de 
naade  op  til  den  Gott  im  Himmel  og  krævede 
sin  Frihed!« 

»Men  hvor  véd  De  alt  dette  fra  da,  Sanko- 
witz!«  udbrød  Alida. 

Han   trak   et  Brev   op   af  sin  Vestelomme: 

»Jeg  bekom  det  paa  Postaabneriet  fra  en 
Freund  von  mir  in  Danzig.  Her  staar  det  alt. 
Och  nu  har  de  grebet  til  Senser  og  Ljaer ! «  .  .  . 

Han  henfaldt  traurig  fortænkt  .   .   , 

»Men  nu  maa  De  komme  ind,  Sankowitz!« 
indbød  Alida.  »De  kan  vel  trænge  at  hvile 
Dem  efter  den  lange  Vej.« 

»Ja  ja,  —  to  Mile  .  .  .  Jeg  har  ikke  mærket 
Vejen  under  min  Fod  for  den  Bref  om  Paalen 
—  al  den  Menschennoth  .  .  .« 

—  Det  var  altid  som  en  Festtid  i  den  musi- 
kalske Sorenskriverfamilie  de  to  Gange  om  Aaret, 
naar  den  halv  landflygtige  Tydsker  kom  og  op- 
holdt sig  der  nogle  Uger  paa  sin  Rundrejse  om 
i  Bygderne,  hvor  han  levede  af  at  stemme 
Klaverene  og  tildels  give  Musik-  og  Sanginformar 
tioner. 

Da  Sorenskriveren  kom  ned  i  Stuen,  havde 
Sankowitz  allerede  slaat  op  Klaveret  og  løftet 
Træbunden  af. 

»Det  er  en  braf  Natur  i  den  Klavier,«  — 
hilsede  han  Sorenskriveren.  —  »Holder  sig  godt 
.  .  .  Den  faar  vel  ikke  hvile  uden  om  Natten  i 
dette  Hus.« 

Han   lod   Fingrene  løbe   over  Tangenterne 

med  en  Læges  erfarne  Sans,  rettede  med  Stemme- 
nøglen  foreløbig  et  Par  Toner  og  blev  saa 
siddende  og  stemme  og  klimpre,  indtil  de  bødes 
til  Aftensbordet.  — 

Efter  det  i  trykket  Ordknaphed  noget 

skyndsomt  affærdigede  Maaltid,  stak  Søstrene 
Roderne  sammen,  medens  de  bar  ud  fra 
Bordet  .  .  . 

.  .  .  »Jeg  har  aldrig  sét  Mor  saa  galant 
mod  Sankowitz,  Du  Alida,«  hviskede  Merete. 
»Hun  bød  ham  og  nødte  ham  og  bad  Inger 
gjøre  istand  paa  Gulkvisten  istedetfor  at  lade 
ham  ligge  paa  Værelset  oppe  hos  Schmidt  og 
Augustinusen,  som  han  plejer.  Far  drejede  og 
vendte  sig,  og  saa  bort;  han  forstod,  det  skulde 
gjøres  vel  nu  .  .  .  Men,  da  han  saa  pludselig 
tog  sig  til  at  invitere  Sankowitz  til  at  bli  her 
helt  til  Julen  over,  saa  jamæn  snudde  og  drejede 
ogsaa  Mor  sig,«  —  lo  Merete,  —  »og  saa  nok- 
saa  forbløffet  ud.  —  Saadant  har  jo  Far  aldrig 
gjort  før  uden  at  snakke  med  hende  om  det — « 

»Og  saa  at  Kontoristerne  skal  sidde  der 
ved  Bordet  og  føle,  at  her  er  noget  ivejen,« 
kom  Eufemia  til,  —  »og  denne  ufordragelige 
Rein  driste  sig  til  at  gjøre  sine  uforskammede 
spydige  Bemærkninger  .  .  .  Jeg  agter  ikke   at 

se  til  den  Kant,  han  gaar,  —  fuldstændig  over- 
høre, hvad  han  siger!«  gav  hun  sit  Humør 
Luft. 

»Naa,  der  blir  rigtig  hyggeligt  Hus  her  da,« 
mente  Merete.  »Far  hører  ikke,  hvad  Mor  siger, 
og  vi  hører  ikke,  hvad  de  andre  siger,  —  hver 
snakker  ud  i  Luften!  —  Engang  rørte  Far  ikke 
ved  Fiolinen  paa  seks  Uger,  husker  I,  hvor  for- 
færdeligt her  var  —  rent  stumt.« 

»Dernede  staar  Mor  lige  trøstig  hun  og 
beser  Havegjærdet,  hvorlangt  det  er  kommet 
idag,«  smaalo  Marianne.  »Hun  vil  nu  ikke  ha 
det  ugjort  aligevel  .  .  .« 

Inde  fra  Stuen  hørte  de  alt  Sankowitz  gjøre 
nogle  Løb  henover  Klaveret  og  begynde  at 
fantasere  .  .  . 

De  listede  didind  den  ene  efter  den  anden. 

Sorenskriveren  havde  trukket  Lænestolen 
hen  i  den  dunkleste  Krog,  og  det  lyst  engang 
imellem  nede  ved  Gulvet  fra  den  lange  Mer- 
skumspibe, naar  han,  efter  at  være  hensunket  i 
F'orglemmelsens  Nirwana,  atter  med  nogle  dybe 
Drag  livede  den  op. 

Sankowitz  var  mærkelig  iaften! 

Der  gik  underlige  Ting  og  Fantasier  over 
Klaveret.     Det  var  ikke  til  at  forglemme,  naar 

Jonas  Lie  :  Dyre  Rein.     2.  Opl.  7 

han  saadan  sad  og  nynnede  saagodtsom  uden 
Stemme  og  accompagnerede  til 

Sorgfulde,  slavisk  stemte  Naturtoner,  — 
klagende  —  længtende  .  .  . 

Det  steg  og  faldt,  —  snart  usigelig  blødt 
og  lindt,  —  snart  som  Vinden  suste  og  sukkede 
og  stønnede  med  Regn  af  Graad  over  endeløse 
vide  Sletter  ... 

Sankowitz's  Indre  legte  i  hans  Hjemlands 
Stemninger  .  .  .  Der  taltes  som  med  fremmede 
Tunger  ... 

Han  sad  nu  bagoverlænet  paa  Stolen,  som 
han  fortsatte  at  se  ind  i  noget,  og  der  blev 
stille  i  Stuen. 

Marianne  var  henne  ved  Bordet  og  pudsede 
Lysene,  der  havde  faat  lange  Tander.  Og  man 
begyndte  at  meddele  sig  og  smaasnakke  om- 
kring i  Stuen  .  .  . 

—  »Lykkelig  en  saadan  Musiker,  som  kan 
tale  ud  og  meddele  sig  til  hele  Verden;  han 
maa  altid  bli  som  en  luftet  Stue  indvendig!« 
—  undslap  det  Rein  halvt  hen  til  Merete.  Hun 
sad  der  paa  en  Barneskammel  og  krammede 
op  Papir  til  Lysemanchetter  med  en  Kniv. 

Han  smilte  til  hendes  forundrede  Mine  .  .  . 
Igjen  noget  uforstaaeligt  Tøv,   han   kom   med ! 

»Kan  De  tænke  Dem  én,  som  aldrig  har 
havt  nogen  at  snakke  med  og  aldrig  kan  faa 
nogen  heller?«  spurgte  han  pludselig  dystert. 

»De  sér  saa  forskrækket  ud?  Ne — ^j,  jeg 
har  ikke  stjaalet  eller  stukket  Ild  paa  noget 
Hus  eller  myrdet  heller,«  lo  han. 

»Jeg  skal  engang  ha  havt  en  liden  Søster« 
.  .  .  yttrede  han  hensunken,  —  »og  jeg  har 
altid  tænkt  mig,  at,  om  jeg  havde  havt  hende 
at  snakke  til,  saa  — .  En  slig  unbefangen  én, 
—  som  sa  »Fy!«  til  én  og  fik  saadanne  ret- 
færdige, strenge  Øjne,  —  og  kunde  true  Vild- 
dyret i  én  .  .  .  Det  sker  ikke  med  Visdom  og 
smukke  Argumenter  det,  skal  jeg  sige  Dem, 
Jomfru  Merete  .  .  .« 

Merete  vidste  ikke  hvorledes  .  .  .  Men  det 
var,  som  om  hun  mildt  og  uden  Skræmsel  var 
ført  hen  til  at  sidde  og  samtale  med  den  stille 
sorgfulde  Mand,  hun  havde  sét  for  sig  just  der 
paa  Stolen  den  Aften  .  .  . 

Det  var  nu  som  da,  at  han  ligesom  forstod, 
hvad  hun  tænkte  — 

Blev  Sankowitz  end  selv  af  og  til  noget 
»schrechlich«  med  sine  ingen  Anledning  eller 
Ikke- Anledning  forsmaaende  Udbrud  og  Gjen- 
tagelser  om  Paalen,  —  saa  var  han  dog  en  vel- 
signet belejlig  Mand  at  have  i  Huset  just  nu  i 
denne  Misstemningens  Tid. 

I  de  Klavertimer,  han  gav  Døttrene  om 
Formiddagen,  vidste  de  saa  sikkert,  som  at 
Klokken  slog  elleve,  at  nu  kom  Sorenskriveren 
ind  af  Døren  og  blev  staaende  lidt  ved  Kla- 
veret, før  han  forhørte  sig  om,  hvad  de  spillede. 
Og  saa  var  der  gjerne  noget  Musik,  han  var 
kommet  til  at  tænke  eller  huske  paa,  som  han 
nmatte  antyde  lidt  over  Tasterne.  Paa  Halv- 
timeslaget sprat  han  op,  som  om  alt  blev  kuttet 
af  med  en  Kniv,  og  steg  med  Lædergaloscherne 
paa  forsigtig  prøvende  over  Gaardspladsens 
Pytter  og  slejpe  Lersøle. 

Det  var  raat  og  vaadt,  evigt  Høstregn,  — 
silede  og  dryppede  uafladelig.  Tønderne  med 
Regnvand  stod  overfyldte  under  Tagrenderne, 
og  Væden  steg  højt  i  Grøfterne.  Bækkene 
flommede  og  fossede,  saa  Kværnhushjulene  kom 
igang  og  grov  sig  ned  i  hvidt  Skum. 

Vedlæs  efter  Vedlæs  fra  Skogen  humpede 
og  dumpede  ind  paa  Gaarden  i  den  korte,  mørke 

Dag  for  stramme  Dragreb,  og  Stablerne  voksede 
i  Skjulet  til  Behov  for  Vinteren.  Graat  over- 
stænkede af  Vej  bløden  standsede  Kj  øretøj  er 
foran  Kontordøren,  og  Fødderne  drog  Sølen 
videre  op  ad  Trappen. 

Sorenskriveren  holdt  i  det  længste  ud  med 
sine  Morgenpromenader  paa  Figaro,  —  nu  i 
tyk  Vams  med  Overslag  og  lange  Ridestøvler. 
Havegjærdet  var  fremdeles  Luft  for  ham,  som 
hans  Øre  til  Fruens  Bemærkninger  og  Udtalelser 
var  døvt.  Forsaavidt  der  nødvendig  maatte  rede 
Penge  ud,  fik  den  af  Døttrene,  som  havde  Ugen, 
gaa  op  til  ham  paa  Kontoret  med  Anmodningen. 

I  denne  Flommens  Tid  kom  Rein,  ret  som 
det  var,  skjortevaad  hjem  sent  paa  Nætterne 
Klokken  to,  tre  med  Høstørret,  som  han  havde 
lagt  og  lystret  pokkerivold  borte  i  nogen  Skogs- 
elv,  og  andre  Morgener  før  Kontortiden  leverede 
han  Storfugl  eller  Hare  ind  i  Kjøkkenet.  Det 
gik  nok  da,  hu  og  hej,  med  Bøsse  og  Hund 
over  alle  Bakker  og  Aaser.  Saa,  naar  han 
egentlig  sov,  det  — .  Og  for  Krop  han  maatte 
ha  at  disponere  over!  .  .  . 

Men  Kontortiden  holdt  han  pedantisk,  om- 
kap med  Henschien.  Og  dog,  —  Henschien 
blev    ved    sit:   —  Rein    var   ikke    Forretnings- 

mand,  —  det  var  en  Følelsessag  at  være  det! 
Men  vistnok  var  han  et  saa  godt  Hode,  at  han 
kunde  klare  ogsaa  den  Side,  saa  han  af  og  til 
endog  hidsede  K vigstads  Ærgjerrighed  til  at 
opvise  Mirakler.  Men  hans  egentlige  Tanke  var 
ikke  der,  var  borte  i  baade  Skog  og  Elv.  Saa, 
naar  han  sad  og  grublede,  saa  var  det  nok 
mest  paa  Tiur  og  Øreten  og  ikke  paa  Lov- 
bogen, —  paa,  hvor  han  skulde  ta  Vejen,  naar 
han  om  Kvælden  istedetfor  at  komme  til  Aftens- 
bordet gik  i  Spiskammeret  og  fik  de  sammen- 
lagte Smørrebrød  med  sig. 


—  I  denne  Senhøstens  Tid  havde  Fruen 
og  Døttrene  alle  Hænder  fulde  med  det,  som 
skulde  bestrides  og  ordnes  og  betænkes,  før 
Vinteren  og  al  Julestudsen  kom  paa. 

Det  lange  rødmalede  Kjøkkenbord  var  tæt 
besat  til  alle  de  mange  Maaltider  af  Gaardens 
Husmandsfolk,  store  og  smaa. 

Linet  var  tørret  og  hæklet.  Kornet  tærskedes 
paa  Laaven.  Og  nu  ramlede  det  Dagen  lang 
af,  at  Potetesen  kjørtes  ind  og  styrtedes  ned  i 
Kjælderen. 

Medens  en  af  Døttrene  havde  Husholdnings- 
ugen,  sad  to  vekselvis  ved  Væven  for  at  faa 
det  ny  rudede  vakkre  Hverken  til  Kjoler  færdig 
til  Vinteren.  De  andres  Sag  blev  alle  Husets 
ydre  Arbejder  samt  at  faa  istand  Vægerne  — 
tykke  for  det  indvendige  Brug  og  tynde  for 
Lygter  og  det  udvendige  —  til  den  forestaaende 
vidtløftige  Lysestøbning. 

I  de  lange  mørke  Eftermiddage,  medens 
kun  Tyristikken  lyste  fra  Skorstensmuren  i 
Kjøkkenet  paa  Folkenes  Arbejder,  sad  Fruen 
og  Døttrene  om  et  Talglys  inde  i  Stuen  og 
sømmede  og  nøstede  Garn  og  spandt.  Man 
overlagde  derunder,  hvad  og  hvormeget  der 
skulde  slagtes,  hvad  bages,  hvad  brygges 
under  Jul. 

Og  saa  kom  jo  Kapitlet  om  Julegjæsterne, 
—  hvilke  Venner,  Jess  skulde  tilskrives  om  at 
invitere  . . .  Kanske  fik  ogsaa  Christiane  Gjedde 
Lov  til  at  komme  op  i  Julebesøg,  naar  Mor  lod 
Jess  udtrykkelig  gaa  op  til  Oberstens  med  en 
egenhændig  Indbydelse  .  .  .  Groth  var  natur- 
ligvis   Julegjæst. —  —  —  —  — 


—  En  af  de  raakolde  Morgener  kom  Rein 


104 

ned  fra  Smaaskogen  ovenfor  Huset.  Han  svingede 
med  en  Rognbærdusk  og  holdt  et  Knippe 
Kramsfugl  op  for  Merete,  som  var  paa  Vej  til 
Rulleboden. 

»Se  her,  hvad  jeg  har  udrettet  paa  Morgen- 
stunden,« raabte  han,  — ^  »før  jeg  nu  skal  kjøre 
ud  i  videre  onde  Forretninger  mellem  Menne- 
skene.« 

»Se  her«  .  .  .  han  holdt  Rognbærdusken 
op  imod  hende,  —  »den  der  —  og  to,  tre  slige 
røde  Duske  til  —  har  fristet  disse  stakkars  syv 
Fugle  .  .  .  Jeg  stod  og  saa  paa  og  iagttog,  da 
den  sidste  her  kom  i  Donen.  Den  hoppede 
først  til  og  flyttede  sig  saa  fra  udover  paa 
Grenen,  —  fløj  saa  en  Sving  bort  og  tittede 
paa  det  fugtige  røde.  Den  formelig  stred  med 
sig  selv,  —  led  tilslut,  saa  Øjnene  blev  smaa 
og  Gabet  hæsede  aabent,  indtil  den  med  ét 
blindlings  styrtede  sig  igjennem  Hestehaars- 
løkken,  —  akurat  som  vi  Mennesker!  .  .  .  Det 
er  lidt  af  Naturforskeren  i  mig,  sér  Del« 

»Afskyeligt«  —  skjændte  Merete.  »Bring 
dem  straks  ind  i  Kjøkkenet,  hører  De.  Det  er 
bare  ondt  at  se  paa  de  stakkars  smaa  Dyrene, 
som  endnu  er  ganske  varme.« 

»Bare  afvejen   med  dem,  ja!«    —  hermede 

Rein,  —  »saa  kan  vi  knaske  og  spise  dem  — 
godt  brunede  ... 

Er  det  bedre,  at  jeg  nu  skal  ud  og  friste 
en  stakkars  Fyr,  som  for  Kone  og  Barns  Skyld 
har  hjulpet  sig  med  at  skrive  lidt  falsk,  til  at 
bekjende  sig  ind  paa  Slaveriet,«  sa  han,  som 
Giggen,  hvormed  han  og  Augustinusen  skulde 
paa  Forretningsturen,  kjørte  op  til  Trappen.  — 
—  »Jeg  maa  holde  ganske  anderledes  Rognbær 
for  ham  .  .  .  spørge,  saa  jeg  fanger,  —  anlægge 
Fælder  saa  fine,  som  nogen  Jægers  .  .  .  Tænk 
Dem  nu,  Merete,«  sa  han  i  en  pludselig  braa 
Tone  nær  til  hende,  —  »at  jeg  har  ondt  for  at 
aarke  det,  —  at  jeg  har  staat  og  øvet  og  hærdet 
mig  til  den  Ugjerning  i  hele  den  vaade  Morgen- 
stund —  « 

Da  Giggen  rullede  ud  af  Gaarden,  stod 
Merete   ved  Rulleboden   og  saa  efter  ham  .  .  . 

Det  ene  Øjeblik  kunde  hun  bli  saa  oprørt 
og  rasende  paa  ham,  at  — .  Og  i  det  næste, 
saa 

Efter  Aftensmaden  var  Familjen  og 

Kontoristerne  samlede  i  Spisestuen,  medens 
Sorenskriveren  og  Sankowitz  hørtes  dybt  op- 
tagne at  spille  vidtløftige  Sonater  for  Fiolin  og 
Klaver  i  Dagligstuen.      Man   havde   begyndt  at 

lægge  i  Kakkelovnen,  og  det  føltes  lunt  og 
koseligt  nu  efter  al  Høstdagens  raakolde  Hut- 
tring. 

Fruen  havde  iaften  ladet  sætte  ind  Nødder 
og  Æbler,  hvoraf  der  iaar  var  høstet  og  ind- 
samlet i  Overflødighed.  Efter  at  ha  skrællet  og 
prøvet  et  Par  forskjelUge  Sorter,  gik  hun  op 
og  ned  paa  Gulvet  med  sit  Strikketøj,  inden 
hun  træt  og  mødig  efter  Dagens  mange  Gjøre- 
maal  begav  sig  ovenpaa  til  sit  Soveværelse. 

Ungdommen  placerede  sig  om  det  store 
Spisebord,  og  snart  gik  Svarteperen  lystig. 
Mandfolkene  sad  med  Barter  og  Ansigterne 
sirede  med  alskens  sorte  Streger,  paaførte  med 
brændt  Kork,  medens  Damerne  kun  fik  und- 
gjelde  med  Antydninger  og  lette  Skjønheds- 
pletter  .  .  . 

Kvigstad  havde  faat  sine  Øjenbryn  om- 
gjorte til  vældige  Knebelsbarter,  og  den  lille 
rødmussede  Schmidt  sad  snart  hel  frygtelig  med 
baade  Hageskjæg  og  vilde  Mustacher. 

Det  fornøjelige  mystiske  Stikord  var,  at 
Svarteper  selv,  —  Rein,  —  ikke  var  nede  iaften; 
han  var  gaat  lige  øp  efter  at  være  kommet  hjem 
fra  Forhøret,  —  og  det  var  egentlig  om,  hvem 


107 

der  skulde  sidde  som  ham  in  effigie,  det  stadig 
gjaldt  .  .  . 

»Pas  Dem,  —  Jomfru  Barbara,«  sa  Hen- 
schien,  —  »den  svarte  er  i  Farvandet  —  paa 
Jagt  .  .  .  Pas  Dem!«  .  .  .  Han  holdt  Kortene, 
hvoraf  hun  skulde  trække  ud  ét,  snedig  frem 
til  hende. 

»Hu— u,«  —  udstødte  Barbara  og  nappede 
ét.  —  »Nejmæn,  om  jeg  blev  hans  Jagtbytte 
aligevel!«  triumferede  hun. 

Schmidt,  hvis  Tur  det  nu  var,  sigtede  for 
at  slippe  undaf  det  slemme  Kort  .  .  .  »Her  sér 
aligevel  farligt  ud,«  —  han  trak  og  lod,  som 
han  brændte  sig  paa  Fingrene. 

»Nej,  —  man  véd  ikke,  enten  man  faar 
Fugl  eller  Fisk,«  —  sa  Marianne  betænkt  vug- 
gende paa  Hodet  nu,  hun  skulde  ta  sit  Kort 
fra  Schmidt  igjen. 

»Høstørret  eller  Tiur  mener  De,«  udfyldte 
Schmidt  kvikt.  Han  havde  faat  den  Lykke  at 
sidde  nærmest  Jomfru  Marianne  iaften. 

.  .  .  »Eller  en  Skorstensfejer,  De,  —  som 
soder  og  sværter  hele  Verden  til  for  én,«  knur- 
rede Kvigstad. 

»Just  ingen  Akvisition  for  Husets  selskabe- 
lige Side,«  henkastede  Eufemia. 

»Uf,  kan  vi  ikke  snart  holde  op  med  denne 
vittige  Svarteperen!«  udbrast  Merete.  »Jeg 
synes,   den  er  baade  kjedelig  og  dum,  jeg  — « 

»Men  alvorlig  talt,«  —  slap  det  ud  af 
Mariannes  Tanker,  —  »han  er  noksaa  rar,  — 
noksaa  underlig  —  denne  Hr.  Dyre  Aakisen 
Reini« 

»Der  er  enkelte,  som  tar  sig  Privilegium 
paa  at  ha  Humør  og  sige  pikante  Ubehagelig- 
heder,« sa  Alida.  »Stuen  skal  ligesom  komme 
an  paa  deres  Lune!« 

»Ja,  om  det  saa  er  selve  Ajax  derude  i 
Hundehuset,«  stadfæstede  K vigstad,  —  »saa  tar 
han  sit  Mærke,  om  han  skal  være  fornøjet  og 
gjø  eller  gaa  der  hængende  og  skule.« 

»Naada,  Augustinusen ! «  purrede  Kvigstad. 
»Det  er  Dem,  som  skal  gi  ud  Kortene.« 

Augustinusen  sad  der  med  sin  ene  Knebels- 
bart noksaa  uinteresseret.  Han  var  ikke  rigtig 
med  iaften. 

Schmidt  keg  mistænksom  paa  ham  over  sit 
vældige  Skjæg,  om  det  var  noget  med  ham  og 
Jomfru  Marianne  — 

»Jovist  var  det  noksaa  besynderligt  idag 
jal«  .  .  .  udbrast  Augustinusen;  han  lagde 
pludselig   Kortene  fra  sig,   som   han  besluttede 

sig  til  at  rykke  ud  med  noget.  —  »En  noksaa 
snurrig  Tildragelse!« 

»Saa  —  hvad?«  Alle  Ansigter  vendte  sig 
imod  ham. 

»Med  Rein  idag  ja,  —  nok  saa  —  hm,  — 
noksaa  snurrig  .  .  .« 

»Men  hvad  er  det  da.?«    lød  det  spændt. 

»Jo — o,  —  vi  var  netop  saavidt  færdige 
med  Forhøret  derhenne  paa  Røsland  og  havde 
faat  det  underskrevet,  da  vi  saa  Lagrettet  og 
Vidnerne  og  Husets  Folk,  alle  som  én,  fare  ned- 
over til  Fjøset. 

Jeg  naturligvis  efter  — 

Jo,  der  stod  Budejen  og  graad  og  viste  frem 
en  Raritet.  Jeg  maa  forberede  paa  noget  uhygge- 
ligt! —  Kalven,  de  havde  faat  paa  Gaarden, 
havde  to  Hoder,  fuldt  udviklede,  —  glode  paa 
én  med  fire  levende  Øjne  og  gabte  efter  Melken 
med  to  Tunger.  Et  ufyseligt  Syn!  .  .  .  Og, 
som  jeg  vendte  mig,  stod  Rein  lige  bag  med 
opspilede  Øjne  ganske  graa  i  Ansigtet;  han 
aarkede  ligesom  ikke  at  faa  Stemmen  frem 
.  .  .  Med  ét,  saa  laa  han  der  overende  i  Fj øs- 
døren  .  .  . 

Jeg  tænkte,  han  havde  faat  Slag,  —  fløj 
hen  og  fik  op  Klæderne  paa  ham,  rev  Skjorten 

itu  i  Halsen  for  Snarheds  Skyld  og  raabte  paa 
koldt  Vand. 

Men,  medens  jeg  endnu  flængede  og  løste 
og  rev,  aabnede  han  pludselig  Øjnene  og  sprat 
op.  Han  for  som  gal  tvertigjennem  Folkeflokken 
og  hen  i  Stuen.  Der  hørte  vi,  han  laasede 
Døren  efter  sig. 

Lidt  efter  kom  han  ud  nok  saa  manerlig 
igjen,  rejseklædt  med  Overfrakken  paa. 

»Bare  straks  faa  Hesten  for  Giggen,  Augu- 
stinusen!«  —  skyndte  han  paa.  »Jeg  blev  lidt 
klejn;  men  det  gaar  over,  naar  jeg  kommer  i 
Luften. « 

De  sad  der  alle  betagne  — 

»Huh  —  forfærdeligt«  .  .  .  gjøs  Merete. 

Marianne  sad  med  Hænderne  for  Knæet  og 
vuggede  som  stærkt  optaget  — 

»Et  Mandfolk  faar  da  ikke  gi  sig  til  at 
daane  som  en  Dame,«  brød  Eufemia  Stilheden. 

»Han  —  Jægeren?  —  som  myrder,  hvor 
han  kan  overkomme,«  rystede  Henschien  paa 
Hodet.  —  »Ubegribeligt!« 

»Og  saa,  —  at  han  slig  laasede  Døren 
efter  sig«   .  .  .  grublede  Augustinusen. 

»Forstaar  De  ikke  det  da,«  spasede  Kvig- 
stad,    —    »han    stængte    sig    forsigtigen    ind    i 


III 

Stalden  som  en  selvbevidst  lybsk  Hest.  —  For- 
resten forbeholder  jeg  mig  den  Bemærkning,  at 
lybske  Heste  skal  være  de  bedste.« 

»Mor  havde  da  Ret,«  busede  Barbara  ud, 
»da  hun  straks  sa,  at  han  var  en  egen  én  med 
Prætentioner  .  .  .  Han  skrev  fra  først  af  og  for- 
langte eget  Værelse.  Og  der  residerer  han  nu 
ligesom  udenom  hele  Huset.  Ikke  véd  man, 
hvor  man  har  ham  hverken  Morgen  eller  Aften ! 
—  Imellem  er  han  ikke  engang  kommet  hjem 
fra  disse  Turene  sine,  naar  Inger  bringer  Fro- 
kosten op,«  kritiserede  hun. 

»Prætentioner  ja!«  —  gav  Henschien  en 
opsamlet  Galde  Luft.  »Paa  Thingene  var  det 
ham  umuligt  at  klare  sig  uden  sit  eget  Rum  i 
Lighed  med  selve  Sorenskriveren.  —  Han  vilde 
ikke  faa  Søvn  paa  sine  Øjne,  om  han  vidste, 
at  noget  Menneske  trak  Vejret  og  sov  og 
drømte  i  samme  Værelse  som  han,  udtrykte  han 
sig.  Der  maatte  gjøres  Omarrangement  fra 
hævdet  tilvænnet  gammel  Orden  paa  hvert 
Thingsted ! «  .  .  . 

»Burde  De  ikke  sætte  Far  ind  i  alle  disse 
Vanskeligheder  med  ham,  Henschien,«  anbragte 
Eufemia  forarget,  da  de  nu  sluttede  ved  Kla- 
veret   derinde,    og    Sorenskriveren    kom    i    for- 

nøjet  Stemning  ud  og  klappede  i  Hænderne  og 
raabte : 

»Tilsengs,  tilsengs!«  .  .  . 

—  —  Medens  Søstrene  gik  der  og  ordnede 
sammen  i  Stuen  efter  dem,  smaaymtede  Mari- 
anne, endnu  inde  i  sit: 

»Han  er  forresten  lidt  mere  end  egen,  synes 
jeg«  .  .  . 

»Ja  saamæn  Du,  —  og  lidt  mere  end  præ- 
tentiøs,« bekræftede  Eufemia,  —  »naar  man 
simpelthen  vader  i  sine  Jagt-  og  Fiskeristøvler 
tvertover  altsammen  i  et  Hus!« 

»Ja — a,  —  saa  —  saa  —  passer  man 
kanske  —  kanske  —  ikke  der«  .  .  .  fuldførte 
Marianne. 

»Det  er  dette,  at  det  ikke  nytter  at  snakke 
til  Mor  om  det  i  denne  Tid,  saa  hun  kunde 
virke  paa  Far,«  ivrede  Eufemia,  —  »at  alt  er 
saa  rent  udaf  Gjænge  for  denne  Havens  Skyld.« 

»Jeg  tænkte,  det  var  Far,  som  skulde  ha 
Fuldmægtigen,  jeg,  —  og  ikke  I!«  —  brast  det 
ud  af  Merete.  Hun  havde  kastet  sig  paa  en 
Stol  og  sad  og  svang  trodsig  med  Fødderne. 

»Dit  Næb  tar  man  endnu  ikke  Hensyn  til,« 
fik  hun  igjen  fra  Eufemia. 

»Nej   Kors   bevars    .  .  .    Det  er  naturligvis 

Fars  Interesse,  I  er  saa  bekymret  for!«  vedblev 
Merete.  »Far  selv  siger  jo  ellers,  at  han  er  saa 
svært  fornøjet  med  ham.« 

»Og  Du  ogsaa  ikke  mindre,  —  sér  det  ud 
til,«  forlød  det  fra  Marianne.  »Han  beærer  jo 
Barnet  med  sin  Fortrolighed  og  sine  mange 
Dybsindigheder  paa  det  sidste.« 

»Jeg  synes,  jamæn,  I  tar  Jer  alt  for  stærkt 
af  Kontorets  Anliggender!«  kom  det  oprørt. 

»Hør  paa  hende  Du  .  .  .  Jeg  mener  sandelig. 
Ungen  har  faat  sig  en  Slængforlibelse  jeg!«  af- 
færdigede Eufemia  det. 

Merete  overmandedes  pludselig  af  en  vold- 
som Graad  og  styrtede  ud  af  Døren  og  oven- 
paa.  — 

»Ja  se  det ! « —  sa  Marianne  og  saa  efter  hende, 
der  gik  som  en  Farvenuance  under  den  kop- 
arrede Hud  .  .  .  »Saa  skulde  det  vel  være  paa- 
tide  at  faa  den  Hr.  Dyre  bort  da,«  nikkede 
hun,  medens  der  lyste  op  som  et  Skimt  mellem 
Øjenridserne.  —  »Jeg  tænker,  jeg  tar  mig  en 
Tur  hen  til  Tante  Ra  imorgen,  —  gjør  mig  et 
Ærend  didhen  Du  .  .  .  Saa  snakker  nok  hun 
med  Far.« 

Sorenskriveren  kom  hjem  en  Eftermiddag 
fra  en  lang  Ridetur  hen  til  Tante  Ra. 

Figaro  var  graa  af  Vejsøle  helt  opover 
Lænderne.  Vejret  var  graat,  og  Humøret  var 
graat. 

Han  slængte  Tøjlen  til  Lars  og  lod  sig  paa 
en  Stol  i  Gangen  taus  grætten  hjælpe  af  med 
Ridestøvlerne,  medens  Inger  satte  frem  foran 
ham  de  andre  helt  til  Skafteørene  blankpudsede. 

Han  stod  siden  i  Tanker  og  distræt  ved 
Vinduet  i  Dagligstuen  uden  at  svare  til  Alidas 
Spørgsmaal  om  Tante  Ta  .  .  . 

—  En  lej,  vanskelig  Situation  .  .  .  Og  her 
befandt  han  sig  jo  egentlig  i  det  blaa  —  — 
skulde  handle  paa  Grunde,  som  sandelig  mindst 
af  alt  laa  paa  hans  eller  Kontorsiden!  —  Tvert- 
imod,  rent  private  Familieanliggender,  —  Klog- 
skabshensyn  —  og,  hvad  der  var  hensigts- 
mæssigt og  nyttigt  etc,  for  hans  huslige  For- 
hold .  .  . 

Han  havde  igrunden  en  stærk  Trang  til  at 
tale  med  sin  Hustru,  —  faa  overvejet  Sagen 
med  hende  og  vide,  hvad  hun  mente. 

—  Saadan  uden  videre  at  gaa  hen  og  sige 
op  en  Fuldmægtig  som  Rein  —  en  dygtig  Mand, 
—  og  dertil  med  en  hel  Hoben  Interesser  baade 

for  Gaardstel  og  Natur  og  Dyr,  som  han  kunde 
samstemme  med,  —  alt  andet  end  en  vanlig 
Tørpind!  —  og  ovenikjøbet  nu,  Henschien  selv- 
følgelig fik  det  ledige  Lensmandsombud ,  han 
havde  talt  om  at  søge  .  .  . 

Og  Grunden  .  .  .  Grunden  ...  Ja,  —  at 
Smaapigerne  trængte  hyggeligt,  dannet  Selskab 
her  i  deres  Isolerthed  paa  Landet  ...  Ja,  tja 
—  det  var  vel  egentlig  Summen  .  .  . 

Hvem  Pokker  skulde  kunne  sige  ham,  hvad 
der  var  det  forstandige  her,  uden  Bolette!  .  .  . 

Han  begyndte  at  vandre  ud  og  ind  fra 
Dagligstuen  til  Spisestuen,  hvor  Fruen  stod  og 
klippede  til  et  Kjoletøj  — 

»Glat  Stykket,  saa  det  ligger  stramt.  Du 
Merete,  saa  klipper  vi  det  andet  Rygstykke  efter 
dette,«  lød  det,  og  Saksen  gik  med  den  skarpe 
Lyd  over  Bordet. 

Sorenskriveren  standsede  et  Øjeblik,  som 
han  betænkte  sig,  og  saa  hen  paa  sin  Frue. 
Men  gjenoptog  sin  Gang  igjen  frem  og  tilbage 
over  Dørstokken  langsommere  og  langsommere 
med  et  og  andet  Kremt  .  .  . 

»Du  Alida!«  —  sa  Fruen  med  et  Forsøg 
til  Lunhed,  medens  hun  ridsede  og  klippede. 
»Vi    maa    huske    de   Kramsfugle   i    Gelée,   som 

Marianne  igaar  lavede  til  Tante  Ra  .  .  .  Var 
blot  Vejr  og  Føre  ikke  saa  daarligt,  kunde  Du 
og  Merete  gaa  did  med  det  imorgen,  —  eller 
kanske  faa  Giggen  og  Blakken,  om  de  ikke 
har  Brug  for  den  derude,«  —  kom  det  med  et 
halvt  Blik  hen  til  Sorenskriveren.  —  »Vi  faar 
ikke  Tid  til  Opmærksomheder  senere  i  Høst, 
véd  Du.« 

Sorenskriveren  keg  nødstedt  hen  til  Bordet. 
Der  gik  i  ham  som  en  Tanke  om  at  slaa  Hul 
paa  den  lange  Tausheds  Mur  — 

»Hm  —  hm«  —  harkede  han  og  stod 
lidt  .  .  . 

Saksen  klippede  hvast  henover  Bordet,  og 
Fruens  Mundparti  syntes  ham  optrukket  til  et 
lidet  satirisk  Smil  — 

Som  han  igjen  passerede  Dørtærskelen, 
skinnede  et  Stykke  af  det  vaadglinsende  Have- 
stakit ham  i  Øjnene. 

Med  nok  et  Kremt  vendte  han  sig  som 
under  en  tagen  Beslutning  og  gik  ud  fra  Spise- 
stuen. 

»Du  Marianne,«  —  sa  han  ude  i  Gangen, 
saa  højt,  at  det  hørtes  ind  til  hans  Frue,  — 
»det  er  af  forskjellige  Grunde  min  Mening  at 
gi  Rein  hans  Opsigelse.«  — 

Han  tog  Vejen  over  til  Kontoret  — 

»Far  .  .  .  Far!«  .  .  .  hørte  han  pludselig 
bag  sig 

Det  var  Merete,  som  med  hastige  Skridt 
kom  efter  ham  i  Trappen  .  .  . 

»Du  maa  ikke,  Far!  —  Du  maa  ikke,  Far 
.  .  .  sige  op  Rein«  .  .  .  hviskede  hun  næsten 
uhørligt. 

Sorenskriveren  saa  forbløffet  paa  hende,  og 
der  gik  en  Grunden  i  hans  Ansigt. 

Men  han  spurgte  ikke  .  .  . 

Og  hun  sprang  ude  af  sig  tilbage  igjen  og 
tog  Kjøkkenvejen  ind. 

Sorenskriveren  steg  saare  langsomt  stand- 
sende og  betænkt  op  af  Trappen  .  .  . 

Han  havde  opfanget  som  en  Tone  af,  at 
han  havde  faat  sin  Yndlingsdatters  inderste 
vovede  Hjerteudbud.   — 

IV. 
JULEN. 


oneen  faldt  med  halvfugtige,  tunge  Fnokker 
i  den  skumre  Juleaftens  Eftermiddag. 

Indkjørselen  laa  bredt  opmaaget,  og  Van- 
gens Gaard  stod  med  Neget  rejst  paa  Staburs- 
taget. 

Gulve  og  Trapper  var  nyskurede,  Kobber- 
og  Messingkar  skinnede  i  Kjøkkenet.  Og  i 
Stald  som  Fjøs,  Drengestue  som  Bryggerhus 
var  alt  ordnet  og  paa  Plads.  Sæletøjerne  hang 
nysmurte  og  kridtpudsede,  og  Slæder  og  Sluffer 
stod  med  Ulve-  og  Bjørneskindsfelder  færdige 
til  at  mobiliseres. 

Oppe  paa  Gjæsteværelserne  brændte  og 
durede  Bjerkeveden  i  Ovnene,  og  stod  Sengene 

med  de  fine  blændende  hvide  Lagener  opslaade 
for  at  lunes. 

Paal  og  Lars  Gaardsgut  var  alt  tidlig  i 
Otten  imorges  rejst  med  Figaro  og  Storebrunen 
for  hver  sin  Bredslæde  for  at  møde  Jess  og  Jule- 
gjæsterne  paa  Skydsskiftet  tre  Mile  søndenfor. 

Den  unge  Groth  var  ved  Middagstid  svunget 
op  for  Døren  med  sin  smukke  sorte  Hest  og 
hele  Kransen  af  klingrende  Bjælder.  Han  havde 
faat  det  fine  Gjæsteværelse  indenfor  Salen. 

Der  kom  Vesleblakken  med  Spidsslæden 
hjem  igjen  fra  Tante  Ra,  —  Marianne  indeni 
og  Merete  bagpaa  Hundsvotten.  De  havde 
været  derover  med  Sendinger  —  Smagebider 
af  hele  Julens  culinariske  Præstationer,  —  og 
endelig  med  Mariannes  broderede  Pude  til 
Ryggen  i  hendes  Lænestol.  De  kom  nu  tilbage 
igjen  med  Tantes  vanlige  Julehilsen:  en  for- 
seglet Konvolut  med  fem  Speciedaler  til  hver 
af  Døttrene. 

Og  nu  kom  Rein  hjem  —  Kvigstad  sa, 
som  svarte  Fanden  ud  af  Snetykket.  —  Han 
havde  været  i  fælt  Humør  paa  Kontoret  nu 
under  Jul,  grætten  og  lej  at  ha  med  at  gjøre, 
—  arbejdet  som  en  Smed  og  svaret  distræt, 
naar  nogen  henvendte   sig  til  ham.     Og    siden 

bar  det  indover  Skogen,  enten  det  var  sent 
eller  tidlig.  Folk  fortalte,  at  de  saa  det  lyste  i 
Kværnhuset  ret  som  det  var,  —  han  tog  sig 
nok  Jagtstation  der  og  tændte  op  Baal. 

Og,  medens  Sneen  faldt  og  faldt  stedse 
tungere  og  tættere,  begyndte  man  mere  og 
mere  spændt  at  lytte  og  se  ud  efter  Gjæsterne, 
og  med  en  vis  Feber  lagdes  den  sidste  Flaand 
paa  Forberedelserne. 

Julekager  skares  op  til  Theen.  Og  Glas- 
asj  etter  og  Vaser  fyldte  med  »Goderaad«  og 
» Fattigmand «f,  »Flødekager«  og  »Jødekager«, 
»Berlinerkranse«,  og  »Fire  Species«,  sattes  ind 
paa  Aftensbordet,  medens  01  og  Mjød  bares 
op  fra  Kj ælderen. 

I  Værelserne  spillede  Ovnsluen  i  ensomt 
Halvmørke,  og  ventede  Julebordet  duget  med 
to  trearmede,  hjemmestøbte  Helligtrekongerlys, 
færdige  til  at  tændes  .  .  . 

—  Thekjedlen  havde  alt  længe  suset  og 
kogt  — 

Og  Marianne  stod  i  Kjøkkenet  og  saa  til 
Ribbenstegen  og  Gaasen,  —  den  sidste  en  For- 
æring fra  Tante  Ra,  som  holdt  paa  gammel 
dansk  Skik,  Gaas  paa  Juleaftensbordet. 

Nu  drev  Schmidt  vaad  af  Sne  og  forpustet 

ind  i  Kjøkkenet  og  meldte,  at  han  hørte  Dom- 
bjelder  nede  fra  Elven. 

Man  tændte  Lys  og  Lygter  og  for  ud  — 

Og  der  var  de!  .  .  . 

Først  Figaro  med  Christiane  Gjedde  og 
Jess,  som  raabte  og  hilsede  op  fra  Slæden, 
medens  Frøkenen  ved  Lygteskjæret  svøbtes  ud 
af  Fodpose  og  Bjørneskindsfeld  og,  baaret  op 
ad  Trapperne,  afleveredes  til  Damernes  Vel- 
komstudbrud og  Omsorg  i  Gangen. 

Og  Christiane  skulde  hilse  fra  Far  og  fra 
Mor  — 

Og  der  kom  Storebrunen  med  høj  rejst 
Nakke  og  larmende  Dombjelder  svingende  op 
fra  Porten,  medens  Jess,  gererende  sig  som 
Husets  Søn  og  Vert,  modtog  sine  to  Kamme- 
rater paa  Trappen. 

»Det  er  Studiosus  medicinæ  Gaarder,  Far! 
—  øvet  Danser,  —  og  en  Røst!  —  kan  jeg 
sige  Dig  .  .   . 

Og  det  er  Anders  Nergaard,  som  har  gjort 
det  Kunststykke  at  ta  juridisk  Eksamen  med 
bedste  Karakter  uden  at  læse  mere  end  af  og 
til  om  Natten«  — 

—  Der  faldt  jo  et  og  andet  spændt  prø- 
vende Blik   paa  Broderen   og  veksledes  enkelte 

snare,  betydende  Øjekast  mellem  Jess  og  hans 
Søstre,  eftersom  de  kunde  være  fortrolige  med 
hans  Affærer,  —  nærmest,  om  Juleluften  iaar 
igjen  var  udsat  for  at  formørkes  af  overhængende 
Skyer  i  Skikkelse  af  Gjældsposter  og  ubetalte 
Regninger.  De  sad  endnu  i  Nerverne  de  hun- 
drede og  elleve  Speciedaler  og  atten  Skilling, 
som  kom  styrtende  over  Far  paa  selve  Nytaars- 
dagen  ifjor. 

Efter  alle  Hilsener  og  Præsentationer  og 
foreløbige  Beretninger  om  Rejsens  Held  og 
Uheld,  drog  de  under  lystig  Passiar  op  af  Trap- 
pen, fulgte  af  Husets  vedkommende  til  de  for- 
skjellige  Gjæsteværelser  for  at  faa  Rejseklæderne 
af  og  Kufferterne  lukkede  op. 

Og  ikke  længe  efter  befandt  de  sig  alle 
samlede  i  Stuen  under  et  Surr  af  Snak  og  Stiften 
Bekjendtskab. 

Den  varme  The  smagte  fortræffelig,  og  det 
drog  op  til  Julehumør  .  .   . 

Nu  meldtes  det  ind,  at  Randi  Budeje  stod 
parat  ude  i  Gangen  med  Lygten  og  Tyri- 
stikken. 

»Ja,  saa  skal  vi  ud  og  se  til  Julenissen,  før 
Maden  sættes  ind!«  raabte  Sorenskriveren.  — 
»Følge  hvem,  som  vil!« 

»Jeg  maa  med  .  .  .  Jeg  maa  med!«  .  .  . 
ivrede  man. 

»Der  blir  ikke  Jul,  før  vi  har  været  i  Fjøs 
og  Stald!«  erklærede  Jess,  løftet  af  hjemlige 
Erindringer. 

Men  Fruen,  som  det  tunge  ordnende  Hjul 
i  Huset,  bestemte,  at  Christiane  og  et  Par  af 
Smaapigerne  skulde  blive  tilbage  og  ikke  ud- 
sætte sig  for  at  bli  vaade  og  smudsige  om 
Fødderne.  Hun  tog  Christiane  med  sig  hen  i 
Sofaen  og  forhørte  om,  hvordan  alt  stod  til 
hjemme  hos  Oberstens,  om  Far  og  Mor  og 
Sødskende  .  .  . 

Med  Randi  i  Spidsen  bar  det  saa  i  Tog 
over  Gaardspladsen. 

Ved  Fjøset  stod  Underbudejen  og  gamle 
Anders  og  Visergutten  og  ventede,  og  der 
tændte  Randi  Tyristikken  i  Lygtelyset. 

Hun  slog  tre  Ildkors  foran  Døren,  og 
slukkede  bagefter  forsigtig  Stikken  i  Sneen. 

Derinde  i  Fjøset  gik  hun  saa  foran  og  gav 
Dyrene  deres  Juledrik  tilberedt  med  Mel  og 
Salt.  De  Par  Lygter  kastede  et  vagt  Lys  ind- 
over Rækken  af  Baaser,  hvor  Kjørene  gumlede 
og  tyggede,  af  og  til  med  et  Forventningens 
Brøl  fra  den  inderste  Dunkelhed. 

Sorenskriveren  klappede  og  strøg  »Rødsi« 
og  »Svartsi«,  »Brandros«  og  »Guldbringe«, 
»Veneblom«  og  »Driva«,  og  gjentog  for  hver 
især  Formlen: 

»Æd  vel  og  triv's  vel,  ikvæld  er  det  Jule- 
kvæld ! « 

Og  Randi  radede  og  fortalte  om  alt  i 
Fjøset  .  .  . 

Der  var  nu  bare  femten  paa  Baasen,  —  en 
Okse  og  fem  Kjør  var  nedlagt  i  Slagtningen  .  .  . 

Og  der  stod  sjelve  Bjeldekua,  —  melkede 
sine  fem  Potter  i  Maalet  .  .  .  Og  Rødsi  havde 
faat  en  Potetes  i  Halsen  her  om  Dagen  og  nær 
sat  til  .  .  .  Og  det  var  Brandroses,  den  vakkre 
Kalven  derborte  i  Kveen.  —  —  — 

—  Den  videre  Del  af  Juleceremonien,  — 
forklarede  Jess  paa  Opturen,  —  derunder,  om 
der  blev  sat  ud  Grød  til  Nissen  paa  Laaven, 
—  henhørte  under  gamle  Anders  Fjøsmand  og 
Randis  forborgne  Omsorg.  »Vi  fik  aldrig  Rede 
paa  det  Mysterium,  vi  Smaagutter,  enda  vi  keg 
og  prøvede  os  paa  al  Vis.« 

»Ja,  hvem  kjender  alle  Livets  hemmelige 
Magter,«  nikkede  Sorenskriveren. 

»Se  der«  .  . .  Rein  lagde  pludselig  Haanden 
paa  Jesses  Skulder,   —    »det  graa  der!  ...  Se 

der,  —  i  Laaveaabningen  ...  nu  rører  det  sig. 
—  Er  det  ikke,  som  det  var  en  liden  Mand, 
som  tusler  der.^  .  .  .  Sér  De  nu,  —  ligesom  et 
blaaligt  Skin  om  ham  i  Snetykket  ...  Se  nu,« 
lød  det  spændt  .  .  .  »nu  glider  det  væk  —  ind- 
over i  Mørket  — « 

»Ja,  hvad  er  det«  .  .  .  sa  Jess  studsende. 
»Det  var  virkelig  noget!« 

»Ja,  var  ikke  dette  selve  Nissen,  saa!«  — 
udbrød  Barbara  overbevist. 

»Aa,  det  var  saamæn  ingenting!«  blaaste 
Merete. 

»Nej,  det  var  det  heller  ikke  —  denne- 
gang,« —  sa  Rein  tørt.  »Det  fristede  mig  bare 
at  gjøre  et  lidet  Eksperiment,  —  undersøge 
Blodet  paa  saadanne  Byfolk.« 

»Pokker  i  Dem  ogsaa,«  udbrød  Jess  halv 
ærgerlig,  —  »tror  jeg  ikke,  de  gamle  Drenge- 
stuhistorier  kan  ta  én  uforvarende!« 

»Ja  der  sér  De,  det  er  ikke  bare  Randi  og 
Anders  Fjøsmand,«  —  mente  Rein. 

Man  lo  og  morede  sig  over  at  ha  sét 
Nissen,  og  keg  indom  Stalden,  hvor  Figaro  og 
Storebrunen  stampede  og  humrede  af  Velbehag 
ved  Krybben  efter  Dagens  seks  Miles  Trav  i 
Nysneen  .  .  . 

—  Inde  i  Spisestuen  stod  nu  alt  Risen- 
grøden paa  det  festlig  dugede  Bord. 

Man  placerede  sig  med  et  vist  Valg,  — 
skulde  jo  sidde  saadan  til  »Tyvendedagen«. 

Grøden  spistes  under  Helligtrekongerslysene 
med  en  forsigtig  Følelse  af,  at  nu  begyndte  man 
paa  Julens  Madbjerg. 

Gaasen,  Ribbenstegen  og  Medisterpølserne 
bares  ind  .  .  . 

Fruen  og  Marianne  skar  fore.  Og  Fadene 
med  hele  Sviten  af  Æbler  og  Svedsker,  Stu- 
vinger  og  Syltetøjer  gjorde  sine  Runder  om 
Bordet. 

Jess  overtog  Brændevinsflasken,  —  gik  om 
og  skjænkede,  —  drak  med  gamle  Henschien 
.  .  .  Det  var  nu,  saavidt  han  kunde  regne, 
seksten,   sytten  Aar,  de  havde  julet  sammen  — 

Og  der  sad  Sankowitz  og  drak  for  »Paalen« 
.  .  .  »Oprørende  Tilstande  der.  De,« — nikkede 
han  til  ham. 

Og  nu  skummede  det  kraftige  hjemme- 
bryggede 01  i  Glassene  og  drak  Sorenskriveren 
Julen  ind  af  det  fyldte  massive  Sølvkrus  med 
Frederik  den  fjerdes  Brystbillede  paa  Laaget, 
som  ellers  kun  prangede  paa  Bordet  til  Sir, 
men  iaften  gik  rundt. 


127 

»Prægtigt  Bryg,   Mor!«  erklærede  Jess  .  .  . 
»I  —  om  Morgnen  tienlig  er, 

2  —  er  Sundhed  altfor  nær. 

3  —  tilpas  at  blifve  Giekk, 

4  —  at  ligge  udi  Drekk  — « 

læste  han  højtidelig  op  fra  Inskriptionerne  ved 
hver  Knag  for  Drikkemaalet  inde  i  Kruset. 

»Det  er  et  gammelt  Arvestykke  .  .  .  Fædrene 
har  begyndt  aarle  at  kige  i  Kruset,  begriber 
Du,  Gaarder.« 

»Ja,«  —  lo  Sorenskriveren;  —  »man  kan 
arve  mange  Ting,  —  kun  ikke  Erfaringer.« 

»Og«  —  spurgte  Jess  —  »hvad  Udsigter 
har  vi  til  Juleballer,  Selskaber  og  deslige,  Eu- 
femia,  —  Merete,  —  Barbara,  —  Alida.?  —  Ja, 
det  er  sandt.  Du  er  jo  forlovet  og  saaledes  ikke 
interesseret  .  .  .  Min  Svoger  Groth,  —  Ner- 
gaard!«  .  .  .  præsenterede  han,  —  »som  har 
forladt  Studierne  for  at  offre  til  Mammon,  — 
bestyrer  sin  Fars  vidtløftige  Jernværk.« 

Den  unge  blonde  Herre  med  det  fine  Linned 
og  den  lange  gule  Vest  optog  Præsentationen 
med  et  raskt  selvfølgeligt  Nik,  hvori  man  skimtede 
den  selvbevidste  eneste  Søn  og  Arving.  Med 
sin  faste  ranke  Holdning  sad  Alida  som  lidt 
humørløs  ved  Siden  af  ham. 

.  .  .  »Og  herhjemme,  Mor!  .  .  .  Skal  vi 
ikke  ha  noget  Julebal?  —  Naar  Frøken  Chri- 
stiane og  vi  samtlige  Rejsende  indgiver  vor 
fælles  Petition  til  Skriveren!  —  Hvad,  Far?  — 
Dans  her  paa  Vangen  tredie  Juledag  ?  —  Tænke 
sig  Sankowitz  ved  Klaveret!«  .   .  . 

»Hvad  siger  I  til  den  Idé,  Smaapiger?« 
optog  Sorenskriveren  det  løssluppent  livlig  .  .  . 
» Det  er  min  Sag  at  aabne  Vinkjælderen  og  Jeres 
at  sørge  for  Resten  « 

Der  for  som  en  Hede  op  i  Fruens  myndige 
Ansigt;  men  hun  greb  straks  Tøjlerne: 

»Femte  Dag,«  fastsatte  hun,  —  »vi  maa 
ha  lidt  Pusterum.  Saa  drager  vore  unge  mand- 
lige Kræfter  imorgen  efter  Kirketid  med  Slæder 
og  Sluffer  Bygden  rundt  i  Jule  visiter  og  gjør 
Indbydelser  til  The  og  Dans,«  bestemte  hun. 

»Saamæn,  en  dejlig  Gaas,  som  er  fløjet  hid 
fra  Tante  Ra  .  .  .  fortjener  at  hædres  med  en 
Dram  til,  Jess ! «  udbrød  Sorenskriveren  og  strakte 
Glasset  hen  .  .  . 

—  »Saavidt  jeg  forstaar,  er  vi  nu  færdige 
med  den  solide  Del  af  Anretningen  og  kan  gaa 
over  til  Bakkelsen  og  Juleknasket,«  mente  han, 
medens  han  rullede  sammen  Servietten. 

Men  under  Ombytningen  var  det  jo  passende 
Tid  til  at  drikke  Glædelig  Jul  med  Folkene  .  .  . 

Og  Sorenskriveren  begav  sig,  fulgt  af  Sel- 
skabet, ud  i  Kjøkkenet. 

Der  sad  Gaardens  mandlige  og  kvindelige 
Tyende,  ni,  ti  i  Tallet,  om  Langbordet  ved 
Grøden  og  Julefisken  med  Ølkande  og  Dramme- 
flaske  sat  ud  til  fri  Forsyning,  medens  to  ny- 
tændte  Talglys  skinnede  svagt  gult  paa  et  an- 
seligt Smørstykke.  Lefsestabelen  og  en  taarn- 
høj  Ost,  der  var  belavet  paa  at  vare  gjennem 
Helgen,  prangede  endnu  festlig  urørt. 

I  Skorstenen  knittrede  og  spragede  —  under- 
tiden med  øredøvende  Knald  og  Smeld  —  et 
Baal  af  oprejste  Grankubber,  og  fra  Tyristikken 
i  Muren  spillede  et  mørkt  luerødt  Skjær  indover 
alt  det  skinnende  nypudsede  Kobber-  og  Messing- 
tøj rundt  Kjøkkenvæggene. 

»En  faar  som  en  Følelse  af  at  være  flyttet 
ind  i  selve  blanke  Fjeldvæggen  til  de  Under- 
jordiske!« udbrast  Rein  .  .  . 

»Kom  Jomfru,«  —  raabte  han  overgivent 
og  tog  Merete  ved  Haanden,  —  »skal  vi  danse 
Huldredans ! «   .  .  . 

Trampende  som  til  Springdans  førte  han 
hende  efter   sig  paa  Gulvet  og  svingede  hende 

Jonas  Lie;  Dyre  Rein.     2.  Opl.  9 

saa  rundt  og  rundt,  som  et  Hjul  under  sin 
Finger,  —  medens  Randi  med  sin  høje  krumme 
Ryg  og  stortskaarne  Ansigt  henne  i  Skorstenen 
slog  Skarret  af  Tyristikkerne  og  saa  mistænk- 
som paa  den  svarte  Fuldmægtigen,  som  gjorde 
slig  Skøj  med  det  ufyselige  paa  selve  Jule- 
aften. 

»Jeg  siger  som  Troldet  jeg,  De,«  —  ud- 
brast han,  —  >^at  jeg  gjerne  vil  slikke  Solskin! 
—  Bare  én  ikke  kreperer  af  det,«  kom  det 
sagtere  .  .  . 

Mjøden  skjænkedes  rundt,  og  Sorenskriveren 
drak  med  Folkene,  hver  især,  og  ønskede  » Glæde- 
lig Jul!«  .  .  . 

Og  nu  maatte  de  ta  for  sig  af  Retterne !  — 
gamle  Anders  fik  være  Kjøgemester  og  ikke 
glemme  Ølkanden  og  Brændevinsdunken.  —  Der 
var  ikke  Jul  mere  end  én  Gang  om  Aaret!  — 
mindede  Skriveren,  som  de  nu  alle  stod  op- 
rejste rundt  om  Bordet  med  lune,  velstemte 
Miner,  færdige  til  at  gribe  fat,  naar  den  høj- 
tidelige Paahilsen  var  over. 

—  Inde  i  Spisestuen  fortsattes  saa  ved 
Bordet  med  Mjød,  01,  Bakkelse  og  alt  Jule- 
knaskets  Overflødighed. 

Stemningen    var    anslaat.      Man    følte    sig 


131 

efterhaanden  som  en  nærmere  Kreds  med  fælles 
Planer  og  Udsigter  til  Selskaber,  Baller,  Kj  øre- 
og  Kjælketure  og  derimellem  den  hjemlige  Jule- 
hygge. 

Efter  Bordet  lejrede  man  sig  om  en  Mugge 
varm  Punsch  inde  i  Stuen. 

Men  der  var  i  to  Dage  kjørt  seksten  Mile, 
og  Tropperne  var  overtrætte. 

De  fj  erbløde  Senge  vinkede,  og  tunge  Øjen- 
laage  skimtede  fremsynt  Morgendagens  magelige 
sene  Opvaagnen  ved  Kaffebrættet  med  Julekagen 
og  den  durende  Kakkelovn  ... 


Alle  de  unge  Herrer  havde  været  ordentlig 
paafærde,  kjørt  i  Bredslæde  og  Sluffe  om  i 
Julevisiter  og  indbudt  baade  paa  denne  og  den 
anden  Side  af  Elven  helt  op  til  Fogdens. 

Endel  opstemte  af  Turen,  af  Portvinen  og 
Maderaen,  —  af  »ikke  at  maatte  bære  Julen 
ud«  nogetsteds,  sad  de  nu  i  Skumringen  om 
Ovnen  i  Stuen  sammen  med  Husets  Damer. 

Det  snart  klare,  snart  dunkelrøde  Skjær  af 
den  brændende  fede  Tyrirod  vippede  og  slikkede 

og  skjød  undertiden  en  lang  Slangetunge  ud  af 
den  aabne  Ovnsdør. 

Det  lyste  hen  paa  Alidas  Albue  og  Hage, 
som  hun  sad  paa  Skammelen  og  stirrede  ind  i 
Ilden  og  af  og  til  svarede  til  Groth  halvt  ved 
Siden  af. 

Og  fremme  i  Skjæret  vuggede  Eufemia 
sagte  sin  højvristede  Fod,  medens  hun  under- 
holdt sig  med  Gaarder  om  Bygdens  Honora- 
tiores, og  saa  smaat  havde  én  og  anden  til- 
bedste eller  satte  dem  under  sit  overlegne 
Maal. 

Barbara  havde  længere  inde  i  Stuen  en 
hviskende  fortrolig  Samtale  med  Henschien,  og 
i  Sofaen  var  Jess  og  Christiane  ivrig  inde  i  de 
ny  Cotillonture  fra  »Foreningen«,  dem  de  nu 
vilde  indføre  her  paa  Ballet,  —  selvsagt,  at  hun 
og  Jess  førte  den  op. 

Kvigstad  sad  i  Hundehumør  længst  inde  i 
Stuens  Dunkelhed,  stirrende  henover  til  Alida 
og  forpint  iagttagende  hver  Bevægelse  og  hvert 
Ord,  hun  henvendte  til  sin  Forlovede. 

Nergaard  ærtede  og  holdt  Skøj  med  Me- 
rete — 

Og  Marianne  sad,  flankeret  af  Augustinusen 
og  Schmidt,    og    lod    sig  fortælle   Dagens   Op- 

levelser  og,  hvad  de  kunde  have  erfaret  om 
JuleselskabeHgheden . 

Det  sakkede  af  henne  i  Lysningen,  og 
Marianne  gik  hen  og  lagde  sig  paa  Knæ  og 
puslede  og  ragede  op  i  Ilden,  før  hun  fandt 
frem  ny  Ty  ri  at  lægge  paa,  og  det  igjen  lyste 
op  og  flammede  .  .  . 

Men  nu  blev  det  for  hedt  for  Alida,  saa 
hun  flyttede  sig  ind  i  Stuen. 

Der  var  kommet  en  hviskende,  tusmørk- 
fortrolig  Stemning  derinde  som  mellem  to  og  to. 

»Hyggelig  en  saadan  Skumringsstund  paa 
Landet  i  Julen!«   .  .  .  lød  det  fra  Gaarder. 

»Der  er  ellers  kanske  adskilligt  udenfor  i 
Mørket  og  Sneen,  som  sætter  hvide  Ansigter 
imod  en  saadan  »hyggelig«  Rude  og  kiger  ind«, 
henkastede  Rein  noget  uventet. 

»Ja,«  medgav  Nergaard,  —  »Spøgelser  og 
alskens  Djævelskab  vandrer  og  vasser  jo  om  i 
Sneen  derude  i  Julemørket.  I  Byen  eksisterer 
de  ikke  længere  for  Politi  og  Vægtere.  Og 
Fanden  selv,  véd  De,  er  flyttet  til  Vardøhus, 
Folk  vil  ikke  tro  paa  ham  længere  hernede.« 

»Tro?«  —  optog  Rein  det,  —  »Tro  er  en 
Overbevisning  om  de  Ting,  man  ikke  sér,  staar 
det  jo   i   Skriften  ...  en   luftig  Ting!  ...  At 

sige,  at  én  tror,  er  Dunst,  og  at  sige,  at  én  ikke 
tror,  er  ogsaa  Dunst!  .  .  .  Vel  grebet,  svinder 
den  én  som  en  Røg  ud  af  Haanden.  —  Og 
aligevel  — !« 

»Tro  er  da  vel  noget  andet  end  den  ucivili- 
seredes Mørkerædhed  ?  Man  har  —  eller  aner 
ialfald,  —  Fornuftgrunde  for  den,«  —  yttrede 
Nergaard. 

»Ja,  forklar,  forklar«  .  .  .  spottede  Rein. 
—  »Der  er  Familier,  som  er  dannede  nok,  hvor 
der  lever  dunkle,  ulykkespaaende  Sagn.  De 
kan  gaa  fra  Mand  til  Mand  og  Kvinde  til 
Kvinde.  En  mørk  Forbrydelse  eller  et  eller 
andet  mystisk  Forhold  kan  som  Ormen  grave 
sig  ind  i  Bevidstheden  nedigjennem  Slægten. 
Alle  i  den  mener  de  vel,  at  de  ikke  tror  paa 
det ;  men  alle  bærer  de  det  kanske  aligevel  som 
et  Spørgsmaal  i  Blodet:  Er  det  mig  eller  ikke 
mig,  Nemesis  vil  ramme?« 

»Kapitlet  om  Familiegalskab!«  —  mumlede 
Gaarder  gelassent. 

»Det  er,  som  noget  er  hændt  højt  oppe  i 
Forfædrenes  Række,«  vedblev  Rein  helt  inde  i 
sit,  —  »Begjæret  er  kommet  paa  Afveje,  — 
har  gjort  et  Fald;  den  hellige  Grændselov,  hvor- 
med Naturen  bygger,  er  overskredet,  og  Slusen 

for  en  stille  Strøm  af  skjæve  Konsekventser 
brudt  nogetsteds  oppe  i  Fortidens  Mørke.« 

»Gudbevares  —  næsten  Djævlebesættelse!« 
lød  det  fra  Nergaard. 

»Og  saa  straffes  det,  eller  vil  De  hellere 
ha,  opballanceres  det,«  ivrede  Rein.  —  »Syn- 
dens Psychologi  det  er  Verdensmysteriet  .  .  . 
I  ét  eller  andet  Led,    det  syvende,    heder  det, 

—  dukker  Loven  op  i  et  Misfoster  —  legem- 
ligt eller  aandeligt.  En  fødes  med  laadne  Flekker 
som  Rester  af  et  Dyretilværelse.  En  anden  med 
»Dødmandsnegler  endnu  i  Ryggen,  som  efter  et 
sluppet  Greb«.  —  En  tredie  med  Skræk  og 
Visioner  og  taaler  ikke  at  se  Blod  .  .  .« 

»Tilslut  et  rent  medicinsk  Spørgsmaal,«  af- 
gjorde Gaarder.  —  »Maset  ind  i  Blodet  fra 
Generation  til  Generation  .  .  .« 

»Og  maatte  kunne  mases  ud  igjen,  mener 
De?  —  paa  en  eller  anden  Sindssygeanstalt, 
hvor  man  drev  Aandsgymnastiken  rationelt?  — 

—  Hm,  — ^m,  —  der  er  Grundforhold,  som « 

Der  opstod  en  uhyggelig  Taushed  — 
»Næsten  fælent«  .  .  .  hviskede  Eufemia  til 
Gaarder.     »En   kommer  halvt  til  at  tænke  paa, 
at  han  selv  er  baade  haaret  og  lodden.« 

»Hututu,  —  den  som  faar  ham!«  —  an- 
bragte Barbara  hovedrystende  til  Henschien. 

»Pokker  véd,  hvorledes  Far  er  kommet  til 
at  fiske  op  saadan  en  Mystifaks  til  Fuldmægtig ! « 
bøjede  Jess  sig  til  Christianes  Øre.  —  »Han 
var  ellers  lun  og  beleven  nok  paa  Visiterne 
idag,  snakkede  og  førte  Ordet.« 

»Jeg  foreslaar  at  vi  tænder  Lys,«  sa  Alida, 
—    »her   er  biet   ganske  uhyggeligt.«  —  —  — 

—  »Hvad  sidder  De  og  stirrer  saa  i  Em- 
merne efter.  Jomfru  Merete?«  spurgte  Rein 
dæmpet.  —  »Gj ør  jeg  Verden  til  et  dybt  Mørk- 
loft for  Dem.?«   .  .  . 

Han  stod  i  Tanker  og  lod  Ovnsskjæret 
falde  paa  sin  kraftige  Haand. 

.  .  .  »Blir  jeg  klam  for  Dem?«  —  vendte 
han  sig  pludselig  rydt  mod  hende. 

Istedetfor  Svar  næsten  strøg  hun  ham  lindt 
over  den  haarede  Haand. 

Hun  maatte  gjøre  det;  —  kunde  ikke  lade 
det  være  — 

Og  saa  listede  hun  ud  af  Stuen.  — 

Der  var  store  Forberedelser  til  Ballet. 

I  Kjøkkenet  styrede  og  regjerede  Mor  Teian, 
Bygdens  Kokkekone,  som  havde  været  Hus- 
jomfru i  større  Huse  og  nu  var  gift  nede 
paa  en  af  Teiangaardene.  AUehaande  finere 
Tillavninger  og  Geléer  voksede  udover  Spise- 
kammer- og  Fadeburhylder,  færdige  til  Stunden. 

Og  nu  var  der  gaat  Hest  og  Smalslæde 
efter  Jomfru  Lind,  —  Bygdens  og  hele  Distrik- 
tets særlige  Kapacitet  i  den  Kunst  at  opsætte 
Haar.  Naar  hun  paaskjøns  sigtede  og  saa  og 
viklede  Buklerne  over  Fingrene,  ejede  hun  et 
Blik  og  et  Haandlag,  som  var  enestaaende.  Hun 
var  af  bedre  Folk,  —  medtaget  i  Selskabelig- 
heden i  de  forskjellige  Huse,  vel  inde  i  deres 
Intimiteter  —  og  taus  som  Graven!  Da  Fuld- 
mægtig Kraft  havde  sendt  Opslagsbrev  til  Olivia 
Seierstedt,  skalv  hendes  Haand,  saa  hun  maatte 
begynde  om  igjen  tre  Gange.  Men  ikke  et 
Ord,  og  samme  Aften  paa  Ballet  fik  Olivia 
Opslaget. 

Det  var  selvsagt,  at  hun  kom  til  Soren- 
skriverens. Men,  optaget  som  hun  var,  —  Bud 
paa  Bud  fra  nord  til  sør  i  Bygden,  —  ejede 
hun  ingen  anden  Gudsens  Tid  længere  end  de 
faa  Timer  efter  Klokken  seks  Aftenen  før  Ballet. 

Morgenen  —  paa  selve  Femtedagen,  —  var  det 
hele  Præstegaardsungdommen  og  siden  de  to 
Mile  op  til  Kaja  og  Letta  hos  Fogdens. 

Det  var  jo  en  Streg  i  Regningen,  —  for 
saa  blev  de  nødte  til  for  Haaropsætningens 
Skyld  at  sidde  og  sove  i  Stole  om  Natten. 
Men  saa  var  det  nu  ikke  saa  farligt  én  eller  to 
Nætter  foran  et  Bal!  ...  — 

—  Klaveret  var  flyttet  op  paa  Salen.  Lys 
sat  i  Lysekronen,  Stager  og  Lampetter  ved 
Langspejlene,  medens  gamle  Familieportræter  i 
hvide  Parykker  dunkelt  skimtedes  paa  Væggene. 
Gulvet  laa  med  brede  Planker  hvidskuret  og 
glatdanset  gjennem  saa  mangen  en  Jul,  og  fine 
Netteldugs  Gardiner  prydede  Vinduerne.  — 

Ind  af  Porten  klingrede  saa  femte  Juledags 
Aften  Kj øretøj  efter  Kj øretøj,  —  Bred-  og  Smal- 
slæder saavelsom  fuldpakkede  Slufler,  —  og 
svingede  op  foran  de  to  Lygter  paa  Trappen, 
medens  Gjæsterne  forsvandt,  Herrerne  neden- 
under og  Damerne  ovenpaa,  i  de  anviste  Paa- 
klædningsværelser. 

Der  viklede  ogsaa  Jomfru  Bie  sig  ud  af  en 
Fodpose. 

Hun  maatte  jo  ogsaa  faa  ture  Jul,  havde 
Tante  Ra  forment,  —  havde  derhos   den   stille 

Mission  at  se  og  iagttage,  hvad  der  tildrog  sig 
paa  Ballet,  intet  at  miste  eller  lade  gaa  forbi 
sig.  I  kort  Sum,  Rundskue  over  hele  Bygden, 
—  Stof  til  at  drøfte  oppe  paa  Rafos  i  lange 
Tider. 

I  den  Brevlap,  hun  havde  med  til  Marianne, 
gav  Tante  Ra  enkelte  fine  Fingerpeg,  —  Jess 
førte  naturligvis  Polonnaisen  op  med  Christiane 
Gjedde,  —  og  Far  glemte  vel  ikke  at  erindre 
Obersten  med  et  Par  Ord  ved  Aftensbordet  .  .  . 
Se  til,  at  Jomfru  Bie  faar  sig  en  liden  Svingom 
med  Augustinusen  eller  Schmidt,  Du,  —  ellers 
sovner  hun,  Gud  hjelpe  mig,  af  ud  paa  Natten! 
.  .  .  Dig  selv,  Barn,  véd  jeg  fortiden  ikke, 
hvor  jeg  har,  —  Bie  faar  fortælle  mig,  hvor 
Landet  ligger  .  .  . 

—  —  De  ældre  var  rykket  ind  i  Salen  og 
sad  nu  om  Væggene  med  deres  Thekopper, 
medens  de  yngre  efterhaanden,  en  og  flere  ad 
Gangen,  kom  ind  og  passerede  Revue  under 
en  Fornemmelse  af  at  løbe  Spidsrod.  Der 
samlede  sig  som  en  Formur  paa  hver  Side,  — 
Damer  og  Herrer,  —  én  sommerflagrende  lys 
og  en  mørk. 

Man  hvilte  i  det  første  Øjebliks  Omskuen 
og  Betragten. 

Jo,  det  vistes,  at  Jomfru  Lind  havde  været 
overalt,  —  rene  Kunststykker  af  Haaropsæt- 
ninger!   ... 

Inger  Stuepige  banede  sig  hændig  Vej  med 
Thebrættet,  og  i  Kj  øl  vandet  fulgte  Barbara  og 
Merete  med  Hvedebrød  og  allehaande  Jule- 
bakkeiser. 

.  .  .  »Han  der  Du?  —  med  det  tynde  Haar« 
—  stødte  Thea  Grønbeck  ivrig  til  Marianne,  — 
»det  er  jo  Candidat  Nergaard,  som  skal  være 
saadant  godt  Hode.  —  Han  sér  virkelig  ud  for 
det,  —  af  al  den  Tænkningen,  saa  mister  de 
Haaret  .  .  .  Aa,  naar  én  bare  vidste  iforvejen, 
hvad  han  vilde  sige,  om  han«  —  plumpede 
det  ud  —  —  — 

.  .  .  »Og  den  lille  brune  der.^<  trak  hun 
lidt  efter  yderligere  i  hende,  —  »er  altsaa 
Gaarder?  —  Medicineren.  —  Det  er  bare,  at 
man  ikke  kommer  til  at  ta  fejl«  .  .  .  lød  det 
befippet;    hun   holdt  paa  at   forgaa  af  Balfeber. 

»Men  han  er  jo  næsten  en  smuk  Mand, 
Du  Eufemia!  — Jeres  Fuldmægtig,  jeg  har  knap 
set  ham  før,«  udtalte  Johanne  Sommerfeldt  sig 
efter  at  ha  staat  henfalden  en  Stund  i  at  be- 
tragte Rein. 

»Ja,  udenpaa  ja,  —  og  naar  han  er  pyntet,« 

forlød  det  fra  Eufemia.  »Men  pas  Dig,  han 
kan  udtrykke  sig  saa  hensynsløst,  at  vi  næsten 
er  bange  for  ham  her  i  Huset  .  .  ,  Ikke  sandt, 
Marianne?« 

Saa  er  der  ingen,  som  jeg  er  saa  tryg  for! 

—  stod  Merete  og  tænkte  og  smaasmilte  for 
sig  selv,  medens  hun  bød  Kager  om  i  Klyngen. 

»Han  skal  jo  være  saa  besynderlig,«  ved- 
blev Johanne,  —  »saadan  en  Omstrejfer  og  Ene- 
vanker,  siger  de  .  .  .  Kanske  har  han  havt  en 
eller  anden  Kjærlighedssorg,  Du?«   .  .  . 

Merete  saa  lynsnart  op  .  .  . 

Hun  blev  staaende  med  Brættet  og  stirre 
ind  i  Tanken. 

Det  gik  saa  ondt  igjennem  hende,  —  var 
som  en  Væg  var  faldt  ud,  —  blev  saa  glans- 
løst alt  i  Salen  — 

Hun  vak  ved,  at  Marianne  mysede  paa 
hende.  Det  var  som  Søsterens  smaa  Øjne  saa 
og  forskede  .  .  . 

.  .  .  Og  der  stod  Christiane  Gjedde  smal 
og  høj,  et  halvt  Hoved  over  de  andre,  i  blaat 
og  glattede  og  trak  som  selvbevidst  Hoved- 
stadsdame  de  lange  Silkehandsker  opover  Albuen, 

—  parat  til  Øjeblikket,  da  hun  skulde  aabne 
Ballet  med  Husets  Søn. 

Nu  ansloges  Klaveret,  og  med  en  vis  var- 
som Stivhed  gik  man  Polonaisen,  endnu  lidt 
hede  og  beklemte  med  Balfeberen  i  Blodet,  — 
indtil  Sankowitz  afløste  den  med  en  fyrig  Vals, 
og  Par  efter  Par  løste  sig  ud  af  Klyngerne,  saa 
Gulvet  fyldtes  helt  som  en  vuggende  Ring,  — 
Bygdens  Julegjæster  i  sine  mere  eller  mindre 
Pligtdanse  med  de  forskjellige  Familiers  Damer. 

Fruen  stod  og  tog  sit  Overblik.  Hun  havde 
jo  formanet  Kvigstad  og  Schmidt  og  Augu- 
stinusen  til  at  tage  sig  af  alle  de  Damer,  som 
blev  siddende  over.  Men  Rein !  —  det  viste 
sig  at  høre  til  hans  mange  Hensynsløsheder  der 
i  Huset,  at  han  ikke  engang  behagede  at  danse, 
skjønt  han  sikkerlig  kunde.  Han  lod  dog  ellers 
til  at  gjøre  nogen  Nytte  aligevel  ved  at  flytte 
sig  fra  én  til  en  anden  af  de  ældre  Damer  .  .  . 
Hm,  —  Fruen  huskede  nok  Complimenten,  hun 
engang  fik  af  ham:  —  »Det  er  egentlig  bare 
de  gamle,  som  interesserer  mig,«  sa  han,  — 
»de  har  levet,  og  de  kan  sige  Besked!«  — 

Sorenskriveren  saas,  ret  som  det  var,  henne 
ved  Klaveret,  —  spillede  snart  selv  en  eller 
anden  klingende  gammel  Dansestump,  som  satte 
Fart  i  Salen,  snart  proponerede  han  en  for 
Sankowitz. 


143 

Han  stod  deroppe  og  saa  til  .  .  . 

.  .  .  Kvigstad  gjorde  jo  rent  Opsigt  iaften, 
—  dansede  aldeles  udmærket  —  havde  vel  sin 
Øvelse  fra  alle  Bygdebryllupperne.  Han  var 
ikke  blyg  for  at  engagere  heller  .  .  .  Saamæn 
nu  den  nydelige  Valeria  Bornemann,  som  var 
i  Besøg  hos  Majorens,  —  førte  og  svingede 
hende  fremover  og  modsat  paa  Gulvet  med  en 
Verv  som!  .  .  .  Paafaldende  nok  nu  igjen  lige- 
som cirklende  og  figurerende  om  Alida,  som 
førte  op  Tyrolervalsen  med  Groth.  Der  var 
ellers  noget  underlig  voldsomt  i  den  Karen,  — 
næsten,  som  han  kunde  ha  drukket  .  .  .  Men 
se,  hvor  belevent  beæret  han  fører  sin  Dame 
til  Plads  .  .  .  Var  jo  adskillig  prætentiøst  dette 
af  en  kun  Husets  Kontorist ;  men,  naar  det  ud- 
førtes saa  pokkers  smukt! 

Der  drejede  sig  og  bølgede  i  Dansen  Dame- 
hoder  med  Haaret  snoet  og  buklet  i  Top  over 
Issen,  støttet  af  høje  Nakkekamme. 

Ballet  var  nu  saa  at  sige  danset  ind.  Der 
var  kommet  Liv  og  Farve  i  Ansigterne  .  .  . 
Hjerterne  bankede,  og  Slør  af  Drømme  vimrede 
for  Øjnene.  — 

Langs  Væggene  gik  Passiaren  livligt,  medens 
Dans  fulgte  paa  Dans. 

Men  nu  kom  Marianne  og  Alida  og  bøjede 
sig  over  Moderen  og  meldte,  at  der  var  anrettet. 

Og  til  de  Unges  Kjede,  men  de  Ældres 
desto  større  Glæde  skulde  der  afbrydes  for  at 
gaa  ned  til  Aftensbordet  — 

Det  var  som  første  Del  af  en  spændende 
Roman,  hvis  Fortsættelse  ventedes.  — 

—  Nede  i  Storstuen  ved  det  store,  over- 
daadig  besatte  Hesteskobord  saavelsom  ved 
det  temmelig  vidtløftige  Anneks  gik  det  snart 
lystigt  til. 

Taler  holdtes  og  Skaaler  udbragtes  under 
stigende  »Consumption«  og  Stemning,  og  de 
faste  Selskabssange  fulgte. 

Medens    Inger    Stuepige    og    et   Par    andre 
bragte  ind  Bræt  efter  Bræt  med  Anretninger  fra 
Kjøkkenet,  opvartede  Husets  Døttre  ved  Bordet, 
—    bød    og    spøgte    og    nødte ,    —    anbefalede 
gjennem  Snakkets  Sus  og  Larm  Kaptein  Buch- 
waldt,  som  var  en  Lækkermund,   de  delicateste 
Stykker,  valgte  ud  for  gamle  Frosten  og  klinkede 
og  drak  med  én  her  og  én  der,  —  idet 
»Jula  gaar, 
og  saa  vi  faar 
igjen  det  gamle  Gnaget!« 
surrede  og  sang  om  Ørene  —  — . 

—  Som  Marianne  kom  hen  for  at  indtage 
sin  Plads  ved  »Annekset«  for  en  liden  Stund,  sa 
hun  spøgende  til  Rein: 

»Véd  De,  at  De  gjør  Erobringer  iaften?  — 
Fru  Paus  og  Majorens  Frue  gaar  om  og  er  rent 
begejstret  for  Dem,  .  .  .  gratulerer  Mor  med 
vor  hyggelige  ny  Fuldmægtig  .  .  .  Jeg  tænker 
paa,«  —  kom  det  sagte,  —  »hvad  De  maa 
være  for  en  mangfoldig  Sjæl,  —  rigtig  én  som 

kan  bry  ens  Hode. Ja  jeg  bekjender,  jeg 

har  grublet  paa  Dem«  .  .  . 

»Men  De  synes,  Ankeret  altid  falder  ned  i 
Mudderet,«  lo  Rein. 

»Er  det  ikke  Aalen,  som  gaar  der.  De?« 
raillerede  Marianne  igjen,  —  »som  man  aldrig 
kan  faa  Tag  i  .  .  .  laften  har  De  jo  ogsaa 
vidst  at  snige  Dem  undaf  at  danse,  enda  jeg 
er  vis  paa.  De  er  en  baade  øvet  og  prøvet 
Balkavaller.« 

»Hvoraf  véd  nu  De  det.  Jomfru?« 

»Aa,  man  behøver  blot  at  se  Dem  gaa 
over  Gulvet  og  sætte  Dem  ned  for  at  passiare 
med  nogen  for  at  vide  det.  —  —  Ja,  nu  griber 
De  mig  nok  igjen  i  en  Bommert.  De  mener 
kanske,  jeg  sidder  her  og  opmaner  Dem  til 
Pligtdanse  med  Husets  Døttre?«  sa  hun  leende  .  .  . 

»Aa— aa,  De  er  farlig!  —  ikke  der,  hvor  man 
tror  Dem«  — 

»Jeg  skal  sige  Dem,  Jomfru  Marianne,« 
smilte  Rein,  —  »der  stikker  to  forskjellige  Dyr 
i  os.  —  I  Dem  er  det  Kat,  og  i  mig  er  det 
Hund,  —  og  saa  begriber  man,«  —  han  gjorde 
en  egen  Gestus. 

»Højst  galant!« 

»Men  saa  lader  det  sig  vel  gjøre,«  —  han 
løftede  elskværdigt  Glasset,  —  »at  leve  under 
samme  Tag  i  Erkj endelse  af  hinandens  for- 
skjellige Naturer  —  om  end  med  en  liden 
Hvæsen  engang  imellem.« 

»Som  Ajax  og  Miss,  mener  De?«  lød  Spøgen 
noget  stivnende,  idet  hun  nikkede  og  gik  hen 
og  tog  sig  af  Vincremen,  som  Inger  stod  der 
raadløs  med. 

—  Man  sang  og  drak,  flyttede  og  drejede 
Stolene  halvt  fra  Bordet  til  Passiar,  og  forlod 
sine  Pladse  for  at  møde  hverandres  Hjertelighed 
med  Glasset  i  Haand  paa  Gulvet  .  .  . 

Eufemia  lod  sig  nu  ved  Deserten  omringe 
og  opvarte  af  hele  tre  Kavallerer,  som  holdt 
paa  at  danne  en  noget  besværlig  Hale  efter 
hende,  naar  hun  af  og  til  maatte  hen  og  tage 
sig  af  det  huslige. 

Og  der  satte  Barbara  sig  ned  ...  Nu 
maatte  rigtig  hun  ogsaa  faa  sig  lidt  af  alle  de 
gode  Ting,  medens  de  andre  begyndte  at  bryde 
op  og  fortrække  ovenpaa. 

»De  maa  ha  lidt  af  den  Gaasen  i  hvid 
Sauce,  De  ogsaa,  Henschien,  —  den  indestaar 
jeg  for,«  sa  hun  tyggende  og  forsynede  hus- 
moderligt hans  Tallerken.  —  »Vi  kan  gjerne 
sidde  her  i  Ro  og  spise  en  Stund ;  jeg  er  saa- 
mæn  lige  glad,  om  det  gaar  over  en  Dans 
eller  to  — « 

Hun  trak  Stolen  til  sig  for  Strømmen  af 
dem,  som  begav  sig  ovenpaa,  og  gjorde  sig  det 
hyggeligt  .  .  . 

Majoren  og  Kaptejn  Buchwaldt  sad  endnu 
igjen  derhenne  med  vendte  Stole  og  disputerede 
om  Haxthausens  Forræderi  i   1814 

Merete  havde  gaat  halvt  fraværende  den 
hele  Aften,  —  havde  ikke  faat  ud  af  Hodet 
Johanne  Sommerfeldts  Yttring:  Kanske  havde 
han  havt  en  Kjærlighedssorg?  .... 

Det  gik  i  hende  alt,  hvad  Rein  havde  sagt: 
—  »Aldrig  havde  han  havt  nogen  at  snakke 
med,  og  aldrig  fik  han  det  heller ! « 

Og  meget  —  meget  andet  underligt,  som 
hun  trak  frem  og  huskede  op  igjen  .  .  . 

10* 

Altid  med  dette  halv  bittre,  halv  sorgfulde 
Udtryk. 

—  Og  der  stod  han  pludselig  ude  i  Gangen 
næsten,  som  han  ventede,  —  og  saa  saa  under- 
lig paa  hendel 

Hjertet  bankede  og  hamrede  med  ét  saa 
svimmelt  .  .  . 

Aa  Gud,  om  det  aligevel  var  .  .  . 

Han  tog  begge  hendes  Hænder  og  holdt 
hende  ud  for  sig  — 

»Hvor  velsignet  De  sér  ud  iaften,  Merete, 
—  saadan  besynderlig  tanketynget  .  .  .  Jeg  har 
fulgt  Dem  hele  Tiden  .  .  . 

Det  er  noget  for  en  tørstig  Sjæl  at  nippe 
til  Livet,  De!«  lød  det  vemodig.  —  »Man  ind- 
bilder sig  .  .  .  Man  indbilder  sig  ...  Menneskene 
drømmer  jo  .  .  . 

Vil  De  lægge  den  lille  hvide  Haand  et  Øje- 
blik paa  min  Pande,  Jomfru  Merete,«  —  udbrød 
han  pludselig  lidenskabelig,  som  de  stod  der  i 
Halvdunkelheden,  —  »saa  vil  jeg  kjende  den 
hele  mit  Liv!  .  .  .  Der  er  mere  Lykke  i  Deres 
ene  lette  Sko  end  — ,  Og  jeg  er  saa  fattig,  — 
saa  fattig«  —  — 

Idet  nu  Majoren  og  Kaptejnen  avancerede 
højtsnakkende  ud  i  Gangen,  afbrød  han:  — 

»Ja  nu  maa  Prinsessen  op  til  sit  eget 
Rige!«   .  .  . 

—  —  Inde  i  Salen  steg  Sorenskriveren  nu 
lidt  rødplettet  i  Panden  over  Gulvet  med  humør- 
lette Skridt. 

»Vi  maa  ha  Menuet,  Sankowitz!«  lød  det 
ildigt. 

»Menuet!  Menuet!«  raabte  han.  »Jeg  skal 
lede  den.  Og  nu  maa  jeg  laane  Alida,  Groth, 
—  hun  kan  .  .  .« 

Og  fra  Klaveret  strømmede  Menuetten  stem- 
ningsfyldt under  Sankowitz's  Haand. 

Man  ordnede  sig  Par  ved  Par. 

Og  højtidelig  stigende  figurerede  man  efter 
Musiken  mod  hinanden,  hævende  og  sænkende 
sig  med  elastiske  udsøgte  Trin,  bøjende  og 
nejende  med  udbredte  Kjoler,  førende  sin 
Person  efter  Dansens  Rythme  ind  i  Illusionens 
Verden. 

Øverst  i  de  bølgende  Rækker  Sorenskriveren 
med  det  høje,  hvide  Halsbind  og  den  blinkende 
Naal  i  Kalvekrydset  nedover  Vesten. 

Og  Alidas  og  Mariannes  ranke,  velformede 
Skikkelser  i  blaa  og  røde  Silkekjoler  med  sorte 
å  la  grec  Border  nedenom.  Pufærmer  og  Belte- 
spænden    højt    under    Barmen.     Blødt   faldt  de 

ned  mod  Fødderne,  saa  Anklerne  med  de  høj- 
hælede spidse  Sko  og  Korsbéiandene  kom  til- 
syne. 

Fruen,  Prostinden  og  Fru  Majoren  saa  sine 
unge  Dages  minderige  Silke-  og  Stadskjoler 
svinge  og  folde  sig  i  den  ny  Slægt,  hvor  nok 
Hjerterne  bankede  ligedan,  om  end  Sproget 
faldt  noget  anderledes. 

Husets  yngre  Døttre,  —  som  Ungdommen 
ellers  —  bevægede  sig  i  lette  lysfarvede  Mousse- 
liner .  .  . 

—  Merete  gik  som  i  en  højtidsfuld  Drøm  — . 
Det  var,  som  Musiken  bar  hendes  Oplevelser 
iaften,  —  tonte  dem  ud  .  .  . 

Hun  følte  Reins  Blik  paa  sig,  brændende 
—  fangende  .  .  . 

I  Døraabningen  ind  til  Tobaksrøgen  og 
Spillebordene  stak  Frostens  og  Majorens  og 
gamle  Prokurator  Poppes  og  Fogdens  mere  og 
mindre  skaldede  graa  og  hvide  Hoder  frem.  De 
havde  kastet  Kortene,  da  de  hørte  Sankowitz  in- 
tonere Menuetten,  og  gamle  Erindringer  svævede 
for  en  og  anden  af  dem. 

Og  nu,  den  var  forbi,  brød  han  ind  med  en 
fejende  Fejer! 

Og  saa  maatte  Frosten,  Majoren,  Schold- 
ager,  Prokuratoren,  Fogden  og  de  andre  med, 
førende  Værtinden,  Prostinden,  Majorinden,  Fogd- 
inden  og  Fruerne  til  Dans  —  op  og  ned,  Par 
om  Par  i  Rækken,  med  »Kjede«  efter. 

Saa  fulgte  Fandango,  Kvadrille,  Bøhmer- 
vals med  Klappen  i  Hænderne,  Engelskdans, 
Varsovienne  og  Kehraus  — 

Og  først  komne  igang,  holdt  de  gamle  sig 
ihærdigt  paa  Gulvet,  medens  Fruens  røde  »Bisp« 
og  Sorenskriverens  berømte  enestaaende  Punsch 
flittig  bødes  om.  —  — 

—  Senere  udpaa  Natten  sad  saa  de  unge, 
to  og  to,  som  havde  fundet  hinanden,  sammen 
i  Cotillonen  rundt  om  i  Salen,  medens  Turene 
vekslede  paa  mangfoldig  Vis,  førte  dem  frem 
paa  Gulvet  og  atter  og  atter  sammen. 

Her  dominerede  Jess  og  Christiane  Gjedde 
med  ny  Inventioner  fra  Hovedstadens  Baller ! 

Her  straalede  Eufemia  midt  paa  Gulvet  i 
Blomsterturen  med  den  brede,  undersætsige  be- 
brillede Gaarder  og  den  høje,  tyndhaarede  Ner- 
gaard  foran  sig,  —  lod  med  dronninglig  Mine 
den  første  faa  Ringen,  den  anden  Blomsten, 
medens    Kadetten    hos   Paus    paa   Fossum   kun 

opnaade  Lommertørklædet.  Hun  saa  i  den  ene 
en  vordende  Professor,  i  den  anden  en  Justiti- 
arius  i  Højesteret  eller  endog  Statsraad. 

Her  inclinerede  Damerne  for  Herrerne  i  den 
omvendte  Verden. 

Og  Marianne  for  Groth  .  . .  Hun  blev  efter 
Dansen  siddende  med  ham,  medens  Alida  var 
optaget,  —  og  fordybede  sig  i  en  interesseret 
Passiar  om  de  paatænkte  ny  Ovnsfagoner  og 
Støbninger,  som  nu  skulde  udgaa  fra  Værket, 
og  andre  af  hans  Fremtidsplaner. 

—  Ved  Klaveret  sad  nu  Sankowitz  henad 
Morgensiden  fremdeles  utrættelig  spillende,  — 
nu  og  da  fornyende  sin  drømmeagtige,  halvt  og 
helt  hen  i  Søvne  nikkende  Tilstand  ved  et  me- 
kanisk Greb  til  det  stadig  paafyldte  Glas.  Han 
vak  kun  op,  hvergang  der  klappedes  til  en  ny 
Tur  og  raabtes  paa  Vals  eller  Skotsk. 

Og  nede  i  Salshjørnet  knækkede  Jomfru 
Bie  det  ene  fordækte  Gisp  efter  det  andet,  faldt 
sammen  og  rettede  sig  igjen  atter  og  atter.  Ved 
Mariannes  Forsorg  havde  hun  faat  sine  tre,  fire 
Svingom  i  Cotillonen,  og  nu  havde  hun  ogsaa 
Bevidstheden  om  at  have  pumpet  Jomfru  Møgel- 
tønder  hos  Scholdagers   for  hendes  Viden  .  .  . 

Hun   rettede   sig   med   et  energisk  Ryk  og 

en  pludselig  livlig  Mine,  da  det  duftende  Kaffe- 
bræt kom  sejlende  paaskjøns  ind  af  Døren, 
efterfulgt  af  Julebrød  og  Kager  —  og  saa  nok 
et  Bræt  med  Følge   den  modsatte  Vej  i  Salen. 

Det  var  en  sidste  Gjenopblussen ! 

—  Og  nu,  Kaffen  var  drukket,  baade  én 
og  to  Kopper,  skred  Fru  Paus  —  de  havde 
længst  Vej,  —  over  Gulvet  til  Kaja  og  Letta 
og  betydede  dem,  at  nu  maatte  der  sluttes. 
Klokken  var  alt  seks,  og  de  vilde  ikke  være 
hjemme  paa  Fossum  før  ni. 

Der  svaredes  kun  med  stumme  bønlige 
Miner  og  Sideblik  hen  til  Dansen,  som  endnu 
gik  i  forvaaget  Gjænge  efter  Sankowitz's  ustandse- 
lige, om  end  noget  mattere  Toner. 

Men  nu  greb  Prostinden  ind  og  var  in 
persona  henne  hos  de  opførende  .  .  .  Jess  maatte 
klappe  af  og  slutte  Cotillonen  .  .  .  Ikke  sandt. 
Frøken  Gjedde,  I  derinde  i  Byen  er  ikke  vant 
til  at  slutte  Baller  paa  denne  Tid  af  Døgnet? 
spøgte  hun. 

Maanen  sendte  et  svagt  Skjær  paa  Sneen 
derude,  og  Slæderne  kjørte  klingrende  op  til 
Trappen,  den  ene  efter  den  anden,  med  livlige 
Raab  og  Varskoer  fra  Kj øregutterne,  som  nede 
i   Drengestuen   havde   nydt   deres    rigelige  Jule- 

traktement  og  nu  sidst  faat  sig  en  Morgendram 
til  Afrejsen. 

Værelserne  var  fyldte  af  rejseklædte  Skikkel- 
ser og  Dørene  paa  vid  Væg. 

Medens  Herrerne  ventede  paa  sine  forskjel- 
lige  Damers  Omklædning  og  endelige  Indpak- 
ning, maatte  de  jo  ind  i  Spisestuen  og  faa  sig 
en  Rejsesup  og  snakke  og  komme  med  sine 
sidste  Hjerteudgydelser, 

Bleg,  ustø  paa  Foden  og  hæs  i  Stemmen, 
sprudlede  Kvigstad  med  allehaande  vittige  og 
nærgaaende  Bemærkninger  .  .  . 

»Nu  har  man  drukket  sin  Samvittighed  ned 
mindst  for  tre  Døgn,«  —  klinkede  han  ufor- 
skammet gemytlig  med  Prokurator  Poppe,  — 
»og  kan  da  sove  ifred  uden  de  forbandede  Røster 
i  Væggen,  —  hvad  Prokurator?« 

...  Da  Kaja  Paus  stak  Kysehodet  ind  og 
vinkede  til  Kjæresten,  den  lille  skjævbenede 
Sagbrugsfuldmægtig  paa  Oppegaard,  hentydede 
han  lydt  nok  .  .  .  »Naar  Dig  nogen  Karper 
byder,  og  Du  faar  kun  tørre  Jyder«  —  — 

Pludselig  mødte  han  Alidas  alvorlige  Blik 
hen  paa  sig. 

Han  satte  sit  netop  fyldte  Glas  resolut 
ned  .  .  . 

»Nej  nej,  —  ikke  drikke  mere  .  .  .  Und- 
skyld .  .  .  Undskyld,  Jomfru  Alida.  —  Men, 
naar  der  er  traadt  og  danset  paa  en  Mand  den 
hele  Nat«  .  .  .  stottede  han.   — 

Det  begyndte  alt  at  graalysne  af  Dag, 

da  den  sidste  Dombjelde   raslede  ud  af  Porten. 


Der  var  turet  og  turedes  fremdeles  Jul,  saa 
det  længst  var  gaat  Sur  i  Almanaken  for  Gaarder. 
Han  maatte  tage  Tidemærker  efter  Middage  og 
Baller,  sa  han,  og  glemte  rent  at  trække  op 
Uret,  naar  han  saadan  arriverede  hjem  paa  lyse 
Morgensiden. 

Gjæstfrihedens  Døre  og  Sluser  var  aabnede, 
og  dens  Overflødigheds  Fylde  havde  været  prøvet 
snart  nu  i  hver  Familie  Bygden  rundt,  —  Mid- 
dage med  slagne  og  faldne,  der  sang  og  talte 
til  sidste  Aandedræt.  Og  det  hændte  jo  den 
ene  og  den  anden  af  Jesses  Venner  fra  Hoved- 
staden, at  de  ikke  huskede,  hvordan  de  var 
skiltes  fra  det  og  det  Middagslag,  før  de  vaagnede 
paa  Isen  ved  Stjerneskin  i  Bredslæden  eller  i 
Gjæstesengen  paa  Vangen. 

Trettende  Dag  Jul  —  Helligtrekonger,  — 
havde  næsten  sneget  sig  paa  dem;  —  Tyvende 
Dag  var  Julen  forbi  og  skulde  der  rejses. 

Det  knappe  Dagetal  manede,  og  det  saa 
længe  omtalte  Besøg  til  Tante  Ra  kunde  ikke 
længere  opsættes. 

Imorges  var  Jess  kommet  ned  i  Stuen  iført 
et  gammelt  Fiskebensskjørt  med  »Knæk«  i,  som 
han  havde  draget  frem  af  et  Skab  oppe  paa 
Mørkloftet.  Han  havde  fundet  paa,  at  man 
skulde  aflægge  Tante  Ba  Besøget  i  Skikkelse 
af  »Julebukke«. 

Og  Visergutten  sendtes  afsted  med  Melde- 
brev,  at  et  »velfornemme  Herskab  agtede  at 
gjøre  hende  sin  Compliment«  i  Eftermiddag. 

Der  blev  en  Søgen  og  Leden  og  Roden 
om  i  Skuffer  og  Skabe  og  i  hensatte  Kister  og 
Kufferter  oppe  paa  Loftet  for  at  finde  frem 
allehaande  gamle  Plag  og  Dragter. 

Det  var  en  hel  støvet  Affære ;  men  ikke 
uden  sin  Belønning. 

Ud  paa  Dagen  vandrede  man  i  højst  for- 
skjellige  Antræk,  —  Groth  i  rød  dansk  Kavalleri- 
Oberstuniform  med  høje  Støvler  og  Sabel  og 
melet  Paryk  med  Knude  i  Nakken.  Nergaard  i 
Knæbukser  og  Spændesko,  Kalvekryds  og  Kjole 

fra  Revolutionstiden  å  la  Robespierre.  Gaarder 
som  den  berømte  Røver,  Rinaldo  Rinaldini, 
formummet  under  Kappe,  Skjæg  og  bred- 
skygget Hat. 

Henschien  og  Schmidt  repræsenterende  det 
gamle  og  det  ny  Aar,  —  den  første  helt  over 
bedækket  med  et  Graaskjæg  af  Lav  og  Mose, 
den  anden  i  ung  rødmusset  Maske  med  en  lang 
nysgjerrig  Snabel. 

Jess  optraadte  som  Bygdens  velbestaltede 
»Stodderkonge«  i  gammel  fodsid,  blankknappet 
Frakke,  høj  embedsmæssig  Stok  og  stiv  Hat 
bag  over  Nakken.  Og  Rein,  som  Bygdefejeren 
helt  i  sort  med  Stige,  Sopelime  og  Skrabe  paa 
Skulderen. 

Damerne  i  mere  og  mindre  høje  puddrede 
Stryparyker,  lange  spidse  Liv  og  Fiskebens- 
skjørter  fra  Bestemors  Tid,  eller  i  Adriener  og 
svære  Hoftepuder. 

K vigstad  havde  ikke  været  hjemme  paa 
Vangen  helt  siden  Ballet  femte  Juledag.  Man 
vidste  saa  godt,  at  han  havde  slaat  sig  løs  igjen 
og  tat  sig  en  Rid  med  Turing  og  Rangel  ude 
paa  Bygden.  — 

Noget  over  Middag  drog  saa  Kavalkaden 
afsted,  —  Groth  styrende  Marianne  i  sin  Spids- 

slæde  med  den  vælige  Sorte  foran  .  .  .  Under 
hans  Haand  var  hun  sikker.  Bevare  hende  for 
at  køres  af  nogen  af  Byherrerne !  .  .  . 

Alida  havde  bestemt  sig  til  at  blive  hjemme 
idag  og  musicere  med  Far.  Nu,  Sankowitz 
var  rejst,  var  der  blevet  lidt  magert  med  Musiken 
for  ham  under  al  Juleturingen. 

Sankowitz  havde  udtalt,  at  denne  Tid  paa 
Vangen  var  svundet  som  en  »selig  Traum«. 
Han  forlod  Huset  fuldt  opklædt  med  hvad  dels 
Sorenskriveren,  dels  Jess  kunde  præstere.  Og 
sidste  Morgen  havde  han  oppe  paa  Soveværelset 
hos  Sorenskriveren,  som  vanlig,  modtaget  en 
Sum,  man  vidste  aldrig  hvormeget. 

Jess  og  Christiane  klingrede  afsted  i  én 
Bredslæde  og  Gaarder  og  Eufemia  i  en  næste, 
medens  det  øvrige  Selskab,  seks  i  Tallet,  under 
Latter  og  Lystighed  installerede  sig  i  den  store 
firesædede  Sluffe  .  .  . 

Rein  tog  sig  ud  som  en  slig  spænstig  frejdig 
Fejer,  som  han  kom  henad  Snevejen  .  .  . 

Og  saa  var  det  jo  Stigen  og  Sopelimen, 
som  der  ogsaa  skulde  skaffes  Rum  for;  —  og 
blot  Jomfru  Merete,  —  der  mindst  var  halvten 
saa  smal  som  Barbara  med  hendes  Hoftepuder,  — 

som   kunde  ta  Pladsen  ved  Siden  af  ham,  paa- 
stod  Rein. 

—  Alida  stod  fortænkt  i  Gangvinduet  oven- 
paa  og  saa  efter  Slædetoget.  Ansigtet  blev 
mere  og  mere  sammenbidt  haardt. 

Hun  stod  der  endnu  mekanisk  aandende 
Frosten  af  Ruden,  efterat  Slæderne  længst  var 
ude  af  Syne. 

—  Sorenskriveren  havde  fundet  Eftermid- 
dagens Stilhed  og  Uoptagethed  af  Gjæstereren 
bekvem  til  at  gjenoptage  lidt  af  sine  Hverdags- 
interesser,  Gaardsbruget.  Han  gik  smaanynnende 
med  et  Halmstraa  i  Munden,  keg  ind  i  Stald 
og  Fjøs,  i  Véd-  og  Vognskjul  og  faldt  i  dybe 
Overvejelser  med  Lars  Gaardsgut  om  at  faa 
kjørt  det  hugne  Tømmer  fra  Skogen  ned  til 
Oppegaardssagen.  Det  gjaldt  om  at  nytte  det 
gode  Føre,  straks  de  havde  Tyvendedagen  og 
Julen  bag  sig. 

I  Stuen  havde  Fruen  sat  sig  hen  i  Læne- 
stolen med  en  af  Walter  Scotts  Romaner  op- 
stillet foran  sig  paa  Bordet  og  et  Lys  ved  Siden. 
Hun  vendte  af  og  til  Bladet  med  Staalpinden, 
medens  hun  læste  og  strikkede  og  Alida  spillede 
i  Mørket  henne  ved  Klaveret. 

Nu  hørtes  Sorenskriveren  ude  i  Gangen,  og 
Alide  tændte  Klaverlysene. 

»Pyih,  —  Du  Alida!«  gned  han  Kulden  af 
Hænderne,  —  »godt  saadan  en  rolig  Eftermid- 
dag .  .  .  Du  spillede  »Oberon« !  .  .  .  Man  hører 
det  enkle  Horn  tvertigjennem  Omsætningen  .  .  . 
Mange  gamle  vakkre  Melodier  er  visselig  op- 
rindelig komponeret  for  Horn,  —  blæst  paa 
Jagt  eller  ud  fra  Borgmurene  .  .  .  Hos  os  har 
vi  nu  ikke  det  glade  Horn,  men  den  dybe 
tunge  Lur  til  Grundlyd.  —  Jeg  mener,  vi  tar 
lidt  af  Oberon  jeg  — « 

Og  det  ene  Nodeblad  vendtes  efter  det 
andet  udover  Aftenen.  Det  var,  saavidt  Soren- 
skriveren lagde  Fiolinen  fra  sig,  medens  han 
skyllede  Theen  ned. 

.  .  .  Alida  standsede  pludselig  i  Spillet, 
som  hun  vak  — 

»Det  er  Kvigstad,  som  bér  om  at  faa  tale 
med  Skriveren,«   meldtes  det  fra  Døren. 

»Kvigstad!«  —  udbrød  Sorenskriveren,  han 
drog  to,  tre  Pust  .  .  .  »Hu — uh,  —  nu  skal  jeg 
ud  og  formane  og  sige  den  Mand  alt  det,  han 
véd  bedre  end  jeg.« 

Alida  havde  hastig  rejst  sig  fra  Kla- 
veret   og    stod    og    holdt    i    Stoleryggen,    som 

spændt    og    halvt    lyttende,     medens    Faderen 
var  ude.  — 

—  »Pokkers  Fyr!«  kom  Sorenskriveren 
noget  efter  ind;  —  »han  frister  ordentlig  de 
vrede  Guder!  Efterat  ha  sviret  tilstrækkelig, 
indfinder  han  sig  præcis  paa  Trettendedagen  og 
vil  revidere  Kontoret,  ha  alle  Ny taarsopgj ørene 
med  Lensmændene  færdige  til  Tyvendedagen 
og  saa  videre  og  saa  videre  af  Mirakler  .  .  .« 

Alida  forsvandt  skyndsomt. 

—  Kvigstad  var  alt  kommet  ud  paa  Trap- 
pen for  atter  at  indtage  sin  vanlige  Plads  over 
i  Kontorbygningen,  da  Gangdøren  paany  gik 
op  bag  ham  .  .  . 

»Kvigstad!«  kaldte  det  sagte. 

Han  vendte  sig  rask,  —  det  var  Alidas 
Stemme. 

»Kvigstad!«  kaldte  det  igjen.  Og  Alida 
stod  med  Øjnene  tæt  ind  til  hans  Ansigt  i 
Mørket  — 

»Jeg,  —  jeg  tror  paa  Deres  Mirakler!«  lød 
det  lidenskabelig  hviskende. 

»Jomfru  Alida!«   .  .  . 

Kvigstad  slog  ud  med  Armene,  som 
han  vil  værge  sig  for  at  svingle  ned  ad 
Trinet  — 

Jonas  Lie  :  Dyre  Rein.     2.  Opl.  II 

»Nej,  nej,  lad  mig  forstaa  Dem.  —  De  — 
De  taler  om  Kontoret  ja  — .  Jo,  jeg  skal  for- 
bedre mig.« 

»Nej,  Kvigstad,  —  det  er  mig,  som  venter 
paa  —  —  Miraklet!«  kom  det  næsten  lydløst, 
før  hun  blindt  voldsomt  rev  op  Gadedøren  og 
flygtede  ind. 

—  —  Sénaftes  meldte  Dombjelderne  Sel- 
skabets Tilbagekomst,  og  Rejsetøjet  kom  af 
under  højrøstet  Latter  og  Snakken  .  .  . 

Jess  var  i  fortumlet  Perlehumør  og  gjorde 
to  Gange  Attentat  paa  at  bære  Christiane  fra 
Slæden  op  ad  Trapperne,  før  han  halvt  løftende 
gelejdede  hende  i  Rejsekaaben  og  Sokkerne. 
Han  havde  i  sin  Lyksalighed  nær  friet  til  hende 
i  Slæden.  Han  var  biet  kaldt  ind  i  Sove- 
værelset til  en  fortrolig  Conferance  med  Tante 
Ra,  som  havde  udtalt  sig  om,  hvor  let  Vejen 
laa  for  ham  med  hans  indtagende  Væsen,  hans 
Evner  og  stærke  Familieforbindelser,  —  naar 
han  blot  vilde  bestemme  sig  til  den  lille  Kraft- 
anstrengelse at  ta  Eksamen!  Hun  havde  der- 
hos indstændig  paalagt  ham  at  gaa  op  til 
Oberst  Gjeddes  med  hendes  Hilsen  og  sige 
dem,  hvor  helt  charmeret  hun  var  i  deres  Datter 

Christiane,  —  hvilken  Dame  hun  var,  og  hvilket 
fint  taktfuldt  Væsen. 

Men  Summen  af  det  hele  blev  en  Hundrede- 
dalerseddel  til  at  ordne  sin  formodede  Gjæld 
med  og  »komme  i  Gjænge  igjen«. 

.  .  .  Idetheletaget  havde  Tante  Ra  været 
ret  i  sit  gode  Hjørne,  helt  opstemt  af  det  høj- 
fornemme Besøg,  —  hun  havde  interesseret 
undersøgt  og  gjenkjendt  de  forskjellige  Klæd- 
ningsstykker —  det  var  fra  Bedstemor  Reich- 
vein  og  det  endog  fra  en  Oldemor  —  — . 

Christiane  havde  med  engang  vundet  hendes 
højeste  Egard,  —  saa  hun  endog  lod  hende 
forevise  sig  i  den  saffrangule  Kjole,  hun  havde 
baaret,  dengang  hun  fulgte  sin  Mand,  Præsi- 
denten, til  Kroningen  .   .  . 

Derunder  havde  hun  Gang  efter  Gang  hidsig 
knebet  Marianne  i  Armen  og  hvisket:  —  »Dette 
er  jo  rigtig  noget  for  Jess,  Du  .  .  .  Med  hende 
vilde  han  være  i  Orden  og  Gjænge,  —  og  midt 
i  alt,  hvad  Landet  kan  byde  af  Udsigter  og 
Fremtid!«   .  .  . 

Bie  havde  disket  op  med  overflødigste  Jule- 
traktement, og  det  var  blevet  sent,  inden  de 
igjen  sad  i  Slæderne  .  .  . 

II* 

—  I  sin  røde  Oberstuniform  stod  nu  Groth 
og  hjalp  Marianne  af  med  Kaaben;  —  hun  be- 
greb næsten  ikke,  at  de  alt  var  herhjemme 
igjen!  De  havde  rent  passiaret  bort  Tiden,  — 
fandt  hun,  som  hun  gjorde  et  højtideligt  Godnat- 
Kniks  i  Stil  med  Kostumet. 

Henne  i  Gangens  Dunkelhed  hjalp  Barbara 
i  Adrienne  og  med  Hoftepuderne  det  mødige 
»gamle  Aar«  af  med  Moseskj ægget  og  Lavet, 
hvis  Overflødighed  hun  saa  overgav  til  Ved- 
kassen inde  i  Stuen. 


Tidlig  imorges,  længe  før  Daggry,  var  Jule- 
gjæsterne  draget  afsted  i  Frost  og  paa  kling- 
rende Føre. 

Der  var  sørget  rigelig  for  Niste,  —  Rejse- 
vædsken  forsynet  med  allehaande  delikat  paa- 
lagte Smørrebrød,  og  Lommelærkene  fyldte  med 
Akevit,  Pirkum  og  Malurtbrændevin.  Selvsagt 
fulgte  Foræringer  med  til  Oberst  Gjeddes  saa- 
velsom  til  Jesses  Værtsfolk,  bestaaende  af  stolte 
Myse-  og  Gammeloste. 

Afskeden  gik  for  sig  halvt  med  Graad, 
halvt  med  Spøg  og  Latter,  indtil  alle  var  godt 
og  vel  indpakkede,  og  Lars,  som  var  i  Spidsen, 
smeldte  paa  Storebrunen. 

Nu  stod  de  der  alle  og  saa  og  lyttede, 
indtil  den  sidste  Lyd  af  Dombjelderne  var  for- 
svundet —  — . 

—  »Ja  nu  har  man  levet  med  i  Hvirvelen,« 
sa  Rein  til  Merete  .  .  .  »Og  nu  faar  man  passe 
sig,  saa  det  ikke  blir  en  Heksedans,«  kom  det 
mørkt. 

»Og  jeg  glæder,  glæder  mig,  til  Hver- 
dagene og  hver  Dag!«  udbrød  Merete  over- 
strømmende. 

»Ja,  —  det  maa  være  slut!«  —  mumlede 
han  for  sig  selv  .  .  .  Sm2idJomfruers  Lykke  og 
Glæde  maa  ikke  forstyrres«  —  — 

»Jeg  er  ingen  saadan  Svm.'Sijomfru,  som  vil 
lege  og  danse,«  afviste  hun  heftig. 

»Nej  nej,  det  er  det,  just  det  —  jeg  sér« 
.  .  .  sa  han  hen  for  sig  .  .  . 

»Stakkars  Dem,  Merete,  som  har  faat  mig 
til  Ven!« 

—  —  —  Hverdagen  med  Striskjorten  og 
Havrelefsen,  som  det  hed,  skulde  igjen  begynde. 

Det  sene  Frokostbord  med  Sylten,  Skinken, 
den  kolde  Fugl  og  de  forskjellige  Retter  rundt 
om  paa  Asj etterne  og  Øllet  og  Drammen  var 
idag  inddraget,  og  det  vanlige  Kaffebræt  med 
Smørrebrød  havde  igjen  ved  Ottetiden  vist  sig 
oppe  paa  Værelserne. 

Schmidt  havde  gjenoptaget  sine  Funktioner 
som  Yngstemand  ved  at  rense  og  fylde  Blæk- 
husene. I  det  ydre  Kontor  skrabede  Fjer- 
pennene og  knirkede  Kontorkrakkene. 

Det  var  som  en  Begyndelsens  Højtidelighed 
med  en  eller  anden  Kremten  i  Stilheden. 

—  Ved  Ellevetiden  vandrede  Sorenskriveren 
betænkt  op  og  ned  ad  Gulvet  paa  det  indre 
Kontor. 

Der  var  sandelig  hændt,  indtruffet  artige 
Ting.     Det  kom  saa  at  sige  Stød  paa  Stød. 

Straks  imorges  havde  Rein  meddelt  ham, 
at  uforudsete  Efterretninger  nødte  ham  til  saa 
hastig  som  blot  gjørligt  at  opgive  sin  Post  som 
hans  Fuldmægtig. 

Saa  uheldig  som  blot  muligt,  —  netop, 
som  han  kunde  siges  nogenlunde  at  have  sat 
sig  ind  i  Kontorets  Forholde!  —  Og  nu  igjen 
en  ny  findes  og  indøves!  — 

Og  saa  var  da  Henschien  kommet  ind  stille 

og  varsomt,  —  havde  set  ned  i  Gulvet  med  en 
sagte  Vuggen  paa  Hodet  og  draget  Pusten  tungt, 
før  han  rykkede  ud  med  Sproget.  Med  Munden 
klemt  energisk  sammen,  saa  Kjæverne  blev 
større  og  Huden  dunkelrød  ind  i  Skjægget,  kom 
det  endelig:  —  at  nu  var  han  indstillet  til  Lens- 
mand, og  i  dybeste  Ærbødighed  vovede  han 
at  anholde  om  Sorenskriverens  og  Fruens  Sam- 
tykke til,  at  deres  Plejedatter,  Jomfru  Barbara 
blev  hans  Hustru.  I  hans  Stilling  og  Alder, 
nær  de  femti,  kunde  det  synes,  som  han  stilede 
noget  højt;  —  men  Hjertets  Sprog 

.  .  .  »Haardt .  .  .  Noget  som  naturstridigt« 
.  .  .  mumlede  Sorenskriveren  og  standsede  atter 
og  atter  med  et  Blik  gjennem  Ruden  ind  i 
Vintergraanet,  som  vilde  han  der  finde  Livets 
triste  Stadfæstelse  .  .  .  »Saa vidt  fyldt  de  tredive 
og  saa  kaster  hun  sig  hen  i  Armene  paa  en 
tyve  Aar  ældre  —  næsten  Særling  — 

Frygtelig  resolut  gjort!  .  .  . 

.  .  .  Tror  tilslut  Tante  Ra  faar  Ret,«  — 
han  hev  sig  oprørt  ned  i  Skindstolen.  —  »Blir 
til  syvende  og  sidst  min  Skyld,  som  ikke  har 
større  Appetit  og  Ærgjerrighed  paa  denne 
Verden  .  .  . 

Den  fordømte  Fiolin  med  dens  sataniske 
Glæde!  — 

Hellere  det  ulykkeligste  Ægteskab  end 
ugift!  har  Barbara  ment  .  .  .  Hellere  end  at 
lade  sin  Ungdom  visne  .  .  .  Hellere  end  — 
ingenting !  —  —  Alle  de  rige  Muligheder  i 
dette  Livs  Eventyr,  som  hun  har  drømt  sig, 
har  hun  tilslut  faat  minket  ned,  stakkar,  til 
gamle  duknakkede,  skaldede  Henschien!  .  .  . 

Afslag  .  .  .  Afslag,  —  det  er  Livet. 

Naa!  —  Men  dette  maa  jo  Bolette«  —  — 

Det  bankede  raskt  paa  Døren. 

Ind  traadte  Kvigstad  med  en  vis  nervøs 
Hast.  Det  lyse  energiske  Ansigt  bar  ligesom 
noget  højstemt,  medens  et  og  andet  skarpt, 
hvast  Øjekast  skjød  hen  paa  Sorenskriveren. 

»Opsigelse,  Kvigstad!«  — ironiserede  Soren- 
skriveren. »De  sér  ogsaa  ud,  som  De  kommer 
med  noget.« 

=^J^'  j^g  har  en  Bøn  til  Sorenskriveren  og 
kan  kun  regne  paa  Deres  gamle  —  ofte  stærkt 
nok  prøvede,  —  Velvilje,«  —  fremførte  han  i  en 
vis  Sindsbevægelse.  »Sorenskriveren  véd,  at  jeg 
maatte  opgive  at  læse  til  norsk  juridisk  Eksamen 
efterat  ha  drevet  det  i  halvandet  Aar.  Det  er 
nu    blevet  mig   muligt  og  af  yderste  Vigtighed 

at  faa  tat  den  Eksamen.  Og  det  er  derfor  jeg 
maa  anmode  om  Tilladelse  til  at  forlade  Kon- 
toret hastigst  ske  kan,  saasnart  Sorenskriveren 
har  faat  en  Mand  i  mit  Sted.« 

»Saa  —  virkelig?  De  ogsaa!«  udbrast 
Sorenskriveren. 

»Ja  —  ja,  —  naturligvis  .  .  .  Saasnart  ske 
kan  .  .  .  Det  kommer  ikke  just  belejlig.  — 
Henschien  skal  ogsaa  forlade  Kontoret,  —  overta 
sit  Lensmandsombud  til  Vaaren.  Og  Rein  og- 
saa afsted  »saasnart  ske  kan!«  —  Saa  det  blir 
at  sætte  nyt  ind  paa  alle  Kanter  .  .  . 

Ja — ja,  Kvigstad!«  nikkede  han  resigneret. 
»Saasnart  som  ske  kan.  Jeg  skriver  straks  og 
forhører  mig  efter  Folk.« 

Sorenskriveren  drev  med  Fart  op  og  ned 
paa  Gulvet,  da  Kvigstad  var  ude  af  Døren. 

»Har  man  hørt  Mage  .  .  .  Saamæn  ordent- 
lig Dosis  paa  Morgenstunden! 

Jah,  —  jeg  har  jo  saa  ofte  været  paa 
Randen  af  at  gi  Kvigstad  en  Opsigelse,  —  saa 
at  sige  kun  beholdt  ham  paa  Naade,  —  saa 
dette  burde  jo  bare  være  en  behagelig  Imøde- 
kommenhed fra  hans  Side,«  gjorde  han  sig  op 
med  et  vist  Galgenhumør  .  .  . 

»Havde  jo  nærmest  tænkt,  at  han  skulde 
være  Kontorets  enfant  terrible  for  altid  .  .  . 

Nu  ja,  hans  Mage  i  et  Knibtag  faar  man 
aldrig  igjen!«  — 

—  Med  disse  opmuntrende  Aarets  Be- 
gyndelser begav  Sorenskriveren  sig  over  til 
Hovedbygningen,  betænkt  paa,  om  det  denne- 
gang dog  ikke  skulde  være  hensigtsmæssigt  at 
dele  lidt  af  Verdens  Sorger  og  Glæder  med  sin 
Ægtehalvdel. 

Derover  ordnedes  og  ryddedes,  —  skuredes 
Julen  ud,  som  den  var  skuret  ind.  Feiekosten 
og  Sopelimerhe  stod  i  Dørkarmene,  og  Vand- 
bøtten og  Vaskekluden  regjerede  oppe  paa  de 
forladte  Gjæsteværelser,  medens  to  Husmands- 
koner var  tilkaldt  for  at  sandskure  og  gnide 
Salsgulvet.  Skabe  og  Gj emmer  havde  allerede 
modtaget  det  optalte  Porcelain,  Glas  og  Sølvtøj 
under  deres  Laase. 

Dagligstuen  var  kommet  i  sin  vante  Hver- 
dagsorden,  og  to  Rokke  og  en  Garnvinde 
havde  gjenfundet  sine  gamle  Pladse  under  Vin- 
duerne. 

Fruen  sad  og  beregnede  og  lagde  op  farvet 
Garn    over   et  Kortblad  til  Mønster  for   de  ny 

Bomuldsværkener,  der  skulde  i  Væven  til  Kjoler 
for  Sommeren,  medens  Døttrene  kom  og  gik 
og  lagde  sit  Besyv  med  i  Bestemmelserne. 

Under  dette  var  det  Dagens  Begivenhed, 
hvorom  der  hviskedes  mellem  dem.  —  Og  hvad 
nu  Far  vilde  sige  — 

Søstrene  havde  jo  længe  smaalet  og  stukket 
paa  hinanden  i  Anledning  af  Barbaras  og  Hen- 
schiens  tiltagende  Fortrolighed  og  Venskab;  — 
men  forleden  var  hun  kommet  ind  i  Fadeburet 
og  udtalt  sig  til  Marianne  og  bedt  hende  være 
hendes  Midlerske  hos  Moderen  .  .  . 

.  .  .  Det  var  nu  afgjort  mellem  Henschien 
og  hende,  meldte  hun.  Og  til  Vaaren  vilde 
hun  være  Lensmandsmadam  henne  i  Vestdalen. 
Det  var  det  bedste  Ombud  i  hele  Amtet,  og 
ham  havde  hun  jo  kjendt  helt,  siden  hun  var 
tretten  Aar. 

Og  bare  nu  Far  og  Mor  blev  fornøjede,  — 
hun  var  saa  spændt,  saa  spændt! 

Da  Sorenskriveren  saa  traadte  ind,  kastede 
Fruen  et  hastigt  forskende  Blik  hen  paa  ham; 
men  lod  sig  ikke  forstyrre;  —  vedblev  at  tælle 
og  vinde  op  Garn  over  Kortbladene  til  de  for- 
skjellige  Prøver. 

Han  saa  sig  om  i  Stuen  paa  deres  Sysler, 
om  her  var  noget  Indpas  at  faa  for  de  temmelig 
stærke  Meddelelser,  han  bar  paa. 

»Ja«  —  yttrede  Fruen  for  at  sige  noget, 
idet  hun  rettede  sig  lidt,  —  »nu  er  vi  saamæn 
alt  lige  inde  i  Hverdagene  igjen.  Du  Merete, 
—  en  pludselig  Forandring  fra  igaar!  —  Hvad 
nu  dette  ny  Aar  vil  bringe«  .  .  .  kom  det  lidt 
efter  med  et  Blik  hen  mod  Sorenskriveren  for 
yderligere  at  lette  ham  Broen.  »Der  kan  jo 
hænde  saa  mangt«  — 

»Hvor  er  Barbara,  Alida?«  —  spurgte  saa 
Sorenskriveren ;  Stemmen  vibrerede  af  Til- 
nærmelse. »Jeg  har  noget  at  tale  med  hende 
om,  —  noget  vigtigt!« 

»Barbara  er  paa  Staburet  og  lægger  op 
Niste  til  Lars,  som  skal  kjøre  Tømmer,«  oplyste 
Fruen.     »Hun  er  vist  straks  færdig.« 

»Se  her,  hvad  vi  finder  oppe  paa  Gjæste- 
værelset  efter  Nergaard,«  kom  Marianne  ind.  — 
»Se  —  og  beundre,  Eufemia!  —  de  udsøgte 
Tøfler,  som  han  har  glemt  .  .  .  Kulørt  Silke- 
foder og  broderede  Sommerfugle,  —  rigtig  noget 
finfint  som  Nergaard  selv!« 

Man  tog  Tøflerne  i  Betragtning  — 

»En  snil,  hyggelig,  af  sit  eget  selv  ømfindt- 

lig  optaget  Herre!«  smaalo  Fruen.  »Hold  Dig 
heller  til  Gaarder,  Du  Eufemia,«  spøgte  hun. 
»Der  er  Stof  til  en  Mand!  —  En,  som  ikke 
gaar  afvejen  for  Smaapirk  og  Saarhed  .  .  .« 

»Hu — um«  —  kremtede  Sorenskriveren. 
Ansigtet  blev  stramt  lukket,  og  der  kom  noget 
stumt  forbittret  i  Blikket. 

»Det  var  Barbara«  .  .  .  mindede  han  lidt 
hæst.     »Naa,  der  kommer  hun.« 

Han  vinkede  hastig  gjennem  Vinduet  til 
hende. 

»Ja,  min  kjære  Barbara!«  —  lød  det,  da 
hun  kom  ind,  alt  taareblank  i  Bevidstheden  om, 
hvad  der  forestod.  »Det  er  jo  en  stor  Efter- 
retning, jeg  har  faat  idag.  —  Henschien  bér  om 
din  Haand,  og  det  lader,  som  Du  har  bestemt 
Dig.  —  Jeg  har  lært  at  skatte  ham  som  en 
grundhæderlig  og  bra  Mand,  —  og,  naar  Du 
saa  har  Godhed  for  ham,  saa  — .  Du  vil 
sandelig  ikke  gjøre  nogen  ulykkelig,  min  kjære 
Barbara!«  —  tillagde  han  i  en  egen  Tone. 

»Og  allerede  til  Vaaren  vil  han  sætte  Hus  .  .  . 

Ja  Udstyret,«  —  sa  han  med  et  betydende 
Blik  henover  mod  Fruens  Kant  —  »det  hen- 
hører under  det  kvindelige  Departement  og  faar 
der  afgjøres.     Af  mig  faar  Du  en  Bankbog  paa 

otte  hundrede  Specier.  Det  er  din  tiltænkte 
Arv.  Og  saa  véd  Du,  at  jeg  altid  vil  følge  Dig 
og  hjælpe  og  støtte  Dig,  om  det  behøves.« 

Han  klappede  Barbara  mildt  paa  Skulde- 
ren .   .  . 

»Ja,  mit  Barn,  —  jeg  maa  nu  over  og 
skrive  et  Par  Breve,  som  straks  skal  gaa  med 
Ekspres  til  Postaabneriet.  Foruden  Henschien 
har  idag  ogsaa  baade  Rein  og  Kvigstad,  —  som 
vil  ta  sin  Eksamen,  —  meddelt  mig,  at  de  af 
hver  sine  Grunde  er  nødt  til  at  forlade  Kontoret, 
saa  jeg  kommer  til  at  arbejde  med  helt  nyt 
Personale.« 

Fruen  rykkede  til,  og  holdt  paa  at  udbryde 
i  noget;    men  tog  sig. 

Alida  gjorde  en  pludselig  Bevægelse,  saa 
Garnvinden  væltede,  —  og  Marianne  sendte  et 
skarpt  spejdende  Blik  hen  paa  Merete,  som  med 
ét  blev  saa  gusten  graa  — 

Sorenskriveren  begav  sig  over  til  Kontoret 
igjen  .  .  . 

En  Mand  .  .  .  mumlede  han  —  En  Mand 
.  .  .  Bolettes  brutale  Maal  paa  Menneskene!  .  .  . 

Rein  trak  op  og  fordybede  sig  om  Efter- 
middagen atter  og  atter  i  en  liden  hastig  sammen- 
lagt Brevlap,  hvis  Oblat  var  tiltrykket  med  et 
Fingerbølle,  og  som  Merete  i  Forbiskyndende 
havde  stukket  ham  i  Haanden.  ' »  Læs ! «  —  havde 
hun  hvisket  med  et  næsten  bydende  Alvor. 
Der  stod: 

»Rejs  ikke  —  rejs  ikke,  Rein  — .  Far  kan 
ikke  miste  Dem.  —  De  maa  ikke  .  .  .  Skal  jeg 
nu  ha  ingen  —  ingenting  mere  i  Verden  at 
tænke  paa,  da  blir  det  nok,  som  De  sa  imorges, 
»stakkars  mig,  som  har  faat  Dem  til  Ven!«« 

Senere  drog  han  ud  en  Tur  i  Kulden  og 
Frosten. 

Han  saa  ikke  Blyantskriften  længere;  men 
vidste,  hvad  der  stod  og  indbildte  sig,  at  han 
læste  Ordene  om  igjen  og  om  igjen. 


V. 
SORENSKRIVEREN   OG   FRUEN. 


Han  blev  .  .  .  Han  blev!  .  .  . 

Merete  havde  hørt  sin  Far  meddele  Under- 
retningen i  Stuen  igaaraftes  paa  det  Vis,  som 
han  plejede,  naar  han  vilde,  at  ogsaa  Moderen 
skulde  vide  det. 

»Hør,  Jomfru  Merete!«  kom  Rein  saa 
Morgenen  efter  rolig,  om  end  lidt  højrøstet,  hen 
til  hende  i  Fadeburet,  det  var  hendes  Uge.  — 
»Hør,  kan  De  hjælpe  mig  med  nogetslags  Olje 
eller  Plaster  ...  Se  her!«  —  han  rakte  Haan- 
den  frem,  —  »alle  Rifterne  og  Oprivningerne 
omkring  Haandleddet.  Jeg  dumpede  ned  i  en 
Klungerbusk  under  Skaraen  igaar,  tog  for  mig 
rent  iblinde  og,  se  saa  Følgen  .  .  .  Lidt  Riga- 
balsam eller  Sælspek,  hvad.^« 

Merete  studsede  —  og  skyndte  sig  efter  en 
Lærredsklud  og  lidt  Olje. 

»Og  saa,«  forklarede  han,  da  hun  kom  til- 
bage og  hjalp  ham  med  at  binde  Kluden  om 
Haandleddet,  —  »saa  var  det  jo  i  en  Pokkers 
uheldig  Tid,  —  saagodtsom  at  lade  Soren- 
skriveren i  Stikken  .  .  .  Man  kan  dog  ikke  an- 
stændigen  løbe  fra  det,  saa  han  sidder  igjen 
med  et  tomt  Kontor.  — 

Og  Tak  for  Billetten !  —  den  kom  som  en 
sand  Paamindelse  fra  en  god  ung  Veninde.  — 
Saa  kan  vi  fremdeles  føre  vort  Prat  og  Snak 
sammen.      Vi  forundrer  os  jo  lidt  over  Verden 

begge  to  ? Det  vil  sige,  jeg  faar  græsselig 

travlt.  Vi  maa  gjøre  Schmidt  til  Augustinusen, 
Augustinusen  til  Kvigstad,  og  jeg  se  til  at  klare 
min  Part  af  Henschien,  indtil  de  ny  Kræfter 
kommer  .  ,  .  Og  saa  faar  jeg  ta  Rejserne  ud- 
over Vaaren.«  —  — 

Merete  hørte  halvt  aandsfraværende  paa  alle 
disse  Beretninger  og  Forklaringer.  Hun  vidste 
jo  saa  godt,  at  han  blev,  fordi  hun  bad  ham, 
—  for  hendes  Skyld —  —  — — 

—  Allerede  ved  Slutningen  af  Maaneden 
tog  Kvigstad  ind  til  Hovedstaden,    efterladende 

Jonas  Lie:  Dyre  Rcin.     2.  Opl.  12 

alt,  der  hørte  under  hans  Ressort  paa  Kontoret, 
i  ekspederet  og  fejet  Stand. 

Da  han  i  Spidsslæden  kjørte  ned  ad  Vejen, 
vidste  han,  at  Jomfru  Alida  saa  efter  ham  fra 
et  af  Kvistvinduerne.  Han  rejste  sig,  da  han 
igjen  kom  op  paa  Bakken,  tog  af  Huen  og 
svang  den  som  en  Sejrherre  .  .  . 

—  Det  blev  en  anstrengt  Tid  med  Rejser 
saavelsom  Arbejde  udover  Aftenerne  paa  det 
omfattende  Kontor. 

Rein  hjalp  redelig  Sorenskriveren  med  at 
trække  Læsset.  Og  det  syntes  til  nogen  For- 
bauselse,  som  han  netop  befandt  sig  vel  i  al 
denne  optagne  Travlhed.  Han  var  j  evnere  og 
omgjængeligere,  —  spøgte  endog  med  sin  »Na- 
turs Fiende«,  som  han  kaldte  Marianne  .  .  . 

Og  Ansvar !  —  lo  han.  —  Han  sov  aldrig 
saa  fast  og  godt,  som  naar  han  havde  en 
ordentlig  Risiko  at  klare. 

I  Familien  var  man  ikke  mindre  optaget 
og  sysselsat.  Det  var  Barbaras  Udstyr,  det 
gjaldt. 

En  Overflødighed  af  Lintøj,  Drejler  og 
Damasker  var  jo  henlagt  for  Døttrene,  og  deraf 
blev  nu  udmaalt,   sy't  og  faldet  og  navnet  alle- 

haande,  —  to  Dusin  af  det,  fire  Dusin  af  det, 
fem  Dusin  af  det  .  .  . 

Dyner  og  Pudevaar  fyldtes  og  pakkedes  i 
Kister,  hvis  Læddiker  proppedes  med  Sygarn 
og  alskens  Ting,  som  den  hjemlige  Omtanke 
forudsaa,  kunde  komme  tilnytte.  Allehaande 
Undertøj,  tilvirket,  strikket  og  sy't  i  de  lange 
ensformige  Vintre,  laa  i  dusinvis  færdigt. 

Sypige  var  hentet  for  at  hjælpe.  Foruden 
de  to  Kjoler,  man  havde  under  Saksen  og 
Naalen,  laa  der  endnu  en  tredie  ufærdig  i 
Væven  .  .  .  Man  havde  alle  Hænder  fulde  1 

Efter  Henschiens  Ønske  skulde  Brylluppet 
gaa  for  sig  i  al   Stilhed  tidlig  paa  Vaaren.  — 


—  I  denne  Tid  af  Travlhed  opover  Ørene 
levnedes  der  Rein  kun  Søndagene  til  Jagt- 
udflugter. 

Allerede  om  Aftenen  Lørdag  kom  han  denne 
Gang  ned  i  Spisestuen,  hvor  Merete  stod  over 
en  Bunke  Lærred  fra  Væven  og  ventede  paa, 
at  Alida  skulde  komme  ind  igjen  fra  Kjøkkenet 
at  vige  det  op  med  hende. 

»Dette  kan  jeg  hjælpe  Dem  med,«  sa  Rein, 

»hvis  De  bagefter  vil  skaffe  mig  noget  Niste; 
jeg  drager  ud  allerede  inat  .  .  .  Hold  blot  fast 
der,  saa  viger  jeg  op  Bugterne  til  Dem  .  .  . 
Hvor  langt?  —  én  Alen?  —  Fem  Kvarter?  — 
Seks  Kvarter?   —   De  hører,  jeg  forstaar  det.« 

Hun  maalte,  og  han  lagde  Bugten  ved  fem 
Kvarters  Længde  ind  under  hendes  Finger  .  .  . 
»Holder  De  fast?« 

Der  blev  som  en  forvirret  Hasten,  da  hans 
Haand  saa  kom  i  Berørelse  med  hendes,  og 
ved  en  næste  Oplægning  var  det  som  Fingrene 
trak  sig  brændt  tilbage. 

Men  saa  gav  han  heride  Vig  paa  Vig  i 
Haanden  .  .  . 

Han  stod  stum,  og  hun  rød,  saa  Blodet 
suste,  med  Øjnene  gjemt  nede  i  Tøjet  .  .  . 
Begges  Hænder  skalv. 

Saa  var  det  helt  viget  op. 

Ved  sidste  Bugt  greb  han  dødbleg  indover 
Haanden;  men  slap  saa  pludselig,  næsten  som 
han  stødte  den  fra  sig,  og  blev  staaende  og 
stirre  ud  i  Rummet,  medens  hun  forfjamsket 
ordnede  Tøjet  sammen  paa  Bordet. 

»Jo,«  lød  det  forceret  noget  efter,  da  Alida 
kom  ind,  —  »jeg  agter  mig  ud  i  Maaneskinnet 
inat,  —  en  hél  Mil  paa  Skøjter  opover  Lovandet, 


i 


—  saadan  alene  i  Ødet  —  bare  med  en  lang- 
strakt Skygge  ved  Siden.  Ha,  ha,  ha«  —  lo 
han  underlig  meningsløst  —  — .  »Tak,  —  skik 
mig  saa  lidt  Niste  op  paa  Værelset,«  bad  han, 
som  han  braat  vendte  sig  og  gik. 

—  —  Merete  gik  der  Søndagen  udover  — 
vaer  —  oprevet  .  .  .  Det  var,  som  det  blanke 
Lys  af  Snesmeltningen  saa  let  vilde  skjære  Vand 
i  Øjnene  og  Landskabet  dirre  gjennem  det  .  .  . 

Hun  fortabte  sig  snart  ved  det  ene,  snart 
ved  det  andet  Vindu  deroppe  .  .  . 

Nogle  af  Husets  Folk  kom  kjørende  hjem 
fra  Kirken  og  lidt  efter  et  Par  af  Tjenerne 
gaaende  .  .  . 

Der  slog  Stegeduft  ud  fra  Kjøkkenet  og 
opigjennem  Gangen,  og  Kontoristerne  vankede 
ledige  om  dernede  og  ventede  paa  at  blive  kaldt 
tilbords. 

—  Ovenpaa  den  lange  Søndags  Middags- 
søvn, der  tog  Drengestue,  Kontor  som  Hoved- 
bygning ind  i  sin  Døs,  vaagnede  der  som  en 
ny  Virksomhedsaand  med  Planer  for  Resten  af 
Dagen  .  .  . 

Man  enedes  om  at  spadsere  hid  eller  did, 
og  nogle  af  Damerne  tog  Rejsetøjet  paa.  Et 
Par     af    Kontoristerne     drog     over     Elven    til 

Klokkerens  for  at  faa  sig  Kaffe  og  et  Slag 
Kort  .  .  . 

Barbara  havde  trukket  sig  tilbage  til  Sove- 
værelset, hvor  hun  nyttede  Tiden  til  at  rydde 
og  ordne  og  pakke  sammen  i  Skuffer  og  Gj emmer, 
saa  det  laa  færdigt  til  den  afgj  ørende  Dag  og 
Brylluppet. 

—  I  den  stille  Eftermiddag  slikkede  et  blegt 
Skimt  af  Vaarsolen  endnu  her  og  der  oppe  i 
Snehøjderne,  og  en  og  anden  Gang  lød  fjerne 
underlige  Døn  gjennem  Luften  fra  Lovandet 
bag  Aasen,  der  slog  lange  tordenbragende 
Brister  og  Revner  i  Isen. 

Merete  gik  derude  paa  Gaardspladsen  og 
saa  og  lyttede  .  .  . 

Hun  strøg  og  klappede  Ajax,  der  snusede 
mod  hende  og  løb  med  sin  hjelmbuskvajende 
Hale  op  og  ned  ad  Vejen,  som  den  ventede 
nogen  .  .  . 

Nu  mod  Skumringen  kom  enkelte  af  de 
andre  hjem  pratende  og  oplivede  af  Turen,  — 
Augustinusen  og  Yarmann,  —  den  ny  Kon- 
torist, som  skulde  remplacere  Henschien  — ,  fra 
deres  Visit  hos  Klokkerens. 

Ajax  sprang  pludselig  højt  gjøende  ned  mod 
Porten,  hvor  Rein  viste  sig  i  Halvdunkelheden. 

Han  tyssede  paa  Hunden,  hilste  kort  og 
slængte   en   stor  fældet  Tiur  hen  paa  Trappen. 

»I  kan  tro,  han  tog  sig  ud  der  i  Sol- 
rendingen imorges,«  —  lød  det  i  en  egen  eks- 
alteret Tone,  —  »<Ja  han  pludselig  gav  sig  til 
at  spille  oppe  i  Furuen!  —  Jeg  la  til  Kinden, 
medens  den  legte  og  spillede  sig  blind  og  gal 
med  lukkede  Øjne  imod  Solskjæret.  —  Den  sa 
op  Vers  paa  Vers  af  Højsangen  slig,  at  jeg  be- 
kjender,  han  holdt  paa  at  afvæbne  mig.  Men, 
da  han  saa  begyndte  at  kro  sig  der  paa  Kvisten 
som  selve  Kong  Salomo,  —  da  smald  det!«  .  . . 
Der  fulgte  en  hæs,  haanlig  Latter. 

Som  han  følte  Meretes  oprørte,  smertepinte 
Øjne  paa  sig,  udbrød  han  skjærende: 

»Ja,  for  man  opnaar  saavidt  Forsmag  paa 
Lykken  her  i  Verden,  at  man  begriber,  naar 
man  mister  den!« 


Marts  havde  blinket  i  Vinduerne  paa  Vangen 
med  sit  skjærende  Vaarlys  fra  Sneen,  sin  is- 
haarde  Tæle  i  Jorden  og  al  sin  urolige  Blæst. 
April    rusket    i   Tagstenene   og   Væggene   med 

Sneslud  og  Regndrev.  Og  allerede  i  Begyndel- 
sen af  Maj  havde  Fruen,  straks  Bakken  under 
Snemeltningen  blev  bar,  begyndt  at  drive  Have- 
arbejdet. 

Hun  holdt  paa  dernede  utrættelig,  medens 
Vaarsnoen  isede  gjennem  Solstegen,  og  den 
skarpe  Luft  skoldede  Huden  paa  hendes  Hænder 
og  Ansigtet  under  Kysen. 

Der  sorteredes  Kræmmerhuse  og  Papirposer 
med  Frøsorter  og  nøjagtige  Udenpaaskrifter,  og 
efterhaanden,  som  Varmen  kom,  saa'des  og  plante- 
des der. 

Og  ved  Sanct-Hans  kunde  Fruen  saa  fra 
Plænen  øverst  i  Haven,  —  den,  der  dannede 
det  store  Overflødighedshorn,  —  skue  nedover 
Anlæget  med  Træer  og  Park  helt  til  Elven  og 
sige  sig  selv,  at  det  var  et  vakkert  Stykke  Ar- 
bejde ! 

Men  efter  alt  dette  anstrengte  Friluftsliv 
fulgte  Reaktionen,  og  Fruen  fik  et  Anfald  af 
sit  gamle  Tilfælde,  Rosen  —  saa  hun  blev  nødt 
til  at  sidde  fangen  paa  sit  Værelse  i  seks,  otte 
Uger. 

Romanen  og  Strikketøjet  laa  paa  Bordet 
at    tage    til    i    Mellemrummene    fra   Husets   Be- 

styrelse,  naar  hun  var  alene,  og  der  ingen  Besked 
var  at  give. 

Fra  den  Plads,  hun  havde  valgt  for  sin 
Mahogni-Lænestol  med  det  blomstrede  Træk, 
kunde  hun  glæde  sig  ved  at  se  og  titte  hen- 
over et  lidet  Strøg  af  Haven,  der  endte  i  Hjørne- 
lysthuset. 

Den  varme  Formiddagssol  laa  skraat  til 
deroppe  og  reguleredes  ved  de  fremtrukne  røde 
Mugs  Gardiner.  Selv  nu,  Solen  stod  højest  i 
Aaret,  sHkkede  den  aldrig  saa  langt  indover 
Gulvet  i  det  dybe  Værelse  som  til  Tæppet 
foran  Himmelsengen,  der  med  sit  mægtige 
hvide,   fryndsede  Omhæng   indtog  Baggrunden. 

Fruen  sad  alene,  og  hendes  Øjne  fulgte 
gjennem  det  let  grønlige  Skjær  i  de  smaa  Ruder 
den  skarpe  Skygge  af  Hovedbygningen,  der 
mere  og  mere  trak  sig  tilbage  fra  Haveplainen. 
Det  kunde  kanske  bli  noksaa  tørt  der,  som 
Solen  nu  stegte  om  Dagen,  —  der  var  grund 
Jord,  —  trængtes  at  blive  overgaat  baade  Morgen 
og  Aften  med  Sprøjten  — 

Det  gik  i  hende  at  trække  i  Klokkestrengen 
og  kalde  paa  Barbara. 

Hun  rystede  paa  Hovedet .  .  .  Det  var  ikke 
første  Gang,  hun  tog  sig  i  den  Distraktion! 

Hun  savnede  Barbara  baade  her  og  der, 
hendes  altid  flinke  hjælpsomme  Haandsrækninger, 

—  savnede  hende  dobbelt  nu,  Huset  ogsaa 
maatte  undvære  Marianne,  som  for  over  en 
Maaned  siden  var  rejst  hen  til  Groths  paa 
Værket,  hvor  hun  havde  tilbudt  sig  at  prakti- 
sere, hvad  hun  havde  lært  af  Moderen,  —  at 
pode  alle  Frugttræerne  der.  Det  var  smittet 
herfra,  lod  det  til.  Den  store  gamle  Have  skulde 
fornyes  og  pudses  op,  —  formodentlig  til  de 
Unge  .  .  . 

...  Ja,  nu  sad  lille  Barbara  som  Lens- 
mandsmadame  Henschien  borte  i  Vestdalen  og 
havde  sin  egen  Have  at  stelle  med,  —  skrev 
jo,  at  hun  længtes  og  om  Besøg.  Hun  maatte 
ha  Besked  om  alt  paa  Gaarden,  hvordan  det 
stod  til  i  Fjøset  og  med  Randi,  og  hvormange 
Kreaturer  der  sendtes  til  Sæters  iaar  .  .  .  Naa, 

—  det  gik  vel  over  efterhaanden.  Vangen  havde, 
saa  at  sige,  været  hendes  Verden  og  al  hendes 
Horisont  .  .  . 

Det  havde  isandhed  været  en  Taarernes 
Dag,  da  hun  og  Henschien  i  al  Stilhed  blev 
viet  paa  en  Hverdag  ivaares  over  i  Kirken,  og 
de  saa  drog  afsted  med  Storebrunen  og  Borken 
for  Kaleschevognen  .  .  , 

Og  Præsenterne  kom  jo,  —  Potagesleven, 
de  atten  Spiseskeer  og  to  Dusin  Theskeer  fra 
Guldsmeden  inde  i  Hovedstaden.  Men  det  havde 
været  en  Møje  at  faa  overlagt  og  bestemt  det 
med  Far  ad  de  evige  Mellemveje  ...  En  Pin- 
agtighedens Tid!  .  .  . 

Og  nu  kommer  Smaapigerne  med,  at  de 
har  sét  ham  gaa  dernede  i  selve  Parken  og  ta 
den  i  Øjesyn,  —  betragte  og  se  sig  om.  Han 
stak  derind,  naar  han  om  Eftermiddagene  kom 
hjem  fra  sine  Turer  nedover  Markerne  og 
Jorderne,  hvor  Folkene  pløjede  og  saa'de. 

Fruen  rystede  paa  det  mægtige  Hoved  med 
noget  som  et  Smil. 

Ja,  de  Mandfolk,   —  de  Mandfolk!  .  .  . 

En  bevæget  Vaar,  —  med  alskens  For- 
andringer i  deres  Hjem,  —  anstrengte  Maaneder 
fulde  af  Vanskeligheder  og  Ansvar  for  Far  paa 
Kontoret. 

Og  ikke  et  Ord  sammen  om  nogenting!  .  .  . 

Merete  og  Rein  begyndte  at  uro  hende. 

Merete  havde  her  øjensynlig  mistet  al  Kritik, 
alt  Omdømme.  Han  kunde  optræde  saa  hen- 
synsløst og  stødende,  som  han  blot  vilde,  — 
det  gjorde  ham  kun  desto  mere  tiltalende  og 
interessant,    lod    det    til!      Det    var  jo   virkelig 


gaat  saavidt,  at  man  uvilkaarlig  havde  vænnet 
sig  af  med  at  sige  et  Ord  om  ham  i  hendes 
Nærværelse;  man  saa,  hvor  hun  led,  og  hvor- 
ledes det  pinte  hende  .  .  . 

En  forunderlig  uberegnelig  Natur  var  han 
.  .  .  Saa  selvforglemmende,  naar  det  gjaldt  at 
bistaa  Far  paa  Kontoret,  —  og  ellers  saa  fuld 
af  Luner,  og  —  ondsindet  kunde  man  næsten 
sige  — 

Intet  Parti  at  ønske  det,  nej  — 

Fruen  sad  endnu  tilbagelænet  i  Stolen  under 
sine  Betragtninger,  da  Alida  hastig  traadte  ind 
og  lukkede  Døren  fast  efter  sig. 

Hun  gik  med  oprørt  Holdning  et  Par  Gange 
over  Gulvet,  før  hun  dybt  aandende  standsede 
foran  Moderens  Lænestol: 

»Ja,  —  Du  vil  kanske  synes,  det  er  en 
Sorg,  Mor.  —  Men  det  er  overvejet  og  lader 
sig  ikke  forandre!« 

Ansigtet  var  blegt  og  bestemt,  Hodet  som 
en  ren  præget  Medaille  — 

».  .  .  Min  fine  Uldkjole  i  Væven  kan  der 
nok  bli  Brug  for.  Men  Silketøjet  hos  Hambro, 
som  Du  igaaraftes  sa,  jeg  nødvendig  maatte 
ha,  det  blir  der  ikke  noget  af  — 

Aldrig,  aldrig  tar  jeg  Groth   —   aldrig !  — 

Det  var  Tante  Ra's  vise  Forsorg  det,«  —  haanlo 
hun,  —  »at  faa  klinket  mig  fast  til  dette  Jern- 
værket .  .  .  Jeg  har  nu  gaat  og  dragets  med 
den  tunge  Ovnen  i  to  Aar,  til  den  tilsidst  kjendtes 
rent  gloende,  —  rent  gloende  — 

Og  saa  har  jeg  mere  at  sige.  Mor!« 

»Jeg  synes,  saamæn,  det  er  nok  dette  jeg 
Du,«  sa  Fruen  med  et  næsten  vildt  overvældet 
Udtryk. 

Alida  kastede  sig  pludselig  ned  i  hendes 
Fang,  hulkende  ud  sit  aarlange  Fortvilelsens 
Pres. 

»Nu  da,  Alida  — « 

»Jeg  har  sagt  Kvigstad,  Mor,  at  om  han 
kommer  tilbage  med  Eksamen,  saa  — « 

»Saa  —  saa?  —  tal  ud.  Barn!« 

»Saa  faar  han  ikke  nej  — « 

Det  blev  stumt.  — Kun  en  Lyd  af, 

at  Moderen  slog  Hænderne  sammen.  — 

»Jeg  tar  ham  —  uden  Eksamen  ogsaa,«  — 
udstødte  hun  trodsig,  medens  Øjnene  sprudede. 

»Saa,  saa.  —  Ja,  Døttrene  nutildags!  — 
Oprørsaanden ! «  —  snakkede  Fruen,  kjæmpende 
for  at  summe  sig  — 

»Saa  —  saa  .  ,  .  Naa  saa«  .  .  .  Det  knagede 
i  Fingerleddene,   og  hun  drog  Pusten  tungt  .  .  . 

»Det  kommer  der  af,  at  ha  slige  Mirakel- 
magere i  Huset!«  erkjendte  hun  bittert  stirrende. 

»Naa!«  tog  hun  sig  pludselig  sammen,  — 
»vi  faar  vænne  os  til  at  kige  gjennem  smaa 
Ruder  til  vore  Døttre  .  .  . 

Saa  Du  mener,  Du  kunde  bli  lykkelig  med 
ham  da,  Alida!«  .  .  .  begyndte  hun  at  hviske 
over  hende,  medens  hun  strøg  hende  over 
Haaret  .  .  . 

»Ja  ja,  —  ja  ja,  —  en  begavet  Mand  er 
han  .  .  .  Og  Du  vil  jo  kunne  lede  ham,  — 
gjerne  dreje  ham  om  din  Finger,  saa  klog  og 
god  og  fast.  Du  er  .  .  . 

Naa  naa!«  .  .  . 

Alida  havde  faat  et  Anfald  af  Hulken  igjen. 

»Naa  naa.  Barn  . .  .  Mandens  Vilje  er  Man- 
dens Lyst,  heder  det.  Men  det  er,  saamæn. 
Kvindens  ogsaa,  Dul« — 

—  Medens  Strimen  af  Formiddagssolen 
voksede  indover  Gulvet  deroppe  paa  Værelset, 
saa  Fruen  tilslut  maatte  skygge  med  Tørklædet, 
havde  Alida  faat  grædt  ud  —  ordentlig  og 
længe. 

Den  havde  været  for  haard  og  langvarig 
denne   Kamp,   hun  havde  gaat   med  ensom  og 

indelukket  i  sig  selv.     Og  nu!  —  alt  pludselig 
laa  aabent  og  frit  under  Moderens  Fortrolighed, 
gjennemstrømmedes    hun    af  en   næsten    døsig-« 
gj  ørende  Lykkefølelse  —  —  — 

—  Fruen  sad  igjen  alene  og  lyttede  til 
hendes  glade  skyndsomme  Skridt  bortover 
Gangen  .  .  . 

De  var  kommet  paa  det  rene  med,  at  Alida, 
som  det  nu  stod,  selv  maatte  paatage  sig  at 
tale  med  Far  om  det  —  ved  Lejlighed. 

Men  —  men  —  der  drog  sig  pludselig 
noget  mørkt,  betænkt  op  i  Fruens  Ansigt  — 

Tante  Ra !  —  Hvad  vil  Tante  Ra  sige  ? .  . . 
Hendes  eget  med  slig  ihærdig  Vilje  smedede 
Værk  .  .  .  Dette  Parti,  »»som  vilde  føre  til  en 
Position,  der  anstod  Familjen««  .  .  . 

Træde  over  hendes  Vilje! 

Fruen  gjorde  med  vred  truende  Myndig 
hed  et  pludseligt  Ryk  paa  sig  som  til  Op- 
stand; men  lod  sig  falde  tilbage  i  Stolen  igjen 
mumlende: 

De  Pengene!  .  .  .  De  Pengene!  .  .  . 

Hun  vil  gjøre  Alida  arveløs!  —  kanske  de 
andre  med  — 

Og    hvem,    —   hun    greb    i    Stolearmene 

og    saa    sig    fortabt    om,    —    hvem    skal    sige 
hende  det? 

Ja    hvem?   .  .  .    Det    blir    et    Dommedags- 
slag!  —  —  — 


Sommerdagene  kom  og  gik  med  Sol  og 
Skygge  udenfor  Fruens  to  Vinduer. 

Romanen  henlaa  med  Strikkepinden  noget 
nær  inde  ved  det  samme  Pagina  .  .  . 

Der  udenfor  i  Haven  sprat  og  spirede  det, 
—  den  ene  Dag  det,  den  anden  Dag  det.  Snart 
kom  de  op  og  foreviste  Salat  og  Karse,  snart 
Rædiker,  smaabegyndende  Gulerødder,  Kirse- 
bær- og  Æbleblomster  og  i  en  næste  Uge  for- 
skjellige  Slags  begyndende  Kart. 

Det  vilde  adspredt  Sindet  at  kunne  have 
gaat  dernede  og  fulgt  det  altsammen.  Hun 
mistede  jo  næsten  Sommeren  .  .  . 

.  .  .  Vanskeligt  og  tungt  paa  mangt  Vis 
.  .  .  Og  saadan  fængslet  til  Værelset  blev 
Tankerne  let  saa  overdrevne  —  — . 

—  Som  hun  en  Morgenstund  sad  hensunket 

i  sine  triste  Betragtninger,  blev  Døren  næsten 
stødt  op. 

Det  var  Merete  dette,  som  fløj  slig! 

Hun  ændsede  ikke  Irettesættelsen ;  men  kom 
styrtende  hen  og  holdt  en  Rose  op  mod  Moderen. 
Ungen  straalte,  som  hun  aldrig  havde  sét  en 
Blomst  før. 

»Sér  Du  den,  Mor?« 

»Aa  ja,  naar  Du  ikke  holder  den  saa  lige 
op  i  mit  Ansigt.« 

»Den  er  fra  Far!«  —  kom  det  saa  jublende, 
at  hun  næsten  ikke  kunde  faa  Ordene  frem. 

»Fra  Far!«  —  —  Fruen  greb  den  og  saa 
nøjagtig  paa  den. 

»Jeg  skulde  gi  Dig  den  og  sige,  at  det  er 
den  første  fra  din  ny  Have !  Han  vilde  komme 
op  og  se  til  Dig  i  Eftermiddag  og  høre,  hvor- 
dan det  staar  til,«    —  fulgte  det  hæseblæsende. 

Fruen  sad  en  Stund  stum.  Saa  rejste  hun 
sig  og  gik  hen  til  Vinduet,  som  hun  studerede 
Rosen,  medens  hun  lumskelig  strøg  den  ene 
Taare  efter  den  anden  væk  fra  Øjnene  .  .  . 

»Hvor  er  mit  Lommetørklæde,«  lød  det 
utaalmodig. 

»Saa  han  sa  det  Du?  —  Du  syntes  det 
saa  ud,  som  han  likte  Anlæget?  .  .  . 

Denne  Rose  har  han  fra  den  øvre  Hæk,  — 
deroppe  har  han  altsaa  været  .  .  . 

Jeg  vidste  jo,  at  det  engang  maatte  komme, 
—  at  han  vilde  bh  glad  i  det  .  .  . 

Han  har  sandelig  bedre  Gehør  for  min  Have 
han,  end  jeg  for  hans  Musik,«  lo  hun,  medens 
hun  tilbørlig  svalede  og  tørrede  Ansigtet  med 
Lommetørklædet. 

Noget  efter  sad  hun  lunt  tilbage  i  Stolen 
og  saa  med  Behag  henimod  Solen  og  Vinduet. 

»Han  kommer,  saamæn,  til  at  rykke  ud 
med  en  anderledes  paakostelig  Forsoningsgave, « 
brød  hun  ud  med  et  vist  Lune,  —  >^alle  Læg- 
terne til  Havestakittet!  —  Her  i  Skuffen  ligger 
Regningen  fra  Sagbruget  —  fem  og  tyve  Specier. 
Dem  vil  han  nu  med  Glæde  lade  sig  mulktere 
for,«  —  gottede  hun  sig. 

»Det  skal  bli  lettende  at  faa  dem  be- 
talt!«  .  .  . 

Hun  saa  sig  om  — 

»Vi  skal  faa  Inger  herop.  Du  Merete,  til  at 
pudse  af  Vinduerne  og  Spejlet  og  faa  Dørhaven 
blank,  —  og  se  det  lidt  over,  til  jeg  skal  ha 
Stadsvisiter ! «  spøgte  hun. 

—  Nyheden  gik  jo  hastig  som  en  Ild  til 
Søstrene,   og   det   virkede  Dagen   lang   som  en 

skjult  glad  Fest  i  Huset.  Man  saa  lykkelig  for- 
staaende  paa  hinanden,  hviskende  overgivent, 
og  hvert  Ord  fra  Faderen  eller  Moderen  kom 
som  i  Transparent  og  fik  sin  gamle  trygge, 
sikkre  Værdi  igjen. 

Det  var  som  en  Befrielse  over  det  ganske 
Hus,  —  føltes  paa  Kontoret  og  anedes  kanske 
ude  i  Kjøkkenet,  —  at  der  var  sket  en  For- 
soning oppe  i  Gudernes  Verden. 

»Har  det  ikke  været  en  dejlig  Dag!« 

udtalte  Merete  sig  for  Rein;  han  kom  hen  til 
hende,  som  hun  i  Aftenheldingen  laa  og  hyppede 
Jord  op  om  Levkøjerne,  de  begyndte  alt  at 
springe  ud  og  vise  Farver.  Haven  maatte  jo 
holdes  i  bedst  mulig  Stand,  til  Moderen  engang 
begyndte  derude  igjen  .  .  .  »Jeg  vidste  der  vilde 
hænde  noget  glædeligt,  da  jeg  vaagnede  imorges, « 

—  vedblev  hun  opstemt.  »Altid,  naar  jeg  drøm- 
mer om  store,  grønne  Volde,  kommer  der  noget 
rigtig  overraskende  lykkeligt!« 

»Saa   De   er   sanddrømt,  Jomfru   Merete.^« 

»Ja  det    er   sikkert!  —  Naar  jeg  drømmer 

om     Vand     og    om    Blomster    og    Smaapenge 

—  hu— uh,  da  véd  jeg,  der  blir  noget  lejt.« 

»Det  er  fordi  De  lægger  Mærke  til  det  — 
og   der  hænder  jo   altid   ét   eller  andet  at   an- 

bringe  det  paa  .  .  .  Saadan  en  ung  Pige  er  da 
ikke  overtroisk?«  prøvede  han  lidt  inkvirerende. 

»Overtroisk  nej,  —  jeg  tror  ikke  paa  Spøgel- 
ser.    Men  ellers  — « 

»Naa  ellers?     Hvad  er  der  ellers?« 

»Ja  der  er  da  meget,  som  er  forfærdelig 
underligt,  —  ikke  til  at  begribe  — « 

»Hvad  er  det  da,  Jomfru  Merete?«  frittede 
han;  der  kom  som  et  uroligt  Lys  i  Øjnene 
paa  ham. 

»Ja,  det  kan  jeg  ikke  sige,  —  og  vil  jeg 
ikke  sige.  Men  der  er  Ting,  som  er  bestem- 
mende for  mit  Liv!«  lød  det  stille  fast;  hun 
var  blevet  ganske  bleg,  —  »og  som  jeg  ikke 
véd  at  forklare  mig.« 

»Saa  De  har  noget,  som  er  bestemmejtde 
for  Deres  Skjæbne,  Merete,«  —  spurgte  Rein, 
og  der  gik  som  et  lysende  Smil  over  ham  .  .  . 
» Er  det  ikke  underligt, «  atbrød  han  sig  pludselig, 
—  »her  gaar  vi  kanske  alle  med  vore  Troer 
og  Overtroer  ...  Se  nu  bare  gamle  tørre  Hen- 
schien!  Han  maatte  altid  skvætte  tre  Blæk- 
klatter paa  Pulten,  før  han  begyndte  at  sum- 
mere. Han  havde  faat  en  Anelse  om,  at  jeg 
la  Mærke  til  ham,  og  han  gløttede  stadig  hen 
paa  mig.     Jeg  fandt  paa  at  pine  ham  imellem. 

Men  da  harkede  og  studerede  han  og  skar 
Pennen,  indtil  han  i  Ro  kunde  faa  sat  sine  tre 
Klatter  ... 

Naa,  det  var  nu  blot  saadan  en  liden  Kontor- 
panik —  Ængstelse  for  Raderinger  i  Proto- 
kollen .  .  . 

Og  tryggere  er  Jomfru  Bie  ikke  paa  at  Til- 
værelsen kan  eksplodere  —  i  Skikkelse  af  Tante 
Ras  Humør  —  end  at  hun  tørrer  Fødderne  nøj- 
agtig syv  Gange  paa  Granbaret  udenfor  Trap- 
pen, før  hun  gaar  ind  i  Huset«  —  — 

»Nej,  at  De  kan  ha  Øje  for  saadanne  Smaa- 
ting!«  udbrød  Merete  himmelfalden. 

^)Hvor  mine  Øjne  er?  —  Jomfru  Merete« 
...  lo  han  .   .  . 

»Og  nu  jeres  Kaptejn  Buchwald!  —  har 
De  aldrig  i  Deres  franske  Timer  lagt  Mærke  til, 
at  han  ikke  sætter  sig  paa  en  Stol,  før  han  har 
gaat  rundt  om  den?  Jeg  opdagede  det  allerede 
en  af  de  første  Gange,  jeg  saa  ham  derinde  i 
Stuen.  Og,  hvad  for  Tegn,  han  samtidig  gjør 
med  Fingrene  under  Frakkeskj øderne  eller  i 
Lommen,  skal  jeg  ikke  kunne  sige.  Men, 
sætte  sig  gjør  han  ikke,  før  den  Ceremoni  er 
udført.  Pas  bare  paa!  —  Det  kan  være  blot 
et  uskyldigt  Preventiv  mod  dagligdagse  Uheld  .  .  . 

Eller  —  hvem  véd,  hvad  der  kan  ha  bygget 
sig  op  i  den  stille  Mands  Fantasi,  —  kanske 
vil  han  hindre  nogenslags  Aand  eller  Gespenst 
fra  at  sætte  sig  der  og  slaa  Armene  om  ham. 
Kanske  plages  han  af  sit  andet  jeg  og  sér  sig 
selv. « 

»Se  sig  selv  .  .  .  Jeg  har  hørt,  at  da  skal 
man  dø!«  sa  Merete. 

»Hm,  —  Tilværelsens  Panik  har  saamange 
Former,  —  saamange  Skrækkens  Raab  indeni 
én,  naar  man  først  er  blevet  lydhør  .  .  .  Na- 
turens Kræfter  griber  Tag  i  Menneskene.  — 
Man  føler  Strenge  udenom  sig  — .  Fuldmaanen 
trækker,  som  den  suger  Ebbe  og  Flod  .  .  . 
Hvem  véd  —  hvem  véd,  —  om  vi  alle  var  af 
Glas  og  gjennemskuelig. 

.  .  .  Der  er  dem,«  kom  det  varsomt,  — 
»som  faar  slig  Angst  paa  sig  ved  de  Tider  — 
—  overfaldes  af  saadan  Uro,  —  føler  ligesom, 
at  de  maa  ud  i  Skog  og  Mark  langt  fra  Menne- 
sker og  bestaa  en  Enekamp  med  det,  som  er 
Rædselen  i  én!  — 

Ja,  Jomfru  Merete,  —  i  den  Slags  kan  den 
ene  ikke  hjælpe  den  anden!« 

»Jo  netop,«  —  sa  Merete  sagte,  —  »i  den 
Slags  —  Ensomhedsfølelse«  .  .  . 

»Saa?  —  Det  var  derfor  Adam  fik  Eva, 
mener  De?  —  Ja  der  er  meget  i  det,«  — smilte 
han  pludselig.  —  »Skal  jeg  saa  hente  Vand 
til  Dem  til  at  fylde  alle  de  Hullerne,  De  har 
gravet  der  om  Levkøjerne?«   .   .  . 

Medens  Aftensolen  spillede  og  glittrede 
gjennem  Havestakittet,  kom  de  nu  ud,  den  ene 
efter  den  anden  fra  Stuen  og  Kontoret,  pratende 
og  snakkende,  og  hjalp  til  og  gjorde  Tjeneste  i 
Haven. 

Sorenskriveren  spadserede  derude  med  sin 
Merskumspibe.  Dens  blaa  Røg  saas  mellem 
Hækker  og  Bed  .  .  . 

Det  var,  som  det  hele  laa  og  skinnede  i  et 
nyt  —  Tilladelsens  Lys! 


Ja  hvem? 

Det  var  blevet  Sorenskriveren  selv  det,  som 
maatte  paatage  sig  det  traurige  Hverv  at  under- 
rette Tante  Ra  om  at  Alidas  Forbindelse  med 
Groth  vilde  bli  hævet. 

Fruen  stod  i  Vinduet  og  saa  til,  som  han 
steg    tilhest    og    just    ikke    med    det    vanlige 

Promenadeansigt  lidt  kremtende  gav  Figaro  af 
Sporerne  .  .  . 

Han  var  jo  ikke  netop  henrykt  ved  Mis- 
sionen. Men  hvem  anden  kunde  vel  gjøre  det? 
Og  saa  havde  han  nu  sit  eget  Sind  at  tage  det 
med  — .  Ikke  gruede  han  iforvejen,  og  ikke 
tænkte  han  farlig  paa  det,  naar  det  var  over 
heller.  — 

Sorenskriveren  red  i  den  milde  Forsommer 
Eftermiddag  henover  Kongevejen  .  .  . 

Paa  begge  Sider  af  Skigaardene  saa'des, 
pløjedes  og  harvedes  der,  og  tog  Folk  Huen 
af  eller  løb  hen  og  lukkede  op  Grinden  over 
Vejen,  naar  de  saa  Skriveren  kom.  Han 
standsede  dog  ikke,  som  vanlig,  her  og  der  for 
at  veksle  nogle  Ord,  men  hjalp  sig,  hensunket 
i  sin  egen  Tankegang,  med  distraite  Nik  .  .  . 

.  .  .  Der  er  Naturer,  som  reder  sig  ud  af 
alle  Forhold,  og  andre,  som  blir  stikkende  i 
dem  .  .  .  Det  var  Alida,  som  beskjæftigede 
ham  .  .  .  Ligesaa  fast  og  klar  og  ærlig  og 
tryg  og  god,  som  Moderen  .  .  .  men  lykkelig- 
vis Følenerver  og  kvindelig  Smidighed,  hvor 
Bolette  ...  hm,  —  han  satte  Figaro  i  nyt 
Trav 

En  Stund  efter  faldt  det  igjen  hen  i  ens- 
formigt Spadseretrit.  Figaros  Øren  lod  til  at 
tage  Mærke  af  enkelte  Hm 'er  og  halvsagte 
Smaaudbrud,  der  laa  langt  borte  fra  det  nær- 
værende .  .  . 

Og  saa  Kvigstad  til  Svigersøn  — .  Saamæn 
Toppen  paa  hans  Mirakler!  Original  Fyr  — 
tindrende  Hode  .  .  . 

.  .  .  Kommer  an  paa,  om  man  passer  sam- 
men i  denne  Verden  .  .  .  han  sukkede  let. 

Eller  til  syvende  og  sidst  —  om  det  er 
nogen  man  glæder  sig  i.  —  Batter  ikke  hele 
Værket  med  en  kjedelig  Groth  mod  Kvigstad, 
som  beskjæftiger  én!  —  Bravo  Alida!  —  Han 
drev  Hesten  ind  paa  den  skyggefulde  Skovsti, 
som  gik  til  Rafos,  og  smurte  paa.  —  — 

—  Tante  Ra  sad  og  solede  sig  ude  paa 
Trappen  med  Skammelen  under  Fødderne  og 
Puder  og  Shawler  i  forsigtig  Nærhed. 

Hun  gjorde  et  livligt  Ryk  paa  sig,  da  hendes 
mørke  skarpe  Øjne  opdagede  Rytteren  nede  i 
Skovvejen. 

»Bie  —  Bie!«  kommanderede  hun  indover 
Gangen.  »Sæt  den  bedst  tilløbne  Melkeringe 
ind   paa   Stuebordet   og   Rhum    til.    —    Det  jer 

Thomas's  Yndlingsret  om  Sommeren,  naar  han 
er  varm.« 

Hun  stavrede  indover  ved  Hjælp  af  Stok- 
ken og  gav  sig  til  omstændelig  at  indrette  sig 
i  Armstolen. 

Da  Sorenskriveren  kom,  sprang  Gaads- 
gutten  til  og  tog  Hesten  .  .  . 

»Jeg  saa  Du  var  ude  paa  Trappen,  Faster, 
saa  staar  det  vel  bra  til  med  Helbreden,«  — 
hilsede  Sorenskriveren.  »Ja  Du  har  Kræfter.  — 
Styre  Gaarden  — .  Jeg  sér,  hvordan  det  staar 
herude;  man  skal  lede  efter  Magen  —  og  efter 
din  Mage  ogsaa!«  spøgte  han. 

»Slige  Komplimenter  er  som  for  gamle 
tørkede  Honningkager  for  mig  Du.  —  Er  det 
noget,  Du  vil.?« 

»Hm«  .  .  .  kremtede  han  — 

»Og  Bolette  stakkar,  maa  fremdeles  holde 
sig  paa  Soveværelset,  i  denne  vakkre  Sommer- 
tid,« fortsatte  han. 

Tante  Ras  indfaldne  Mund  kneb  sig  sam- 
men ;  hun  lagde  sig  tilbage  i  Stolen  og  begyndte 
at  kige  paa  ham  — 

»Du  er  mig  saa  galant  og  konversabel  idag. 
Det  er  altsaa  noget,  —  jeg  skal  døjer«  .  .  . 

»Ja  —  ja,   —  ser  Du  Faster,    —   det  er  jo 

ikke  altid  man  faar  Verden,  som  man  vil,«  be- 
gyndte han  varsomt.  »Og  saa,  —  saa  er  det 
jo  egentlig  ikke  alt,  man  kan  forlange  at  raade 
med  .  .  .  Og  Ungdommen  véd  Du  jo,  Faster! 

—  der  har  da  været  Blod  nok  i  Dig.« 

»Vis  —  vas  —  vis  —  vas,  rundt  om.  — 
Hvad  er  det  —  snak!«  brød  Tante  Ra  ham 
af  og  dunkede  utaalmodig  med  Stokken  .  .  . 
»Først  smøre    mig  om  Munden  med  Honning« 

—  hun  gjorde  en  skrækkelig  Gebærde. 

»Vi  faar  prøve  at  se  med  forstaaende  Øjne, 
Faster!«  bemærkede  Sorenskriveren,  —  »saa 
godt  vi  kan.« 

»Tante  Ra  lagde  Hodet  skjævt  til  og  keg 
stille  paa  ham  med  Fyr  i  Øjnene  .  .  . 

»Tal  Du  kun,  Thomas!  Jeg  er  forberedt, 
venter  —  alt  muligt!  —  lige  til  at  Du  skal 
være  i  Kassamangel ! «  stak  hun  til  bittert  for- 
nærmende. 

»Jomfru  Bie,  —  jeg  vil  takke  Dem  for  lidt 
Vand,«  sa  Sorenskriveren  forsigtig  præparerende 
sig  for  Muligheder,  da  hun  viste  sig  i  Døren 
med  Melkebunken,  men  hastig  trak  sig  til- 
bage. 

»Ja  tja  Faster!  —  Verden  har  jo  sét  værre 
Ting  end  at  en  Forlovelse  er  gaat  overstyr«  — 

»Alida!«  —  skreg  Tante  Ra  og  kastede 
Nakken  voldsomt  tilbage  i  Stolen. 

»Ja  Du  —  akurat.  Alida  har  betrot  sig  til 
Bolette  og  mig.  Hun  vil  bryde  Forbindelsen 
med  Groth.« 

»Bryde!«  næsten  brølte  Tante  Ra.  —  »Hun 
vover!«   — 

»Ingenting  at  gjøre  ved  det  Du!  —  Hun 
har  rent  ud  Aversion  for  ham.« 

»Ingenting  at  gjøre  ved  det!«  haanede  hun 
.  .  .  »Det  ligner  Dig  Thomas.  —  Aversion  — 
for  en  hel  Fremtid  ja  .  .  .  Talemaader!  —  Jo, 
der  er  at  gjøre  ved  det!  —  Gjenstridige  Børn! 
.  .  .  Hvormange  tror  Du  vel  faar  føje  sine  egne 
Griller  i  det  Kapitel.  —  Jo  det  skulde  bli  Til- 
stande ! « 

Hun  rystede  Pegefingeren  mod  ham : 

»Lad  Du  bare  Bolette  sige  hende,  hvor 
Skabet  skal  staa!  .  .  .  Eller  er  Bolette  kanske 
ogsaa  biet  romantisk  —  sentimental  —  —  hø, 
hørr«  —  drog  det  i  Brystet  paa  hende,  —  hun 
havde  ondt  for  at  trække  Vejret. 

»Ingenting  at  gjøre  ved  det  Faster!  —  Her 
er  noget  mere.  —  Du  maa  høre  det  ud«   .  .  . 

»Mere?  —  Naar  Du  vidste,  hvor  modbydelig 
Du  er,  Thomas !«  hun  gjorde  Mine  som  af  Kvalme. 

»Du  véd  at  Kvigstad  er  rejst  fra  mig  for 
at  ta  Eksamen«   .  .   . 

»Hvad?«     Tante  Ra  saa  hvast  op. 

»Det  er  ham  Alida  har  bundet  sig  til,  ham 
hun  i  al  denne  Tid  har  holdt  af  — .  Ingenting 
at  gjøre  ved  det,  Faster.« 

»Din  Ingenting!«  skreg  Tante  Ra;  hun  rejste 
sig  som  Lynet  i  Stolen  og  smeldte  Sorenskrive- 
ren ét  under  Øret,  medens  Stokken  ramlede  til 
den  anden  Side.  Hun  dumpede  ned  igjen  i 
Stolen  med  Kappen  paa  Kant  —  og  stønnede  .  .  . 

Det  var  en  alt  andet  end  let  Haand,  Soren- 
skriveren havde  kjendt,  og  han  var  helt  rød 
paa  den  ene  Side  af  Ansigtet,  da  han  raskt 
rejste  sig,  tog  sig  til  Kinden  og  saa  paa  sin 
Haand  som  for  at  begribe,  hvad  her  var  sket. 

Han  gjorde  en  Vending  for  at  tage  sin  Hue, 
medens  der  kom  noget  som  et  lidet  Smil  i  den 
ene  dybe  Mundvig  .  .   . 

»Thomas !  Thomas!«  —  jamrede  det  hjælpe- 
løst fra  Lænestolen  .  .  .  »Gaa  ikke  .  .  .  Gaa 
ikke  .  .  .  Min  ajen  eneste  Dreng.  —  —  Ja  det 
er  ret,«  —  blussede  hun  op  igjen,  —  »forlad 
Du  gamle  Faster!  —  saa  har  hun  ingen  — 
ingen  igjen.  —  —  Nej,  kom  nu  her  Thomas, 
ajen   ajen   Dreng.      Kom    nu   her  og  sæt  Dig  i 

Stolen  .  .  .  Saa  skal  vi  snakke  sammen  om  alt 
dette,  Du«  —  lokkede  hun. 

»Sidst  Du  gav  mig  et  Ørefigen,  Faster,  da 
var  jeg  fjorten  Aar.  Samme  Dag  jeg  kom  hjem 
for  at  fornøje  mig  i  Ferierne  .  .  .  Og,  naar  det 
gaar  saa  sjeldent  paa,«  —  lød  det  halvt  arg, 
halvt  lystig. 

»Ja,  Du  har  altid  været  min  Kjælegut,« 
græd  Tante  Ra  .  .  .  »Du  er  nu  vel  ikke  haardt 
fornærmet  paa  mig,«  —  begyndte  hun  ængste- 
lig at  bede  .  .  .  »Sæt  Dig,  sæt  Dig,  Thomas, 
saa  jeg  kan  se,  der  ikke  er  noget  ondt  i  Dig,« 
—  skalv  det  .  .  .  »Sæt  Dig  her«  — 

Hun  fik  fat  i  begge  hans  Hænder  og  strøg 
og  kyssede  dem  ydmygt  — 

»Kappen  .  .  .  Kappen  .  .  .«  tog  hun  sig 
til  Hodet  og  ordnede   og   rettede  paa  sig  .  .  . 

»Kvigstad  Du.  —  Vi  faar  se  til  at  skaffe 
ham  et  Fogderi!«  udtalte  hun  pludselig  op- 
livet .  .  . 

»Bie!  Bie,  hvor  blir  hun  af  med  Melke- 
ringen.  Eller  vil  Du  heller  ha  et  Glas  Madera, 
Du  — .    Bie!  .  .  .  Bie!«  — 

—  Paa  Hjemvejen  med  Figaro  smaalo 
Sorenskriveren  .  .  .  Situationen  var  med  ét 
reddet  .  .   . 

.  .  .  Og  dette  at  bli  behandlet  som  Gut 
igjen  —  smagte  saa  forunderlig  godt  .  .  . 


VI. 
REIN  OG  MERETE. 


Over  Aasene  bag  Vangen  løftede  Bjerg- 
strækningen sig  til  en  Kam,  der  mindede  om 
Højfjeld. 

Der,  to  Mile  indover,  laa  Sorenskriver- 
gaardens  Sæter. 

Det  var  derfra,  hele  den  Vangenske  Ung- 
dom nu  i  den  lummerhede  Sommereftermiddag 
kom  nedover  efter  en  to  Dages  Sætertur. 

Skyerne  begyndte  at  drage  op  og  samle 
sig  i  mørke,  urolige  Masser  — 

Det  saa  truende  ud;  man  frygtede  Uvejr 
og  hastede  hjemover  ad  Skovstien  langs  den 
stride,  fossende  Raelv. 

Ved  Lovandet  blev  man  enige  om  at  sætte 
over   for  at  komme  hurtigere  frem.  —  Eufemia 

og  Alida  gik  i  den  ene  Baad,  hvor  et  Par  af 
Kontoristerne  førte  Aarerne,  medens  Rein  fore- 
slog at  ro  Merete  i  den  lille  Ege.  De  øvrige 
maatte  tage  Vejen  rundt  Vandet  tilfods. 

Man  skyndte  afsted  — 

Rein  maatte  først  øse  Baaden,  der  laa  halv 
fyldt  af  Vand,  forsikkre  sig  om  Nuglen  og 
vende  og  tørre  Tofterne. 

»Nu  opi,  Jomfru  Merete!«  — 

Han  heldede  Baadkanten  til,  for  at  hun 
skulde  faa  Fodfæste,  og  hjalp  hende  over,  — 
kastede  saa  Randselen  i  Forstavnen  og  en  Bundt 
friske  Fjeldblomster  hen  i  Meretes  Fang. 

Efterat  have  manøvreret  Baaden  ud  mellem 
Stenene  og  stødt  fra  Land,  sad  han  nu  med 
et  vist  roligt  Behag  og  trak  ufortrødent  paa 
Aarerne  .   .  . 

.  .  .  »»Jomfru  Maria  Guldsko««  .  .  .  nikkede 
han  mod  Blomsterne,  dem  hun  sad  og  ordnede 
.  .  .  »Jeg  mindes  altid  min  Mor  ved  dem  .  .  . 
Det  var  hendes  Yndlingsblomst,«  —  snakkede 
han,  medens  han  roede.  —  »Hun  var  saa  tung- 
sindig, —  og  det  gjorde  saadant  eget  Indtryk 
paa  mig  som  Barn,  da  hun  engang  sa:  —  »»De 
der  ...  de  gule  skinnende,  —  de  er  de  sidste 
Solspor  af,    at  Jomfru   Maria   har    været    her    i 

Jonas  Lie:  Dyre  Rein.     2.   Opl.  ja 

Landet!««    —   Hun   var   ligesom  lidt  katolsk  af 
sig  og  havde  sine  egne  Forestillinger«  .  .  . 

Merete  sad  og  betragtede  de  fine,  sko- 
formede Blomster  — 

»At  ogsaa  De  engang  har  været  liden,«  — 
grublede  hun,  —  »og  gaat  der  og  snakket  med 
en  Mor!  —  Anderledes  end  alle  andre  Gutter, 
tænker  jeg  mig  . . .  De  maa  vel  ogsaa  ha  siddet 
med  en  Lærer  engang.  —  Men  jeg  kan  ikke 
forestille  mig,  at  De  ikke  har  vidst  alting  før.« 

»Jeg  husker  bare,«  —  sagde  han,  »jeg  stod 
og  saa  paa  min  Mor,  naar  hun  ligesom  blev 
væk,  —  og  undrede  over,  hvor  hendes  Tanker 
kunde  gaa,  naar  de  saadan  fortabte  sig  i  det 
fjerne,  som  Fugle  —  nogensteds  ind  i  en  anden 
mystisk  Verden  — .  Hvor  man  aldrig  skulde 
været!«  fulgte  det  mørkt.  »Det  hævner  sig  at 
gaa  over  Grændserne  .  .  .  Grændser  er  de 
Former,  hvori  Verden  støbes  .  .  . 

Nej,  jeg  var  videbegjærlig  og  lærelysten 
nok,«  begyndte  han  igjen  livlig.  »Men  mit 
inderste  Syn  kunde  de  desværre  ikke  faa  sat 
civiUserede  Briller  paa.« 

»Jeg  indbilder  mig.  De  gaar  ligesom  under 
et  Fjeld,  der  er  udtrygt  for  Skred,«  sa  hun 
eftertænksomt. 

»Er  De  aldrig  ræd  for,  at  der  kan  falde 
Skred  ind  i  Deres  Liv  da,  Merete?«  spurgte 
Rein  forskende. 

»Aa  —  nej«  .  .  . 

Hun  rystede  paa  Hodet,  og  der  kom  noget 
lykkeligt  op  i  hendes  Ansigt. 

—  Der  begyndte  smaa  pludselige  lumre 
Vindstød,  og  Bølgerne  slog  og  skvulpede  mod 
Forenden  af  Baaden,  medens  Vandet  mørknedes 
af  de  opdragende  Skyer. 

»Tag  Shawlet  om  Dem  ...  De  er  da  ikke 
ræd  for  et  lidet  Uvejr  vel?  —  De,  som  ikke 
engang  frygter  et  helt  Skred  1 «  opmuntrede  Rein 
hende. 

»Nej,«  —  brast  hun  ud  næsten  triumferende, 
—   »jeg  har  aldrig  siddet  tryggere.« 

Vandet  begyndte  at  hoppe  af  enkelte  store 
Regndraaber,  og  han  gav  sig  til  at  ro  stærkt  og 
ta  kraftige  Tag  i  Modvinden.  —  Det  var,  som 
Tankerne  gik  urolige  i  ham  .  .  . 

Pludselig  lyste  der  et  Glimt  i  Halvmørket, 
fulgt  af  Torden. 

Han  holdt  paa  Aarerne  og  saa  sig  om  — 

»Ja  den,  som  kunde  faa  leve  slig,  indtil 
Ulv  eller  Ørn  tog  én,  —  og  Verden  ikke  var 
mere!«   —  undslap  det  ham. 

14* 


212 

Tordenen  bragede  og  dundrede  mellem 
Fjeldene  i  den  snevre  Dal  og  Lyn  lyste  paa  Lyn. 

Merete  sad  der  hensunken,  stille,  tryg  .   .  . 

Der  lød  et  pludseligt  skarpt  Skrald,  som 
om  Lynet  rammede  nogetsteds  inde  i  Skogen. 

Hun  vak  til  — . 

»Om  det  havde  slaat  ned  her  i  Baaden  — 
nu!«    —   hviskede   han,   som   ud  af  sin  inderste 

Tankegang »Og   vi   to  faat  bo  under 

Sjøen  her« 

Tordenen  rullede,  Regnen  skyllede. 

Vejret  tiltog,  —  og  det  aftog  igjen  og 
lysnede  — 

Og  de  sad  der  med  en  underlig  stille  For- 
nemmelse  af  at  være  kun  overgit  til  hinanden, 

—  stedt  midt  i  Naturens  Overmægtighed  .  .  . 

—  Aftensolen  blinkede  igjen  med  dobbelt 
Klarhed,  da  den  lille  Ege  naade  til  Landings- 
stedet. 

Han  trak  den  af  al  Magt  et  Stykke  ind 
paa  Grundingen  og  blev  staaende  noget  umoti- 
veret længe  med  at  befæste  Linen  — 

Saa  sprang  han  pludselig  hen  til  Baaden 
og  tog  Merete  i  sine  Arme  .  .  . 

»Enten  der  kommer  Skred  eller  ikke  Skred, 

—  Lykke    eller   Ulykke,   —   vil    De    saa    vove 

Livet    med    mig,    Merete?«    .    .    .   hviskede   han 
heftig,  som  han  bar  hende  iland. 

Og  hun  lagde  sig  lysende  ind  til  ham  .  .  . 

Det  vidste  han  jo,   det  vidste  han  jo!  .  .  . 

—  Og  de  snakkede  og  de  fortalte,  og  de 
tog  om  hinanden  .  .  . 

.  .  .  Han  var  jo  kommet  til  hende  med  sin 
inderste  Sjæl  allerede,  før  han  viste  sig  i 
Karjolen  inde  paa  Gaardspladsen !  —  bekjendte 
hun  .  .  . 

Og  de  kom  hele  to  Timer  efter  de  andre 
—  og  for  sent  til  Aftensmaden  — 


Der  var  kommet  et  underligt  Liv  paa 
Vangen  i  de  lange,  varme  Augustdage.  Ved 
Frokosttid  havde  de  to  alt  gjort  sine  Morgen- 
ture, medens  Duggen  slog  om  Fødderne. 

De  havde  sine  Tegn,  han  fra  Kontorvinduet, 
hun  nede  fra  Dagligstuen  eller  Kjøkkenet,  om 
der  var  Tid  til  et  Møde  i  Haven  nede  ved 
Bærhækkene.     De   saas   ved   Femtiden   i   Efter- 

middagssolen  og  spadserede  om  Aftenen  ned 
imod  Elven. 

Det  var  hver  Morgen  som  at  vaagne  til  en 
ny  Himmel  og  en  ny  Jord,  —  en  Jord,  som 
havde  Dagen  fuld  af  aldrig  før  tænkt  eller  op- 
levet Herlighed! 

.  .  .  Og  de  spadserede  op  til  Tante  Ra, 
hvem   hun   præsenterede    »Skorstensfejeren«    — 

Og  Tante  Ra  var  straalende  og  frittede  ham 
i  al  Discretion  om  de  Moldewigske  Godser  .  .  . 

Og  de  vandrede  igjen  sammen  op  mod 
Rafossen,  Merete  og  Rein,  —  mindedes,  hvor- 
ledes de  hin  Gang  havde  sét  og  mødt  hinanden 
der,  hvad  de  havde  tænkt  og  hvad  de  havde 
sagt  — 

Medens  de  gik  i  Kvælden,  var  det  pludse- 
lig, som  Fossesusen  holdt  inde  — 

Han  standsede  som  lyttende,  —  greb  hende 
saa  krampagtig  i  Armen  .  .  . 

»Det  blir  saa  stille,  —  som  saa  dødstille 
ovenpaa  Livslarmen«  .  .  .  udbrød  han  underlig 
bleg,  —  »som  Sandhedens  nøgne  Fjæregrund 
dukker  op  .  .  . 

Ubegribeligt  .  .  .  uforstaaeligt,  —  hvorledes 
Susen  og  Rusen  kan  om  dure  Mennesket,  —  saa 
det  for  Eksempel   tror,   det  kan  leve   i   denne 

Verden Uden  at  ha  Eva!«  —  vendte 

han  det  pludselig  om  til  Spøg,  da  han  saa,  hun 
blev  urolig.  —   — 

—  Han  kunde  undertiden  standse  og  stirre 
paa  hende,  saa  hun  blev  ængstelig  — 

»Ingenting,  —  ingenting,  Merete!  .  .  .  Naar 
jeg  sér,  hvor  helt  Du  tror  paa  Lykken,  —  saa 
tror  jeg  ogsaa.  Jeg  maa  bare  ta  mig  i  det  af 
og  til,  ligesom  knibe  mig  i  Armen.  Er  det 
mig,  som  gaar  midt  i  dette  og,  naar  jeg  vil, 
kan  røre  ved  Dig  og  forvisse  mig?  —  Jeg  har 
saa  ondt  for  at  begribe,  at  Humlen  summer, 
og  Marihønen  blinker,  og  Bringebæret  hænger, 
og  Solen  skinner,  og  Du  staar  der  hos  mig,  — 
bare  for  at  jeg  skal  være  lykkelig !  —  Kjære, 
om  Jorden  forgik  eller  aabnede  sig,  —  det  var 
da  ikke  værre  end,  at  vi  ganske  naturlig 
plumpede  i  begge  to  med  vor  fælles  Lykke 
i  Behold«   .  .  . 


Det  var  jo  ikke  bare  dette,  som  optog 
Sorenskriveren  og  Fruen  .  .  .  Meretes  og  Reins 
Forlovelse ;  —  hvordan  man  nu  saa  Tingen  an,  — 

og  Rein  var  jo  en  forunderlig  Natur,  ikke  let 
at  komme  tilbunds  i,  —  saa  var  det  under  alle 
Omstændigheder  klart,  —  opgjorde  Fruen  med 
Sorenskriveren,  —  at  hun  følte  sig  lykkelig 
med  ham.  Hans  Formuesomstændigheder  var 
jo  saa  heldige,  at  han  kunde  føje  sit  bestemt 
udtalte  Ønske  at  gifte  sig  allerede  i  Høst 
og  tilflytte  sin  Fædrenegaard,  indtil  han  kunde 
opnaa  en  forønsket  passende  Stilling. 

Saa  nu  i  dette  samme  Herrens  Aar  blev 
der  et  nyt  Ryk  af  Travlhed  og  Opbud  af 
Kræfter  for  atter  at  skabe  et  helt  Brudeudstyr. 

Lidt  haardt  for  Fruen,  som  saavidt  var 
kommet  ud  fra  sit  Fængsel  og  nu  burde  have 
faat  sin  gode  Tid  og  Fred  til  at  gjenvinde 
Kræfter   og  forfriske  sig  ved  at  stelle  i  Haven. 

Og  midt  i  dette,  den  store  Begivenhed  med 
Marianne ! 

De  blev  jo  højst  forundrede,  da  hun  ikke 
straks  vendte  tilbage  fra  Værket,  efterat  Alida 
havde  afsendt  Brevet,  hvori  hun  hævede  For- 
bindelsen, og  Far  i  et  samtidigt  kaldte  Marianne 
hjem. 

Og  det  faldt  da  som  en  Bombe  ind  i 
Familien  paa  Vangen,  da  Groth  og  Marianne 
saa  meldte  deres  Forbindelse. 

Men  da  de  havde  læst  Brevet  ud,  blev  det 
jo  forstaaeligt  og  snart  næsten,  som  det  saa 
skulde  være.  Groth  havde  paa  sin  Side  mere 
og  mere  følt  og  kommet  til  Erkjendelse  af,  — 
skrev  han,  —  at  det  var  Søsteren  Marianne,  der 
optog  hans  Sind,  og  at  de  to  var  som  skabte 
for  hinanden. 

De  gamle  paa  Værket  ønskede  da,  at  Bryl- 
luppet skulde  staa  snarest  mulig  og  uden  Op- 
sigt, idet  der  løstes  Kongebrev. 

...  Ja  her  undgikkes  ialfald  den  huslige 
Side  af  Udstyret,  om  end  Far  maatte  gribe  sig 
noksaa  stærkt  an  til  Sølvtøj  og  de  betydelige 
Brudegaver. 

Da  saa  Visergutten  fra  Vangen  kom  op  til 
Rafos  med  Groths  Brev,  der  var  slaat  i  for- 
seglet Konvolut,  sad  Tante  Ra  længe  vuggende 
over  det  med  allehaande  Ryk  og  Nik  og 
grublede  .  .  . 

Den  Pige  —  den  Pige  .  .  .  vidste,  hun 
maatte  ende  med  at  tage  sidste  Stik  .  .  .  Hun 
spillede  altid  udmærket.  Kun  havde  hun  saa 
daarlige  Kort  paa  Haanden,  stakkel !  —  det  kop- 
arrede gustne  Ansigt  —  og  de  smaa  kloge,  — 
men  klippende  Øjne  .   .  . 


2l8 

Medens  Sorenskriveren  med  Fuldmægtig  og 
Kontorbetjening  igjen  færdedes  paa  Høstthingene, 
hvor  Dokumenter  thinglæstes  og  »Christian 
Quint«  regjerede,  og  Almuen  stod  som  et  Tag 
af  blottede  Hoder  over  hele  Gaardstunet,  naar 
han  og  Foged  Paus  gik  til  og  fra  Thingstuen, 
—  sattes  alle  Sejl  til  paa  Vangen  for  at  faa 
Merete  opsyt  og  alt  færdigt  i  den  korte  Tid, 
de  var  levnede  til  Brylluppet. 

Det  mærkedes  nu,  hvad  det  vilde  sige  midt 
i  den  øvrige  Gaardens  Høsttravlhed  at  maatte 
savne  Marianne  og  Barbara!  Alida  fik  staa  i 
det  for  to,  og  Fruen  syntes  undertiden  det  be- 
gyndte at  gaa  over  Kræfterne. 

En  stor  Lettelse  blev  det  jo,  da  Marianne 
omtænksomt  sendte  dem  én,  som  kunde  passe, 
af  Værkets  syende  Kræfter,  og  da  Barbara 
pludselig  med  sit  altid  vaagende  Øje  kom 
sættende  hjem  for  at  blive  og  hjælpe  til  tre 
hele  Uger. 

Hun  for  med  sit  gamle  Lærredsforklæde 
om  Halsen,  som  en  Fisk  i  sit  Element  og  tog 
Orden  og  Rede  paa  det  ydre  Husstel,  medens 
de  andre  sad  ved  Væv  og  Søm. 

Engang  imellem  kom  der  »ved  Lejlighed« 
en  eller  anden  Besked   hjem  fra  Sorenskriveren 

til  Fruen,  som  oftest,  naar  han  flyttede  til  et 
nyt  Thingsted,  og,  stadig  heldige,  smøg  der  sig 
smaa  Billetter  frem  mellem  Merete  og  Rein. 

Hun  holdt  jo  sit  Udkig  spændt  paa  hver 
Farende,  kjørende  eller  gaaende,  hun  opdagede 
nede  i  Landevejen,  som  kunde  mistænkes  for 
at  være  Overbringer  af  en  Epistel  og  mulig 
vilde  svinge  op  om  Porten  til  Vangen,  eller, 
fra  den  modsatte  Vej,  egne  sig  til  at  bringe 
frem  hendes  egen  lille  sammenlagte  .  .  . 

—  Der  var  nogle  underlig  beklemmende 
Tilføjelser  i  det  sidste  saa  kjærlige  og  længtende 
Brev  fra  ham  .  .  . 

Der  stod  med  Blyant  som  noteret  eller  hen- 
kastet : 

»Jeg  fik  en  Angst  idag.  Det  kom  over  mig 
saa  grotesk,  at  nu  skulde  jeg  hjem  til  min 
Dalila,  den  dejlige  unge,  troskyldige  Dalila,  og 
—  paanarres  Samvittighed  og  Ansvar  og  Borger- 
skab og  Giftermaal  og  dets  alle  Følger  ned 
gjennem  Slægterne  og  ud  igjennem  Tiderne  .  .  . 
Der  steg  et  Had  i  mig.  Jeg  syntes  pludselig, 
jeg  saa  i  Dig  Naturens  Forlokkelse,  —  i  dit 
uskyldige,  trofaste  Øje  Naturens  Svig!  —  Den 
illusionerer  først  sit  eget  Redskab  for  at  gjøre 
Virkningen  bundløs  ueftersporlig  af  Offeret. 

.  .  .  Naturen!  —  var  den  enda  bare  lige- 
gyldig, ufølsom,  tilfældig,  —  saadan  bare  livløs 
,  .  .  Men  den  er  slu,  —  nytter  os  underfundig 
listig,  klemmer  os  ud  som  Svampe,  —  tar  os  i 
Brug  til  sidste  Hjertedraabe  og  slænger  os  væk 
opbrugte,  sjæleknuste.  —  Hvad  bryder  den  sig 
om,  at  der  ligger  et  skjælvende  angrende  Hjerte 
igjen  og  skriger  — 

Blaas  paa  dette,  saa  svinder  det,«  —  endte 
det.  — 

—  Blaase  paa  det  .  .  .  Merete  gik  forvirret, 
forpint  .  .  . 

Saa  standsede  hun  grublende  ved  det  Ord, 
Forlokkelse.  —  Det  var  som  noget  dæmonisk  .  . . 

Hun  kunde  ikke  lade  være  atter  og  atter 
at  stirre  i  det  — 

»Jo — o,  hun  skulde  nok  —  —  —  blaase 
paa  det!«  —  skrev  hun  saa.  Han  taalte  blot 
ikke  at  være  forlænge  alene  .  .  . 

Og  det  dejligste,  sorteste,  kjæreste  Haar  af 
alt  Haar  i  Verden,  —  hun  skulde  ikke  skjære 
det  af,  —  bare  rykke  og  lugge  i  det,  hvergang 
han  saa  indover  »Mørkloftet« ! 

—  Hvor  Timerne  sneg  sig  langsomme  paa 
Hjemkomstens    Dag,     —    hvor    Minuterne    til- 

sidst  blev  sejge  paa  Slaguret  nu,  det  led  mod 
Tiden!  .  .  . 

Endelig,  endelig  saas  Sorenskriverens  Vogn 
med  ogsaa  Rein  i. 

Merete  havde  gjentagne  Gange  i  det  lette 
kirsebærrøde  Tørklæde  været  paa  skyndsom  Fart 
opover  Bakken  did,  hvorfra  der  kunde  spejdes 
længst  udover  Landevejen. 

Hun  vidste,  at  han  ikke  syntes  om  nogen 
Modtagelsesscene  for  alles  Øjne,  og  saa  trak 
hun  sig  hjertebankende  ovenpaa  ved  Trappen 
og  overraskede  ham,  som  han  skuffet  og  seende 
sig  om  kom  op  af  den  paa  Vej  til  sit  Værelse. 

»Merete!«  .  .  .  Han  stirrede  paa  hende,  før 
han  slog  Armene  om  hende,  holdt  hende  ud 
fra  sig  og  omfavnede  igjen. 

Saa  evig  længe,  siden  de  havde  sét  hin- 
anden! .  .  . 

Og  saa  blaaste  hun  paa  ham  —  og  han 
igjen  — 

»Merete  —  Merete  .  .  .« 

Det  var  en  Glæde  saa  voldsom,  som  fra 
noget  haardt  og  længe  stængt,  der  brød  over 
.  .  .  Han  havde  ikke  Ord,  —  overmandedes  og 
græd,  —  trykkede  hende  kun  til  sig. 

Hun  saa  det  næsten  med  Angst;  hun  havde 
ikke  tro't,  han  kunde  græde  .   .  . 

—  Og  siden  —  om  Aftenen,  —  sagde  de 
atter  og  atter  Godnat,  —  og  havde  de  atter  og 
atter  noget  at  sige  hinanden  og  kunde  saa  nødig 
lade  dette  blive  det  allersidste. 

—  Den  næste  Morgen  mødtes  de  igjen  i 
den  for  dem  begge  oprundne  Verden,  hvor 
alt  iaa  i  første  Gangs  Skjær,  ny  dugget,  ube- 
traadt  — 

—  Og  nu  indfandt  Gaardsgutten  fra  Tante 
Ra  sig  med  Hest  og  Kjærre.  Han  kom  ind 
fra  Gangen,  gelejdet  af  Eufemia  og  Barbara 
under  spændt  Nysgjerrighed. 

Og  det  viste  sig  ogsaa,  da  den  veltilsnørede 
og  forseglede  Tine  i  Fruens  Nærværelse  pakke- 
des op  inde  i  Stuen,  at  det  var  hverken  mere 
eller  mindre  end  et  dejligt  tykt,  solidt  Silketøj, 
som  Tante  Ra  havde  havt  den  ødsle  Indskydelse 
at  forskrive  fra  Kjøbenhavn  som  Present  til 
Merete,  —  »den  vordende  unge  Frue,  der  kunde 
komme   til  at  indtage  en  Stilling  i  Samfundet«. 

Barbara,  der  syntes,  Rein  manglede  For- 
staaelsen,  holdt  i  høj  Ekstase  Tøjet  op  og  ud 
for  ham  og  begyndte  at  snakke  og  berette  om, 
hvad   der   videre   præpareredes   til  Udstyret,  — 


223 

hvilken  Veltalenhed  Fruen  dog  afskar  ved  at 
fortælle  Rein  og  Merete,  at  Far  idag  skrev  efter 
en  ny  Bredslæde  med  Bjørneskindsfeld  til  deres 
Vinterrejse  .  .  . 

Og  saa  kunde  da  vel  Eufemia  ogsaa  rykke 
ud  med,  at  der  vilde  komme  en  Pelsværkskaabe 
til  Merete  fra  Værket  .  .  . 

Den  sidste  Nyhed  gled  halvt  forbi;  Rein 
var  pludselig  ude  af  Døren  — 

—  Ved  Middagsbordet  maatte  han  være 
optaget  af  en  eller  anden  Sag.  Han  saa  aands- 
fraværende  ud  og  for,  straks  man  rejste  sig, 
over  til  Kontoret  igjen,  idet  han  blot  nikkede 
til  Meretes  spørgende  Mine  og  Blik. 

—  I  Spisestuen  sad  Eufemia  og  Sypigen  i 
Travlhed  over  Meretes  Brudekjole  for  at  faa 
nyttet  den  korte  lyse  Dag.  Det  klare,  hvide 
Tøj  laa  udover,  og  Merete  kom  uafladelig  ind 
og  saa  paa  og  beskuede  den.  Man  vogtede 
sig  vel  for  at  lade  hende  komme  til  at  sætte 
Naal  i  noget,  som  vedrørte  den.  Det  skulde 
bringe  Ulykke  — 

Desto  ivrigere  syde  hun  oppe  paa  Værelset 
paa  andet,  som  skulde  til.  Der  kunde  hun  i 
Fred  og  ene  med  sine  Tanker  bygge  Luft- 
kasteller over  Naalen  .  .  .  Hun  fulgte  Rein  paa 

lange  Udflugter  og  Turer.  —  Han  rode  hende, 
han  bar  hende  over  .  .  .  Hun  sad  i  deres  Hjem 
ude  ved  den  store  Fjord  der  nord  og  keg  ud 
af  Ruden  og  ventede  paa  ham  .  ,  . 

Der  laa  som  en  Dis  af  halvsete  Drømme 
for  hende,  —  den  Tid,  da  hun  skulde  blive 
alene  med  ham,  —  bare  de  to!  — 

Hun  drev  paa  for  at  faa  Timerne  til  at  gaa, 
saa  det  kunde  blive  Aften,  —  sprettede  op 
Søm  med  den  mangebladede  Pennekniv,  han 
havde  laant  hende,  lagde  den  hen,  —  maatte 
tage  den  igjen,  —  røre  ved  den,  —  se  og  vende 
paa  den  — 

Af  og  til  satte  Tankerne  hende  et  intenst 
stærkt  Lys  i  Øjnene,  indtil  hendes  lidt  klække 
Skikkelse  saa  efterhaanden  ligesom  sank  hen  i 
dem  —  —  —  —  — 

—  Og  om  Aftenen,  da  han  kom  ind  af 
Gangdøren  i  det  halvmørke  Lygteskjær,  over- 
raskede og  slog  hun  Armene  om  ham. 

Men  han  næsten  stødte  hende  fra  sig. 

.  .  .  »Alle  disse  Forberedelser  og  Anstalter 
og  Aftaler!«  —  udstødte  han.  —  »Jeg  faar  en 
Følelse  af  Klip  og  Tænger  og  Gjenhager,  som 
skal  holde  mig  fast  .  .  .  Det  er,  som  Døren  er 
smekket  i  Laas  bag  mig!« 

Merete  saa  med  stigende  Forfærdelse,  hvor- 
ledes han  stod  og  stirrede  bleg,  ude  af  sig  selv, 
med  saadan  vild  Glød  under  Brynene. 

.  .  .  »De  syr  og  syr  mig  Tvangstrøjen  paa,« 
—  spottede  han  og  fik  som  et  hæsende  Rov- 
fugleansigt. —  »Og  saa,  —  saa  kjører  de 
Kadaveret  bort  i  en  Bredslæde  !<v  .  .  . 

Det  for  gjennem  hende  som  et  Lyn,  at  det 
maatte  være  hans  skjulte  Lidelse,  dette  Humør, 
som  nu  saa  pludselig  var  kommet  over  ham, 
og  at  det  var  det,  hun  vilde  faa  at  kjæmpe  med 
gjennem  Livet. 

Hun  tog  sig  sammen  til  et  varmt  Smil  og 
la  Haanden  paa  hans  Skulder,  medens  hendes 
Øjne  søgte  næsten  trodsig  fast  op  til  hans. 

»Jeg  maa,  —  maa  føle  min  Frihed,  —  at 
jeg  har  Valget  til  det  sidste,«  —  unddrog  han 
sig  næsten  brutalt. 

»Du  mener  da  vel  ikke«  —  —  hviskede 
hun  .  .  . 

»Jovist  vil  jeg  fange  Dig,  ja,  —  af  al  min 
Sjæl  vil  jeg  fange  Dig!  .  .  .  Men  se  ikke  saa 
haard  og  ond  ud,«  —  bad  hun.  —  — 

Han  besvarede  det  mat  —  træt,  —  som 
med  en  Sygs  kjærlige  Halvsmil. 

Jonas    Lie :    Dyre  Reiii.     2.  Opl.  IC 

—  Der  var  saa  faa  Ord  at  faa  af  ham  den 
hele  Aften. 

Han  tog  hendes  Kjærtegn,  som  trøstede 
de,  skjønt  de  kun  halv  formaade.  Hans  Blik 
var  som  saa  dødt,  og  han  smaasmilede,  da  hun 
ivrig  mente,  at  det  var  Humørsyge,  og  han 
ovede  at  gaa  op  og  lægge  sig,  —  og  saa  stille 
kyssede  hende  paa  Panden.  —  — 

Næste    Morgen    stak    Rein   Hovedet 

varsomt  ind  baade  af  Spisestue-  og  Dagligstue- 
døren og  saa  sig  om. 

.  .  .  »Nej,  hun  er  ikke  her,«  lo  Eufemia, 
som  han  skyndsomt  trak  sig  tilbage. 

Han  fandt  hende  ikke  i  Spisekammeret  og 
heller  ikke  i  Fadeburet.  Men  hun  havde  hørt 
og  kjendt  hans  Skridt,  medens  hun  stod  hos 
Moderen  ved  Klædeskabet,  og  hun  sprang  ud 
og  mødte  ham,  som  han  kom  fra  Kjøkkenet. 

Han  rakte  Hænderne  imod  hende  — 

y>Har  jeg  Dig  endnu,  —  idag  ogsaa.^<  .  .  . 
lød  det  ængstelig  spændt. 

Hun  kastede  sig  lyst  smilende  op  til  ham. 

Han  tog  hendes  Hænder  og  holdt  dem  paa 
sin  Pande: 

»Jeg  har  ligget  i  hele  Nat  og  hørt,  hvor 
stygt  og  fælt   der  snakkedes   til   Dig  igaar.  — 

Denne  —  denne  ...  Til  min  eneste,  kjæreste, 
velsignede  Merete!« 

»Jeg  husker  det  ikke,«  —  hviskede  hun, 
—  »naar  jeg  sér  Dig  igjen,  —  har  Dig  her 
.  .  .  Hav  Du  dit  Humør,  —  jeg  kan  blaase, 
ved  Du.«  — 

Lidt  efter  var  det  som  strøget  og  glemt 
altsammen.  Han  spøgte  og  lo  med  hende  og 
løftede  hende  højt  ivejret,  inden  han  skyndte 
sig  over  til  Kontoret. 

Og  det  forstod  Merete,  —  hun  kom  vist 
til  at  græde  mangen  Gang.  Men  det  gjorde 
ingenting  .  .  . 


Sankowitz  stod  igjen  paa  Vangen  med  den 
gamle  bulede  Hat,  fugtige  Klæder  og  sølede 
Støvler  og  tørrede  Fødderne  paa  Granbaret  i 
Gangen.  Han  satte  den  vaade,  rindende  Bom- 
uldsparaply  forsigtig  imod  Væggen,  medens  han 
hilsede  paa  Alida. 

»Et  schreklicht  Vejr  denne  Høst,  —  saa 
meket  Regn  .  .  . 

Jah!   —   det  blifer  ikke  mange  igjen  nu  af 

de  edele  Vangenske  Jomfruer  .  .  .  Ikke  som 
sidste  Jul,  da  de  alle  traadte  Dansen  i  den  store 
Sal.  —  Man  har  sticket  Brudegaver  og  berettet 
mig  om  alle  de  Nyheder,  hvor  jeg  har  færdets 
i  Distriktet,  —  paa  alle  Kanter.  —  Jomfru 
Marianne  saa  plotzlich  gnadig  Fru  paa  det  rige 
Værk!  .  .  . 

Och  den  unge  Jomfru  Merete,  som  var  saa 
liden  som  saa,«  —  han  holdt  Haanden  ned,  — 
»da  jeg  ferste  Gang  saa  hende,  forlovet  og  skal 
snart  giftes  med  Hr.  Fuldmægtig  Rein  ... 

Jomfru  Barbara  — 

Och  Jomfru  Alida  self  — 

Ja,  det  er  meget,  som  alle  Fugle  flyver  sin 
Vej  ud  af  Reden! 

Och  den  Sorenskriver?  —  Och  den  Frue? . .  . 

Och  Klaveret«  .  .  . 

—  Sankowitz  var  velkommen  iaar  som  ifjor. 
Han  kom  belejlig,  som  den  rette  Mand  i  den 
heldige  Tid  til  Sorenskriverens  musikalske  Under- 
holdning. 

Sorenskriveren  gik  der  alene,  halvt  som  i 
et  Hus,  hvor  der  pakkedes  sammen  til  Flyt- 
ning. Han  tyde  til  Piben,  han  greb  Fiolinen, 
han  var  ude  hos  Figaro,  og  han  tog  sig  af 
Gaardstellet. 

Men  om  Aftenerne  .  .  . 

Synd  at  bede  Alida  ind  til  Klaveret,  —  de 
eneste  Stunder,  hun  havde  tilovers  fra  sin  travle 
Dag  til  at  sidde  oppe  paa  Soveværelset  og  skrive 
til  sin  Forlovede! 

Disse  paa  stort  firkantet,  blaat  Postpapir 
skrevne  Breve  med  Bathstemplet  oppe  i  Hjørnet, 
som  maatte  fyldes  paa  kryds  og  tvers  for  den 
dyre  Portos  Skyld,  seksten  Skilling,  —  kunde 
hun  blot  sende  hver  tredie  Postuge. 

Og  bløde,  efter  hendes  Smag  bredt  skaarne, 
Fjerpenne  laa  der  til  hende  paa  Salsbordet, 
altid  færdige  i  dobbelt  Forsyning.  Det  var  et 
Udslag  af  Augustinusen  og  Schmidts  kammerats- 
lige Iver.  De  følte  sig  i  en  Sammenhæng  med 
Forholdet,  —  saa  at  sige  hævede  i  deres  Selv- 
følelse ved  Kollegaens  Indtræden  i  Sorenskrive- 
rens Familie  .  .  . 

Alida  sad  iaften  under  en  høj  Følelse  af 
Lykke  og  svarede  —  som  en  Undtagelse  — 
straks  med  første  Lørdagspost  paa  Kvigstads 
sidste,  hvori  han  overraskede  hende  og  det 
ganske  Hus  med  Efterretningen  om  en  glim- 
rende juridisk  Eksamen. 

—  Her  var  med  engang  slaat  Hul  paa  en 
Rad  af  Udsigter,  —  til  at  blive  Fuldmægtig  hos 

hendes  Far  efter  Rein,  —  gifte  sig  og  bo  her- 
hjemme paa  Vangen  i  de  to  hyggelige  Sals- 
kamre  til  Solsiden,  som  Far  og  Mor  foreslog, 
—  indtil  han  kunde  opnaa  kongelig  Ansættelse 
som  Prokurator  .  .  . 

.  .  .  Alida  tænkte  paa  ifjor  og  iaar, 

følte  overvældet,  at  dette  var  —  Mirakel!  —  — 


Det  var  Sorenskriverens  og  Fruens  Vilje, 
at  der  for  Rein  og  Merete  skulde  holdes  et 
ordentligt  større  Bryllup,  hvortil  alt  det,  de  stod 
i  Omgangsforhold  til  i  Distriktet,  blev  at  ind- 
byde. Man  havde  havt  nok  af  Brylluper  »i 
Stilhed«  nu. 

Man  undgik,  saavidt  mulig,  at  tale  om  eller 
diskutere  disse  Ting  i  Reins  Nærværelse.  De 
havde  mærket,  han  »likte  ikke  Staak  —  som 
andre  Mandfolk,«  —  udtrykte  Fruen  sig.  Han 
blev  altid  distræt  og  forsvandt,  naar  noget  i  den 
Anledning  berørtes. 

Under  al  den  Mangfoldighed,  der  paa  alle 
Kanter  var    at  gjøre  og  tænke   paa,    mærkede 

man  knap,  at  Høstdagen  mørknede  og  kortedes, 
—  saa  man  alt  tidlig  paa  Eftermiddagen  kunde 
se  de  sparsomt  spredte  Smaaglimt  af.  Lys  paa 
Gaardene  nedover  Bygden. 

Det  første  Sneføre  var  gaat  af,  da  et  ekstra 
Læs  med  allehaande  til  Bryllupet  forskrevne 
By  varer  arriverede  i  Slud  og  Søle. 

Undertiden,  naar  Rein  kunde  træffe  Merete 
i  Ro  og  alene  en  Stund  ved  Sybordet  i  Daglig- 
stuen, satte  han  sig  hos  hende  og  smaapassiarede. 

Han  maatte  altid  tage  og  betragte  hendes 
smukke  Hænder  og  Haandled,  —  »dem  hun  nu 
selv  just  havde  slig  Brug  for  til  denne  lille 
Syning,«  lo  hun. 

Og,  som  han  en  Dag  tog  dem  atter  og 
atter,  prøvede  han  sin  Ring  med  det  lille  Vaaben 
i  Onyxen  ind  paa  hendes  Finger. 

Den  var  jo  for  stor  .  .  .  Men  kunde  nok 
knibes  sammen  af  en  Guldsmed,  —  og  »vilde 
nok  komme  til  at  passe  .  .  .  vilde  nok  komme 
til  at  passe«  .  .  .  sad  han  og  gjentog  —  — . 

Han  smøg  den  ind  paa  to  af  hendes  Fingre, 
saa  den  klemte  fast:  — 

»Den  er  din,  Merete!« 

Hun  saa  paa  Ringen  og  kyssede  den  med 
Taarer  i  Øjnene. 

»Gjem  den.  —  Gjern  den  saalænge,«  — 
udbrast  han  nervøst.  — 

Han  sprang  op  og  var  pludselig  ude  af 
Døren.  — 

Merete  vidste,  hvor  gjerne  han  vilde,  hun 
skulde  følge  ham,  naar  han  tog  sig  sine  Udflugter, 
og,  hvor  skuffet  han  blev,  naar  han  maatte  gaa 
alene. 

I  det  milde  Tøvejr  med  den  vaade,  graa 
Taage  gik  det  saa  nedover  til  Færgestedet  og 
Elven,  der  drev  med  graahvid  Sørpe  af  den  tid- 
ligere ovenfor  i  Dalføret  faldne  Sne,  —  eller 
det  bar  i  de  Par  følgende  Dages  Barfrost  gjen- 
nem  Granskogens  lune  Stilhed  hen  til  Lovandet, 
der  laa  blankt  med  enkelte  affaldne  røde  og 
gule  Pløstblade  paa  sit  Spejl  .  .  . 

De  kunde  gaa  længe  tause,  stille,  uden  at 
saagodtsom  et  Ord  veksledes. 

Saa  begyndte  han: 

»Her  har  Du  gaat,  Merete!  —  nej  ikke 
gaat  — .  Som  Barn  og  senere  ogsaa  har  Du 
altid  sprunget  og  nynnet,  —  forestiller  jeg  mig, 
—  mangengang  hele  Vejen  op  til  Tante  Ra  .  .  . 
Saa  har  Du   tænkt  mange  Ting  vel,  —  saadan 

opimod  Du  blev  voksen,  —  at  der  vilde  komme 
et  eller  andet  underligt  Eventyr  fra  fremmed 
Land  —  eller  langt  borte  Du,  —  hvad«  — 

»Kan  sletikke  sige,  at  jeg  har  tænkt  — 
noget,  som  der  var  noget  i,  før  den  Aften,  jeg 
saa  Dig  saadan  — .  Da  begyndte  det.  Før  var 
jeg  bare  en  dum,  tosset  Unge.« 

Og  saa  maatte  hun,  —  han  pressede  hende 
til  det  —  fortælle  alt  om,  dengang  hun  var  en 
dum,  tosset  Unge,  —  alt  det,  hun  syntes,  var 
saa  gruelig  morsomt,  og  alle  sine  Spiloper  .  .  . 

Og  saa  faldt  han  ind  og  fortalte  om  sig 
selv  og  alt  det  underlige  Liv  der  ved  Havet,  — 
sin  Barndom,  hvordan  han  havde  havt  det  der- 
hjemme. Aldrig  nævnte  han  sin  Far  —  blot 
sin  Mor.  —  Det  var,  som  om  han  morede  sig 
ved  at  lade  sig  selv  og  Merete  i  Tankerne  løbe 
om  som  Børn,  der  næsten  kunde  legt  sammen  — 

»Om   vi   to  havde  kjendt  hinanden  da  Du, 

—  det  havde  dog  været  et  Stykke  Liv  sam- 
men!«  .  .  . 

Hvor  han   lignede  sig  selv,   syntes  Merete, 

—  og  »sig  selv«  det  var  altid  ham,  hun  havde 
sét  første  Gang  i  sin  Vision. 

Han  stod  og  saa  paa  hende  med  en  underlig 

Glød  i  Øjnene,  —  omfavnede  hende  lidenskabe- 
ligt og  trykkede  hende  atter  og  atter  voldsomt 
ind  til  sig.     Men  slap  hende  pludselig. 

»Lad  os  skynde    os!«    hastede    han  afsted, 

—  og  sagtnede  først  Ilsomheden,  da  de  var 
kommet  tilbage  til  den  brede  Landevej  .  .  . 

Der  trak  han  Vejret  dybt  — 

»Velsignet  være  din  Barndom,  Merete,  som 
jeg  har  delt  med  Dig  —  Lovandet  være  vort 
Vidne!« 

Hun  forstod  ham  ikke  —  helt.  Men  der 
var  saa  meget,  hun  ikke  forstod  .  .  .  Og  Spørgs- 
maalene,  hun  gjorde  sig,  døde  bestandig  hen  i 
en  slig  Hjertebanken  ved  Tanken  paa,  at  snart, 
snart   skulde    de   tilhøre  hinanden  —  og   da  — 

—  da  skulde  hun  nok 

Saa  mødte  de  stakkars  Træfod-Lars,  hum- 
pende rask  afsted  paa  sin  Armkrykke  — 

»Han  har  ikke  mistet  Benet,  han  er  født 
med  det  ene  for  kort,«  oplyste  Merete. 

Det  var  som  Farven  veg  fra  Reins  Ansigt. 
Han  svarede  ikke ;  men  gik  taus  og  stirrede  ned 
i  Vejen  .  .  . 

Pludselig  knyttede  han  Haanden  mod  Himme- 
len — 

»Der   skal  jo   være   et  Hjerte  deroppe.  — 

Men  hvad  skal  man  sige  om  den,  som  sender 
halvfærdige,  misdannede  Væsener  ud  i  Skab- 
ningen ! 

Han  forlanger  Kjærlighed!?« 

Han  gik  raskt  oprørt,  og  det  varede,  før 
Merete  igjen  fik  erobret  hans  Haand  og  fanget 
hans  Blik. 

»Ja,  ja,«  —  smilte  han  saa  til  hende  .  .  . 
»Frosten  sætter  Dig  saadan  fin  Kulør  i  Kin- 
derne, —  gjør  Dig   dobbelt  skjær  og  vakker!« 

.  .  .  Barfrostens  Tid  er  overhovedet  Aarets 
skjønneste,  snakkede  han  .  .  . 


Forberedelserne  til  Bryllupet  gik  nu  for  sig 
i  stor  Skala. 

Kokkekonen,  Madam  Teian,  var  ankommet 
og  havde  straks  faat  Instrukser  af  Fruen  og  alle 
Midler  til  sin  Disposition,  —  Gjødkalv,  Gjæs 
og  Høns,  —  Fisk,  sikkret  til  Dagen  hos  to,  tre 
forskjellige  Fiskere  ... 

Der  kogtes,  tilberedtes,  bagtes  og  stegtes, 
medens   det  sydede   og   suste,    og    Ilden   i   den 

store  Skorsten  paa  Vangen  spragede  fra  Morgen 
til  Aften. 

Og  Indbydelser  udsendtes  alt  otte  Dage 
i  forvej  en. 

—  —  Var  Distriktets  Familier  ved  Jomfru 
Barbaras  som  ved  Jomfru  Mariannes  Brylluper, 
saa  at  sige,  blevet  forholdt  Udtrykket  for  alle 
sine  forskjellige  varme,  hjertelige,  venskabelige 
og  højagtelsesfuldt-ærbødig  deltagende  Følelser 
ved  de  vigtige  Begivenheder  i  den  Orningske 
Familie,  —  saa  var  man  nu  desto  ivrigere  be- 
sluttet paa  at  tage  sit  Mon  igjen. 

Hvad  Stuevinduerne  ejede  af  Blomsterflor, 
maatte  til  Saksen.  Der  bandtes  Krandse,  og 
man  lagde  sig  sammen  om  lange  Guirlander  til 
Altarskranken  og  Brudeskamlene. 

Og  nu,  Vielsen  skulde  foregaa  iovermorgen, 
holdt  det  ene  Kj øretøj  efter  det  andet  fra  Byg- 
dens forskjellige  Kanter  foran  Kirkedøren  med 
en  Overflødighed  af  Blomster  og  Grønt  til  at 
pynte  med  og  Tæpper  til  Gulvet. 

Der  herskede  Spænding  og  Forventning  .  .  . 
Inde   i  Kirken  skulde  man  prøve  og  synge 
en  digtet  og  mangfoldig  afskrevet  Brudesang  til 
den  højtidelige  Akt,   medens  travle  Hænder  ar- 
bejdede paa  at  smykke  og  dekorere  .  .  . 

Tanker  og  Øjne  rundt  om  i  Bygden  svævede 
overhodet  mod  det  spidse  Kirketaarn,  der  af 
og  til  jog  sin  Fløj  ind  i  Skodden,  medens  en 
og  anden  Kraake  hævede  sig  i  den  graa  Tø- 
vejrsluft.   —   —    —   —   —   —  —  —  —  —  — 

—  Efter  gammel  Skik  og  Sæd  skulde  Brud- 
gom og  Brud  ikke  se  hinanden  nu  før  i  morgen 
i  Kirken,  —  fik  Rein  til  Besked  oppe  paa 
Gangen,  —  han  gik  der  tidlig  paa  Formiddagen 
og  ventede  urolig  paa  Merete. 

Det  syntes  at  overrumple  ham,  og  han  blev 
staaende  fordybet,  eftertænksom  .  .  . 

Som  ved  en  pludselig  Beslutning,  skyndte 
han  sig  saa  opad  Trappen  til  Mørkloftet,  hvor 
han  vidste  hende  ifærd  med  at  lede  frem  noget. 

Hun  stod  langt  inde  ved  et  gammelt  Skab 
og  holdt  Indholdet  af  en  og  anden  Æske  frem 
i  den  graa  Lysstribe  fra  Tagglugen. 

»Saa  vil  jeg  ialfald  faa  taget  Farvel  med 
den  unge  Pige,«,  sa  han,  idet  han  kom  hen. 

Hun  mødte  hans  Øjne,  de  var  saa  underlig 
angstfulde. 

»Saadan  sér  hun  ud  altsaa,  den  unge  Jom- 
fru Merete  Orning!  som  —  jeg  ikke  kan  leve 
foruden  .  .  .«   — 

Han  stod  og  stirrede  paa  hende  med 
Hænderne  paa  hendes  Skuldre  — .  »Havde  jeg 
formaat  det,  vilde  jeg  flygtet  mange  Gange,  — 
for  længe  siden  .  .  .  Frit  ikke  saa!  —  Se  ikke 
saa  spørgende  ud«  — 

Han  strøg  sig  nervøs  med  Haanden  om 
Panden  .  .  . 

—  »Den  gamle  Kirkeslæde  der  med  Ud- 
skjæringerne    og    Snørklerne    og    Forgyldingen, 

—  jeg  har  tumlet  og  drømt  om  den  i  hele  Nat« 
.  .  .  smilte  han  tungsindig. 

»Du  sad  oppe  i  den,  Merete.  Men  mig  var 
det  trods  alle  Anstrengelser  umuligt  at  komme 
med  for  Violoncellen,  som  sad  der  med  den 
brukne  Hals  ved  Siden  af  Dig!  Snart  prøvede 
jeg  fra  Siden  og  snart  at  springe  bagpaa  Mejen. 

—  Og  bestandig  hørte  jeg  en  Tone  ud  af  den, 
som  blev  stærkere  og  stærkere  hver  Gang,  jeg 
prøvede.  Og  tilsidst  lød  der  lange,  forfærdelige 
Hyl  udover  Landskabet  mod  mig,  der  for- 
mastede mig!  — 

Jeg  var  Dig  saa  nær,  at  jeg  næsten  kunde 
rørt  ved  Dig;  —  men  Du,  Du  var  ligesom  i  en 
anden  Verden  — 

Da  Slæden  bøjede  af,  stod  jeg  og  saa  efter 

Sporet  i  Sneen  —  og  vaagnede  ved  at  høre  mig 
selv  raabe  efter  Dig  —  Merete!  —  Merete  1  — 

Ikke  sandt?«  —  Han  skalv  i  Stemmen  og 
sittrede.  —  »Nu  snart  skal  jeg  slippe  at  raabe 
efter  Dig.  —  Sig  det,  lov  mig  det,  —  giv  mig 
dit  Kys  paa  det  .  .  .  Der  maa  intet  komme  nu 
og  stille  sig  mellem  os  to.« 

Han  blev  pludselig  staaénde  og  stirre  stivt 
hen  mod  Slæden. 

»Hvad  er  det?«  —  for  Merete  op.  —  »Som 
Du  er  ophidset  idag!« 

»Jeg  syntes,  jeg  saa  mig  selv  sidde  i  den« 
.  .  .  hviskede  han  næsten  uhørlig.  — 

»Og  den,   som  sér  sig  selv,   ved  Du«   .  .  . 

» Aa,  Rein !  —  nu  har  vi  jo  bare  til  imorgen !« 


Samme  Aften  blev  der  pludselig  dødsstille 
paa  Vangen  midt  i  Travlheden. 

Gaardsgutten  fra  Rafos  kom  kj ørende  med 
skumsved  Hest  og  Gjetergutten  paa  Fanget  og 
bad  om  at  faa  tale  med  Sorenskriveren  og  Fruen 
—  alene    — . 

Han  stod  ræd  og  bleg  indenfor  Døren,  som 
han  ikke  turde  komme  frem  med,  hvad  han 
havde  at  sige: 

Gjetergutten  var  kommet  vildt  styrtende 
hjem  til  Rafos  og  fortalt,  at  han  havde  sét 
Fuldmægtig  Rein  stupe  lige  ud  i  værste  Fosse- 
koget !  .  .  .  Han  maatte  være  gledet  paa  en  Is- 
holke  der  ved  Udsigtspy nten.  Gaardens  Folk 
blev  straks  i  største  Skyndsomhed  skikket  didop 
for  at  se  og  undersøge,  inden  det  begyndte  at 
skumre,  —  og  de  havde  fundet  hans  Hue 
hængende  i  en  Busk  lige  nedenunder  det  Sted, 
hvor  han  havde  staat.  Den  maatte  være  revet 
af  ham  i  Faldet. 

Ved  Lysningen  næste  Morgen  vilde  der 
skikkes  Mandgard  ud  for  at  lede  og  sokne.  Men 
i  Fossen  der  var  der  lidet  ved  at  søge,  —  den 
gav  nok  intet  igjen! 

Budskabet  bredte  sig  hviskende  og  alt 
lammende  over  Gaarden. 

Og  Sorenskriveren  og  Fruen  vekslede  tunge 
Blikke,  —  de  maatte  jo  sammen  prøve  at  for- 
berede deres  stakkels  Barn. 

De  fandt  Merete  staaende  ved  Gangvinduet, 
som  forstenet;  —  hun  havde  sét  Budet  med 
den    skumkjørte    Hest    og    forstaat   alt.  —  Bad 

kun  klar  og  rolig  om  at  faa  alle  Detailler,  — 
alt,  hvad  de  vidste. 

Hun  stødte  al  Beroligelse  fra  sig,  —  tog  et 
Lys  og  gik  ind  paa  Reins  Værelse.  Man  saa, 
hun  vilde  være  alene  .  .  . 

Med  skjælvende  Hænder  ledte  hun  derinde, 
om   der   skulde  findes  noget  —  Brev  til  hende. 

Der  brød  Anelser  frem  — 

Og  siden,  med  stigende  Uro,  søgte  hun  om 
mellem  Papirerne  i  Hylden  og  Skriverbordet .  .  . 

Hun  trak  forsigtig  paa  Skuffen  i  Drag- 
kisten .  .  .  Der  i  det  lille  Aflukke  ved  den  ene 
Side  laa  forskjellige  Smaabøger  og  Dokumenter. 

—  Hun  tog  varsomt  op  Stykke  for  Stykke  .  .  . 

Jo,  der  stod:  —  »Til  Merete!«  — 

Aa  Gud!     Aa  Gud! 

Nej,    —    det    var   skrevet   for   længe   siden, 

—  udtrykkelig  paategnet  og  dateret  »Natten 
efter  deres  Forlovelse«. 

Hun  brød  med  isnende  Ro  Seglet,  —  maatte, 

—  maatte  have  Klarhed ! 

Det  var  noget  som  en  sidste  Vilje,  et  Slags 
Testament,  forstod  hun,  hvori  han  for  Tilfælde 
af  sin  Bortgang  udtrykkelig  overgav  hende  alt, 
alt,  hvad  hans  var,  —  Dokumenter  og  Papirer 
og,  hvad  han  maatte  eje.    Der  vilde  ingen  ncd- 

Jonas  Lie :     Dyre  Rein.     2.  Opl.  lO 

lægge  Protest,  —  behøvedes  ingen  Former. 
Hans  mulige  Adkomst  til  de  Moldewigske  Ejen- 
domme forsvandt  med  ham  selv. 

Merete  bed  Tænderne  sammen  for  at  kvæle 
al  Følelse  ned  i  sig. 

Hun  lagde  som  i  Drømme  Testamentet  hen, 

—  lukkede  op  og  foldede  ud  Papir  efter  Papir, 

—  søgte  og  søgte  ind  til  Sammenhængen. 

I  en  fin  gammel  Lommebog  fandt  hun 
enkelte  Blade  beskrevne  med  henkastede  Strejf. . . 

Hun  trak  Lyset  tæt  ind  til  sig,  —  læste  og 
dechiffrerede  den  utydelige  Skrift,  —  prægede 
i  dybeste  Spænding  ligesom  hvert  Ord  ind  i 
sin  Sjæl,  medens  Øjnene  i  det  farveløse  Ansigt 
brændte  med  en  underlig  Glød  .  .  . 

—  »Nyttede  ikke.  —  Nyttede  ikke  —  be- 
gyndte det  første  Blad  .  .  .  Trode,  jeg  skulde 
kunnet   rejse    fra   det  ved  at  søge  ind  til  Byen, 

—  gjøre  Udenlandsfart !  .  .  .  Men  mig  kan  Til- 
værelsens Ensomhed  overfalde  midt  i  Menneske- 
vrimlen —  værst  da!  .  .  .  — 

Jeg  har  saa  klart  for  mig  mit  tidligste 
Indtryk : 

Jeg  sad  paa  Gulvet  og  legte  og  hørte  min 
Mors  dæmpede  Samtale  med  Jordemoderen  om, 

at  noget  som  en  Negl  og  Antydning  til  en 
Finger  var  opereret  ud  af  min  Ryg,  da  jeg  var 
aarsgammel  .  .  . 

Det  var  en  Negl  og  ikke  Spidsen  af  en 
Klo,  —  forsikkrede  Madamen. 

Mor  lyttede  ivrig  til  og  lagde  Vægt  paa, 
at  det  maatte  forties 

—  Jeg  kunde  siden  ikke  tænke  paa  andet. 
Det  stod  altid  for  mig  —  jeg  følte  det  som 
Greb  i  Ryggen,  —  som  jeg  havde  noget 
usynligt  efter  mig. 

Og  saa  dette  Sagn  om  Misfostre  i  Slægten, 
som  tydede  ud  i  vort  Hjem  .  .  .  noget  ondt, 
som  skulde  sones  i  hvert  syvende  Led!  —  — 

Da  jeg  var  ti,  elleve  Aar,  blev  jeg  op- 
mærksom paa  noget  som  en  Negl  under  Huden 
ovenfor  Ankelen,  og  trode  at  kjende  som  lidt 
af  en  Taa  .  .  . 

Jeg  kj  endte  og  følte  bestandig  efter  .  .  . 
fik  en  forfærdelig  Panik,  —  til  sine  Tider  en 
usigelig  Angst,  —  turde  ikke  gaa  i  Bad  med 
andre  Gutter,  —  skjulte  og  varede  mig. 

Jeg  begyndte  at  sky  Menneskene,  —  kunde 
faa  den  forfærdende  Følelse  over  mig  af  at  huse 
i  mit  Legeme,  —  bære  paa  —  en  anden  Person, 
hvis  Tæer  og  Hænder   stak   ud  af  mig.  —  Jeg 

vaagnede    i   Opvæksten    om   Nætterne    med    et 
Rædselsskrig.  —  Nu  vilde  han  knuge  mig!   .  .  . 

—  Min  kraftige  Haarvækst!  —  Det  be- 
roligede mig,  at  min  Far  ogsaa  havde  den,  — 
at   den   laa  til  Familien.  —  — —  —  — 

—  —  Jeg  ligger  som  et  fængslet  Øje  ])aa 
Bunden  af  Sjøen  og  sér  gjennem  den  op  i  den 
lyse  Dag  som  til  en  højere  Etage,  -  skimter 
Stjerner  .  .  .  Véd,  at  der  er  Aand  til,  —  saavidt, 
at  jeg  ikke  tør  slippe  den  ansvarsløse  Nøk  i 
mig  løs.  —  Skabningen  har  ogsaa  sine  Aandens 
fjerne  Grændsebeboere,  der  kan  ligge  bundne 
under  en  Angst,  —  for  at  ta  Del  i  Livet,  — 
frygter,  de  fra  Solskinnet  skal  synke  tilbage  i 
den  dybe  Skygge  igjen.  —  —  —  —  —  —  — 

—  Den  Verden,  hvor  Menneskenes  bedste 
Del  kun  for  tællelige  Generationer  siden  er 
kommet  over  det  Standpunkt  at  æde  hinanden 
for  siden  kun  at  indsætte  en  finere  Maade  at 
gjøre  det  paa  .  .  .  Ædderkoppen  og  Fluen!  .  .  . 

Jeg  tænker  mig,  at  vi  er  lukket  inde  i  et 
ondt  Rum  og  skal  forblive  der,  til  vi  har  ar- 
bejdet Loven  om  Aarsag  og  Virkning  ind  i  vor 

Natur.  Og  saa  flyttes  vi  efterhaanden  op  i  det, 
man  kalder  Aand.  —  — 

Man  véd  saa  vist,  at  to  og  to  er  fire  .  .  ^ 
Og  saa  kan  to  og  to  Frøkorn  dog  i  Aandens 
Regnestykke  blive  til  fire  hele  Skove! 

Til   sine  Tider   føler  jeg   med    klam 

Angst,  at  Tilværelsen  har  denne  Traad  i  mig, 
—  nogen  Hævnens  Regning  paa  min  Slægt, 
som  den  kan  rykke  i  — 

Jeg  tæller  og  tæller:  —  min  Far,  min  Far- 
far, Oldefar,  Skipperen,  som  blev  rig  paa  Eng- 
landsfarten  .  .  .  Med  mig,  den  femte  .  .  .  Men 
saa?  —  er  der  et  eller  to  Led  højere  op  til  det 
syvende?  —  — 

—  Man  tar  tilægte  og  drager  andre  ind 
under  Forbandelsen.  —   —  —  —  —  —  —  — 


laften  derude  i  Ensomheden  paa  Vidden 
.  .  .  kom  den  igjen,  denne  Lyd,  —  som  noget 
grundbærende  .styrtede  dybt  inde  i  Jorden  — 
eller  inde  i  mig  selv  ...  En  Følelse,  som  de 
beskriver  ved  Jordskjælv,  —  alt  utrygt,  vaklende 
lø.st  .   .  . 

Og  under  Rædslen  begyndte  Maanen  at 
karrikere  .  .  . 

Grunden  roper  med  gaadefulde  Lyd,  som 
op  fra  nogen  hemmelighedsfuld  Verden  .  .  . 
Ens  Navn  gjalder  langt  nede  .   .  . 

Der  stiger  som  en  Skygge,  der  vil  gribe 
i  mig.  —  Han,  den  anden  med  Kløerne  .  .  . 

Hevnen  er  moden  og  løs  igjen! 

Kanske  har  han  langt  inde  i  mig  sit  eget 
levende  Hjerte,  —  sine  egne  Drifter  .  .  . 

Natterædslen  stiger  som  en  stor,  ubegrændset 
Ligvogn  ud  af  Mørket  ... 

—  »Livets  Fest,«  —  heder  det  .  .  .  bare 
ikke  for  mig  I  — — — 

—  Merete  sad  i  Stolen,  hensunken  i  de  tre, 
fire  Papirblade. 

Hun  holdt  dem  foran  sig  længe,  efterat  de 
var  læste,  —  gjennemlevede  .  .  . 

Med  en  underlig  visionær  Klarhed  oprullede 
hendes  Samliv  med  Rein  sig  atter  Dag  for 
Dag  —  fra  den  første  Aften,  hun  havde  sét 
ham  i  sin  Forudanelse.  Saamangt  et  Ord,  saa- 
mangen    Antydning,    der    var    blevet    siddende 

igjen  som  kun  halvt  forstaat,  laa  nu  i  gjennem- 
sigtigt  Lys  for  hende. 

Hun  sad  urørHg  med  Blikket  fyldt  af  de 
indre  Syn  — 

Der  begyndte  at  gaa  som  Ryk  gjennem 
hendes  Legeme,  og  der  kom  en  Sittren  i 
Øjnene,  som  arbejdede  hun  for  at  vaagne  til 
sig  selv  igjen. 

Med  ét  strømmede  Blodet  til  Ansigtet,  og 
hun  tog  sig  til  Panden  — 

Rein,  —  Rein,  —  hun  skulde  aldrig  se  ham 
mere  .  .  . 

Aldrig!  —  Aldrig! 

Hun  faldt  tilbage  i  Stolen  med  et  vildt 
Skrig.  —    —    —   —  —  —  —  —  —  —  —  — 

—  Sorenskriveren  og  Fruen  havde  gaat  der 
udover  Aftenen  frem  og  tilbage,  ud  og  ind, 
lyttende   og  vogtende    paa  Lysstriben   i  Døren. 

Op  ad  Trappen  steg  Toner,  —  fjerne, 
dæmpede,  langsomme  Akkorder  fra  Klaveret, 
hvor  Sankowitz  sad  alene  i  Kvælden  og  spillede 
en  Koral,  medens  stille  ilsomme  Meldinger  gled 
i  Mørket  udover  Bygden. 

Pludselig  hørtes   Meretes  Jammerraab. 

De  fandt  hende  liggende  bevidstløs,  og 
Sorenskriveren  bar  hende  ind  paa  hendes  Sove- 
kammer. — 

Dagen  efter  laa  Merete  i  voldsom  Hjerne- 
feber. — 


EPILOG. 

TREDIVE   AAR   EFTER. 


De  tredive  Aar  havde  vekslet  med  deres 
hvide  Sne  og  grønne  Sommerløv. 

Den  mægtige  Elv  kom  ikke  længere  fra 
ukjendte  Fjeldmarker  og  »svarte«  Skoge,  som 
Øksen  endnu  neppe  havde  rørt,  og  den  ség 
ikke  længere  gjennem  Distrikter  med  en  taus, 
af  Tidsaanden  uberørt  Almue. 

Sorenskriver  Orning  og  hans  storraadige 
Frue  sov  ved  hinandens  Side  under  hver  sin 
Jernplade  ved  den  Kirke,  hvor  Almuen  saamange 
Gange  havde  strøget  Hatte  og  Huer  af,  naar  de 
steg  ud  af  Vogn  eller  Slæde. 

Paa  Vangen  Gaard  residerede  nu  gamle 
Foged  og  Storthingsmand  K vigstad,  —  en  højst 
formaaende  og  mægtig  Mand  i  sit  Distrikt. 

Han  havde  som  Prokurator  indløst  sin 
Hustru  Alidas  Fædrenegaard  og  levede  der  med 
Resten  af  et  talrigt  Kuld  Børn,  efterat  de  ældre 
i  Rækken  allerede  var  fløjet  ud  af  Reden  og 
tildels  naat  til  Stillinger  i  Landet. 

Den  svære  Hovedbygning  med  den  gamle, 
mærkelige  Frugthave  og  Park  skinnede  hvid- 
malet med  nyt  blaat  Tagdække  og  store  Vin- 
duer mellem  sine  Løn-  og  Poppeltræer  deroppe 
i  Aassiden. 

De  to  »Jomfruværelser«  fra  Sorenskriverens 
Tid  ovenpaa  i  anden  Etage  optoges  nu  af  Frøken 
Merete  Orning. 

Hun  holdt  altid  Sengen,  og  der  havde  dannet 
sig  som  noget  sagnagtigt  om  hende  i  den  yngre 
Generation:  — 

Da  hendes  Brudgom  ved  et  Ulykkestilfælde 
styrtede  i  Rafossen  paa  selve  Aftenen  før  Bryl- 
lupet,  —  som  alt  var  beredt,  Kirken  pyntet  og 
hele  Egnen  indbuden,  —  var  hun  faldt  i  en 
svær  Sygdom. 

Siden  forblev  hun  altid  sengeliggende,  kom 
aldrig  udenfor  sine  to  Værelser. 

Man  viste  endnu  Stedet,  hvor  Brudgommen 
var   gledet  ud.     Hans  Lig  blev  ikke  fundet,  og 

man  sa,  at,  naar  Isen  laa  oppe  paa  Lovandet, 
kunde  han  sés  at  gaa  igjen  i  Maaneskinnet, 
farende  som  en  Skygge. 


Merete  havde  været  oppe  og  gjort  sit 
sirlige  Toilette. 

Hun  satte  en  Glæde  i  alskens  udsøgt  Lin- 
tøj med  Kniplinger  og  Broderier,  og  Alidas 
Døttre  overraskede  hende  gjerne  paa  Fest- 
eller Fødselsdage  med  et  eller  andet  fint  ar- 
bejdet Stykke. 

Fogden  havde  af  Princip  sendt  sine  Sønner 
tidlig  ud  for  at  prøve  Verden;  men  »Døttrene 
skulde  der  hegnes  om«,  —  deres  Naturs  Ægt- 
hed, legemlige  og  aandelige  Sundhed  bevares, 
og  Skjønhedssandsen  udvikles.  De  skulde  bli 
opdragende  Hustruer  for  sine  Mænd,  og  som 
Mødre  danne  den  kommende  Slægt,  —  over- 
hodet  blive  som  Alida  og  de  Vangenske  Jom- 
fruer, —  var  Kvigstads  Formening. 

—  Der  var  sirlig  pyntet  og  pudset  paa 
Meretes   Værelse   idag,    —    friske   Blomster   og 

en  liden  Buket  »Jomfru  Maria  Guldsko«  i  et 
Glas  paa  Bordet  ved  Siden  af  Sengen. 

Marianne  med  to  Døttre  ventedes  fra  Værket 
i  et  Sommerbesøg  hjem  til  gamle  Vangen. 

—  Merete  var  nu  tyet  til  Sengen  igjen. 

Hun  laa  der  lidt  træt  og  nød  Formiddags- 
stilheden,  hvori  en  og  anden  Stemme  lød  op  fra 
Gaarden  .  .  . 

Hun  rejste  sig  paa  Albuen  med  pludseligt 
Liv  og  lyttede  — 

Der  kom  de  ...  i  den  fine  Landauer 
med  de  to  vælige  Brune  for,  —  de  danske 
Vognheste,  som  Groth  havde  forskrevet  forrige 
Aar  ...  laa  hun  og  saa  det  alt  for  sig  i 
Tankerne  — 

Dejligt,  at  han  ikke  er  med  selv !  —  For 
da  er  Marianne  den  gamle,  kloge,  lune.  Ikke 
dette  irriterede,  vogtende,  hvormed  hun  ellers 
følger  ham,  —  som  om  hun  stadig  maa  svælge 
noget  .  .  . 

Merete  trak  i  Klokkestrengen: 

»Sig  nu  nede,«  —  bad  hun  Pigen,  —  »at 
min  Søster  maa  spise  Middag  og  drikke  sin 
Kaffe,  førend  hun  kommer  op  til  mig;  men 
begge  Smaapigerne  maa  straks  komme  og  vise 
sig  for  Tante.« 

De  hastede  med  sagte  Trin  op  af  Trappen, 
—  Mariannes  to  og  Alidas  yngste  —  og  fløj 
hen  og  hilsede  paa  denne  forunderlige  Tante, 
de  havde,  som  altid  laa  tilsengs  og  aldrig 
kunde  vinde  over  sin  store  Sorg,  —  som 
Mama  sa. 

»Tante  Ra!«  —  smilte  Merete,  da  den 
ældste,  fyrig  i  sine  Bevægelser,  resolut  bemæg- 
tigede sig  Pladsen  foran  Sengen  .  .  .  »Hun  er 
heftig  og  hidsig  vel.  Du  Bolette?«  henvendte 
hun  til  Søsteren.      »Men  lige  god  for  det! 

Og  Du,  Bolette  .  .  .  Jeg  mener,  det  er  Far 
jeg,  —  hans  lune  forborgne  stille  Smil  oppe  ved 
Øjenkrogene.  —  De  siger,  Du  er  musikalsk  .  .  . 
Ja,  —  kan  Du  faa  saadan  Glæde  af  det,  som  han, 
saa  — .  Det  er  det,  at  kunne  ha  sin  Glæde 
i  sig  selv.  Du,  —  slig,  at  intet  kan  ta  den 
fra  en!   — 

...  Ja,  er  det  ikke  underligt  Du  »Tante 
Ra«,  at  ha  en  Ring  paa  to  Fingre .^<  lo  Merete, 
da  den  ældste  havde  bemægtiget  sig  hendes 
Haand  og  betragtede  det  mærkelige,  som  altid 
blev  lige  nyt  for  dem. 

Saa  maatte  de  jo  vises  om  af  Kusinen  og 
bese  alt,  —  hvordan  Tanten  havde  det  i  de 
to    venlige    gammeldagse,    lysmalede    Værelser 

.  .  .  Boghylden  med  alle  de  Bind  af  historiske 
Værker  og  Gramatiker  og  Lærebøger  .  .  . 
Tante  Merete  havde  læst  med  alle  Alidas  Børn 
de  Fag,  hun  havde  lagt  sig  efter  og  interesserede 
sig  for. 

Og  det  halvstore  gamle  Barneskatol  paa 
Rækkevidde  fra  Sengen  maatte  undersøges. 
Det  var  fyldt  med  Canavasager  og  Silke  til 
Brug,  naar  hun  af  og  til  sad  i  Sengen  og 
morede  sig  med  at  brodere  Figurer  efter  egen 
Fantasi.  Der  blev  i  Aarenes  Løb  et  og  andet 
færdigt  og  sendt  som  Presenter  til  Søstrene, 
der  gjemte  paa  dem  næsten  med  Pietet. 

Og  saa  den  store,  bugede,  messingbeslagne 
Dragkiste  med  det  gamle  slebne  Spejl  over,  — 
i  hvis  øverste  laasede  Skuffe  de  aldrig  fik 
komme  ...  — 

—  Udover  Eftermiddagen  sad  Marianne 
alene  deroppe  hos  hende. 

Fru  Groth  var  en  stadselig  ældet  Dame 
med  hvide  Haarbukler,  i  hvis  arrede  og  noget 
benede  Ansigt  et  Par  smaa  levende  Øjne  under- 
tiden kneb  sig  sammen  til  en  Mysen,  som  om 
hun  søgte  efter,  hvad  der  var  paa  Bunden. 

De  talte  dæmpet,  fortrolig.  Der  var  noget 
af   Lønkammerets   Fred    og    Oprigtighed     over 

det,  og  en  og  anden  Gang  rejste  Marianne  sig 
og  rakte  Merete  et  Glas  eller,  hvad  hun  kunde 
se  efter  fra  Sengen. 

»Det  er  underligt,  saa  Du  kan  følge  med 
alting,  Merete!  —  næsten  som  Du  kunde  se 
udover  Bygden,  der  Du  ligger,  —  og  længere 
ud  ogsaa  .  .  . «  yttrede  Marianne.  —  »Naar 
jeg  sidder  her  hos  Dig,  blir  det  altid  som  i 
vore  Pigedage  igjen  paa  Vangen.« 

»Ja,«  —  nikkede  Merete  med  sit  smukke 
Hode;  hun  mindede  endnu  om  Ungpigen.  — 
»Man  havde  ikke  slig  Hast  og  Fart  i  vor  Tid, 
Du.  Der  hændte  ikke  saameget.  Posten  kom 
den  ene  Gang  i  Ugen  med  den  ene  lille  Avis 
.  .  .  man  havde  Stunder  til  at  ruge  over  sine 
Indtryk,  —  og  de  gik  kanske  desto  dybere  .  .  . « 

Marianne  mysede  med  et  underligt  grun- 
dende Udtryk  paa  Søsteren:  — 

»Det  var  altid  saa  tungt  at  tænke  paa,  at 
Du  laa  der,  Merete.  —  Men  nu  har  jeg  begyndt 
at  forsone  mig  med  det.  Naar  én  er  saa 
enkel  qg  hel,  knækker  man  ogsaa  helt!  — 
Du  forrhaade  ikke  at  ta  det  op  med  Verden 
mere  — « 

—  Nu  bankede  Pigen  paa  og  kaldte  Fru 
Groth  ned  til  Theen  .  .  . 

Marianne  stod  et  Øjeblik,  som  der  gik  noget 
i  hende.  — 

Saa  bøjede  hun  sig  pludselig  over  Søsteren 
og  hviskede  i  stærk  Sindsbevægelse:  — 

»Var  en  stor  Kjærlighed  biet  mig  beskaaret 
i  Livet,  —  jeg  skulde  gjerne  ligget  der,  Du 
ligger,  Merete!« 


PLEASE  DO  NOT  REMOVE 
CARDS  OR  SLIPS  FROM  THIS  POCKET 

UNIVERSITY  OF  TORONTO  LIBRARY 


PT  Lie,  Jonas  Lauritz  Idemil 

8911  Dyre  Re in 

D8 


=^'rf»-r**.-*p^rJ 


rk* 


<^^:  ■' 


'^■im 


^  »--J^« 

^^^ 


^^•n 


^■-  t.'Mi?4f 


.^^i^i  ^^ 


